
CUVÂNT ÎNAINTE AL COLECŢIEI 

De ce “Istoria adevărată”? 

La aproape douăzeci de ani de la revoluţie, s-ar 
putea crede că pecetea minciunii impuse de peste patru de¬ 
cenii de neadevăruri şi deformări produse de propaganda 
comunistă a avut timp să se şteargă, iar românii să poată 
să-şi descopere adevărata istorie, de care pot fi mândri, 
şi care îi poate face să stea drepţi, cu fruntea sus, între 
naţiunile libere ale Europei şi ale lumii. Dar, din păcate, 
şi din diferite motive, nu a fost aşa. Numărul petelor albe 
de pe istoria frământată a naţiunii române continuă să fie 
ridicat, prea puţine lucrări serioase şi bine documentate, 
lipsite de subiectivitate, apărând să arunce lumină asupra 
aspectelor cvasinecunoscute ale luptelor pentru idealurile 
naţionale, asupra imenselor jertfe şi suferinţe îndurate 
de poporul român pe drumul spinos şi întortocheat spre 
atingerea ţelurilor sale. 

încă rămân necunoscute nenumărate episoade 
eroice, epice, pe care fiecare popor ar fi mândru să le în¬ 
scrie în panoplia realizărilor sale. Prin necunoaşterea lor 
condamnăm adevăraţi eroi, cu tot sacrificiul lor, la o uitare 
nedreaptă, şi cu atât mai dureroasă cu cât este dublată de 
o ignoranţă totală asupra subiectului în discuţie. 

Fie că vorbim despre măreţe fapte de arme, de eroism, curaj 
sau rezistenţă îndelungată împotriva unor sorţi mai mult decât po¬ 
trivnici, avem datoria să le cunoaştem, să le apreciem şi să le lăsăm 
moştenire copiilor noştri ca nişte adevărate pilde despre cum au 
fost şi ce au făcut români adevăraţi, care nu s-au gândit atunci la ei 
şi la binele lor, ci la urmaşii care ar fi trebuit să trăiască într-o ţară 
mare, liberă şi frumoasă, aşa cum au visat-o ei. Fie că vorbim de 
moţii neînfricaţi care l-au urmat pe Avram tancu în citadela de neîn¬ 
vins a Apusenilor, fie de luptători în războaie sau de cei care au 
rezistat în munţi cu arma în mână împotriva comunismului, pe toţi 

i-a animat un singur gând: iubirea faţă de ţara şi naţiunea română. 
Ignorarea sau uitarea faptelor acestor martiri ai cauzei românis¬ 
mului ar fi pentru ei ceva mai presus de suprema umilinţă. Nu s-au 
plecat în faţa duşmanilor, superiori din toate punctele de vedere, ca 
şi număr, armament, echipare sau pregătire, dar suntem convinşi 
că evitarea pomenirii faptelor lor de către urmaşi le-ar provoca de 
dincolo de mormânturi o suferinţă chiar mai mare decât cea din 
timpul vieţii lor, o viaţă a încercărilor supreme. 

în acest spirit, editura a lansat această colecţie 
intitulată “Istoria adevărată”, ce va cuprinde memoriile şi 
mărturiile participanţilor la evenimente, fără a le da vreo 
interpretare partizană. 

în concluzie, citiţi şi aflaţi ceea ce a fost şi va 
rămâne istoria noastră adevărată! 

CUVÂNT ÎNAINTE 


O Anabasis românească, numea istoricul Constan¬ 
tin Kiriţescu epopeea voluntarilor români din batalioanele 
constituite din prizonierii ardeleni şi bucovineni, din ar¬ 
mata austro-ungară în lagărele ruseşti ale primului război 
mondial. Siliţi să lupte sub un steag bicefal străin de gân¬ 
durile şi aspiraţiile lor, aceştia şi-au vărsat eroic sângele 
pe câmpurile de luptă ale Galiţiei şi oriunde bunul plac 
al împăratului de la Viena i-a trimis ca şi carne de tun. 
Românii, alături de polonezi, au constituit cele mai brave 
trupe luptătoare pe care monarhia austro-ungară le-a pu¬ 
tut angaja în cumplitele bătălii ale primului război mondial. 
Era bravura de generaţii care a făcut din români luptători 
extraordinari cu calităţi dovedite de nenumărate ori de-a 
lungul istoriei. 

Ardelenii şi bucovinenii nu puteau să-i facă de ruşine 
pe înaintaşii lor din batalionul de grăniceri năsăudeni 
care l-a oprit pe marele Napoleon Bonaparte din marşul 
său triumfal în faţa podului de la Arcoie, la 15 noiembrie 
1796. Sub stăpânirea austro-ungară, s-au bătut cu vitejie 
făcându-şi datoria de soldaţi în slujba imperiului, chiar 
dacă inima îi chema spre altă direcţie, spre alt ţel, spre 
patria mamă. Unii au fost luaţi prizonieri şi internaţi în 
lagăre pe tot imensul cuprins al Rusiei. 

După intrarea României în război, la 15 august 1916, 
s-a încercat, cu mari dificultăţi, înrolarea acestor prizo¬ 
nieri în armata română. Greutăţile au fost nu numai de 
natură birocratică, ci şi de natură politică, Imperiul Ţarist 
nu vedea cu ochi buni întărirea legăturilor dintre fraţi, 
care ar fi putut duce la crearea unui stat mare şi puternic 
la gurile Dunării, care să îi bareze avansarea ulterioară 

spre Peninsula Balcanică şi Constantinopol, spre ceea ce 
visa Petru cel Mare cu două sute de ani înainte. 

Totuşi, mai bine de trei mii de voluntari ardeleni şi 
bucovineni din foştii prizonieri la ruşi participă la marile 
bătălii din vara lui 1917, aducându-şi tributul de sânge la 
Mărăşti, Mărăşeşti şi Oituz, contribuind la înscrierea unei 
pagini de glorie a armatei române. 

Dar după revoluţia bolşevică din 1917, soarta prizo¬ 
nierilor români devine mai problematică. Se trezesc prinşi 
în mijlocul războiului civil, dar totuşi, se organizează 
cu scopul de a servi României, chiar dacă ţara era 
deja îngenuncheată prin prevederile păcii de la Buftea- 
Bucureşti. Planul iniţial, de a-i trece pe voluntari pe frontul 
francez, eşuează. Generalul Berthelot preconizează apoi 
edificarea unui front antibolşevic, la care să participe ruşii 
albi, rămaşi credincioşi ţarului, cazacii de pe Don şi vo¬ 
luntarii cehoslovaci, polonezi, iugoslavi, letoni şi români. 
Ceea ce s-a realizat, se va vedea mai departe. 

Ofiţeri români demisionează din armată şi trec în 
Rusia, înfruntând nenumărate primejdii pentru a ajunge la 
corpul de voluntari români pentru a-i instrui şi a-i conduce 
în luptele ce vor să vină. Căci acele lupte vor veni, şi încă 
destul de rapid. Prinşi în vâltoarea războiului civil, volun¬ 
tarii români vor iupta şi se vor jertfi pe altarul patriei, fiind 
printre cei ce vor ţine steagul românesc ridicat, chiar dacă 
ţara se află sub jugul unui armistiţiu dur impus de puterile 
cuceritoare. Aceasta este epopeea celor care au refuzat 
ideea unui dictat prin forţă şi, la mii de kilometri de patrie, 
au fost printre primii care au jurat credinţă României Mari 
şi Unite. S-au organizat şi au luptat pentru România Mare, 
împotriva bolşevicilor ce se aflau în stare de război cu 
România pe Nistru. Când s-a întrupat România Mare, ei 
încă luptau. Au luptat şi după asta, cu credinţa în Dum¬ 
nezeu şi neamul lor. 

Aceşti ofiţeri au renunţat la tot ce aveau în ţară, la calmul 
şi confortul relativ dat de încetarea operaţiunilor militare odată 
cu încheierea păcii cu Puterile Centrale în urma ieşirii Rusiei din 

război, doar pentru a pleca să-şi facă datoria conducând trupele de 
voluntari în Siberia, împotriva altor duşmani ai neamului românesc, 
înfruntând primejdii de neînchipuit, traversând teritorii inamice şi 
linii de front în plină luptă, epopeea lor este ceva de neimaginat. 
Este cazul în care realitatea depăşeşte ficţiunea. 

Simion Ghişa, alături de Elie Bufnea, au fost printre aceşti 
ofiţeri. Dar ei şi-au lăsat scrise întâmplările şi păţaniile de-a lungul 
a mai bine de trei ani şi mii de kilometri parcurşi, mare parte pe jos, 
înfruntând pericole pentru a ajunge la Corpul Voluntarilor Români 
din Siberia, apoi în luptele grele printre troiene de zăpadă împo¬ 
triva trupelor bolşevice. Bravura de care au dat dovadă voluntarii 
români i-au făcut pe bolşevici să denumească corpul românesc 
„Dikaia divizia” - Divizia sălbatică. 

Relatăm aici memoriile lor, fără a schimba ceva din ceea 
ce au scris sau simţit, lăsându-vă dumneavoastră, cititorilor noştri, 
să le judecaţi faptele şi meritele. Fiindcă ele au fost supuse deja 
judecăţii istoriei. 

NOTĂ: 


Despre Simion Ghişa se ştiu puţine lucruri, chiar şi astăzi. 
Era originar din părţile Sălajului, a luptat ca ofiţer în primul război 
mondial în armata austro-ungară, participând la luptele din Galiţia. 
După intrarea României în război la 15 august 1916, îl găsim cu¬ 
treierând lagărele de prizonieri din imensitatea Rusiei şi recrutând 
soldaţi şi ofiţeri români căzuţi prizonieri din armata austro-ungară, 
pentru a-i înrola în armata română ce lupta împotriva Puterilor 
Centrale. 

După încheierea păcii de la Bucureşti, consecinţă a celei de 
la Brest-Litovsk, ca urmare a defecţiunii Rusiei în urma revoluţiei 
bolşevice, Simion Ghişa, alături de alţi ofiţeri, printre care şi Elie 
Bufnea, începe odiseea traversării teritoriului ucrainean, apoi a ce¬ 
lui ocupat de bolşevici, a frontului dintre ruşii bolşevici şi cei albi 
pentru a ajunge în Siberia, pentru a se alătura voluntarilor români 
ce luptau în Siberia şi duceau lipsă acută de ofiţeri. 

Redăm aici memoriile sale, aşa cum au apărut în anul 1930, 
despre această extraordinară aventură, nu povestită, ci trăită la 
cote maxime, demonstrând încă o dată că realitatea depăşeşte cu 
mult orice ficţiune imaginabilă. 

PROLOG 


Era după pacea de la Bucureşti. Pace umilită pen¬ 
tru şoimii Carpaţilor, care, în luptele mari din vara anului 
1917, vârâră în fiorii morţii pe toţi duşmanii care ne-au 
călcat moşia, vadurile şi potecile munţilor, Dar camarazii 
de arme de peste Nistru, în cea mai grea cumpănă a nea¬ 
mului, ne părăsiră, luând drumul stepelor, ca să-şi ucidă, 
să-şi sugrume ţara-mamă. Escadroanele de cavalerie şi 
sotniile de cazaci, legendari eroi si demni urmaşi ai zapo- 
rojeniîor lui Taras-Bulba şi ai atâtor hatmani viteji, ne-au 
rămas credincioşi până la ceasul din urmă. 

Doamne, îmi aduc aminte de încordarea oştirii noas¬ 
tre, din vara anului 1917, poate cea mai mare din tot lungul 
veacurilor, pentru că aici, pe câmpiile Moldovei lui Ştefan 
cel Mare, trebuia să dovedească acest neam că e demn 
să trăiască, că idealul lui nu e o himeră, ci ceva real, şi de 
la întruchiparea lui atârnă soarta noastră de aici încolo. 
De la cel mai umil soldat până la cel mai strălucit general 
- fără să mai amintesc de jertfa de abnegaţie a marelui 
nostru voievod şi a celei mai mândre şi duioase flori a 
plaiurilor noastre dunărene, a Reginei Maria - toţi şi- 
au făcut datoria. Binecuvântat fie numele eroilor care au 
căzut muşcând ţărâna şi pentru ultima dată au privit cerul 
şi soarele Moldovei. Vântul ce leagănă iarba pe mormin¬ 
tele lor rătăcite va duce povestea lor pe tot întinsul şes 
românesc şi al plaiurilor carpatine, pentru ca fiii şi nepoţii 

lor să-şi amintească povestea neamului, să-şi iubească 
şi mai mult ţara, acum, când destinul ne-a strâns într-un 
mănunchi de la Tisa la Nistru şi din Maramureş ia Dunărea 
bătrână. 

După vremuri de straşnică vitejie, urmară ispite - 
doliul naţiunii noastre - armistiţiul şi pacea separată de 
la Bucureşti. Mica, despoiata, dar viteaza noastră ţară, 
trebui să-şi plece emblema înaintea vandalilor. Nu s-a 
găsit român în Moldova care să poată prinde condeiul şi 
să subscrie această umilinţă a noastră, a trebuit să fie 
comandată din Bucureşti o stârpitură a neamului, care de 
dragul nemţilor, a preferat să rămână în locurile ocupate. 
Spulbere-i vântul amintirea! ... 

în aceste zile de restrişte o duioasă mângâiere a 
fost reîntoarcerea Basarabiei la Ţara-Mamă. Acest act de 
sublimă frumuseţe a căutat să ni-l murdărească acel mon¬ 
stru politic, care de pe înălţimea tribunei Parlamentului, 
din capitala Moldovei, văzând in juru-i tot feţe supte si 
lacrimile durerii care tremurau in gene, avuse neruşinarea 
sa spună: "Aţi pierdut Carpaţii dar v-am dat Basarabia". 
El ne-a dat Basarabia... Ah, dragă Ţepeş, de ce nu te-ai 
sculat măcar pe două zile, să împodobeşti câmpia dintre 
laşi şi Socola cu ţepele tale! 

Săvârşitu-s-a pacea şi ţara îmbrăcă haina cernită a 
jalei. Vulturul obosit îşi închise aripile, iar la Milcov era 
frontiera pământului rămas încă în stăpânirea noastră. 
Şoimii de la Podul-înalt împărţiră sărăcia lor cu cei de la 
Călugăreni şi cu fraţii de peste Carpaţi, 

Oastea se demobiliza şi toţi se duceau pe la vet¬ 
rele lor. Moldovenii să-şi vadă de gospodărie, alţii să-şi 
reclădească casele unde nu rămăsese decât cenuşă, să- 
şi vadă pământurile zgâriate de obuze, încurcate în reţele 
de sârmă şi şanţuri de apărare. Muntenii si oltenii, rând 
pe rând, treceau Milcovul să vadă de a mai rămas ceva de 
pe urma potopului. Corpul de ardeleni fu primul demobili¬ 
zat - se vede că aşa erau ordinele de la Buftea. 

Ne zbăteam şi noi, ardelenii, ca peştele pe mal. în¬ 

cepu în gazetele susţinute de jandarmi, otrăvirea visurilor 
noastre, care aruncau dezastrul pe seama noastră - vezi 
Doamne - noi eram vinovaţi de înfrângere, că România 
trebuia să-şi aleagă alt drum, spre răsărit. A fost nevoie 
de cuvântul autoritar al generalului Averescu ca să închidă 
gurile neruşinate ale celor care năpustiseră peste noi. 
Păcat ca mulţi români, care mai târziu au ocupat pos¬ 
turi de înalţi demnitari, ţineau hangul tuturor veneticilor si 
vânzătorilor de ţară. 

CAPITOLUL 1 


Serveam in acele vremuri ca sublocotenent în Reg. 
de voluntari Nr. 3 "Avram lancu” care se afla pe moşia 
boierului Ghica-Delenj, în satul cu acelaşi nume. Coman¬ 
dantul regimentului, maiorul David Popescu, un strălucit 
ofiţer a! Ţării Româneşti, ne-a adus !a cunoştinţă o pro¬ 
punere venită din laşi, că acei voluntari, ofiţeri şi soldaţi 
care voiesc să lupte mai departe în numele României în- 
genunchiate, să plece pe frontul francez, peste Rusia. Din 
trei regimente ardelene se alese unul, care se hotărî să 
plece imediat spre Nistru ca la Cameniţa să se alăture 
unei brigade cehoslovace şi să ia drumul spre Siberia. 

Dar până să se ajungă la îndeplinire aceste visuri, 
brigada cehă trecu fără să ne aştepte, iar acum nu se mai 
putea strecura neobservată, şi prea mică spre a se putea 
manifesta ca o putere faţă de greutăţile ce i s-ar fi ivit în 
cale. Şi nu izbuti această fulgerătoare dragoste de ţară, 
după care urmă în grabă demobilizarea regimentului. 

Ofiţerii fură detaşaţi pe la regimentele româneşti 
ale căror cadre rămaseră în Moldova. Eu fusei repar¬ 
tizat la regimentul 26 "Rovine”, cu sediul lângă Galaţi, 
în Independenţa, şi mai apoi, în Piatra-Neamţ. Aici am 
făcut cunoştinţă cu locotenenţii O. Moga din 3 "Olt” şi D. 
Bâleanu din 14 "Obuziere”, amândoi ardeleni şi copii cu 
suflet mare. Ne-am cunoscut şi ne-am hotărât să plecăm 
în Franţa prin Siberia. 

La regiment nu era de lucru, mănunchiul de oşteni 
care-l aveam era pentru serviciul de gardă. Ofiţerii, formând 
un pluton, ieşeam zilnic la instrucţie, perfecţionându-ne în 

mitralieră si facerea de crochiuri. 

Viaţa era stearpă, tristă şi fără suflet. într-o zi, pe 
străzile pietroase ale târguşorului, mă întâlnii cu un pro¬ 
fesor ai meu din Braşov, dl. Dr. I. Bunea, care de abia o 
ducea de azi pe mâine, cu puţinul ce-l primea ca inspec¬ 
tor şcolar, iar înfăţişarea sa trăda vijelia prin care trec¬ 
use ţara. Scumpul meu profesor... Pe când eram în liceu 
mă necăjea grozav cu limba maghiară, acum văzându-l 
pe drumul Golgotei noastre, îmi venea să-i sărut mâna şi 
obrajii supţi de gândurile triste, poate şi de foame. 

Auzind despre planurile noastre de pribegie, ne 
felicită şi ne spuse că de ar fi mai tânăr ar merge şi el. 
Azi, după cât ştiu e director al liceului „Gh.Lazăr" din 
Sibiu. Trebuie să amintesc că lumea, după încheierea 
păcii, se dase petrecerilor ca în pragul morţii. îţi era mai 
marea ruşinea să treci seara prin micul nostru târguşor, 
care-şi făcea de cap. Şi tot aşa peste tot, în Moldova. 
Numai laşii se mai liniştiseră, nu mai era goana şi for¬ 
fota după câştiguri cu alimentarea oastei. Străzile erau 
înţesate de lume, însă mai cuviincioasă. Pe la vitrinele 
care reprezentau oscilările frontului de vest lumea se 
îngrămădea ca ia liturghie. Şi am văzut lacrimi de bucurie 
în ochii fără luciu ai bătrânilor si o rumeneală a nădejdii 
pe feţele celor tineri, când soarta războiului favoriza pe 
aliaţi. Era în curs marea şi ultima ofensiva germană pe 
frontul de vest, de rezultatul căreia atârna şi viitorul nos¬ 
tru ca stat, poate şi ca naţiune. 

Credinţa tare în zile mai bune mă hotărî cu desăvârşire 
să înfrunt orice primejdii, să-mi iau rămas bun de ia ca¬ 
marazii mei de luptă şi de la plaiurile străbune, Cu du¬ 
rere în suflet mă despărţii de compatriotul meu Drăgan, 
locotenent de artilerie care-şi ducea zilele chinuite la 
sanatoriul din Carpaţi. In ochii lui visători se putea citi 
părerea de rău după viaţa ce se stingea în el cu încetul şi 
dorinţa de a-şi mai revedea o dată munţii vineţi ai Moţilor, 
unde o inimă de mamă, din pridvorul casei lorde pe coasta, 
cerceta zările, că doar, doar va veni băiatul dus în lume. 

în laşi era un comitet însărcinat cu trimiterea 
ofiţerilor, în fruntea căruia se afla un inimos avocat arde- 
Imin, Dr. Chiroiu. în trenul spre laşi intră in cupeul nos¬ 
tru o veche şi scumpă cunoştinţă a mea, doamna Maria 
Bogdan Popescu din Braşov, unde locuisem, pe când eram 
In liceul de acolo, o româncă nobilă, a cărei familie a dat 
iitâtea vlăstare strălucite păturii intelectuale de la noi şi 
de peste munţi. împreună cu soţul ei luaseră şi ei drumul 
nesfârşit al pri-begîei, când ai noştri părăsiră frumosul 
oraş de graniţă, iniţiind-o în planurile noastre fu încântată 
de hotărârea noastră, dorindu-ne mult succes. 

lată-ne din nou în capitala Moldovei, şi ne grăbirăm 
să ne prezentăm comitetului care se afla la hotelul Traian. 
Ne primeşte Dr. Chiroiu, şi după ce ne clarifică situaţia, 
ne spune că deocamdată va trebui să mergem în Sibe¬ 
ria, să ne prezentăm în Samara, oraş pe Volga, colonelu¬ 
lui francez Paris care va hotărî de soarta noastră în vii¬ 
tor. Veni şi un membru al misiunii militare franceze, care 
trebuia să ne dea banii necesari călătoriei. Paşapoartele 
le şi primisem de la prefectura din Piatra-Neamţ, cu 
destinaţia America. 

în fine subscriem un angajament, în care, pe cuvân¬ 
tul de onoare de militari şi patrioţi români, ne obligăm a-l 
duce la bun sfârşit. Acest angajament conţinea o sumă de 
îndatoriri şi drepturi. 

între cefe dintâi amintesc numai câteva şi anume: 
De la subscrierea angajamentului suntem consideraţi 
ostaşi ai marii republici franceze. Vom îndeplini orice or¬ 
dine emanate de la reprezentanţii militari francezi. Ne 
vom prezenta la Samara colonelului francez Paris şi vom 
lupta acolo, unde Franţa va avea nevoie de noi. 

Dintre drepturi: 

Ajungând la locul destinat vom fi înaintaţi cu un grad, 
ne vom bucura de toate favorurile de care se bucură orice 
ofiţer francez aflat în misiune, în străinătate, etc. Prin 
telegrafia fără fir, se comunica colonelului Paris, numele 
ofiţerilor care vor trebui să se prezinte la el. Membrul mi- 

si un ii militare franceze ne dădu fiecăruia 1500 lei. 

Cu primul tren apucarăm spre Chişinăui Basarabiei. 
La comitetul nostru ne mai întâlnirăm cu şapte camarazi 
ardeleni, care se pregăteau şi ei de aceiaşi drum. Trebuie 
să spun că toate acestea trebuiau făcute în cea mai mare 
taină, deoarece agenţii nemţi care forfoteau prin Moldo¬ 
va daseră de urma acestei organizaţii şi se putea uşor 
ca, trecând Nistrul la Tiraspol, să cazi în mâna ostaşilor 
austro-germani, care ocupaseră Ucraina. De aceea, mica 
noastră grupă de 3 umbla tot răzleţită, până ce ajunserăm 
la Chişinău. Aici după instrucţiile primite, căutarăm pe lo¬ 
cotenentul Năşcuţ, de origine din Năsăud, care avea mi¬ 
siunea de a ne întări cu noi instrucţii şi anume: luând 
drumul Kievului, la Harkov ne va aştepta agentul nostru 
Nemoianu, care ne va clarifica asupra itinerarului de mai 
departe. 

Mai domnirăm o noapte pe pământul Moldovei şi 
a doua zi plecarăm spre- Tighina. Băleanu şi Moga erau 
îmbrăcaţi civil, eu îmi purtam încă uniforma, era nevoie 
pentru că jidănimea din Basarabia ocupa toate vagoanele 
cu bulendrele lor şi nu aveai un colţ unde să te aşezi. 
Uniforma era ca sesamul din poveste: unde nu era loc, 
se făcea. în tren, cea mai mare parte a pasagerilor era 
perciunaţi, care călătoreau la Odessa. în timpul acesta era 
hatman at Ucrainei Scoropadski, omul nemţilor, şi jidanii 
pe care generalul Broşteanu îi vârâse în toate spaimele, 
părăseau Basarabia, inundând ca lăcustele Odessa şi 
Ucraina. 

Ajunşi la Tighina, dărui şi eu uniforma mea unui sol¬ 
dat de al nostru, îmbrăcai „rubaşca” rusească, o bluză 
soldăţească fără epoleţi, şi ne coborârăm spre podui de 
fier care ne lega cu malul ucrainean. 

După formalităţile de la vama românească, trecem 
podui. La celălalt capăt ne primesc soldaţii austrieci. Şi 
auziserăm că se va face percheziţie in sacii noştri; de 
aceea Băleanu scoase o admirabilă busolă pe care voia 
s-o păstreze şi uitându-se cu regret la ea, o aruncă în 

Nistru. 

Vizarea paşapoartelor fu făcută de postul militar 
austriac. La revizia bagajelor ne luară jumătate din con¬ 
servele ce le aveam. Ne rămaseră şi 9-10 bucăţi şi câte¬ 
va kilograme de pesmeţi. Ne aprovizionaserăm cu lucru¬ 
rile acestea pentru cazul când nu vom mai avea bani. în 
curând formalităţile fură sfârşite şi noi ne urcarăm într-un 
„tarantas" , care ne duse până la gara Tiraspol. Peste tot, 
pe câmp erau soldaţi austro-germani, care presau furaj şi 
încărcau cereale pentru Puterile Centrale. Gara de ase¬ 
menea gemea de mulţimea trenurilor încărcate care luau 
drumul apusului. Sistematic se exploata această ţară a 
belşugului. 

Adeseori răsuna şi graiul nostru printre cărăuşii care 
stăteau în bătătura gării, pe lângă boii ior plăvani. Erau 
moldoveni de peste Nistru, cu graiul şi mişcările domo- 
ale, în serviciu! armatelor de ocupaţie. Intrarăm în vorbă. 
Auzind că suntem români se făcură cerc în jurul nostru şi 
întrebările nu mai conteneau. 

- Cum trăiesc acum Moldovenii sub Români? întrebă 
un moşneag cu pletele ca inul şi cu o căciulă ţurcănească, 
cu toate că era o căldură de să te înăbuşi. 

- Bine, - răspund eu - vor veni ai noştri să vă 
cuprindă şi ţinuturile voastre. V-ar părea bine? 

- Dar nemţii o să-i lase? 

- Lasă, dacă-i chemaţi voi. 

- Noi, nu-i chemăm - noi moldovenii de acum nu 
suntem ai nimănui - suntem aşa - fiecare de capul lui. 
Până acum „naloguri" n-am plătit, iar nemţii cumpără tot 
de la noi. Dacă nu le vindem, iau fără bani. Dar nu ştim 
cum va fi cu banii ăştia - şi bătrânul îşi scoase chimirul 
şi arătă câteva bancnote nou-nouţe, de ale hatmanului 
Scoropadski. Avem tot felul de bani, nu ştim care vor fi 
mai buni... 

- Moşule, a lui Machno-s mai buni, - se îndesă 
în cerc un vlăjgan de flăcău ca un stejar, oacheş şi cu 
o mustăcioară abia mijită - şi îmi întinse o bancnotă de 

hârtie simplă imprimată numai pe o parte cu caractere 
groase ucrainene: "Naşii ne huje Vaşi”, adică: ai noştri 
nu-s mai răi decât ai voştri. Se scria mai departe că „aceşti 
bani - erau hârtie de una mie carboave - sunt asiguraţi 
cu toate averile jidoveşti. Cine nu-i primeşte, numărul car¬ 
boavelor din bancnotă, i se vor plăti cu nagaica" Subscris: 
„B atica Machno”. 

- Ei ce zici mata? Buni bani, zău aşa - şi începură 
a râde pe înfundate şi a face cu ochiul. 

Machno. Cine nu-şi aduce aminte de acest cazac, 
al cărui nume toţi ţăranii îl şoptesc cu sfinţenie, cu ar¬ 
doare? După retragerea armatelor de pe fronturi, el îşi 
formă o ceata de viteji, cu care cutreiera Ucraina şi Donul 
ca fulgerul, prădând mai cu seamă pe jidani şi ucigând pe 
bolşevici. 

Mai târziu, peste un an, Sovietelor le era mai mare 
frică de el decât de generalii armatelor albe. Dar după 
cum era şt vântul, aşa se schimba şi Machno. în gen¬ 
eral, el aducea servicii armatelor albe, însă fără de a se 
pune sub hegemonia cutărui sau cutărui general. Lui îi 
plăcea să fie liber. Câteodată i se ura cu albii. Vedea şi el 
adeseori că armatele voluntare sunt un conglomerat fără 
duh, din cauză că mulţi din cei chemaţi nu-şi făceau da¬ 
toria. Cu stingerea lui Kornilov, se părea că s-a dus orice 
nădejde de mai bine - şi atunci trimitea vorbă roşilor, că 
de-acum, să nu-l mai urmărească, că se dă de partea lor 
„să mai batem pe albi să se roşească niţel”. 

Bolşevicii, desigur erau fericiţi să aibă un astfel de 
aliat, cu toate că îl ştiau într-o doagă, dar erau fericiţi cât¬ 
va timp să fie scutiţi de încălcările lui, de ceata lui, care 
făcea uneori câte 150 km pe zi şi noapte, şi niciodată nu-l 
puteau surprinde. Ceata lui se compunea din toate trei 
armele, iar aliaţii cei mai buni erau ţăranii, care îi puneau 
toate la dispoziţie, cai, trăsuri şi alimente. El la rându-i 
îi ajuta împărţind între ei trofeele incursiunilor lui victo¬ 
rioase. 

Dar curând i se ura cu bolşevicii şi anunţa Coman¬ 

damentelor Albe să fie linişte, că „de-acum cu toate pu¬ 
terile se va arunca pe roşii, să-i mai albească”. Chiar 
şi după lichidarea războiului civil, adevăratul stăpân al 
Ucrainei rămase Machno, cu toate expediţiile bolşevicilor, 
care voiau să pună mâna pe el. Ca un uragan trecea pe 
drumurile prăfoase, uneori fără drumuri ale Ucrainei, cu 
căruţele lui pe două roate, încărcate de mitraliere şi de 
tot felul de lucruri jefuite. Abia în anul 1921, când armate 
întregi bolşevice îl urmăreau şi îi tăiau orice drumuri de a 
putea răzbate în spatele lor, Machno fu silit a trece Nistrul 
pe pământul nostru cu 12 din ceata iui şi cu nevastă-sa, 
care a luat parte în toate expediţiile. 

în timpul acesta trenul fu format şi luându-ne rămas 
bun de la fraţii noştri moldoveni, ne avântarăm spre 
Razdelnaia, ţinurăm sfat şi socoteam când vom sosi la 
Kiev, cum să ne ferim de agenţii nemţi care poate ştiau 
că trecuserăm frontiera şi ne vor căuta. Deodată Băleanu, 
care fu tot timpul tăcut, declară că el prin Kiev nu merge, 
că ar fi un drum periculos, sunt prea mulţi spioni nemţi, 
mai bine să ne alegem alt drum, prin sudul Rusiei, unde 
ne putem strecura mai uşor. Eu şi Moga aveam mai multe 
pricini de a nu cădea în mâinile nemţilor, pe când Băleanu, 
care servea în armata română din 1914, n-avea de ce să 
se teamă. 

Noi credeam că el se gândea mai mult la pielea 
noastră şi furăm de acord. Ne hotărârăm să plecăm la 
Odessa, de aici cu vaporul pe Marea Neagră până la Kher- 
son si de aici pe Nipru, tot cu vaporul, până la Alexan- 
drovsk, de unde vom putea apuca orice tren spre Volga. 

Peste o oră ajunserăm ia Razdelnaia, unde ne şi 
aştepta alt tren, care în curând ne duse la Odessa. în 
apropierea de oraş văzurăm întregi cartiere în ruine, pe 
urma unor explozii a depozitelor de artilerie. Hotărârăm 
ca, deocamdată, să rămânem la gară, plină de lume, dori¬ 
toare a lua drumul spre nord. Din cauza transporturilor 
slabe şi a puţinelor trenuri, lumea aştepta cu săptămânile, 
dormind pe asfaltul rece acoperit cu coji de sămânţă de 

floarea soarelui şi resturi de arbuz. Crezurăm că în lumea 
aceasta necăjită şi pribeagă vom fi în deplină siguranţă 
de orice surprinderi. 

Către seară Moga şi Băleanu dară o raită prin oraş, 
iar eu rămăsei cu bagajele noastre. Dar văd că se întorc 
în grabă şi îmi povestiră în şoaptă, că un individ călca 
tot în urma lor, şi-l văzură apoi stând de vorbă cu un ser¬ 
gent austriac, Această veste, putea fi adevărată, putea fi 
însă şi o închipuire a noastră, care în tot individul care 
ne măsura vedeam un agent. Spre mai mare siguranţă 
ne duserăm în port. Aici făcurăm cunoştinţă cu un bătrân, 
care pentru 3 ruble ne lăsă pe bricul lui până a doua zi. 
Ne cumpărarăm ceva de mâncare şi ne aşezarăm pe bric. 
Dar cu venirea serii se lăsă o răcoare, care ne făcea să 
dârdâim în hainele noastre de vară. Ne culcarăm lipiţi de 
cazanele care îşi păstrau încă căldura din timpul zilei. 
Astfel petrecurăm prima noapte peste frontieră. 

CAPITOLUL II 


în zorii zilei, învineţiţi de frig, ne aşezarăm în faţa 
soarelui, n-aveam poftă de vorbă. Băleanu era mai fericit, 
avea un impermeabil cu el. 

în timpul acesta şchiperul ne spune, că un vapor 
pleacă spre Kherson, că pentru un bacşiş el ne va putea 
procura bilete, care şt aici se puteau căpăta foarte greu. 
Peste o jumătate de oră şchiperul se întoarse şi ne aduse 
trei bilete de clasa a Il-a pe vaporaşul „Rusalca". îi plătirăm 
50 de ruble, şi el însuşi ne duse cu lotca până la vapor. 
Vaporul era curat şi oamenii de serviciu foarte prietenoşi. 
Ne ocuparăm cabinele şi ne grăbirăm să ne încălzim 
cu ceai - băutura predilectă a ruşilor. Când vaporul se 
puse în mişcare, ne simţirăm mai bine, oricum scăpăm 
de pământul călcat de multe făpturi, care ne făceau să 
fim neliniştiţi. Ziua se prevedea admirabilă. Frumoasele 
păsări de mare, albatroşii, zburau în jurul vaporaşului cu 
strigătele lor ascuţite. Apa era liniştită şi atât de clară, 
cum rar se poate vedea Marea Neagră. în curând se iviră 
malurile pitoreşti ale Crimeei, cu chiparoşii ei înalţi, în 
unele locuri palmieri, şi tot malul împodobit de grădinile 
şi podgoriile în care surâdeau vile, una mai cochetă decât 
alta, şi fiecare în stil deosebit. Se mai vedeau apoi gru- 
puri-grupuri de tătari şi tătăroaice frumoase, în costumele 
lor împestriţate, în care galbenul şi negrul preponderau. 
Către amiază soarele era atât de fierbinte, că trebui să ne 

coborâm în salon, între pasageri erau mai mulţi bărbaţi, 
care după cât am auzit erau aproape toţi ofiţeri şi se 
grăbeau spre Don, unde generalii Alexeev şi Dragomirov 
reluaseră lupta cu bolşevicii. 

Tot ce era în Rusia mai nobil şi mai cinstit se urnea 
spre Don. Când ne coborârăm în salon, un cor improvi¬ 
zat cânta cântece căzăceşti, de o frumuseţe ce n-o pot 
admira îndeajuns, decât sufletele idealiste, pentru care 
„Patria” e altarul credinţei şi unde vitejia şi cavalerismul 
sunt notele principale. 

Muzica e duioasă şi plină de melancolie, ca şi ste¬ 
pele fără de margini. Parcă-i văd şi acum pe aceşti ostaşi 
zvelţi ca brazii tineri, cu cazachina lor muntenească din 
Caucaz, cu căciula trântită pe ceafă, pe caii lor mărunţi 
şi iuţi ca vântul, cu coamele şi cozile frumos împletite, 
cu steguşorul fâlfâind, dând iureş în vestita cavalerie 
ungurească, tot atât de bună ca material, dar, oricum, 
inferioară cazacilor. 

Am văzut o vale, aproape de Tarnov, în Galiţia, în 
august 1914, locul unde cavaleria ungurească a înfruntat 
lava căzăcească. Era toată de culoare albastră-roşie - 
costumul husarilor maghiari - care căzură ca grindina 
în această încăierare. Ici şi acolo era şi câte un cazac, 
cu ţeasta crăpată, sau fără vreunul din braţe. La intra¬ 
rea văii, zăcea un tânăr ofiţer cazac, horunji (stegar) care 
primise o lovitură de sabie, atât de năprasnică, că trupu-i 
fu despicat în două, de la umăr până-n şa. Aceasta era o 
ispravă vitejească a cazacilor. Mi-aduc aminte de groaza 
ce o avea armata austriacă de aceşti fii ai stepelor. Era 
de-ajuns să vină o patrulă căzăcească, ca un regiment 
întreg să fie apucat de panică. Dar au pierit şi ei cu miile, 
prin văile Carpaţilor şi pe colinele Galiţiei. 

„Cât e stepa-n lung şi lat 
Murgul mi-o străbate, 

Trece Volga fără vad 
Şi Donul când e umflat, 

Ca prin văi secate". 

cântau cazacii. Ne aşezarăm şi noi mai la o parte, 
şi ascultam aceste frânturi de cântece, care caracterizau 
atât de bine însuşirile ostăşeşti ale cazacilor. 

La una din mese şedeau vreo 20 de ofiţeri de cazaci 
şi închinau pentru Rusia pravoslavnică. Un sotnic (coman¬ 
dant de sotnie), cavaler al ordinului Sf. Gheorghe - cel 
mai înalt ordin de vitejie rusesc - se ridică aruncând privi¬ 
rea la masa vecină, ocupată de altă lume călătoare, ridică 
pocalul şi închină pentru: „Una şi nedespărţită". Un ura 
asurzitor fu răspunsul camarazilor. De la cealaltă masă se 
ridică cu greutate un gigant, îmbrăcat în veston ofiţeresc, 
leit Alexandru al lll-lea şi, de la cele dintâi cuvinte, înţelesei 
că-i ucrainean. Cu o voce adâncă de bas, împreună cu 
o puternică lovitură în masă, de se cutremurară ceştile 
de ceai, zise: „Domnilor! Eu ştiu cine sunteţi d-voastră, 
vă respect, însă nu uitaţi că vă aflaţi încă pe ospitalierul 
pământ al Ucrainei. D-voastră aţi închinat pentru „Una şi 
nedespreţuită”. Eu voi închina pentru „Slava Ucrainei” - 
Ural! - strigară oamenii lui. 

- Cu cine am onoarea de a sta de vorbă? se înfipse 
înaintea gigantului, roşu de mânie, sotnicul de cazaci. 

Eu sunt colonelul Feodorenco - ucrainean - şi sunt 
sătul de Moscova şi Petrograd. M-ai înţeles? Discursul 
dumitale va fi bine primit la Don şi Kuban. Noi, ucraine¬ 
nii, ne mulţumim cu mai puţin, cu Ucraina noastră. Poţi 
merge! 

- Svoloci! (ticălos), răsună o voce de la masa caza¬ 
cilor. 

Gigantul se îndreptă legănându-se spre cazaci, îşi 
înfipse privirea în ochii şefului acestora şi zise răspicat: 

- Sotnic! Să ştii că, dacă îmi permit să vorbesc cu 
dumneata pe tonul acesta, este că porţi acest ordin la 
piept, dar imediat îţi vei cere scuze pentru insulta ce mi-a 
fost aruncată de o gură nespălată de la masa dumitale. 
Dacă nu - vă pun imediat la mal! - Un râs homeric fu 
răspunsul - „Diadia Kostea! Diadia Kostea!” - răcneau 
cazacii în cor. Diadia Kostea era portretul unui uriaş de pe 

cutiile de ţigarete de calitate inferioară şi era în general 
porecla dată uriaşilor cu suflet de femeie. 

- Aşa - oftă gigantul - îmi pare rău, eu obişnuiesc 
să mă ţin de cuvânt. Imediat sună alarma şi ofiţerul de 
serviciu al vaporului coborî în salon. Gigantul îl trase la 
o parte şi-i şopti ceva la ureche. Acesta ieşi şi după cin¬ 
ci minute vaporaşul nostru se opri. Două bărci se lăsară 
în mare si acelaşi ofiţer coborî din nou în salon invitând 
pe cazaci să-şi ia bagajele, să treacă fiecare pe la casă, 
să-şi primească restul de bani şi să părăsească vaporul. 

- Ce? Din al cui ordin? 

- Din ordinul proprietarului vaporului. 

- Cine e proprietarul? 

— Domnul colonel - şi arătă spre gigant. 

Cazacii fură consternaţi. Zadarnice le fură toate 
scuzeje, nimic nu mai folosi. Gigantul era surd. 

în fine, vrând nevrând, îşi luară fiecare necazurile 
în spate şi coborâră în luntrile, care se zbăteau pe bordul 
vaporului. Toată lumea ieşi pe bord, să privească această 
scenă tragi-comică, şi neştiind cum se petrecuse lucru¬ 
rile, era de partea cazacilor. Aceştia din urmă începură 
a pluti spre malul care era la un kilometru depărtare. 
Ucrainenii, care înconjurau pe gigant, le fluturau batistele 
şt-i petreceau cu imnul „Slava Ucraina”. 

Da, aceasta era situaţia în Rusia. Ucrainenii voiau 
să fie desfăcuţi de Moscova, iar cazacii visau fostele fron¬ 
tiere. Mie personal, îmi părea rău de cazaci, dar trebuia 
să respecţi şi pe ucraineni, care secole întregi au trăit 
liberi pe întinsele stepe bogate, până ce oaspeţii de la 
Moscova se făcură stăpânii lor despotici. în curând lun¬ 
trile se reîntoarseră şi liniştiţi, ca şi când nimic nu s-ar fi 
întâmplat, ne urmarăm calea. Peste o oră şi jumătate se 
zări oraşul Kherson, la revărsarea Niprului în Mare, cu 
casele iui albe şi cu cupolele aurite ale bisericilor, care 
străluceau în bătaia soarelui. încet, încet, Rusalca intră 
în port, maiestuoasă ca o lebădă şi se lipi cu coasta de 
debarcader. încă o zguduitură puternică şi vasul se linişti. 

Din ochi ne luarăm rămas bun de la Diadia Kostea, care 
rămase singur cuc pe bordul Rusalcei şi răspundea la 
urările de bine aie compatrioţilor săi. 

Ne interesarăm când pleacă primul vapor în sus pe 
Nipru. Aflarăm că de abia mâine dimineaţă. 

- Mergem la un hotel - ne spunea Băieanu - eu 
cunosc oraşul şi cu toate împrejurimile, aici suntem în 
siguranţă şi făcând semn unui isvoscic ne urcarăm în 
trăsură şi Băieanu îi dădu adresa hotelului lalta. Hotelul 
era pe o stradă laterală, însă curăţel şi închiriaserăm o 
cameră cu un pat şi o dormeză. Se vede că înfăţişarea 
noastră nu insufla încredere, cerându-ni-se plata înainte. 

Urcarăm scările şi ne pomenirăm într-o cameră 
lungă şi îngustă, cu un pat de fier şi o dormeză cu coas¬ 
tele rupte. Ne muiţumirăm şi cu bunătăţile acestea. După 
ce ne puserăm în rânduială, Băieanu se apropie de noi şi 
ne spuse zâmbind: 

- Trebuie să vă spun, dragii mei, ca nu de teama 
spionilor nemţi nu am ales drumul Kievului, ci de dorul 
unei fetişcane, de pe malul Niprului. Am voit s-o mai văd 
o dată, înainte de a pleca de pe meleagurile străine. 

Eu şi Moga ne uitam la el cu gurile căscate şi după 
ce-i înţelesem manevra, ne bucurarăm şi noi de bucuria lui. 
El, care poate se aştepta la proteste din partea noastră, 
fu fericit şi sărea ca un copil. Deodată apoi oprindu-se în 
faţa noastră începu a povesti cu melancolie: 

- Eu am fost pe aici cu câteva iuni înainte, şi am 
transportat nişte depozite ale noastre de artilerie, şi atun¬ 
ci m-am cunoscut cu ea, cu Tasia, o fată frumoasă, care 
mi s-a vârât în suflet şi de atunci n-am uitat-o. Nu i-am 
promis nimic şi ne-am iubit ca doi copii fericiţi, fără a 
îngâna o vorbă despre viitor, şi ne-am despărţit cu adânci 
regrete, când ţi se pare că sufletul tânjeşte, iar inima, 
săraca inimă, se tânguieşte văzând că se sfârşeşte calea 
fericirii. Mai târziu, în luptele noastre mari, chipul ei mă 
călăuzea, iar eu visam cu ochii deschişi şi eram fericit 
că departe, este o inimă mică, care bate şi pentru mine. 


25 







Siirnon Ghişa 


Şi, doamne, de câte ori m-am gândit să o revăd. Şi iată 
acum visurile mele se împlinesc şi eu sunt fericit. Ce ştiu 
eu, de ce aduce ziua de mâine... Eu sunt recunoscător 
Creatorului, care a semănat sămânţa dragostei pe lumea 
aceasta. 

Povestea atât de frumos că şi noi ne înduioşarăm, 
îşi luă apoi rămas bun de la noi zicând că se va reîn¬ 
toarce peste două ore. Tasia locuia în orăşelul Aleşchi 
peste Nipru, într-o casă mică, cu flori multe la ferestre, 
cum spunea Băleanu. 

Băleanu, de fel din Banat, încă din 1914 trecuse 
frontiera prin pasul Timişului, venind de la Braşov, unde 
trebuia să termine clasa a 8-a de liceu. Trecu cu mai mulţi 
tineri şi intră în şcoala militară de artilerie. A ieşit un bun 
şi viteaz ofiţer, şi un camarad de neasemuit. Elev al liceu¬ 
lui din Braşov, îşi însuşi toate virtuţile semănate de cei 
mai buni profesori, pe care îi aveam noi românii de peste 
munţi. Patriotismul şi jertfa plină de abnegaţie pentru tot 
ce-i nobil şi românesc, erau notele caracteristice aîe ace¬ 
lor care treceau prin această şcoală. Fizic plăcut şi inteli¬ 
gent, lega repede prietenie. Singura lut nemulţumire era 
nasul, care aproape îi întrecea pe al lui Tănase. 

Moga, cel mat tânăr decât noi, de fel din Gherla, 
era o fire plăpândă, însă cu un suflet pare că prea mare 
pentru gingăşia lui. El şi începuse a suferi neajunsurile 
călătoriei şi era numai începutul, dar nu voia să ştie de 
nimic ce i-ar fi putut opri în cale. Era băiat bun, crescut 
însă între unguri, vorbea greu româneşte, dar ni se pot¬ 
riveau gândurile şi prietenia a fost încheiată. Aceştia erau 
tovarăşii mei de pribegie, suflete cinstite, care niciodată 
nu s-au gândit la dânşii, ci au trăit pentru alţii. 

Nedormiţi din noaptea trecută ne tolănirăm, Moga în 
patul care scârţâia din toate încheieturile, eu pe dormeza 
cu arcurile rupte şi ne gândeam la Băleanu şi la Tasia lui, 
până ce adormirăm. 

Deodată un zgomot ca de om urmărit de poliţie se 
auzi pe scări şi Băleanu, ca o furtună intră în cameră. 

- Sculaţi, sculaţi! - răsună vocea lui de bariton - 
trebuie să vă duc, să vă prezint fetelor şi să vă bărbieriţi. 
Să fiu al dracului dacă nu m-au trimis după voi. 

- Dar ce fete, Bălene? 

- Ce fete? Fete frumoase - ale primarului. Aco- 
lo-i şi Tasia şi ele m-au trimis după voi. Haide, faceţi-vă 
frumoşi! 

- Dar cu Tasia te-ai întâlnit? Sărutatu-v-aţi? 

- întâlnit, dar nu ne-am sărutat, era acolo mamă-sa 
şi o păzea ca un grenadir. Vă povestesc, dar voi, ţiganilor, 
bărbieriţi-vă! 

Ne scoaserăm bricele de ras şi într-o clipă ne albirăm 
bărbiile, iar Băleanu, fericit se aruncă pe pat şi râzând ne 
povesti: 

- Trecui eu cu o barcă Niprul, şi o iau pe strada 
boierească, unde locuieşte Tasia. lată căsuţa cu flori şi 
dau buzna înăuntru. Erau tocmai la masă, Tasia şi mama 
ei, care rămaseră mute ca la vederea unei fantome. Abia 
îşi veniră în fire. Eu care vorbesc ruseşte atât de pocit, 
ie explicai cum am ajuns aici. Tasia se făcu ca mărul şi 
îi tremurau lacrimile în gene şi cu o voce gingaşă abia 
flutură cuvântul „Mitrii" dumneata eşti? în fine am dus-o 
la prietenele ei, fetele primarului şi acum am venit după 
voi. 

în sfârşit ne făcurăm toaletele de vizită, adică ce 
fel de toalete? în hainele cu care am plecat, căci altele 
nu aveam, dar bărbieriţi, lucru mare. Moga îşi făcuse şi 
o tăietură în obraz, atins de o mână a lui Băleanu, care 
în fericirea lui învârtea braţele-i lungi, de credeai că-i o 
moară de vânt. Ne înţeleserăm că nu vom şedea mult şi 
vom veni acasă să ne sfătuim în ce priveşte drumul nos¬ 
tru. Luarăm un isvoscic, care ne duse până la primărie 
unde se afla ascunsă Tasia. 

Trei fetiţe ne întâmpinară - două, în frumoasele 
costume ucrainene, care aduc mult cu ale noastre, se ve¬ 
dea cât de colo că-s surori - iar a treia era Tasia. Cele 
două aveau nişte căpşoare blonde, cu părul ca aurul roş 

şi ochii ca marea şi cu nişte mişcări iuţi, ca zvârlugile. Să 
fi tot avut 17-18 ani. Repede ne împrietenirăm şi trebui 
să le povestim planurile noastre şi nădejdile de viitor, de 
care se entuziasmară, iar Raia, cea mai mică dintre su¬ 
rori, zise cu regret: că de-ar fi băiat şi ea ar fi la Don. Era 
tristă că logodnicul ei, ofiţer cazac, plecase ia Don înainte 
cu o lună şi nu mai scria nimic. 

Cea mai mare, Vera, făcea haz de felul cum vorbeam 
noi şi ne ruga să repetăm unele fraze, care o amuzau până 
la lacrimi. E vorba, că multe din cuvintele ruseşti au multe 
înţelesuri, care se deosebesc prin intonaţie. Noi, care ne 
foloseam încă intonaţia românească, dam uneori astfel de 
înţelesuri cuvintelor, care se spun numai în şoaptă sau nu 
se spun deloc. Noi, habar n-aveam dar fetele râdeau cu 
lacrimi şi ne priveau cu duioşie ca pe copii. 

Băleanu, mai într-un colţ, ascuns de noi după o 
ramură de palmier, îşi aduna în memorie tot lexiconul lui 
slab de rusească, amestecat cu româneasca noastră, mai 
ajutat de gesturi, sta de vorbă cu Tasia. Ea înţelegea, căci 
inima care iubeşte înţelege mai repede şi erau fericiţi. 
Tasia era frumoasă ca o Lilie şi ochii ei visători se odih¬ 
neau zâmbind, pe figura arsă de soare şi bătută de vânt 
a lui Băleanu. 

Soţia primarului lipsea din oraş. Primarul era la ofi¬ 
ciul lui, iar Vera îndeplinea rolul de gazdă a casei. Ne 
ospătarăm bine, şi fetele ne rugau să mâncăm şi să bem 
votcă rusească, că Dumnezeu ştie ce va mai fi înainte, 
poate veţi fi flămânzi, poate alte nenorociri. 

- Dar să nu beţi mult ca Mişa - zise Raia - El 
bea ca un cazac, până cade sub masă. Dar de când mi-a 
fost logodnic, n-a mai băut. Ah, ce băiat bun e Mişa şi ce 
viteaz e - şi Raia ne spune că Mişa a primit în dar de la 
Ţarul Nîcolae o sabie cu mâner de aur, pentru vitejie pe 
frontul german - şi acum a plecat ia Don, unde se adună 
floarea Rusiei. 

- De mult v-aţt cunoscut? o întrebai, ca să-i fac 
plăcerea de a mai vorbi despre el. 

- De un an. El venise rănit în spitalul nostru unde 
mama era soră de caritate. Ne-am văzut şi ne-am avut 
dragi. Când a ieşit din spital, a venit Ea noi în vizită şi 
peste două luni ne-am logodit, 

El spunea totdeauna că nu mai bea, ceea ce mă 
miră grozav, deoarece ştiam, că ei, cazacii nu glumesc 
când e vorba de votcă. Aşa şi în ziua logodnei. La început 
nu voia să bea - eu însă voiam să ciocnim pocalele - să 
bea numai niţel. El bău păhărelul dintr-o duşcă şi intrând 
în vorbă, el începu a-şi umple mereu pocalul, deveni ve¬ 
sel şi bău pentru fiecare camarad căzut pe câmpul de 
luptă, aşa că la urmă se rostogoli sub masă. Ah, cât mi-a 
fost de ruşine şi cât am plâns. El habar n-avea, adormise. 
Tata zâmbea cu bunătate, mă mângâie că e tânăr ş-are să 
se îndrepte. 

A doua zi, amintindu-şi de cele petrecute, a plâns 
de necaz. Mi-a fost milă de el, şi după ce s-a jurat pe 
spada sa aurită, că această istorie nu se va mai repeta, 
ne împăcarăm. Şi Mişa nu mai bea, rar, câteodată. S-a 
făcut băiat brav şi dacă războiul s-ar fi sfârşit bine, acum 
eram căsătoriţi. Dar aşa, el trebuia să fie liber. Un bărbat 
liber e totdeauna mai viteaz. îmi vine în gând deseori să 
mă înscriu la cursul surorilor de caritate şi să mă duc în 
armată, voluntară. Poate ne-am întâlni şi de o fi sănătos i- 
aş fi bun camarad, de-ar fi rănit ar sta cineva la căpătâiul 
lui. Doamne, mulţi oşteni mor prin spitale, cu gândul de¬ 
parte... 

Raia, scumpă fetiţă, de-ai fi ştiut cât de dragă 
mi-ai fost mie, după ce ţi-ai deschis sufletul tău feciorel¬ 
nic, în care batea o inimă atât de vitează şi nobilă şi în 
care sălăşluia atâta dragoste de ţară. Nu ne-am mai văzut 
de atunci, frumosul tău oraş şi-a schimbat deseori stăpânii 
şi poate nu te-ai mai întâlnit cu viteazul cazac, logodnicul 
tău - ori poate vei stropi şi tu cu lacrimi pâinea amară a 
pribegiei - prin cele colţuri ale lumii, dar oriunde vei fi, su¬ 
fletul a rămas acelaşi: simbol al iubirii fără margini pentru 
ţara ta nenorocită, dar atât de scumpă. 

Târziu ne luarăm rămas bun de la primitoarea noastră 
gazdă şi ne îndreptam spre locuinţa noastră. Se despărţi 
şi fratele Băleanu de Tasia, care-şi pleca capul cu tristeţe 
ca mimoza, iar ochii ei frumoşi de copil se umplură de 
rouă. Simţea şi ea că se văd pentru ultima dată. 

Băleanu era dus pe gânduri, iar eu şi Moga eram 
sub impresia celor două ucrainence, cu pârul ca aurul roş, 
cu ochii ca marea. Trecuserăm toţi trei prin sabie şi foc, 
ne bătuseră multe vânturi şi ploi, am băut adesea amarul, 
atât al nostru cât şi al ţării, am simţit bucuria învingerii în 
frământările neamului nostru şi durerea, când din zborul 
de şoimi ne-a întors furtuna. Credeam că numai aşa se 
poate trăi, că alte bucurii nu sunt, cu toate că inima, ade¬ 
seori era apucată de doruri tainice - după o vorbă bună şi 
moale, după doi ochi negri, care ţi-au luminat sufletul pe 
vremuri, care acum par că nici n-au fost. 

- De acum putem pleca. O scumpă dorinţă mi-a fost 
împlinită şi vă spun sincer că sunt cu mult mai liniştit - 
zise Băleanu. Ce e în sufletul meu acum, nu vă spun, dar 
să ştiţi că-s împăcat cu soarta. Măi Ghişa, îţi aminteşti 
când tipul acela din Piatra-Neamţ ne-a dat în cărţi? Ţie 
ţi-a spus aproape toate planurile cu privire la viitor şi la 
amândoi ne-a prevestit succese? 

- Da, mi-aduc aminte şi cred în steaua norocului 

meu. 

Şedeam în Piatra-Neamţ, la un mic funcţionar, ale 
cărui două fete mari, una blondă şi alta brunetă, suspinau 
mereu după ofiţerii ruşi care se abătuseră pe acolo. De 
la ele aflai că în orăşelul nostru a sosit un vestit vrăjitor, 
care mai înainte fusese la Curtea Regală, de unde a fost 
concediat. Motivul concedierii e că, în timpul când prinţul 
Carol împreună cu i. I. C. Brătianu se aflau la Petrograd 
- după cât se auzea, - ca să peţească pe una din marile 
ducese ruse, la curtea noastră ar fi voit să ştie de mai 
înainte rezultatul misiunii acesteia şi l-ar fi pus pe ghicitor 
să le spună viitorul. Aceasta a fost nenorocirea lui. Cărţile 
au spus că nimic n-are să iasă din proiectul acesta, iar el 

îşi pierdu slujba. L-am invitat la cuartirul meu şi l-am ru¬ 
gat să-mi ghicească. 

- Gândeşte-te la trei lucruri, îmi zise el. 

- M-am gândit. 

- Ei bine, zise el, după ce aşternu cărţile pe masă. Mai 
întâi v-aţi gândit la părinţii dumneavoastră. E adevărat? 

- Adevărat. Şi-mi spune spre uimirea mea caracte¬ 
ristica lor şi chiar şi înfăţişarea. 

- Al doilea lucru e o femeie. Aşa e? 

- Aşa. 

- Femeia aceasta aşteaptă o scrisoare hotărâtoare 
din partea dumneavoastră. Dar îmi pare rău că n-o să vă 
mai vedeţi. Al treilea, v-aţi gândit la carieră. Nu vă mai în¬ 
treb de-i adevărat, pentru că din uimirea ce v-o citesc pe 
faţă, văd că-i aşa. Ei bine, vă spun hotărât, că în cariera 
militară nu veţi avea noroc. Veţi duce o viaţă zbuciumată, 
aproape zece ani, când apoi vă veţi linişti şi trăi în mare 
bogăţie. 

„Acum vă preocupă mult gândul unei călătorii, 
lungi şi primejdioase. Nu vă descurajaţi, veţi învinge toate 
piedicile şi vă veţi ajunge scopul. Mai departe vă spun, 
că soarta d-voastră e foarte schimbătoare. Veţi trăi şapte 
ani în străinătate şi în fine, vă veţi întoarce acasă, trăind 
fericit". 

Acestea mi le-a spus ghicitorul. Azi, când scriu 
aceste rânduri, abia sunt trei luni de când m-am reîntors în 
patrie, după o absenţă, nu de şapte ci de opt ani. Aşadar 
numai cu un an a greşit ghicitorul. Dar nici eu n-am mai 
dat de atunci pe la vrăjitori, mi-era teamă de ei. în tim- 
pui de restrişte al pribegiei mele pe la Petrograd, citesc 
odată un afiş, că o franţuzoaică oarecare din acel oraş, 
ştia să spună trecutul, prezentul şi viitorul. Nevastă-mea 
îmi dădea zor să mergem şî să mergem la ea, eu însă nu 
voiam. îmi venea greu să-mi ştiu viitorul. 

- Da, frate Bălene, îţi aduci aminte că şi ţie „ţi-a 
prevestit, că te vei întâlni cu „Rusalca" ta? De-am şti noi 
ce ne aşteaptă, poate ar fi bine, dar oricum, tot mai bine 

este să nu ştim. Băleanu nu răspunse. Ei visa. Visa la doi 
ochi, pe care n-avea să-i mai vadă şi vor trece amândoi 
prin viaţă, parcă niciodată nu s-au cunoscut. 

Dimineaţa pe la ora 6 noi ne aflam în port şi luarăm 
bilete pentru Alexadrovsk, pe Nipru. Luarăm bilete tot la 
clasa 11-a; dar, care ne fu mirarea, când ne urcarăm, că nu 
vedem nici o cabină. Era numai un salon, care servea şi ca 
sală de mâncare şi ca dormitor. Pe de lături în două etaje, 
erau poliţe, pe care se culcau pasagerii. între pasagerii 
vaporului întâlnirăm pe cazacii evacuaţi de pe vaporul 
„Rusalca". Sărmanii, făcuseră o etapă de 40 km până la 
Kherson. Erau însă veseli şi unu! cânta din armonică. 

între călători erau mulţi ucraineni, negustori, înalţi 
şi burduhoşi, cu mustăţile ca Taras-Bulba, cu vorba moale 
şi tărăgănată, ca şi mişcările lor. Mergeau la Harkov şi 
Ecaterinoslav cu mărfuri de care era plin portul. 

Mai retrasă într-un ungher al salonului se aciuise o 
familie de refugiaţi din nordul Rusiei. Tatăl cu doi băieţi 
şi o fetiţă. Poate că le era teamă de lumea din salon, 
tot căutând să ocupe cât mai puţin loc. Copiii erau trişti, 
cu ochii înroşiţi de plâns, iar fata să fi tot avut 8 ani sta 
aplecată spre umărul tatălui şi îi spunea ceva repede, re¬ 
pede. El da din cap şi o mângâia pe obrajii palizi. în urmă 
îşi lipiră capetele laolaltă şi tatăl cuprinse cu o mână talia 
slăbuţă a fetei. Grupul acesta era frumos şi trist, simţeai 
că ceva dureros se ascunde în inimile lor. Capul brumat 
ai tatălui se odihnea alături de-ai copilei cu părul casta¬ 
niu, cu ochi albaştri, întredeschişi, umbriţi de gene lungi, 
mătăsoase. Copiii urmăreau cu o hartă din geografie dru¬ 
mul spre Nipru. 

Sus, pe bord, un grup de femei îmbrăcate în cos¬ 
tumele surorilor de caritate, ascultau lecţiile unui medic 
militar cu privire la darea de prim ajutor răniţilor şi fe¬ 
lul pansamentelor. Erau doamne din buna societate rusă, 
care plecau spre Don, în urma apelului lansat de generalii 
Dragomirov şi Alexeev, marii atamani ai cazacilor. 

Ba era şi o ceată de ţigani moldoveni, cu toate că ei 

spuneau că-s din Serbia. Patru flăcăi zdraveni, îmbrăcaţi 
în dolmane de postav vânăt, cu nasturi de argint, semănau 
cu hoţii de cai de prin târgurile noastre. 

Un ţigan mai bătrân şi mai murdar era vătaful, iar 
câteva ţigănci tinere se ţineau de lume să dea cu cărţile. 

- Noroc, vătafule! - zisei eu bătrânului. 

- Noroc, cocoane. - salută bătrânul râzând din toată 

fata. 

p 

- Ce faceţi? Unde mergeţi? 

- Ne ducem la Ecaterinoslav. 

într-o clipă furăm înconjuraţi de întreaga ceata, iar 
ţigăncile îmi cerură câte o ţigaretă. 

- De unde sunteţi? 

- Din Moldova, cocoane, şi iată acu de 6 ani 
cutreierăm pe haşte pustiuri. De acum s-a isprăvit cu 
binele. Ne merge prost şi de-am putea, ne-am întoarce 
acasă. Aceştia sunt flăcăii mei, Şi îmi arată pe trei dintre 
flăcăii cu dolmanele vinete. Se ţin tot de pacoste, aşa că 
nu ne mai lasă să ne mai aşezăm aici. Vai de capul nos¬ 
tru, coane, de acum ne hrănesc femeile cu cărţile. 

Bătrânul mai avea şi o fată, îmbrăcată destul de 
bine, cu o fustă roşie şi o cămaşă ucraineană, iar cu un 
şal galben cu flori de toate culorile îşi strângea talia, 
după moda tătăroaicelor. Era frumuşică şi avea ochi ca 
migdalele, umbriţi cu un păr ca păcura, împletit cu salbe 
de bani româneşti şi ruseşti. 

- Dă-mi o ţigaretă - se rugă ţigăncuşa. Dar vătaful 
îi zise o vorbă aspră, se vede, că numaidecât plecă şi se 
amestecă între pasageri, să le ghicească norocul. Şi le 
mergea bine. Ruşii cred în toate bazaconiile, care de care 
voia să ştie ce-i va aduce ziua de mâine. 

într-aceea, Moga se apropie şi îmi făcu semn din 
ochi să-l urmez. Când îl ajunsei îmi spuse, că trebuie să 
ne ferim de ţigani, că a auzit pe doi indivizi vorbind, că ar 
fi trimişi anume de bolşevici, ca să-i spioneze pe albi. 

Se prea poate. într-aceea ţigăncuşa se zbatea în 
braţele unui cazac, care îi făcea propunerea să meargă 

cu el. 

- Ai bani? 

- Am. Şi cazacul arătă un buzunar umflat al cazachi- 

nei. 

- Nu ştiu... Tu mă laşi pe drumuri... 

- Ori îţi plac ţiganii? 

- Nu, nu-mi plac. Vezi pe acela cu buza crăpată ca 
la iepure? Vrea să mă ia. M-a sărutat o dată cu sila şi de 
atunci îl urăsc, că îmi vine să-l omor. Şi acum îî simt dinţii 
pe buzele mele - Un ghiont în spate al bătrânei ţigănci, 
pesemne mamă-sa, smulse pe fată din braţele cazacului. 

- Căţea! se rânji la ea bătrâna, în româneşte. 

Ne coborârăm în fine în sala de mâncare şi ţinurăm 
sfat ce să mâncăm. Mai întâi hotărârăm, să nu mai aruncăm 
banii pe toate fleacurile, altfel nici până la Rostov nu ne 
vor ajunge. Luarăm brânză şi ceai, aşa mâncau toţi ruşii, 
în afară de comercianţi, care ar fi murit fără borş. Erau la¬ 
comi ca delfinii şi întinseră mesele ca la ospeţe şi fiecare 
bea câte 15 pahare de ceai. După ce asudarăm ca la lucru 
greu cu cele trei pahare de ceai, ieşirăm din nou pe bord. 
Treceam pe lângă mari şi bogate comune, aşezate pe am¬ 
bele maluri ale Niprului, iar călătorii se mai împuţinau şi 
din nou veneau, alţii şi alţii, de acum tot cazaci care ple¬ 
cau spre Alexandrovsk. Niprul e frumos, larg şi adânc, cu 
maluri joase, seamănă cu Donul, însă mai mare şi mai 
maiestos. Undele lui au purtat în vremuri de mult apuse, 
caicele tătăreşti şi galerele turceşti, până ce în urmă 
rămaseră în stăpânirea cazacilor zaporojeni, care î! alintă 
în toate cântecele şi baladele lor. Pe amândouă malurile 
frumosului râu se întind nesfârşitele stepe ucrainene, cân¬ 
tate atât de frumos de Gogol, rapsodul Ucrainei. 

Noaptea se lăsă repede, iar cerul frumos, de cristal 
al Ucrainei, se acoperise de mii şi mii de stele. Ici şi 
colo, pe întinsele stepe, licăreau focurile ciobanilor de la 
turmele de oi şi hergheliile de cai, ori poate în jurul lor 
şedeau feciori de lele, de care erau acum înţesate toate 
potecile. 

Cu venirea serii vântul începu a legăna ierburile în¬ 
alte de pe maluri, şi, din când în când, câte un şuierat 
sau vreo frântură de cântec îndepărtat, luneca pe un¬ 
dele vântului, care se răsfăţa în voie, pe întinsele stepe. 
Prinserăm şi noi să fredonăm în surdină un cântec cuno¬ 
scut din armată: 

Vântuleţ de primăvară 

Ce-ai venit să ne mai spui?... 

Dar sfârşirăm prost căci Moga, care ţinea că-i bun 
cântăreţ, scotea nişte tonuri false, că făcu pe Băleanu să 
sară de la locul lui. 

- Mă, Moga, tu aşa cânţi, că se deschide brişcă în 
buzunar! 

- De ce? abia îngână Moga. 

- Dar nu vezi tu, că în liniştea aceasta maiestuoasă, 
tonurile tale sunt un sacrilegiu? Tu vrei să schilodeşti cân¬ 
tarea. Să nu te mai aud cântând! 

Moga se supără şi se duse să se culce. Eu rămăsei 
cu Băleanu, căruia numaidecât îi păru rău că-l supărase 
pe Moga. Era însă atâta poezie în noaptea adâncă că 
întradevăr era păcat să strici armonia aceea atât de 
perfectă. Se ridica încet luna, frumoasa lună de Ucraina, 
parcă mai mare şi mai rece ca pe alte meleaguri. Trecea 
printre frânturi de nori, şi da nemărginitului întins acel 
farmec, plin de taină, care l-a făcut pe Gogol să imortal¬ 
izeze nopţile ucrainene în scrierile sale. 

Băleanu visa poate la Tasia. Eu îmi evocam trecutul 
plin de zbucium. Ca printr-un caleidoscop, văd trecând 
înainte-mi icoanele trecutului. La început GaJiţia cu marile 
dezastre de la Ravarusca, Chirov şi Dobromil, apoi heca¬ 
tombele de morţi de la San, Cestocov, Ivangorod şi Brest- 
Litovsk - unde a căzut floarea neamului meu, şi tot atâtea 
locuri, unde au învins fraţii mei, pentru ca vulturul cu două 
capete al habsburgilor, să poată stăpâni încă cuibul de o 
mie de ani. 

îmi amintesc şicanele şi bătăile suferite de fraţii 
mei din partea ofiţerilor străini, care vedeau prea bine că 

steaua ţării lor a apus, dar în disperarea lor, îşi maltratau 
propria armată. în fine, prizonier de război la ruşi şi, peste 
un an, voluntar în armata română. Am simţit speranţele 
şi am văzut frământările oştirii noastre, iar acum iată-mă 
luându-mi lumea în cap, ca peste nouă ţări şi mări, să 
dăm tributul nostru de energie fraţilor mai mari, france¬ 
zilor, pentru că soarta neamului meu era strâns legată de 
a lor. Vor învinge francezii - am învins şi noi, vor cădea 
- împreună vom cădea... şi veacurile vor vorbi de noi cu 
cinste, că au trăit două neamuri, care au căzut cu arma în 
mână, apărându-şi neamul, moşia şi libertatea. 

Târziu ne duserăm şi noi în salonul, care se tran¬ 
sformase în lazaret. Toată lumea dormea, care pe jos, 
care pe sus, pe poliţe. Moga dormea şi ei îmbrăcat alături 
cu un cazac. îşi puse sacul de voiaj la cap, chipiul pe 
faţă şi acum poate că se găsea pe malurile Someşului. 
Locurile noastre pe poliţe erau ocupate, astfel ne puserăm 
alături cu Moga şi încercarăm să aţipim. 

CAPITOLUL III 


Erau 6 ore dimineaţa, când personalul de serviciu 
veni să facă ordine în salonul transformat în dormitor. Ne 
luarăm sacii de drum şi ieşirăm pe bord. Peste o jumătate 
de oră vom ajunge la Alexandrovsk. în timpul nopţii, se 
urcară mulţi pasageri, aproape toţi militari şi emisari în 
armata albă de sud. 

Când toată lumea fu pe bord, ruşii cântară o molitvă 
de dimineaţă condusă de un preot. Era o molitvă nouă 
sau adăugată, că era vorba de nefericirea neamului rus¬ 
esc, unde Antichrist învrăjbi pe fiii patriei sângerânde, şi 
se implora ajutorul Celui de Sus, ca să întărească pe cei 
care îşi pun viaţa în cumpănă pentru mântuirea patriei. 
Niciodată în viaţă n-am fost mai adânc pătruns ca de 
această molitvă, care se referea nu numai la ruşi ci şi la 
neamul meu. 

Erau bătrâni, tineri şi femei, uniţi, în faţa lui Dum¬ 
nezeu, prin aceleaşi sentimente nobile şi aceleaşi nădejdi. 
Un general înalt uscăţiv şi cu ochii fără luciu, scoase un 
stindard în triunghi, donat încă de Ecaterina a ll-a unui 
regiment de cazaci, îl flutură în vânt şi un „ura” formida¬ 
bil ieşi din piepturile cazacilor. Preotul înălţă o cruce de 
argint în aer şi jurară credinţă patriei nenorocite. Noi, în 
gândul nostru, am jurat şi noi credinţă ţării noastre îndo¬ 
liate, şi lacrimile ne-au umezit ochii de acest fior al dra¬ 
gostei de ţară, exprimat în cuvintele atât de simple ale 
preotului. 

lată şi Alexandrovskul, înecat în verdeaţă, din care 
abia se zăreau clopotniţele bisericilor. La debarcader era 
puţină lume. Emisarii militari de la Rostov şi Ecateridar, 
aşteptau pe cazaci cu muzica militară şi în corpore se 
urniră spre gară. După cum auzirăm, trenul spre Taganrog 
sta gata de plecare. 

O luarăm şi noi în urma lor, şi peste 20 de minute 
iată-ne ajunşi în gară. O mare de oameni era în tot cuprin¬ 
sul gării. Ne îndesarăm prin mulţime şi ajunserăm aproape 
de tren, care era arhiîncărcat cu oameni, mai toţi militari, 
care porneau spre Don. Nu era chip să te urci: vagoanele, 
coridoarele, treptele şi acoperişurile vagoanelor erau 
pline de lume. 

Ne hotărârăm să ne urcăm şi noi pe acoperiş, când 
auzirăm că se vor mai adăuga două vagoane de clasă. 
Imediat alergarăm în direcţia arătată de un ceferist, care, 
pentru un bacşiş de zece ruble, ne conduse personal. 
Dar n-apucarăm să ajungem la vagoane că şi erau ticsite 
de lume. Dar ne urcarăm şi noi. Cât voi trăi, n-am să uit 
călătoria aceea, până ia Taganrog: patru zile am stat mereu 
în picioare. După spusa unuia, erau mai mult de opt mii 
de oameni în acest tren şi era o căldură ca-n iad, cu toate 
că vagoanele nu mai aveau geamuri, care pieriseră o dată 
cu monarhia. Geamurile serveau ca ajutoare uşilor. Dar, 
iată că trenul se puse în mişcare. O zguduitură puternică 
făcu pe mulţi să cadă de pe trepte şi să alerge alături 
cu trenul, sperând să afle un loc unde să-şi poată pune 
piciorul căci de agăţat se va agăţa de ceilalţi mai fericiţi, 
care se cramponaseră mai bine. 

Ajungând în stepă, trenul zbura nu alta, pare că 
niciodată n-am văzut aşa goană nebună. Pe la gări cu greu 
puteai apuca o bucată de pâine. Iar de te urneai din vagon, 
puteai să rămâi, deoarece pentru locul tău se găseau 
zece candidaţi. Şi totuşi se urca lumea pe acoperişuri, pe 
bufere şi pe locomotivă. Era o gălăgie de te asurzea şi un 
entuziasm pe care n-am să-l uit niciodată. Muzicile mili¬ 
tare îndemnau lumea să plece la război şi prin toate gările 

erau afişe care reprezentau Rusia sângerândă, alături de 
manifestele către cazaci ale lui Alexiev şi Dragomirov. Ici 
şi colo vedeai ofiţeri şi cazaci cu capul de mort pe mânecă, 
aceştia erau kornilovţii, partizanii generalului Kornilov. 

Kornilov, general vestit şi viteaz, cel dintâi care a 
ridicat stindardul naţional şi s-a pus în fruntea unei cete de 
viteji cu care ajunse victorios până în Caucaz. Se stinse, 
cum se sting toţi eroii, lovit de schijele unui obuz, căzut 
la picioarele lui. Cu el se părea că se stinseră şi nădejdile 
înspre mai bine, iar bolşevicii erau fericiţi că au scăpat 
de acest viteaz, care era simbolul Rusiei ţariste. Cu greu 
se putea afla un alt comandant de talia lui Kornilov. Şi ce 
amestec de oameni: de la veteranii de 60 de ani, până la 
liceenii de 16 ani, toţi răspundeau glasului ţării, al cărei 
suflet se afla pe malurile bătrânului Don. 

Pe şosea treceau sute de escadroane şi sotnii de 
cazaci, cu direcţia spre Don. Mergeau frumos, în coloană 
dublă, cu muzica în frunte, iar steguleţele fâlfâîau mândru 
în vârful lăncilor ascuţite. La vederea trenului cu loco¬ 
motiva împodobită cu un stindard al Sf. Gheorghe, es¬ 
cadroanele trăgeau săbiile şî salutau pe cei care le făceau 
manifestaţii din tren. Era o privelişte care numai la fiii ste¬ 
pelor o poţi vedea şi care îţi rămânea pe veci în suflet. Şi 
toate gările erau împodobite cu steaguri şi multe din ele, 
cu culorile noastre, însă puse vertical, parcă erai în ţara 
noastră scumpă şi îndurerată. Ne împrietenirăm cu caza¬ 
cii, după ce le povestirăm unde mergem. Mulţi fuseseră 
pe frontul românesc, de unde aduceau cele mai scumpe 
amintiri şi ne lăudau călărimea noastră, care luptase 
alături de corpul generalului Keller. 

Dar nimeni nu ştia precis cum stă frontul şi nici re¬ 
zultatul luptelor. Se zvonea, că generalul Mamontov izbise 
cu cavaleria lui pe bolşevici la Ţariţin şi zdrobi o mare 
parte din puterile lor. Prin gări, erau ticsite trenurile cu 
tot felul de materiale de război, cu tunuri, cai şi proviant. 
La munca câmpului se vedeau numai femei; bărbaţii erau 
cu toţii plecaţi. De altfel în ţinuturile căzăceşti femeile 

duc greul la munca câmpului; bărbaţii îşi văd de treburile 
ostăşeşti, iar când n-au treabă se duc la cârciumă. Satele 
lor se numesc staniţe, cu gospodării bune şi pământuri 
bogate şi multe. S-a îngrijit Rusia ţaristă de cazaci, pen¬ 
tru că era cea mai vrednică şi mai credincioasă armată a 
monarhiei. Cazacii se năşteau şi mureau soldaţi; de la stat 
nu primeau nimic în afară de hrană. Calul, sabia, lancea 
şi îmbrăcămintea şi le avea fiecare. Acum nu mai aveau 
nici hrană: fiecare îşi aducea cu el mâncare pe mai multe 
zile, în căruţele care plecau din fiecare staniţă. 

în sfârşit, iată-ne, după patru nopţi nedormite, ajunşi 
la Taganrog, pe malul Mării de Azov, unde se scurse atâta 
lume din vagoane, că ne era teamă să nu ne rătăcim unii 
de alţii. Ne hotărârăm să poposim o zi aici, ca să putem 
dormi. Ne-am dus până la cea mai apropiată „ceainărie", 
unde ne potolirăm foamea şi pe urmă ne urcarăm în podul 
unor şoproane cu paie. Aici dormirăm douăzeci de ore 
fără întrerupere. 

A doua zi suntem din nou în gară, de unde plecarăm 
la Rostov. De astă dată călătorirăm mai bine, însă făcurăm 
două zile o distanţă destul de mică. Ne era greu noap¬ 
tea. Era cam pe la 15 septembrie şi nopţile se răcoriseră. 
Simţeam că de acum începe greul pentru noi, mâncarea 
era scumpă şi aproape numai rece. Aveam noroc că ne 
mai încălzeam cu ceaiul. 

Rostovul, oraş frumos şi bogat, care acum se trans¬ 
formase în lagăr militar, nu avea nici un colţişor liber, pes¬ 
te tot erau încartiruiţi soldaţi. Ne hotărârăm să mergem la 
Statul Major căzăcesc ca să cerem oarecare informaţii cu 
privire la trecerea peste Volga. 

Căutarăm Statul Major şi în fine îl aflarăm ticsit de 
lume. Credeam că n-o să ne vină rândul la audienţă, dar am 
avut noroc cu îmbrăcămintea noastră jalnică, care făcea 
contrast oribil cu frumoasele uniforme căzăceşti. Adjutan¬ 
tul, cum ne văzu, încruntă din sprâncene şi ne întrebă 
ce dorim. Ne prezentarăm şi spuserăm dorinţa noastră. 
Ca prin farmec adjutantul se schimbă. Se prezentă şi ne 

strânse mâinile. 

- Imediat vă anunţ şefului de Stat Major. Şi el dispăru 
printr-o uşă şi după câteva minute, se reîntoarse făcân- 
du-ne semn să intrăm. Erau de faţă trei generali. Numele 
nu-l ţin minte, - aşa e la prezentări, - dar ne primiră bine 
şi, după ce le spuserăm dorinţa noastră, ne dară sfatul să 
mergem la Marele Stat Major, în Ecaterinodar la Kuban, 
de unde mai sigur vom putea afla ce dorim. 

- De altfel — zise Şeful Statului Major - după cât ştiu 
eu, un colonel ceh ţine legătura cu noi. Pe unde trece, nu 
ştiu. Dar se află în tot cazul un asemenea loc, pe unde 
aţi putea străbate frontul de la Volga. Ne dară foi de drum 
până la Ecaterinodar şi plecarăm cu cel dintâi tren. 

Peste două ore intram în inima Kubanului, alt ţinut 
căzăcesc. Trecem peste Novocercask, oraş bogat de ori¬ 
gine militară şi cu câmpii bogate. Locuitorii, aproape toţi 
ruşi, dar totuşi puţin corciţi cu ceilalţi locuitori munteni 
ai Caucazului de la care au şi împrumutat frumosul port 
ostăşesc. 

Aici se sfârşesc stepele Donului şi ţinutul e mai de- 
luros, iar de ce te afunzi mai mult în Caucaz, se transformă 
în munţi masivi acoperiţi veşnică zăpadă, cum e Vesta şi 
Casbec. în zare, spre sud se vedeau culmile de munţi 
vineţii, ca un avanpost al frumosului Caucaz. 

în timpurile mai vechi, Caucazul servea ca loc de 
pedeapsă pentru tinerimea de viţă a Petersburgului. în 
acei timp, locuitorii Caucazului erau semisălbatici şi cu 
mare greutate au putut fi supuşi vulturului cu două ca¬ 
pete. Aici a fost trimis pe câţiva ani şi poetul Lermontov, 
care a cântat atât de frumos Caucazul cu legendele şi 
tradiţiile lui eroice. 

Dar iată că ajungem în capitala Kubanului, în Eca¬ 
terinodar. Ca şi la Taganrog şi Rostov şi aici era ca în 
timpul mobilizării generale. Mii şi mii de oameni, numai 
militari şi aproape toţi călăreţi. Aici erau şi ruşi şi geor¬ 
gieni, amestecaţi cu cerchezii îmbrăcaţi cu cazachinele 
lor admirabile şi cu pumnale la brâu. Piaţa era plină cu 

sute de cai pentru armată, dincolo un grup de cerchezi 
şi georgieni frumoşi şi zvelţi ca brazii, la sunetele unei 
chitare dansau „Lesginca”, cel mai frumos dans bărbătesc 
ce-am văzut în viaţă. Numai muntenii pot avea astfel de 
mişcări mlădioase, unele sălbatice ca şi râurile şi munţii 
lor. 

De acolo trecurăm pe strada principală, unde se 
afla şi Marele Stat Major. Pe dinaintea noastră vedem 
o înmormântare, pesemne a vreunui ofiţer superior. 
Sotnii după sotnii, treceau cazacii cu caii lor superbi, cu 
coamele şi coadele împletite, iar după sicriu, era condus 
şi calul înşeuat al ofiţerului, pe al cărui covor de sub şa, 
era cusută o steluţă de argint. Sicriul era purtat pe umeri 
de ofiţeri şi înfăşurat în tricolorul rusesc şi flori - toate de 
câmp - adunate de acei care l-au cunoscut şi iubit. 

în sfârşit, iată-ne bătând şi la uşa Marelui Stat Ma¬ 
jor. Aici era generalul Alexeev, fostul şef de Stat Major ai 
armatei ruseşti de pe frontul de Vest. înalt şi spătos, de o 
energie uriaşă, din nimic aşa zicând, în mai puţin de trei 
luni, formă o armată nu mare, dar aleasă, cu care putu 
să oprească puhoiul bolşevic dinspre nord. Era ajutat în 
această acţiune de un alt vestit general, Dragomirov, erou 
din războiul imperial. 

Ne primi însuşi generalul Alexeev. După ce îi 
spuserăm dorinţa noastră, ne dădu o scrisoare către 
generalul Mamontov care se afla cu cavaleria lui în apro¬ 
piere de oraşul Ţariţin pe Volga. Ne lăudă patriotismul şi 
curajul nostru şi ne făcu propunerea să rămânem în oas¬ 
tea lui. Noi îi mulţumirăm pentru încrederea ce ne arătase 
spunându-i că suntem legaţi cu cuvântul de onoare faţă 
de patria noastră şi faţă de misiunea franceză să ajungem 
la locul de destinaţie. Ne strânse mâna voiniceşte şi ne 
încurajă, - iar în ce priveşte colonelul de legătură ceh, 
el n-a fost niciodată în Ecaterinodar, - dar să fim siguri, 
că generalul Mamontov se va îngriji de noi. Pentru calea 
ferată primirăm şi aici foi de drum, cu direcţia Ţariţin. 

Impresia ce ne-o lăsară era, că peste tot domnea 

ordine şi disciplină, deci atmosferă sănătoasă. 

Voluntarii curgeau cu miile în armata de sud şi se 
prevedeau rezultate frumoase. Noi încă ne simţeam cu 
mult mai bine, dar un lucru era cert, la Volga puteam 
străbate numai peste front. Dar nimic nu ne mai putea 
opri în cale. începurăm însă a fi mai prevăzători cu cât 
ne apropiam de front. Curajul, harul Domnului, nu lipsea 
niciunuia dintre noi. 

Şi din nou o luarăm cu trenul pe acelaşi drum, spre 
Rostov, cunoscut acum atât de bine. Din Ecaterinodar ple¬ 
cau eşaloane de soldaţi şi muniţii spre front. Şi aici trenurile 
erau pline de lume şi din nou merserăm aproape trei zile 
îngrămădiţi ca sardelele, tot în picioare, de credeam că 
o să ne sfârşim. Bietul Moga, care era mai plăpând, se 
ofilise de-a binelea, faţa i se subţiase şi pălise, dar se 
ţinea totuşi ca oţelul. 

CAPITOLUL IV 


Ajunşi la Camenscaia, schimbarăm trenul şi luarăm 
drumul spre Ţariţin. La staţia Cyr se afla generalul Ma- 
montov. Frontul nu era departe căci se auzea grohăitul 
tunurilor. Generalul Mamontov, comandantul unui corp de 
cavalerie, îşi avea reşedinţa într-un vagon la gară. Cum 
i-am dat scrisoarea de la Marele Stat Major ne primi imedi¬ 
at şi dispuse să ni se facă un ordin către toţi comandanţii 
etapelor până la front, care să ne uşureze drumul şi un alt 
ordin către colonelul Staricov, comandantul unui sector, 
care să găsească o modalitate ca să putem trece frontul 
pe unde primejdia e mai mică. 

Conform ordinului către comandanţii etapelor, 
aceştia trebuiau imediat să ne pună la dispoziţie trăsură 
şi să ne aprovizioneze cu tot ce ne trebuia. 

Apoi generalul Mamontov ne întrebă despre dom¬ 
nul general Averescu, pe care zicea că-l cunoaşte bine 
şi încă demult, l-am spus, că spre norocul ţării noastre 
trăieşte şi e sănătos. Ştia că dl general Averescu n-a voit 
să subscrie pacea dictată de nemţi. 

- Da, eu îl cunosc bine pe Averescu. El mai bine ar 
fi preferat să-şi ardă mâna, decât să subscrie o astfel de 
pace. Fericită naţie care are astfel de bărbaţi! Aşadar, la 
voi s-a sfârşit războiul. La noi, de abia începe - zise cu 
tristeţe Mamontov - acum suntem singuri, singurei, aliaţii 
au uitat de noi, afară de cehoslovaci, care se poartă bine 
şi cărora le vom fi adânc recunoscători. 

Când hârtiile fură gata, ne luarăm rămas bun, urân- 
du-ne reciproc mult noroc, Un adjutant ne conduse până la 
şeful etapei, care imediat ne puse o trăsură la dispoziţie, 
după ce ne ospătaserăm voiniceşte la ei. De acum ne 
luarăm rămas bun şi de la calea ferată, pe care Dumnezeu 
ştie când vom mai vedea-o. Trăsurica era mică, plină cu 
fân şi trasă de doi cai mici, dar iuţi ca vântul. Cazacul 
care-i mâna ne spuse că are ordin să ne ducă o etapă de 
treizeci kilometri în trei ore. Ne ţineam cu mâinile de loitre 
ca să nu cădem. N-am putut schimba nici zece cuvinte, 
în aşa goană zburam. Treceam câmpii fără drumuri, unde 
păşteau cirezi mari de vite, prin staniţe căzăceşti pe unde 
se vedeau numai femei şi copii, treceam vaduri de ape 
fără să fi poposit sau să fi încetinit goana cailor o singură 
clipă. 

Mi-au adus aminte de poştalioanele de pe vremuri, 
care nu puteau fi cu mult mai rele ca cele de azi, cu deo¬ 
sebirea că pe acele timpuri erau mai puţini hoţi de codru 
ca azi. După trei ore am ajuns la o altă etapă, unde ne- 
a primit un tânăr ofiţer cazac, care după ce citi ordinul 
de la Mamontov, ne invită la dânsul să luăm masa, mai 
cu seamă că nu aveam trăsură decât peste o oră. Toate 
trăsurile plecaseră de dimineaţă spre front, cu muniţie şi 
provizii. 

- Dar frontul e departe de aici? 

- Cam 60 verste, dar azi pot fi 60, mâine, poate 
fi dublu, sau mai puţin ca azi. N-avem front compact. 
Bolşevicii au, dar noi ţinem front numai cu cavaleria şi ar¬ 
tileria călăreaţă. Dar ai noştri sunt viteji şi avem nădejde 
că lucrurile în curând vor merge mult mai bine: se spune 
că aliaţii vor veni în ajutorul nostru. 

Se vede că se lăţise vestea că vor veni aliaţii în aju¬ 
tor, ca să ridice moralul acestor trupe care hărţuite de la 
frontul german, se aruncară în alt război, mult mai crunt, 
un război de exterminare. 

După o aşteptare de trei ore, veni în sfârşit un 
moşneag cu un tarantas. Ne urcarăm repede în el şi o 

luarăm spre nord-vest, la viitoarea etapă, care era la 25 
km. Moşneagul era de vreo 65 ani, în uniformă căzăcească. 
Ne spune că are trei feciori, dintre care doi pe front, iar 
unul prizonier în Germania. 

- Nu vi-i teamă de bolşevici? - îl întreb eu. 

- Cazacilor nu li-i frică de nimeni! zise bătrânul cu 
convingere 

- Dar voi, cine sunteţi? 

- Ofiţeri români. 

-Ofiţeri? se miră bătrânul, uitându-se la hainele noas¬ 
tre jerpelite. Poate veniţi de pe front şi sunteţi flămânzi, 
şi îşi desfăcu traista în care avea pâine şi miere de stup. 
Mâncaţi, dragii mei. Dar spuneţi pe la dumneavoastră se 
mai bat nemţii? 

f 

- Se bat tare cu francezii. 

- Săracii franţuzi... se zice c-or veni şi la noi, să ne 
ajute. Noi nu avem tunuri, de aceea e greu. La noi vine 
un regiment de bolşevici pe o sotnie, şi totuşi ai noştri nu 
se dau. Dacă am avea şi artilerie, până la Moscova ne-am 
duce. Bătrânul se lovi cu palma peste frunte şi apoi ne 
întrebă dacă avem ţar. 

- Avem. 

- Să-l ţină Dumnezeu şi moşul îşi făcu o cruce 
pravoslavică. 

- Pe Nicolae al nostru, pe tâtucu l-au ucis jidovii şi 
pe toţi ai lui... şi pe câţi generali şi colonei au omorât hoţii 
aceia de jidani... pe la noi se spune că la Moscova au 
pus pe un jidov de ţar. Dar las că-i luăm noi coroana, şi-l 
punem pe tronul lui Pugatcev. Va veni Nicolae Nicofaevici 
al nostru, care va curăţa ţara de toţi antechriştii. Eu îl cu¬ 
nosc pe Nicolae Nicolaevici, pe când era încă tânăr la Pe- 
tersburg. Eram în corpul cazacilor de gardă, în timpul lui 
Alexandru al ll-lea. Acum şi el e bătrân ca mine, dar ştim 
toţi că ne iubeşte. E un om aspru şi drept. Numai de-ar 
trăi. Dar spuneţi, aţi auzit dumneavoastră de Skobelev? 

- Cel din Bulgaria, de la Şipca. 

- Da, da, zise repede şi vesel bătrânul. Văd că sunteţi 

ofiţeri, altfel dumneavoastră, ca străini, nici nu l-aţi şti. Cu 
el am trecut noi Dunărea şi trei zile de-a rândul ne-am 
bătut la Şipca. Au căzut ai noştri mulţi, dar i-am răpus 
pe turci. Eh, ce vremuri! Turcii nu erau ca bolşevicii. Se 
ţineau tare şi unde loveau o dată, era lovit. Cu bolşevicii 
e mai uşor, dar e mai urât. Te duci la atac - de pildă 
- şi când colo vezi că sunt fraţi de-ai noştri pravoslavnici. 
Le-a luat Dumnezeu mintea, dar las că le-o băgăm noi iar 
în cap. Şi apoi acolo sunt mulţi hoţi din puşcării, care mai 
bine pier decât să se dea prinşi. 

„Dar nouă nici nu ne trebuie prizonieri. N-avem cu 
ce să-i ţinem. Pe ai noştri îi mai cruţăm, dar pe jidani şi 
pe comisari îi trimitem să se plimbe” 

„Ce credeţi dumneavoastră? Mie îmi place să umblu 
cu cărui? Nu-mi place... Dar ce să fac? Am îmbătrânit şi 
lancea nu mai e sigură în mâna mea... Am însă doi feciori 
care nu mă fac de ruşine şi cu care mă văd aproape în 
fiecare zi. Eu le duc mâncare şi muniţii pe front.” 

Bătrânul nu-şi prea îndemna caii, se vedea că-i pare 
rău de et să-i ia la goană. Când îl rugarăm să grăbească, 
ne spuse că nu-i nevoie, ceea ce trebuie să se întâmple 
se va întâmpla şi tot ce nu se face, este spre mai bine. 
Văzurăm că avea dreptate şi-l lăsarăm în pace. Ruşii sunt 
fatalişti ca şi noi. Cred în ursită şi în aceste vremuri de 
restrişte, această credinţă e o mare mângâiere pentru ei. 

Ne apropiam acum de front, pentru că din când 
în când se auzea bubuitul tunurilor. Dar nu se vedeau 
nicăieri trupe, care ar fi înaintat spre front. Sărmanii caza¬ 
ci, erau singurii care ţineau piept unei mulţimi care putea 
fi de zece ori mai mare decât toată căzăcimea. De aceea 
frontul oscila neîncetat. Când mergeau înainte, când se 
retrăgeau. Când înaintau nu aveau trupe proaspete şi 
suficiente, spre a exploata succesul, iar în retragere, nu 
aveau infanterie şi artilerie. Aproape toate fabricile de 
arme şi muniţii erau ocupate de bolşevici. Cazacii duceau 
lipsă şi de muniţie pentru carabinele lor. Mai mult cu sabia 
şi cu suliţa făceau isprăvile lor. 

Spre seară ajunserăm în satul Mihailovca, unde 
trebuia să ne prezentăm unui alt şef de etapă, dar se vede 
că treburile mergeau prost pe front. Cazacii erau în re¬ 
tragere şi comandantul unei brigăzi de cavalerie din acest 
sat ne spune că până la front mai sunt 18 verste. Deci să 
nu încercăm azi să ne apropiem de front, căci în întuneric 
putem da buzna peste bolşevici. 

- Veţi pleca mâine. în ce priveşte pe colonelul Stari- 
cov, el se află de două zile mai spre sud, la 60 km, aşadar 
vă pot da eu informaţiile necesare, iar mâine vom vedea 
cum stă frontul. Poate vom merge înainte, poate înapoi, 
cum o da Dumnezeu. Astă seară sunteţi oaspeţii mei. Ne 
mai povestiţi din ţara d-voastră depărtată, căci de dormit 
nu cred că vom avea vreme. Bolşevicii pot fi aici în tot 
momentul. 

Colonelul, păcat că nu-mi amintesc numele său un 
tânăr de vreo 35 de ani, împodobit cu toate ordinele de 
vitejie, ruseşti, câştigate în luptele cu nemţii. Fusese co¬ 
mandant de sotnie la începutul războiului şi făcea parte 
din armata condusă de generalul Samsonov. în luptele 
mari de la sfârşitul lui august 1914, au început ofensiva 
cu puteri insuficiente contra germanilor. Patru corpuri de 
armată, în care era şi o mare parte a gardei imperiale, 
fură nimicite. Colonelul, rătăcind cu rămăşiţele regimentu¬ 
lui său prin uriaşele păduri ale Prusiei orientale şi trecând 
prin sabie şi foc oraşe şi sate din spatele inamicului, 
într-o noapte, în goană nebună a trecut prin liniile nemţilor, 
reîntorcându-se la ai săi. Pentru bravura aceasta a fost 
decorat cu crucea Sf. Gheorghe şi avansat. De atunci no¬ 
rocul l-a favorizat, iar cei de la conducere l-au răsplătit 
după merit. 

Toate rezervele şi oamenii necombatanţi au fost 
trimişi pe front. în cancelarie se afla întreg Statul Ma¬ 
jor al brigăzii şi aşteptau din moment în moment să vină 
ştafetele de pe front. în fine, se aude tropotul unui călăreţ. 
Toţi îşi ascuţiră urechile, iar în cancelarie intră un cazac 
cu o căciulă cât o baniţă şi dădu comandantului brigăzii 

un plic. Acesta, după ce citi cuprinsul scrisorii, se întoarse 
către cazac şi-i zise vesel: 

- Choroşo! - spasibo! ( Bine! - Mulţumesc!) 

- Rad Staraţa, gospodin Polcovnic! (Să trăiţi, dom¬ 
nule colonel!) 

- Du-te la bucătărie să faci ceai. 

Cazacul făcu stânga împrejur şi ieşi. 

- Domnilor, veştile de pe front sunt liniştitoare, 
bolşevicii vor să doarmă şi ei. Mi se raportează că au 
încetat atacurile. Numai din avanposturi se mai trage. Ei, 
domnilor, de acum să aducă samovarul. Păcat că nu avem 
ceva mai bun pentru oaspeţii noştri scumpi. Când ţara 
ne-a fost bogată, toţi veneticii erau sătui, de la frizerii 
francezi, care se dădeau drept profesori la noi, până la 
nemţii cu mititeii lor. Azi, când am sărăcit, nici aliaţii nu 
mai vor să ştie de noi. 

„Dar cine le-a scăpat Parisul? Soldaţii noştri, care 
ca un uragan s-au năpustit în Prusia Orientală, ca să 
slăbească armata germană ce înainta asupra Parisului. 
Şi care a fost rezultatul? Am scăpat de ruşine o armată 
aliată, care acum nici nu vrea să mai ştie de noi!" 

- Armata franceză - zic eu - trece în momentul de 
faţă prin cel mai critic episod al războiului. Toate forţele 
germane sunt aruncate asupra ei şi nemţii au de gând să 
ia Parisul cu orice preţ, până ce americanii nu vor concen¬ 
tra mai multe trupe. Dar Franţa va fi etern recunoscătoare 
poporului rus pentru serviciile ce le-a adus, pentru cauza 
omenirii şi a civilizaţiei. 

- Ah! Domnule - zise colonelul - eu nu contest 
recunoştinţa datorită francezilor, dar acum, când şi pe noi 
ne arde la deget, ar trebui să ne trimită un ajutor. Nu 
mare, fie cât de neînsemnat. Pentru noi, ar fi un imbold 
moral, mai cu seamă pentru trupă, iar bolşevicii ar vedea 
că nu suntem singuri. Să putem ţine frontul măcar trei luni 
şi apoi vom avea armată. Generalii Alexeev şi Dragomirov 
din nimic au format armata noastră şi bun e Dumnezeu! 
Peste trei luni altfel vom vorbi cu bolşevicii. Lui Kolceak 

îi merge şi mai bine. Are o ţară întreagă la dispoziţie şi-l 
ajută cehoslovacii. Am nădejdea, că în curând ne vom uni 
la Volga. Atunci drumul la Moscova va fi cu mult mai scurt. 
Dar nu vă e teamă de bolşevici? 

- Nu ştim ce vor face cu noi. Paşapoartele noastre 
sunt pentru America şi suntem trecuţi ca muncitori. Vom 
şti să ne descurcăm, - zic eu. 

- Domnilor, - replică colonelul - să fiţi cu băgare 
de seamă, că la bolşevici sunt oameni foarte vicleni, care 
vă vor suci minţile şi răsuci până ce vor afla ceva. Atunci 
să ştiţi că pieirea dumneavoastră e gata. în sectorul care 
luptă contra noastră este un fost ofiţer cazac, Mironov, 
care e şiret ca vulpea. Să vă faceţi proşti, cel mai bun 
lucru şi să spuneţi că nu ştiţi ruseşte. 

„Ne-a făcut de ruşine stârpitura aceea, mai mult 
din ambiţie personală, nu că ar fi bolşevic. Doar asta e 
nefericirea neamurilor. El ne cunoaşte armata noastră şi 
ştie cu ce luptăm acum, de aceea e îndrăzneţ ticălosul. 
De ne-ar pica în mână, l-am învăţa noi ce-i omenia. Şi 
ce-i trist, e că face propagandă printre cazacii noştri. 
Dar neghina s-a ales din grâu, s-au dus cu el oamenii pe 
care i-am primit de bună voie în ţinuturile noastre, dar cu 
pecetea sclaviei în sufletul lor. Nu ne-au iubit stepele, nici 
Donul nostru, şi mai bine că s-au dus.” 

„Şi acum vă rog povestiţi-mi ce mai e prin Ţara 
Românească? Avem mulţi ofiţeri care au fost pe frontul 
românesc. însuşi Tscerbatşev a adus la Don întreaga 
căzăcime de pe frontul românesc”. Le povestirăm trage¬ 
dia noastră, pacea cu nemţii şi nădejdile noastre. 

- Sărmanii români, au intrat în război mai mult cu 
pieptul şi aveau un front aproape cât al nostru. Nu-i de 
mirare, că ţara a fost repede cotropită de duşmani. Dar e 
adevărat, că ne-aţi luat Basarabia? 

- N-am luat-o, ci singură s-a unit cu noi. Basarabenii 
sunt şi ei români, ca şi cei din România. Această provincie 
a fost totdeauna a noastră. Dar pe vremuri eram supuşi 
turcilor, iar Rusia luându-ne Basarabia, credea că ia din 


50 


"Luptele românilor cu bolşevicii tn Siberia 191fli9£Q" 


imperiul turcesc. 

- Da, desigur - altfel nici nu se putea înţelege, ca 
Rusia să rupă teritorii dintr-o ţară pravoslavnică. Hoţii de 
bulgari ne-au tras pe sfoară, lată recunoştinţa, că azi au 
o ţară liberă, o cultură şi o viaţă de stat. Au întors baio¬ 
netele contra noastră. Dar, o să le meargă prost, căci e un 
popor slab şi neastâmpărat. 

„Pe bieţii sârbi i-au scos de tot din ţară. La noi se 
afiă câteva batalioane sârbeşti, dintre foştii răniţi de la 
începutul războiului, pe care i-am adus pe Dunăre. Azi 
servesc !a noi. Unul din ei mi-a istorisit că o veche legendă 
populară sârbească spune, că, odată Sârbia, se va nimici 
cu totul, dar, ca pasărea Phoenix, va renaşte din cenuşa 
ei, mai mare şi mult mai puternică. Deocamdată slavilor 
le-a mers prost în războiul acesta, dar e rasă tânără, care 
va trăi încă mult timp.” 

Se interesă apoi de limba noastră şi mă rugă să-i re¬ 
cit ceva. Eu începui să recit din „ Strigoii” lui Eminescu. 

- E limbă moale, seamănă mult cu italiana - ziseră 
ofiţerii. 

- Face parte din ginta latină. 

- Da, dumneavoastră sunteţi popor vechi, cu toate 
că aţi avut o scurtă viaţă de stat, deci sunteţi urmaşi ai 
Romanilor cuceritori de lume - replică colonelul. 

- Poziţia noastră geografică, neunirea dintre fraţi 
şi puhoiul de neamuri străine, care toate încercau să ne 
răpească limba, - iată de ce neamul nostru a rămas mai în 
urmă. Luptele necurmate cu turcii ne-au sleit puterile, încă 
din cele mai vechi timpuri. Acum, după veacuri îndelun¬ 
gate am încercat să ne unim, dar se părea că ne-a părăsit 
norocul. Ca şi dumneavoastră, aşa şi noi nădăjduim în 
Dumnezeu şi în biruinţa aliaţilor. De aceea am plecat şi 
noi din ţară, să dăm o mână de ajutor francezilor. 

Cazacii fură încântaţi de hotărârea noastră şi nu mai 
găseau cuvinte mai sincere ca să ne încurajeze. 

Acum ştafetele de pe întregul sector aduceau ştiri 
cum că inamicul s-a liniştit, şi, deci teama unei incursiuni 

de noapte era înlăturată. în camera de alături de cance¬ 
larie se aduse fân şi se pregăti pentru noi un pat. 

- Eu vă recomand să vă odihniţi puţin - zise colo¬ 
nelul - până dimineaţă mai sunt câteva ore. înainte de a 
pleca e bine să fiţi odihniţi. Mâine seară, Dumnezeu ştie 
unde veţi dormi. însă pentru orice eventualitate, să vă 
culcaţi îmbrăcaţi. 

Ofiţerii Statului Major se pregăteau şi ei să-şi 
afle câte un loc în cancelarie, iar comandantul brigăzii, 
împreună cu aghiotantul său, lucrară până la ziuă. La ora 
7 dimineaţa eram gata de plecare şi ne băurăm ceaiul 
care acum era mâncarea cea de toate zilele, iar colon¬ 
elul ne dădu un ordin către comandantul unui regiment 
de cazaci, ca să ne dea desluşiri cu privire la trecerea 
frontului. Până la front, după spusa colonelului, ar fi fost 
cam 18 verste. 

- Şi acum, Dumnezeu să vă ajute, dragi camarazi 
- zise colonelul - şi ne luarăm rămas bun de la cazacii 
noştri. Nu ştiu cum să-mi explic, dar simţeam o greutate 
pe suflet, ca înaintea unor clipe grele. Băleanu era ner¬ 
vos. în ce priveşte pe Moga, el era mai calm decât nu mă 
aşteptam. Dar din clipa aceasta parcă ne schimbasem toţi 
trei. Era de ajuns un cuvânt rostit mai tare, sau o frază 
dubioasă, ca să ne luăm la ceartă. Până acum toate au 
mers strună, acum parcă duhul rău ne stăpânea. Noaptea 
visarăm râu, cu împuşcături şi cu bolşevici. 

După ce mulţumirăm colonelului pentru buna 
găzduire, ne urcarăm în tarantas şi o apucarăm în goană 
spre front. Nu mersesem nici o jumătate de oră şi iată că 
artileria începu să bubuie. Frontul se pare că era aproape 
de tot. înaintea noastră, cam la 2 kilometri se zărea un sat 
unde, ne spuse că ne va duce femeia, cu tarantasul. Dar 
n-apucă să sfârşească şi câteva şrapnele se sparseră nu 
departe de şosea. Femeia opri căruţa şi ne spuse că nu 
merge mai departe. 

Sărirăm din căruţă şi ne luarăm sacii în spate, iar fe¬ 
meia întorcând căruţa, o rupse la fugă spre casă. Câteva 

şrapnele, căzură în urma trăsurii. Noi, ne pitularăm într-un 
şanţ de drum. înaintea noastră, terenul se ridică brusc, iar 
de pe ridicăturile acelea se puteau vedea bine bolşevicii, 
care coborau în sat în multe coloane. 

- Dar cazacii unde-or fi? Unde-i frontul lor? ne 
întrebarăm noi. 

- Mergem în sat! zise Băleanu. De acum tot una-i: 
azi sau mâine vom da ochii cu bolşevicii. Şi plecarăm. 
Nu merseserăm nici trei sute de paşi şi deodată o salvă 
puternică răsună şi în aceiaşi clipă zeci de plumbi trecură 
pe lângă nasurile noastre cu fluieratul lor sâsâitor. Altă 
salvă, tot din dreapta. Noi ne aruncarăm la pământ. Era 
vădit că trăgeau asupra noastră, dar acum veneau gloanţe 
şi din stânga, de unde văzurăm coborând coloanele 
bolşevice. 

Băleanu, care nu se mai mişcă, îmi făcea impresia 
că-i mort şi de aceea îl strigai pe nume. El întoarse capul 
spre mine şi sta gata să asculte, când deodată vedem 
în dreapta noastră, după o colină, nişte capete miţoase, 
care se pregăteau să ne atace. Ne ridicarăm chipiile în 
sus şi în acelaşi moment câteva figuri cu arma întinsă 
„la baionetă", se apropiară de noi. După epoleţi, văzurăm 
că sunt cazaci. Când fură aproape de noi şi văzură că 
n-avem arme, ne întrebară cine suntem. Spuserăm că 
suntem ofiţeri români, că avem o scrisoare către coman¬ 
dantul regimentului - de la comandantul Brigăzii - adăugă 
Moga. 

- Este aici. Veniţi după noi! comandă un subofiţer, 
în goană şi câte unul ajunserăm la colină, în dosul căreia, 
cazacii stăteau într-un şanţ de apărare şi trăgeau din când 
în când spre satul care era ocupat de bolşevici. Dinspre 
sat, veneau gloanţele ca grindina. Esaulul ieşi în calea 
noastră, ne prezentarăm şi-i dădurăm scrisoarea de la 
brigadă. După ce o citi, ne privi zâmbind şi ne strânse 
mâinile. 

- Bravi băieţi! Ei, cazaci! Domnii aceştia sunt ofiţeri 
veniţi din România şi pleacă pe frontul francez să lupte mai 

departe^ Onoare tuturor acelora care preferă să moară, 

decât să-şi vadă patria îngenunchiată. Acum trageţi băieţi 
în bolşevici! - şj câteva salve răsunară din nou. Esaulul 
voia să ne spună un plan sau altceva, dar din sat apărură 
bolşevicii, grupuri, grupuri. 

- Staţi aici şi aşteptaţi-ne, spuse Esaulul. 

- Pe cai! comandă apoi- şj comanda mergea repetân- 
du-se din colină în colină. Vedem pe cazaci retrăgându-se 
unul câte unul, până la o colină mai mare şi când toţi fură 
acolo, comanda nu se mai auzea, ci văzurăm deodată pe 
esaul în fruntea a trei sotnii de cazaci, care ca o lavă se 
aruncară asupra bolşevicilor; 

Tabloul acesta n-am să-l uit niciodată. Aproape patru 
sute de călăreţi zburau ca vântul, aplecaţi pe oblânc şi cu 
suliţa întinsă. Se auzea un ropot surd de copite. Bolşevicii, 
să fi fost la vreo 6-700 de metri. Se auziră răcnete, ca de 
fiare şi zăngănit de arme, câteva împuşcături şi totul se 
sfârşi. Deodată vedem că o parte a bolşevicilor se retrage 
în goană fără arme, pe care le aruncaseră să fie mai uşor. 
Cazacii pe care noi îi urmăream de aproape cu privirea, se 
despărţiră în două grupuri şi un nou iureş se auzi, acelaşi 
zăngănit de arme şi aceleaşi răcnete de fiare rănite. Ve¬ 
dem, că spre noi aleargă câţiva cazaci, şi după cât se 
vedea, erau răniţi, iar caii căzuseră. O mitralieră începu a 
tocăni repede-repede, iar din sat ieşiră câteva şiruri lungi 
de trăgători. In aceiaşi clipă cazacii, în goană, se retrag, 
şi trec pe lângă noi pe caii înspumaţi şi cu ochii fioroşi* 
suflând greu din piepturile late. Ei treceau înainte. Esau¬ 
lul se opreşte lângă noi, descalecă şi ne spune pripit: 

- Trebuie să vă retrageţi undeva. Bolşevicii vă ucid, 
de vă prind aici. Se uită împrejur şi deodată fata i se 
însenină. 

— Vedeţi trestişul de lângă satul acela? — şj cu mâna 
ne arătă înspre dreapta - folosîţi-vă de colinele acestea şi 
vă ascundeţi în trestiş. Bolşevicii vor trece înainte şi când 
se va întuneca puteţi ieşi. Ne strânse mâinile şi ne dori 
succes. Dădu apoi pinteni calului şi se aşternu câmpului 

ca vântul. 

în goană o luarăm spre trestiş, iar colinele ne as¬ 
cundeau de ochii inamicului. Peste zece minute eram la 
malul mlaştinii, care se întindea cât vedeai cu ochii, şi era 
acoperită cu trestie înaltă că te puteai ascunde stând în 
picioare. Dar cu cât pătrundeam mai adânc, cu atât ter¬ 
enul era mai moale şi picioarele se afundau tot mai tare 
în mocirlă, lată că ne trece de genunchi. Când ne uităm 
înapoi ni se părea c-o să dea peste noi. Mai departe mo¬ 
cirla e până la brâu. Dar, iată că vedem apă. 

- în apă, în apă, sâsâia Băleanu - acolo-i cel mai 
bine! încercăm să ne scoatem picioarele din mocirlă şi 
să ne apropiem de apă. Cu mare greutate puturăm să ni 
le scoatem, lângă apă mocirla era şi mai adâncă. Rupem 
trestie, ca să ne aşezăm pe ea, dar forţându-ne, picioarele 
intrau tot mai adânc. în sfârşit, toţi trei eram îngropaţi în 
mocirlă până deasupra brâului. De acolo nu se mai vedea 
terenul dinaintea noastră. Peste o jumătate de oră, iată 
că se aude zgomot şi glasuri. Treceau bolşevicii înainte. 
Unii pe malul mocirlei, îi vedeam bine în hainele lor rupte, 
milităreşti sau civile, cu părul vâlvoi şi cu armele pe umeri. 
Deodată câţiva se opresc şi cercetează cu ochii mocirla. 
Noi încremenirăm. Credeam c-au dat de urma noastră. 

- Hei! Ce v-aţi oprit acolo? se auzi o voce dinainte 
şi soldaţii o luară la fugă. 

în gândul lui, cred că fiecare din noi a mulţumit lui 
Dumnezeu. Cine ştie ce se putea întâmpla! Şi treceau 
mereu bolşevicii de parcă nu mai aveau sfârşit. Trecu 
o oră, trecură două, era către amiază, căci soarele era 
deasupra noastră, şi bolşevicii tot treceau, în coloane, în 
trăsuri, şi în grupuri mai mici. Aşa stăturăm până seara. 
Dar de câte ori încercam să ieşim, cineva trecea pe lângă 
noi. Hotărârăm să nu ne mişcăm până se va întuneca bine. 
Uitându-ne unii la alţii, cu toată situaţia de plâns în care 
eram, zâmbetul înflori în ochii noştri, iar eu şi Băleanu 
răsucindu-ne câte o ţigară de mahorcă, fumam liniştiţi ca 
şi când am fi stat pe canapele. Dar, iată că răsare luna, 

mare şi parcă somnoroasă, luminând trestişul nostru, 
aproape ca ziua. Eram vineţi de frig şi nu ne mat simţeam 
picioarele. Şi bietul Moga, era numai în ghete. 

Către zece seara, încercarăm să ieşim. Dar numai 
după o muncă de o oră şi jumătate am putut ieşi. N-aveam 
de ce ne prinde cu mâinile, Trestia se rupea iar picioarele 
parcă prinseseră rădăcini. Ne sprijinirăm în mâini, care 
se înglodau şi ele, aşa că de multe ori ajungeam cu capul 
în mocirlă. Ne apucă groaza şi sudori reci ne curgeau pe 
gât şi pe tâmple. în fine cu chiu şi vai ieşirăm, dar acum 
de ne-ar fi văzut cineva, ar fi încremenit de frică, aşa 
înfăţişare aveam. Nu era bucăţică pe noi, care să nu fi 
fost acoperită cu tină lipicioasă. Şi totuşi am mulţumit lui 
Dumnezeu, că un front era trecut şi de ce-o fi înainte, nu 
ne mai gândeam. 

Ne hotărârăm să ne spălăm la cea dintâi fântână 
întâlnită în cale şi să mergem toată noaptea fără odihnă,ca 
să nu răcim. Oricât eram de jerpeliţi, începurăm a glumi 
când ne văzurăm în ce hal eram. Mai rău era de Moga 
că era numai în ghete. Eu aveam cizme bune înalte, iar 
Băleanu „ghetre" franţuzeşti. Mai înainte de orice ne 
răsucirăm câte o ţigară, din tutunul pe care îl pusesem 
în capelă, - şi luându-ne direcţia după steaua polară - 
pornirăm înainte. 

Am mers vreo două ore până ce am dat de o şosea, 
care mergea tot în direcţia dorită de noi, spre Volga. în 
bătaia lunii, văzurăm silueta unei fântâni cu cumpănă, la 
o margine de drum. Imediat ne dezbrăcarăm şi traserăm 
o baie rece, primenindu-ne apoi, cu toată rufăria din sacii 
noştri. Ne spălarăm şi hainele şi peste o jumătate de oră, 
storceam la ele de pârâiau. Le-am îmbrăcat aşa umede în 
noaptea aceea destul de răcoroasă de sfârşit de septem¬ 
brie. 

Până ce s-a făcut ziuă am mers fără odihnă. Poate 
niciodată răsăritul soarelui nu a fost aşteptat cu mai mult 
dor ca de noi acum. Spre răsărit orizontul se îmbrăcă în 
purpură şi nici nu trecu o jumătate de oră când razele 

soarelui ne încălziră hainele încă tot ude. Am avut noroc 
că nu am răcit. Dar eram palizi şi cu ochii înroşiţi. Când 
soarele se mai ridică şi razele lui fură destul de fierbinţi, 
ne eăutarâm un loc mai ferit, unde aruncarăm sacii grei 
din spate şi ne întiserăm hainele să se usuce. Peste două 
ore erau aproape uscate. 

Eram flămânzi şi nu aveam pâine. Ne aduserăm 
aminte câ aveam pesmeţi şi conserve, pe care era cât 
pe aici să le aruncăm, pe când eram în tabăra cazacilor, 
din cauza greutăţii. Acum era să ne certăm numai pentru 
gândul acesta. Ne ospătarăm cu pesmeţii ce-i aveam din 
magazia regimentului 26 Rovine, pe când eram în Piatra- 
Neamţ. La plecare, ofiţerul cu aprovizionarea mi-a dat trei 
kilograme. 

După ce ne potolirăm foamea cu conserve, ne 
întinserăm la soare şi dormirâm. Ne-am trezit pe la vreo 
două după masă. Hainele ni se uscară ca scoarţa, iar 
cizmele ni se întăriseră pe picioare atât de mult că ne 
strângeau lucru mare. 

Hainele noastre spălate noaptea pe lună, erau nu¬ 
mai pe jumătate spălate, dar le lăsarăm aşa, căci de 
acum ne hotărârăm să nu ne mai îngrijim de toaletă. Cu 
cât eram mai murdari, cu atât eram mai bine văzuţi de 
bolşevici. Bărbile ne crescură în timpul din urmă şi mar 
adăugând ceva fard de pământ pe feţele şi mâinile noas¬ 
tre, ne prefăcurăm în adevăraţi cerşetori. 

Moga păstra toată arhiva noastră, scrisori de pe la 
diferiţi generali ruşi, în care eram indicaţi cu numele şi 
gradul nostru, precum şi scopul călătoriei. Le nimicirăm 
pe toate, dându-le foc. Şî când ne încredinţarăm, că nu 
mai avem nimic suspect la noi, pornirăm mar departe. 
Spre stânga se zărea un sat şi ne hotărârăm să-l lăsăm 
la o parte, apucând direct pe câmp. La marginea satu¬ 
lui văzurăm câteva siluete înarmate, care puteau fi numai 
bolşevici. De nu ne-ar vedea, ne gândeam noi, căutând a 
mări intervalul dinspre sat. Deodată însă vedem că din sat 
aleargă un copilaş în direcţia noastră, făcând gesturi cu 

mâna şi strigând. înţefeseserăm că era trimis pentru noi. 
Când fu aproape îşi încetini mersul şi gâfâind ne spune, 
că bolşevicii au ordonat să venim în sat, altfel vor trage 
în noi. 

- Voi sunteţi cazaci? ne întrebă băiatul. 

- Nu, suntem străini. 

Băiatul se mulţumi privind cu curiozitate la noi. 
Ţinurăm sfat ce să facem şi ne hotărârăm să ne ducem 
în sat, să dăm faţă cu bolşevicii. Tot nu-i putem înconjura 
şi apoi nici ei nu vor fi atât de răi, dacă ne prezentăm de 
bună voie. 

La marginea satului ne aşteptau vreo cinci oameni 
înarmaţi, îmbrăcaţi cu resturi militare, rupte şi cu feţe atât 
de dezgustătoare, că îţi venea rău privindu-i. Nespălaţi, cu 
nişte ochi fioroşi, acoperiţi cu şuviţe de păr blond, murdar. 
Unii aveau cizme, alţii erau descuiţi. 

Când furăm aproape de ei ne înconjurară şi punân- 
du-ne baionetele în piept, ne întrebară cine suntem şi 
unde mergem. 

Răspunserăm că suntem soldaţi români demobilizaţi 
şi că mergem în America, la lucru. 

- Fleacuri! Unde mergeţi voi pe aici în America? Mai 
bine spuneţi drept, poate sunteţi cazaci şi vă faceţi că nu 
ştiţi ruseşte. 

-Avem paşapoarte româneşti cu noi. 

— Paşapoarte am şi eu de care vrei. 

- Dar ce atâta ceremonie cu ei? Mergem la comisarul 
nostru. El va hotărî, se amestecă în vorbă unul din aceşti 
bandiţi. 

p 

- Da, da, la comisarul! Hotărâră cu toţii. 

Ne luară în mijloc şi intrarăm în satul aproape pus¬ 
tiu de locuitori. Ici şi colo se zărea câte o femeie, care 
văzându-ne arestaţi şi crezându-ne cazaci, începea a 
boci. Acesta era un sat căzăcesc. Bărbaţii erau toţi la 
oaste. 

Comisarul, se vede că locuia departe în sat, pentru 
că până ajunserăm la el, suita noastră se mări cu toţi 

soldaţii câţi erau pe uliţe şi prin curţile caselor. 

Ce adunătură de oameni! Erau vreo patruzeci de 
soldaţi. Unii purtau încă vechea uniformă imperială, 
alţii numai restul, unii erau în cizme de lac şi veşminte 
dezbrăcate de pe ofiţerii ucişi, alţii desculţi, acoperiţi cu 
zdrenţe. Dar toti înarmaţi ca ceata lui Rinaldo. Revolvere 

p p p 

şi granate în brâu, arma în mână, iar peste piept stăteau 
încrucişate câte două lente de mitralieră. Cei dinapoi nu 
se mai interesau cine suntem, din înjurăturile care plouau 
asupra noastră, erau siguri că suntem cazaci. 

La una din casele mai răsărite, intrarăm în curte, 
care gemea de soldăţime, aşteptând ordine să plece pe 
front. Ne duseră într-o sală destul de încăpătoare, unde se 
aflau ca la vreo sută de oameni - toţi din garda roşie. 

Ne uitarăm în dreapta şi stânga să vedem pe comisar. 
Dar nu puteam ghici care este. Erau toţi deopotrivă de 
scârboşi şi la faţă şi la port. La o măsuţă lângă fereastră 
şedea un individ - acelaşi tip dezgustător - şi rodea la 
seminţe de floarea soarelui. Pesemne comisarul. Şi era 
un fum de să-l tai cu cuţitul. Toţi fumau mahorcă şi toţi 
vorbeau deodată. 

- Ei, ce-i băieţi? se întoarse omul ce şedea cu 
seminţele pe masă. 

- Tovarăş comisar! am adus trei oameni - cazaci. 

- Ba, ei zic că-s români, răsună o altă voce de 
alături. 

în fine comisarul, căci el trebuia să fie, îşi puse la 
o parte pachetul cu seminţe şi încruntându-se spre noi 
întrebă: 

- Cine sunteti voi? 

p 

- Români din România, răspund eu. 

- Ce căutaţi pe aici? 

- Voim să mergem în America. Şi noi suntem soldaţi, 
dar am fost demobilizaţi de două luni. 

-Arătaţi paşapoartele! 

Dădurăm paşapoartele. Fotografiile erau cum nu se 
poate mai bune. Erau făcute în Piatra-Neamţ, poate la 

cel mai rău fotograf „la minut”. Semănau grozav cu feţele 
noastre slăbite şi murdare. 

- Eu nu ştiu citi, ia să-mi traduceţi ce-i scris aici. Iau 
pe rând paşapoartele şi le traduc. 

- Hm, dar cum aţi crezut voi că puteţi merge în Ame¬ 
rica pe drumul acesta? Ori voi n-aţi citit că aici e război? 

- N-am citit. 

- Gazetele voastre nu scriu că noi ne batem cu bur¬ 
juii? 

- Ba scriu, dar se aminteau numai luptele de la Mur- 
mansk. 

- Eu nu ştiu ce să fac cu voi, tovarăşi. Pe aici nu se 
poate merge în America. 

- Să-i ducem să se răcorească, tovarăş comisar! 
strigară câţiva derbedei. Ticăloşii! Ei cum au dezarmat şi 
bătut pe soldaţii noştri în Moldova, ba pe mulţi i-au şi ucis. 
Lasă-ne, tovarăş comisar, să-i răcorim, strigă mulţimea 
care vedea pe comisar în nehotărâre. 

Acesta, era comisar ales, deci auzind dorinţa 
mulţimii, se întoarse către noi şi cu voce răguşită de mul¬ 
tele vorbiri ce le ţinea acestei hoarde, comandă: 

- Cercetaţi-i! 

într-o clipă sacii fură smulşi din spate şi conţinutul 
lor, vărsat la picioarele comisarului. Erau numai câteva 
schimburi şi acelea murdare, vreo şase cutii de conserve 
şi nişte pesmeţi. Aceştia din urmă făcură pe bolşevici 
să se mire, fiecare voind să aibă măcar o bucată. Erau 
pesmeţi ofiţereşti. 

- Nu vă atingeţi! răcni comisarul, şi soldaţii se 
deteră înapoi. Veni apoi rândul buzunarelor, căptuşelii de 
la haine şi a chipielor. Nu găsiră nimic. 

- Spuneţi-mi, cum v-au lăsat cazacii să treceţi fron¬ 
tul? 

- Le-am arătat paşapoartele. Dar ne-au luat man¬ 
talele zicând, că „tot vi le vor lua bolşevicii". 

-Aşa? răcni comisarul cu ură. Ştiţi voi cine-s caza¬ 
cii? Aceia se luptă pentru epoletele de aur şi pentru bur¬ 

jui. Noi ne luptăm pentru drepturile celor oropsiţi... 

„Tovarăşilor! - strigă comisarul - noi trebuie să 
arătăm că nu suntem hoţi şi mişei, după cum spun caza¬ 
cii. Tovarăşilor români trebuie să le dăm tot concursul ca 
să ajungă la ţinta lor. Eu le pot da permis până la Volga. 
Bine-i, tovarăşilor? 

- Bine, bine - murmură gloata. 

- Luaţi-vă lucrurile de aici! ne zise comisarul. Ne 
împachetarăm din nou sacii şi aşteptam, Moga şt Băleanu 
nu pricepeau nimic. Eu făceam pe dragomanul şi când le 
spusei să-şi bage fiecare lucrurile în sacul său, se mai 
înviorară. Băleanu îmi aruncă o privire aproape stinsă. 

- Voi aveţi numai trei sute de ruble, cum credeţi să 
ajungeţi în America? ne întrebă comisarul cu o voce mai 
domoală. 

- Vom munci pe drum. 

- Luaţi banii şi hârtia aceasta, cu ea nu vă opreşte 
nimeni în cale. Dar spuneţi, ia voi nu-i revoluţie? 

- La noi acum sunt nemţii, ei n-au mai ieşit din 

tară. 

p 

-Auzi acolo, bandiţii! se miră unul dintre ei. 

Ei, şi în fine, pacea fu încheiată. Bolşevicii ne îmbiară 
cu mahorcă, pe care o primirăm bucuroşi. Comisarul, 
făcându-ne semn că putem merge, ne strecurarăm prin 
mulţimea aceasta, care cu un ceas mai înainte era gata să 
ne sfâşie. Cum ne văzurăm în uliţă, răsuflarăm uşuraţi, 

- Am scăpat şi de astă dată, mormăi Băleanu. Ce te 
tot întreba, măi Ghişa? Să ne povesteşti tot. 

- Vă povestesc, dar mai întâi să ieşim pe câmp. Să 
ştiţi, însă, c-am scăpat de-o mare primejdie, Era cât pe 
aici să ne răcorească - cum ziceau bolşevicii. 

în sfârşit casele se răriră şi şoseaua se întindea 
înaintea noastră pe câmp, albă şi prăfoasă. Când satul 
rămase în urmă, grăbirăm pasul ca nu cumva bolşevicii 
să se răzgândească. Eu şi Băleanu mergând ne răsucirăm 
o ţigaretă de mahorcă, primită peşcheş de la bolşevici. 
Dar când să le aprindem, n-avem chibrituri. Bolşevicii ni 

te luaseră ca amintire. Căutarăm prin buzunare, dar nu 
găsirăm nici unul. 

- Caută şi tu, Moga, zise Băleanu. 

Moga, îşi întoarse buzunarele pantalonilor şi spre 
uimirea noastră, vedem o hârtie. El se uită la ea şi se 
făcu ca ceara. Ne uitarăm şi noi. Era ordinul generalului 
Mamontov către comandanţii de etape. Eram arătaţi acolo 
cu numele, gradul şi misiunea noastră. Băleanu se făcu 
ca un tigru şi uitându-se la Moga îi zise încet: 

- înghite-o numaidecât! Şi bietul Moga băgă hârtia 
în gură, o rupse cu dinţii şi o înghiţi. Şi ne pornirăm pe el, 
îl certarăm şi poate n-ar fi scăpat nebătut, dacă nu eram 
sub ochii bolşevicilor. 

- Cum de n-au aflat-o? întrebai eu. 

- Mi s-a întors buzunarul şi nici eu nici bolşevicii 
n-am dat de ea. Am avut noroc, altfel până acum şi eram 
„răcoriţi”. Ne făcurăm cruce şi din adâncul sufletului 
mulţumirăm Creatorului. Viaţa noastră atârna de peticul 
acela de hârtie. Când furăm destul de departe de sat şi 
drumul se pleca în jos, ne oprirăm şi-l făcurăm pe Moga 
să-şi scuture toate buzunarele. El săracul, o făcea cu 
sârguinţă, căci intrase în toate bolile. Dar nu mai găsi 
nimic înafară de două chibrituri, cu care ne împâcarăm. 

Trecu şi această probă. De acum până la Volga sun¬ 
tem asiguraţi cu hârtia comisarului. O desfăcurăm. Era o 
bucăţică ruptă din marginea albă a gazetei, şi se scria că 
tovarăşii aceştia trei, de naţionalitate români, pot călători 
fără nici un obstacol până în oraşul Kamîşin pe Volga. 
Subscris comisarul „Smirnov”. 

Pe Moga îl destituirăm din serviciul de arhivar, luând 
eu hârtia. în sfârşit ne împâcarăm cu el, căci sărmanul nu 
cuteză nici să ne privească în ochi. 

- Măi Moga, doar te otrăvişi cu hârtia aceea. Nu ţi-e 
rău? glumea Băleanu. 

- Nu, nu mi-e rău, dar mi-e necaz şi ruşine de mine. 
Am ajuns să-mi pierd încrederea în mine. Ah, ce prostie, 
ne-ar fi spânzurat derbedeii aceia, şi nici n-ar fi ajuns ve¬ 

stea barem la colonelul Paris. 

în depărtare, cam la doi kilometri se zărea o pădure. 
Numai atunci am simţit într-adevăr, cât e de legat sufletul 
românului de codru, care-ţi pierde urma şi nu te spune la 
nimeni. 

- Când vom ajunge în pădure, cu celălalt chibrit 
facem foc şi încălzim o cutie de conserve. Carnea o 
mâncăm, iar cu sosul ne vom unge cizmele - zise Băleanu 
- nu mai pot umbla, sunt numai o rană. 

Ne întinserăm la drum. Până la pădure nu făcurăm 
nici 25 de minute. Ajungând la marginea ei, ne înfundarăm 
mai adânc şi găsirăm un loc potrivit pentru foc. în 
apropiere era şi apă. Adunarăm câteva ramuri uscate 
şi aţâţarăm focul. Chibritul lui Moga fu cu noroc. Când 
vreascurile luară foc şi începură a pârâi ne aşezarăm 
turceşte în jurul lui, scoaserăm o cutie de conserve şi 
o încălzirăm. Eram flămânzi şi ne amăgirăm numai foa¬ 
mea. Principalul e că aveam tutun. Ne aprinserăm câte-o 
ţigară, şi o fumarăm în tihnă, eu povestindu-le in acelaşi 
timp, întreaga scenă cu comisarul bolşevic. 

După ce ne odihnirăm puţin, o luarăm la drum. 
Şoseaua ducea până la Volga. După spusa unora până 
la Volga mai erau vreo 180 kilometri, deci trebuia să ne 
grăbim ca să ieşim din această zonă periculoasă. Am um¬ 
blat în seara aceea până la orele zece, când trecând pe 
lângă o gireadă de paie, ne hotărârăm să ne urcăm în 
vârful ei şi să ne culcăm. Se lăsase ceaţă şi teama unei 
rătăciri ne îndemnă la acest cantonament. 

Eram obosiţi de nu ne mai simţeam picioarele rănite. 
Ne urcarăm în vârful girezii şi ne făcurăm o gaură adâncă 
în paie. Neavând cu ce ne acoperi, paiele ne serveau şi 
ca pătură. Lăsarăm numai o mică deschizătură pentru aer. 
Lipiţi unul lângă celălalt, ne-ncăizirăm şi dormirăm duşi. 

CAPITOLUL V 


A doua zi, soarele era de-o suliţă când ne trezirăm 
şi-n grabă ne năpustirăm în marş. Către cinci după masă 
ajunserăm la o cale ferată care leagă Tambovul cu oraşul 
Kamîşin. Nu departe văzurăm silueta gării cu un şpiţ înalt, 
acoperit cu tinichea, după modelul amiralităţii din Petro- 
grad. Ne luarăm bilete şi aşteptam trenul să ne ducă spre 
Kamîşin. Acestea erau localităţi nu de mult ocupate de 
bolşevici, de aceea regimul era aspru şi orice individ sus¬ 
pectat. în sfârşit iată că soseşte un tren de marfă, căci 
altele nu erau. Ne urcarăm într-un vagon. 

în vagonul nostru se urcaseră soldaţi mulţi şi ţărani. 
Noi, ne retraserăm într-un colţ şi ne sfătuiam încet. Un 
pasager, moşneag cu plete albe, îmbrăcat numai în zdrenţe 
şi cu sandale de lemn, fixate pe picior, din când în când 
trăgea cu urechea la convorbirea noastră şi ne privea cu 
nişte ochi blânzi, obosiţi. 

începui şi eu pe furiş a-i examina trăsăturile feţei. 
Era un bătrân frumos cu ochi foarte inteligenţi şi o tăietură 
a buzelor, atât de perfectă, care în acelaşi timp îţi lăsa 
ceva dureros în suflet. într-o clipă ni se întâlniră ochii. Ce 
a citit bătrânul în ochii mei, nu ştiu, dar umbra unui zâm¬ 
bet fugar înflori o clipă în ochii aceia frumoşi şi obosiţi. 

încet de tot, îl întrebai unde merge. Bătrânul tresări, 
mă privi din nou în ochi şi-mi spune, că la Camişin. 

- Dar dumneavoastră? 


64 


"Luptele românilor oi bolşevicii în Siberia 1918'19£[T 


- Deocamdată tot acolo. E departe? 

- Nu, mâine vom fi acolo; aveţi pe cineva în oraş? 

- N-avem pe nimeni. 

- Pentru ce mergeţi acolo? 

- Să ne apropiem de Volga. De acolo vom călători 
mai departe. 

- Sunteţi militari? 

- Nu, am fost numai. 

Era vădit lucru, bătrânul nu era ţăran, după cum îi 
arăta costumul. Felul de a vorbi şi gesturile lui moi, arătau 
pe intelectual. 

- Sunteti străini? 

f 

- Da, români. 

- îmi pare bine. Eu cunosc toate popoarele Cauca- 
zului şi la început, până a nu vorbi cu dumneavoastră, cre¬ 
deam că sunteţi gruzini, dar limba dumneavoastră moale, 
spunea alta. V-a dat cineva sfatul să mergeţi la Camişin? 

- Nu, dar trebuie să luăm vaporul până la Saratov. 

- Eu v-aş sfătui să nu mergeţi la primul oraş. Acolo 
e foarte rău, zise cu multă însemnătate bătrânul. 

- E mai greu să călătorim cu trăsura, ori pe jos. 
Toată lumea ne vede şi ne opreşte, ne iau la întrebări. 

- Da, înţeleg. Şi aici va fi revizie. Soldaţii din Ceka 
vor face controlul. 

- Noi avem paşapoarte străine. 

- E bine, dar aveţi grijă la răspunsuri. 

- Am dat şi primul examen şi cu succes. 

- Da? Atunci e bine. La gară în Camişin, vă duceţi 
imediat în port. Acolo sunteţi mai siguri, deşi pe malul 
Volgăi, se fac cele mai multe nelegiuiri. Volga, măicuţa 
noastră, zilnic înghite sute şi sute de oameni, pentru că 
au avut nenorocirea că au învăţat, iar alţii, că s-au născut 
boieri. Dumnezeule, Dumnezeule nu ne lăsa, şi bătrânului i 
se mişcau buzele tremurânde în rugăciuni. Da, moşneagul 
meu era boier rus, care era urmărit ca o fiară sălbatică şi 
ca să scape, a luat înfăţişarea mujicului rus pribeag, de 
care-i plină Rusia pravoslavnică. 

-Aveţi rudenii la Camişin? îl întreb eu. 

- Da. am o fată acolo şi voiesc s-o mai văd odată - 
şopti el. Bătrânul spuse cuvintele acestea cu buzele tremu- 
rânde, iar ochii lui de o culoare albastru închis, priveau în 
jur cu durere. 

- Am avut trei feciori şi o fată. Trei, dintre ei au 
căzut pe frontul de vest, doi s-au reîntors sănătoşi, dar au 
venit spre nenorocul lor, ca să-i văd ucişi de ruşii noştri. 
Am rămas eu singur ca regele Lear. Acum mă duc să-mi 
caut un nepoţel, fiu al fetei mele. Ea încă e arestată, iar 
băiatul ei a dispărut. 

„Eu aş plânge acum, aş răcni, că totul e o minciună, 
că nu-i nimic sfânt. Dar, vedeţi, eu trebuie să fiu cel mai 
tare, să mă îngrijesc de ultimul vlăstar al neamului meu. 
Eu nu ţin la viaţă dar aş muri neîmpăcat, dacă copilul 
copilului meu, ar ajunge pe mâini bolşevice." 

Convorbirea noastră îndelungată şi înceată atrase 
atenţia câtorva soldaţi, care până acum erau ocupaţi cu 
împărţirea tainului de carne, pâine şi mahorcă, ce se 
împărţea aici în vagon. 

- Tu eşti de la Tiflis, tovarăş? întrebă unul din soldaţi, 
uitându-se la mine. 

- Da, de acolo. Tu ai fost în Tiflis? 

- Nu, n-am fost, dar am auzit că-i mare şi frumos. 

- Tu ai văzut Moscova? îl întreb eu. Soldatul mă 
credea drept gruzin. 

- Văzut. 

- Ei, Tiflisul e de două ori mai mare. 

Soldaţii începură să râdă de mine. Mă hotărâi să-mi 
joc rolul până la sfârşit. 

— Tu cu ce te ocupi? mă întrebă soldaţii. 

- Cu negoţul de fructe. 

-Aşadar, tu eşti burjui? 

- Doamne fereşte! Acum văcsuiesc încălţăminte. 

- Ei, vâcsuieşte-mi şi ciubotele mele, şi soldatul îmi 
întinse piciorul. 

- N-am vacs, că acum nu-şi mai văcsuieşte nimeni 

cizmele. 

- Lasă-I măi - zise altul - nu vezi că şi-a pus tot vac- 
sul pe faţă, parcă tot străluceşte - şi soldaţii începură să 
râdă de mine. 

- Ei, nu te supăra, tovarăş - mă bătu unul prieteneşte 
pe umăr. Fă-ţi o ţigară - şi-mi întinse o tabacheră cu 
mahorcă. Când îmi răsuceam ţigara, deodată trenul opri 
în câmp. 

-Acum vine controlul, îmi şopti moşneagul, care era 
mulţumit de felul cum ştiam să mă port cu bolşevicii. 

Toţi soldaţii din vagon se deteră jos şi cu armele în 
mână, se postară în lungul trenului, de ambele părţi, lată, 
că se aud paşi şi la vagonul nostru se opreşte o ceată de 
oameni înarmaţi cu puşti Mauser şi îmbrăcaţi de jos până 
sus numai în piele. între ei se aflau şi doi chinezi cu ochii 
înguşti şi cu feţele galbene, urâte. în fruntea lor erau doi 
matrozi în uniformă. Se puse scara şi doi din aceşti indi¬ 
vizi se urcară în vagon. 

- Cetăţeni, prezentaţi fiecare biletul de identitate şi 
permisul de călătorie - comandă unul dintre matrozi. 

Mai întâi fură examinate paşapoartele noastre. 

- De unde veniţi? 

- Din România. 

- Unde mergeţi? 

- în America. 

- Mai aveţi alte hârtii? 

- Da, biletul acesta, şi prezentarăm bucăţica de 
hârtie a comisarului Smirnov. 

- Unde aţi primit-o? 

- La trecerea frontului. 

-Aşa-i, bine. Sunteţi liberi. 

După noi, tot atât de repede scăpă şi moşneagul, 
care trebui să-şi dezlege sacul ce-l avea şi de unde fură 
scoase la lumină, un hering, o pâine de secară şi alte 
zdrenţe murdare. 

- De ce mergi la Camişin? 

- Copilul meu serveşte în garda roşie. 

- în care regiment? 

- 301 International. 

p 

- Bine, moşule. 

Sărmanul moşneag, fruntea i se acoperise de sudori 
şi nu se uita la noi, ci îşi făcea de lucru la sandalele iui de 
lemn. Se vedea că e emoţionat. 

Se făcea controlul în nişte saci, pe care abia îi 
ridicară. 

-Ai cui sunt sacii? întrebă şeful controlului. 

Nici un răspuns. 

- Desfă-i, comandă acesta. 

Un sac era cu zahăr şi câteva pachete de ceai. în 
celălalt era spirt. 

- Aşadar sacii aceştia n-au stăpân? 

Pasagerii speriaţi se fereau de saci. 

- Ei bine, luaţi-i! şi soldaţii luară sacii şi-i duseră la 
corpul de gardă, 

- Drum bun! - ne ură şeful gărzii şi ceata se urcă 
în vagonul vecin. în vagonul nostru era o tăcere adâncă. 
Oamenii se priveau unii pe alţii, dorind să afle bieţii 
păgubaşi. 

- Dacă ar fi aflat pe stăpânii sacilor, i-ar fi arestat şi 
împuşcat imediat, ca contra-revoluţionari pe terenul eco¬ 
nomic, - ne şopti moşneagul. Acum e mare lipsă de ceai 
şi zahăr şi se face o speculă mare cu aceste articole. Eu 
cred că sacii au fost ai vreunui soldat. Ei, aţi văzut? Aici 
e linie mică şi deci controlul e mai slab, dar pe alte linii 
te sucesc, te răsucesc şi de te pierzi cu un singur cu¬ 
vânt, ai sfârşit. Aţi văzut pe chinezii aceia? Sunt cele mai 
crâncene bestii. Ei ucid pe ruşii noştri. 

De-acum până la Camişin suntem liberi de orice con¬ 
trol. Peste trei sferturi de ceas, trenul se puse în mişcare, 
iar soldaţii îşi ocupară din nou locurile lor. 

- Măi, măi, ai cui or fi fost sacii? se întrebă un sol¬ 
dat cu nasul cârn, cu faţa plină cu păr roşu şi cu o gură 
ca de ştiucă. Pe rând măsura el cu ochii pe toţi pasagerii. 
Când dădu cu ochii de mine, întrebă: 

- N-au fost cumva ai tăi, gruzinule? Tu ziceai că eşti 
negustor. 

- Eu nu-s negustor. 

-Atunci eşti speculant, tot una-i. 

- Eu nu-s nici una, nici alta. 

- Păi, bine, ce-ai fi făcut cu zahărul şi ceaiul? 

- De-aş avea bunătăţi de acelea, v-aş pofti şi pe voi 
să beţi. 

p 

- Aşa-i, tu eşti tovarăş bun. 

Cu aceasta, istoria cu sacii fu terminată şi noi pribe¬ 
gii, căutarăm să aţipim, punându-ne sacii căpătâi. Moga 
şi Băleanu nu mă mai întrebară de ce fu tărăboiul acela. 
Erau obosiţi şi voiau să doarmă. 

Unul dintre soldaţi cânta cu armonica cântece fru¬ 
moase, moi, parcă ţi se lipeau de suflet. Mă tot gândeam, 
cum aceşti oşteni care au cântece atât de frumoase, pot fi 
atât de cruzi decât cea mai crudă bestie. în răstimpul aces¬ 
ta ei îşi povesteau toate isprăvile, cu „burjui" ucişi. Ei erau 
în stare să ucidă zâmbind ca copiii. în ce priveşte matrozii 
- aceştia au fost primii care au început jafurile şi omoru¬ 
rile. Lumea se ferea de aceşti piraţi, căci dezlănţuiseră 
asupra populaţiei o asemenea teroare, cum nici în Franţa 
n-a fost pe timpul Convenţiei. Situaţia noastră cerea ca 
de-acum să ne punem lacăt la gură. Spionii furnicau în 
toate părţile. 

- Dumneavoastră aţi văzut cazacii? şopti moşneagul. 
Ce credeţi? Vor suporta atacurile roşilor? 

- Da, i-am văzut. Deocamdată sunt în retragere. Dar 
vă pot asigura, că nu peste mult timp se vor reîntoarce 
iarăşi. Se formează armate mari şi e atâta entuziasm, 
cum nici n-am putut să-mi închipui. Toată floarea Rusiei 
se adună la bătrânul Don. Moşneagul îşi făcu o cruce şi 
buzele din nou începură a murmura. 

- Să ne culcăm, vecine. Somnul nu strică niciodată, 
mai ales pentru oameni ca noi, care trebuie să doarmă 
totdeauna iepureşte. Dimineaţă vom vedea ce-o mai fi. 
Dar vă sfătuiesc un lucru: în fiecare seară să mulţumiţi 

lui Dumnezeu, că s-a milostivit să vă prelungească viaţa 
încă cu o zi. Aici, în orice clipă poţi fi arestat, împuşcat 
ori înecat. Sărmana Rusie, ce-ai ajuns! Mai-nainte tre¬ 
mura Europa de umbra ta. Acum ai ajuns de râsul jidanilor 
şi tătarilor - dar, noapte bună - oftă moşneagul. îşi puse 
săculeţul sub cap şi închise ochii, ca să nu mai vadă atâta 
răutate în care se zbătea nenorocitul lui de neam. 

Dar soldaţii îşi făceau de cap. Se vede că prinseră 
şi ei o parte din trofeele rechiziţionate, căci se întinse 
un miros de spirt prost, ţărănesc - samagonca - cum îi 
zic ruşii, şi urlau din toţi plămânii. Eu nu puteam dormi. 
Moga şi Băleanu dormeau ca Napoleon sub bătaia tunu¬ 
lui. Bătrânul încă nu dormea, se întoarse spre mine şi-mi 
făcu semn să mă aşez şi eu. 

- Vă povestesc ceva, zise el. Ţara noastră e ca un 
cal, pe care l-ai ţinut mereu în grajd, rar îl scoţi la curse, ca 
să câştigi un premiu - apoi iar îl pui la întuneric. Deodată, 
calul scapă de sub paza rândaşului, o ia razna pe câmp 
şi în copitele lui, zdrobeşte tot ce-i stă în cale. Ajunge în 
stepă şi e peste putinţă să-l mai poţi înfrâna. Cu cât zilele 
trec, cu atât mai sălbatic se face. De sub paza ţarilor a 
ajuns la un om care nu-i cunoaşte năravul. 

Nou! îngrijitor a fost o secătură de avocat, care 
ajungând în iatacurile şi cabinetele ţarilor, a ameţit de 
vanitate, a scăpat calul. Şi de atunci, scăpat a rămas. 
Nenorocitul acela a fost Kerenski, care trebuia el însuşi 
să fugă de calul pe care-l plimba pe străzile capitalei, ca 
să-l admire străinii şi să se laude că el l-a îmblânzit cu 
desăvârşire, l-a deschis uşile grajdului, calul a ieşit şi nu 
s-a mai întors. 

- Scuzaţi-mi o întrebare, domnule, ce-i cu familia 
imperială? 

- S-au împlinit patru luni de când au primit moartea 
de mucenici. Nu-i popor mai crud, mai obraznic şi mişel 
decât tolpa noastră, otrăvită de jidani, l-au ţinut închişi, 
la început la reşedinţa de vară de la Ţarscoe-Selo, de 
aici Kerenski, temându-i poziţia, i-a transportat la To- 

bolsk în Siberia. în urmă fură aduşi în Ecaterinburg. Aici 
îndură Ţarul, Nicolae al ll-lea, cele mai cumplite chi¬ 
nuri. Pe lângă că abia îi hrăneau, dar batjocurile soldaţilor 
atinseră culmea. Şi Ţarul, căruia i se închina răsăritul şi 
apusul - singur, părăsit de lumea pe care a strâns-o la 
sân şi a împărţit cu ea bucuriile lui împărăteşti. 

O, Doamne, se povestesc lucruri grozave, care umi¬ 
lesc atât de mult pe fii patriei mele. Sărmanele prinţese, 
se spune c-au ajuns obiectul de batjocură al soldaţilor. în 
fiecare seară ie luau în corpul de gardă, iar dimineaţa le 
trimiteau la părinţii nenorociţi. Sărmanul nostru ţar-muce- 
nic, cât de mult îşi iubea familia! N-a aşteptat el o astfel 
de recunoştinţă din partea supuşilor săi. 

Dar într-una din zile, din primăvara anului acestuia, 
armatele cehoslovace băteau aproape de porţile Ecaterin- 
burgului şi soarta familiei imperiale fu pecetluită. în Tribu¬ 
nalul care i-a judecat, alcătuit din 8 membrii: patru jidani, 
doi letoni şi doi ruşi, s-a hotărât condamnarea ţarului şi a 
familiei lui. Cei doi ruşi şi un leton au fost pentru deporta¬ 
rea familiei la Moscova, dar preşedintele tribunalului, tot 
jidan, împreună cu ceilalţi, au fost pentru executarea pe 
loc. Şi au învins jidanii. 

Ţarul locuia în etajul unei case modeste, nu de¬ 
parte de gară. După ce totul fu pus la cale, se prezentă 
acest tribunal la Ţarul Nicolae şi-i comunică că pentru 2-3 
zile să se mute în subsol, ca să facă o schimbare oare¬ 
care la etaj. Ţarul şi familia imediat se mutară şi atunci 
preşedintele tribunalului le citi sentinţa de moarte. 

Sentinţa a fost ascultată în linişte, doar ţarul a 
îngânat mai mult pentru el: „Aşa de repede...” şi punân- 
du-le revolverele în gură şi în ceafă i-au împuşcat pe toţi. 
l-au dus în subsol, ca să nu se audă împuşcăturile, i-au 
luat apoi şi ducându-i în grădină le-au ars corpurile, iar 
cenuşa au împrăştiat-o în vânt. S-a găsit numai un inel al 
marii ducese Tatiana, pe care bandiţii au uitat să-l smulgă 
de pe deget. 

Aşa s-a sfârşit cel mai bun şi cel mai patriot rus. Mulţi 

îl învinuiesc pe Nicolae că a fost fără energie şi că era 
influenţat de Alexandra Feodorovna. Dar nu-i adevărat. 
Dacă e cineva vinovat, sunt cei mai de aproape oameni ai 
lui, miniştrii lui, pe care i-a iubit şi le-a dat tot ce se putea 
da unor muritori. Dar, au fost mişei - adevărul nu l-au spus 
ţarului niciodată. Aceştia au fost miniştrii lui din ultima 
epocă a domniei. Zidurile palatului de iarnă erau parcă 
groase ca să ajungă până la el durerile şi dorinţele celor 
mulţi şi obidiţi. Lui i se raporta din toate unghiurile uriaşei 
împărăţii că lumea e fericită şi-l iubeşte. 

L-a iubit şi poporul. Dar jidanii cu pamfletele lor au 
otrăvit inimile şi au slăbit credinţa poporului în Ţarul Nico¬ 
lae. Alexandra Feodorovna a fost socotită, în decursul 
războiului, ca spioană germană. Ea spioană? Ea a căutat 
să întărească dinastia şi tronul care se clătina. A ajuns 
să fie înconjurată de oameni suspecţi, care i-au dus în 
prăpastie. 

„Da, dragul meu domn. Aceasta e tragedia noastră 
şi nu ştiu când şi cum se va sfârşi. Doamne, ce viaţă de 
fiară urmărită duc eu de cinci luni. Dorm prin zăvoaie, prin 
locuri ascunse, în stepă, numai să-mi pot păstra zilele şi 
să-mi aşez undeva nepotul. De fată ce să vă mai spun? 
Ea va pieri ca şi cealaltă lume multă şi bună, aşa cum 
moare ţara mea. Ah, de-ar veni mai repede cazacii... am 
la Paris o soră, m-aş duce la ea, nu pentru mine, ci pentru 
copil. Eu aş prefera să mor alături de copiii mei - de fraţii 
mei. Eu am fost odată mareşal al nobilimii, dar cel din 
urmă cerşetor e mai fericit decât mine..." 

Se crăpă de ziuă când moşneagul obosit de po¬ 
vestire şi de multele nopţi nedormite, aţipi. 

Dormea toată lumea. Eu singur vegheam somnul ca¬ 
marazilor mei. Povestirea bătrânului mareşal îmi alungă 
somnul şi mă gândeam la ţara mea dragă, la neamul meu 
cinstit şi viteaz. Mi-aduc aminte de încercările bolşevicilor 
de-a pune stăpânire pe palatul regal. Dar a fost de ajuns 
unui regiment de vânători al nostru, ca într-o jumătate de 
oră să cureţe laşii de ruşii bolşevici. Fii etern binecuvântată 

armată vitează, care în clipele grele, când neamul nostru 
sta la răspântii, ţi-ai împlinit datoria cu cinste. 

Treceam prin gări mici de stepă, unde trenul sta ore 
întregi înaintea semaforului, fiind liberă numai o linie, 
toate celelalte formau cimitire de locomotive şi vagoane 
stricate. Numai prin gări mai mari se puteau schimba 
trenurile. De aceia călătoria noastră fu lungă şi abia către 
amiază sosirăm la Camişin. 

Gara era înţesată de soldaţi, care se îmbarcau pen¬ 
tru front. Când să ieşim din vagoane, văzurăm că trenul în 
lungul lui, e îngrădit de două şiruri de soldaţi cu baioneta 
la armă. Nimeni n-avea voie să părăsească vagoanele, iar 
uşile erau închise. Aici erau aşteptaţi călătorii ale căror 
documente ori fizionomii erau suspecte. Când uşa vagonu¬ 
lui nostru se deschise, o ceată de matrozi ne controlară 
din nou documentele. 

Şi aici avurăm noroc mai mult cu hârtia lui Smirnov. 
Când furăm liberi şi ne grăbirăm să ne depărtăm de gară, 
când auzirăm în urma noastră o şuierătură. Ne întoarsem 
capetele şi văzurăm pe moşneagul nostru, care voia să-şi 
ia rămas bun de la noi. 

- Scăparăm ca prin pene - îi zisei eu. 

- Dumneavoastră ca străini scăpaţi mai uşor. E rău 
de-ai noştri. Trebuie să fi mare artist, ca să ştii răspunde la 
timp şi la diferite întrebări. Dar eu mă-ncred în Dumnezeu, 
El îmi pune întotdeauna răspunsul în gură. Ei, acum, ne 
despărţim. Eu nu vă întreb despre ţinta dumneavoastră, 
dar vă doresc noroc şt de-o vrea Dumnezeu şi la reve¬ 
dere. Moşul ne sărută pe frunte şt,după obiceiul rusesc, 
făcu cruce peste capetele noastre. îşi luă apoi săculeţul şi 
se pierdu şi el în mulţimea care pornea spre oraş. 

- Voi să nu credeţi - zic eu lui Moga şi Băleanu că 
individul acesta-i mojic, el e boier rus, pe al cărui cap 
poate e pus premiu de bolşevici, numai să-l poată desco¬ 
peri. Dumnezeu să-i îndrepte cărările. 

După povaţa bătrânului, ne îndreptarăm spre port şi 
după cinci minute înaintea noastră apăru Volga, uriaşul 

râu, al cărui mal de abia se zărea de cealaltă parte. Cur¬ 
gea maiestoasă şi lină, nebătându-şi capul cu nevoile oa¬ 
menilor. Portul era plin de bărci şi barcase încărcate cu 
pepeni. 

Ne aşezasem şi noi printre ceilalţi oameni-cerşetori 
din port şi cumpărându-ne un pepene mare, începurăm a-l 
mânca cu poftă. 

- De acum să ştiţi că nu vom cheltui mai mult de două 
trei ruble pe zi, altfel nu ne-ajung banii, zise Băleanu. 
Pentru tren plătirăm 90 de ruble, mai avem aşadar 210. 
Cât va costa vaporul până la Saratov, nu ştiu, dar oricum 
de-acum suntem aproape de ţintă. 

Samara nu era departe, patru zile de călătorie cu va¬ 
porul, dar va trebui să ne mutăm în alt loc. Lumea de vaga¬ 
bonzi unde şedeam, ne privea cu ochi lacomi şi era cât pe 
aici să ne ia harbuzul din mână. Pesemne erau flămânzi. 
Ne aşezarăm pe nişte scânduri care ne despărţiră de ochii 
aceia înfricoşaţi, flămânzi ai vagabonzilor - copii aî Volgăi 
- care în vremuri normale hrănea aceste cete de feciori 
de lele, din tot cuprinsul ţării. Acum nu mai era comerţ şi 
nu mai erau nici bani. 

Deodată auzirăm nişte ţipete disperate. Sărim în sus 
de la locurile noastre şi văzurăm o femeie susţinută de doi 
tineri şi privind într-o direcţie a portului. Era ca un plu¬ 
ton de arestaţi, înconjurat de soldaţi şi-i duceau pe malul 
apei. Erau domni, doamne, copii, tineri şi fete. Moartea 
era întipărită pe feţele lor palide şi în ochii intraţi în or¬ 
bite. Cei mai mulţi erau în uniforme militare - toţi ofiţeri. 
Se auzeau strigăte şi plânsete disperate de copii şi femei. 
Unii erau numai în hainele de noapte, după cum i-au ridi¬ 
cat din pat. Lumea se ferea din calea lor, ca de necuratul, 
alţii îşi făceau cruce - dar o vorbă bună n-am auzit. No¬ 
rodul, care se adunase să privească, adresa celor arestaţi 
înjurături şi cuvinte urâte. Aceştia erau „burjuii” ajunşi pe 
mâna bolşevicilor. 

Mi s-a strâns inima ca-n cleşte şi lacrimi îmi umeziră 
ochii. Isuse Hristoase, ajută-ne şi mântuieşte de cel 

rău, ne mântuieşte de acest nărod, care a uitat de Dum¬ 
nezeu... 

Câte o femeie, târgoveaţă, cu seminţe, îşi făcea 
cruce, se uita după convoi cu ochii uscaţi şi îngâna: 
sărmanii, sărmanii, îi duc antichriştii ca pe vite la abator. 
Dar cine-i vinovat? Dumnezeule, Dumnezeule nu ne lăsa 
şi ne mântuieşte! 

Noi încremenirăm la locul nostru. Cei doi tineri cu 
femeia stăteau mai la o parte. Ea plângea cu sughiţuri şi 
repeta mereu: Tată, tată, de m-ai fi văzut, măcar din ochi 
să-ţi iei rămas bun de la noi. Pesemne tatăl ei fu arestat 
şi acum îl duceau la închisoare. 

închisoarea era pe malul Volgăi. în apropierea acelei 
case nu se zărea nimeni. Era de altfel înconjurată pe de¬ 
parte cu reţele de sârmă. Acolo, după cum povestea lu¬ 
mea din port, îi judecau pe „burjui” şi noaptea îi aruncau 
în apă, după ce fiecare primea câte-un plumb în ceafă. 

Doamne, cum au putut ruşii să devină atât de bru¬ 
tali, încât să nu aibă un dram de milă în sufletul lor! Arta 
şi literatura lor bogată scoteau în relief sufletul rusesc, 
idealist - larg şi nobil. Unde sunt toate aceste calităţi? 
S-au stins oare cu desăvârşire? Nu, nu s-au stins dar le- 
au amuţit corifeii - oratorii acestui nenorocit popor - ji¬ 
danii. Nu există neam mai feroce, decât jidovii, care prin 
revoluţia de faţă n-au urmărit scopurile maselor ci ale 
lor personale. Au jefuit şi şi-au răzbunat pe aceia care îi 
cunoşteau bine şi-i ţineau în frâu. Ajunşi stăpâni în Rusia 
pravoslavnică, unde erau veşnicele pogromuri, fiii lui Is¬ 
rael deveniră stăpâni pe viaţă şi moarte. Soarta poporului 
rus ajunse în mâna lor, murdară şi ucigaşă. 

Bătrâna Europă, cu civilizaţia ei de veacuri unde de 
pe catedră se propagă atâtea idei frumoase, ideaie, sufere 
ca aceste năpârci să aibă loc în societatea omenească, ba 
în multe ţări să ţină frânele în mână. Ci trezeşte-te odată 
lume cinstită şi curăţă pământul de acest neam blestemat! 
Nu vezi că atmosfera e otrăvită de duhoarea lui? Nu vezi 
că rând pe rând bunăstare a iumii ajunge în mâinile lor 

hrăpăreţe? Nu vă mângâiaţi că ţineţi frâul în mână, frâul 
acesta e pe hârtie, iar puterea lor e nemărginită. 

Distrugeţi societăţile francmasonilor, ai căror mem¬ 
bri conducători nu sunt cunoscuţi nimănui, dar sunt jidani 
şi urmăresc îngenunchierea lumii creştine. în această so¬ 
cietate ei se acoperă cu alte persoane sus puse, cardinali 
şi prelaţi, ba chiar şi regi şi împăraţi, care ţineau ca o cin¬ 
ste să fie membrii acestei societăţi. Dar nimeni n-a ştiut 
unde emană ordinele şi adevăratele ei scopuri. 

Orice act de loialitate în scris sau pe cuvânt de 
onoare sunt nule, minciuni, iar onoarea lor mai puţin 
decât un scuipat. Cel mai eclatant exemplu de loialitate 
l-au dovedit în actualul război mondial, când, mulţumită 
cumpărării multor caractere slabe, ca lăcustele au inundat 
toate cancelariile de la partea sedentară sau a unităţilor 
de pe câmpul de luptă. Intendenţa tuturor armatelor beli¬ 
gerante se compunea din 75% evrei. Cei care ajungeau pe 
front căutau ca să dezerteze la inamic cu prima ocazie. 

Dragi camarazi care aţi fost pe câmpurile de luptă 
voi ştiţi lucrul acesta mai bine ca orice diplomat. Ridicaţi 
glasul vostru, căci lumea nu crede până ce nu-i ajunge 
cuţitul la os. Atunci va fi prea târziu. 

De-aţi fi văzut, ceea ce am văzut eu şi camarazii 
mei, n-aţi mai sta la îndoială. De te porţi cu ei cinstit, 
luându-i drept oameni, te cred slab şi caută să te înlăture; 
de-i ţii la distanţă, prin alţi fraţi ai tăi, îşi răzbună. 

„Pe cel mai bun dintre Goi să-l ucizi!” acesta era 
preceptul din Talmudul lor, pe care l-au practicat atât de 
mult la răsărit, peste Nistru. Să ucidă pe cei mai buni, 
c-apoi cu proştii isprăvesc ei la repezeală. 

Toate tribunalele militare revoluţionare din Rusia 
sunt pline cu evrei şi evreice care, şi-au răzbunat cumplit 
pe fiii imperiului care cunoscându-i, îi ţineau necontenit 
sub ochi. Nu le-a fost milă nici de copiii de la sân, nici 
de moşnegii ninşi ca iarna. Au tăiat şi au înecat tot, ce 
era intelectual şi patriot, pentru ca apoi rămânând singuri 
conducători ai maselor, să-şi facă mendrele cum vor. 

în trecerea mea prin Palestina, am văzut oraşe noi 
jidoveşti, care sunt clădite numai după revoluţia din Rusia 
şi numai de jidani, care după ce-au secătuit împărăţia lui 
Petru cel Mare, s-au reîntors ia leagănul lor. 

Aici, în Palestina se pregătesc cadrele de 
propagandişti ai revoluţiei mondiale. Patru zile cât am 
călătorit cu fiii lui Israel, venind de la Jaffa, se vorbea mai 
mult ruseşte, iar imnul bolşevic răsuna în fiecare seară. 

Ca un cuptor aruncă acea tară blestemată de Dum¬ 
nezeu, batalioane întregi de astfel de tineri, care pleacă 
din România şi Polonia, cu gândul de-a lucra la surpa¬ 
rea temeliilor acestor state. Dar glasul multora care văd 
primejdia ce ne paşte, sună-n pustiu ca şi al proorocului 
Eremia la zidurile Ierusalimului. 

CAPITOLUL VI 


Moga luă paşapoartele noastre şi se duse la casa 
vaporului ca să cumpere bilete până la Saratov. într-un 
târziu iată-l că vine. 

- Era cât pe-aici să nu-mi dea bilete. Când i-am 
arătat casierului paşapoartele noastre, îmi spuse că la 
Direcţia Vaporului este o telegramă din Moscova, care dă 
de ştire şi ordonă a fi arestaţi trei indivizi, cu paşapoarte 
străine. 

- Nu-ţi fi dumneavoastră aceia pe care-i caută? a 
întrebat casierul. 

- Nu ştiu, nu cred - zise Moga 

- Nu mai aveţi şi alte documente ruseşti? 

- Ba da. Şi Moga i-a întins fiţuica lui Smirnov. 

- Asta-i bună. în mâna lui Smirnov sunt multe ca¬ 
pete, care deocamdată stau încă pe umeri - iată aici bi¬ 
letele! - şi plăti pentru ele 140 de ruble. De-acum, mai 
aveam 70 de ruble. Ce vom face oare, când nu ne vor mai 
rămâne bani? 

- vom merge fără bani, picioarele să trăiască - zise 
Băleanu. Dar oare cine or fi acei trei cu paşapoarte străine, 
te pomeneşti că ne vor aresta, într-o bună zi. Poate vor fi 
alţi camarazi de-ai noştri. Şi drumul nostru era pe la Mo¬ 
scova, de urmam calea indicată de comitet. Dar tot ce nu 
se face e spre mai bine, cum a zis cazacul care ne-a dus 
la satul lui Mihailovca. 


78 


"Luptele românilor cu bolşevicii în Siberia 1918-1920" 

în port şi auzirăm că armatele roşii luaseră ofensiva 
pe frontul de est al lui Kolceak, şi cehii evacuau oraşele 
Sizran şi Simbirsc de pe partea de sus a Volgăi. Aşadar, 
retragerea generală pe ambele fronturi. îngânduraţi 
plecarăm spre vapor şi ne urcarăm. Aici erau bilete de 
clasa a treia pentru toată lumea. Pe vapor se şi urcase o 
lume întreagă: soldaţi, ţărani şi femei. Erau şi mulţi nemţi 
dintre colonişti şi tătari băştinaşi. Cu un cuvânt, o lume 
împestriţată. Dar o haină bună nu se vedea pe nimeni. 
Toţi erau îmbrăcaţi în costumul plin de petece şi zdrenţe 
al proletariatului rus. Abia îmi putui afla un locşor pe un 
stâlp de fier de care se legau funiile la acostare. Băleanu şi 
Moga stăteau lângă mine şi vorbeam încet. Deodată simţii 
un cot în coaste şi pierzându-mi echilibrul, mă răsturnai 
de la locul meu. 

- Stai să mai şed şt eu, tătarule! zise o femeie 
voinică ca un grenadir şi se aşeză la locul meu. Toţi trei 
izbucnirăm în râs. 

- Ori nu eşti tătar? întrebă ea. 

- Nu. 

-Atunci trebuie să fii cavaler şi să-mi laşi mie locul 
- adăugase ea râzând, 

- Să stai „dragă” până-î prinde rădăcini. 

- Obraznicele! şi mă ameninţă cu piciorul. 

Băleanu şi Moga se prăpădeau de râs. Râdea şi 

grenadirul meu. 

- Rabdă, cazace, vei ajunge ataman, iar când ţi s-o 
urî, puiule, să-mi spui să te iau pe genunchi, râse ea. 

- Eşti urâtă, nu vreau. 

- Să te cari de-aici, căci altfel te arunc peste bord! 
Şi râdea de se scuturau hainele pe ea. 

Era voljeancă cu maniere de burlac. Astfei de femei 
se află numai pe malul Volgăi, 

în fine vaporul dădu cele trei signale şi încet, încet 
se depărta de mal. Volga îţi face impresia mării, numai 
că-i atât de lină că abia se vedeau încreţiturile valurilor. 
Şi de-o parte şi de alta se întindeau nesfârşitele stepe 

căzăceşti. Volga are un curs de peste 3500 kilometri şi pe 
tot întinsul ei sunt fabrici de cherestea, staţiuni electrice 
şi mori cu nemiluita. Peşte se află mult şi ales, ca nisetrul 
şi cega, iar icrele de nisetru aduc enorme bogăţii acestei 
ţări. Pe valurile Volgăi se scurg toate bogăţiile Rusiei cen¬ 
trale, luând drumul spre porturile Mării Negre, spre Persia 
şi Kurdistan. Şi hrăneşte acest râu, toată lumea săracă 
a imperiului rusesc. La Volga se adunau cete de voinici, 
care, de multe ori, făceau comerţul de contrabandă cu 
Persia, ba erau şi de aceia care luaseră meseria de la 
corsari. 

E cântată Volga de întregul pământ rusesc, lată că 
un volgean de pe bordul vaporului cânta din armonică cân¬ 
tecul lui Stenca Razin. Melodie moale, largă şi maiestoasă, 
cum e şi Volga. 

Stenca Razin, cazac de Don, s-a răzvrătit şi c-o 
seamă de partizani ai săi se făcu corsar. Cu timpul le 
mersese atât de bine, că băgară în fiorii morţii toate 
oraşele mari de pe Volga şi Marea Caspică, cutreierând 
cu corăbiile lor repezi toată partea de sus a Persiei. Şi 
trăia Razin ca un domnitor. în zadar erau trimise trupe 
să-l prindă, el ieşea învingător, căci soldaţii aproape tot¬ 
deauna treceau de partea lui. 

într-o incursiune prin Persia, pe la oraşul Reşt, 
Razin fură fata unui prinţ persan, frumoasă ca o minune. 
O aduse în conacul lui de pe Volga şi trăiau fericiţi. Iubi¬ 
rea îl moleşise însă: zilele şi nopţile le petrecea cu fru¬ 
moasa prinţesă, care se îndrăgostise de el. 

Voinicii lui şedeau în lâncezeală, ba în cele din urmă 
îndurau şi lipsuri de tot felul. Se hotărâră, deci, să aleagă 
alt Ataman. 

Când îi aduseră la cunoştinţă lui Razin că va fi în¬ 
locuit, el îşi luă în braţe prinţesa, o sărută şi o aruncă in 
valurile Volgăi. Astfel se sfârşi frumoasa Hanum. Dar i-a 
rămas cântecul, legenda. Mai târziu, însuşi Razin îşi găsi 
mormântul în valurile Volgăi. A fost surprins şi înconjurat 
de oastea imperială. De pe o înălţime de 80 metri s-a 

aruncat^ în Volga, care l-a primit nesăţioasă şi l-a dus la 
fund. Până azi, această înălţime poată numele de „Vârful 
lui Razin”. 

Bolşevicii i-au ridicat un monument într-unul din 
oraşele de pe Volga. 

Ţinutul acesta e grânarul Rusiei. în anii cei buni, 
produce atâta cât îi trebuie întregii Rusii. Când însă e 
secetă, loc mai înspăimântător ca acesta nu e. Cât vezi cu 
ochii sunt numai câmpii arse de soare şi grâul nu creşte 
mai mare de-o palmă. Oraşele de pe maluri sunt frumoa¬ 
se. Numai case albe şi biserici arătoase. Pe malul stâng, 
de la Samara în jos sunt mulţi colonişti germani, aduşi de 
Ecaţerina a Il-a. Au gospodării cum n-am văzut nicăieri. 
Ruşii le admiră, însă lucrează tot atât de primitiv, ca moşii 
şi strămoşii lor. 

La una din staţiuni, nu-mi aduc aminte în care, unde 
însă era o colonie nemţească, se îmbarcară mulţi soldaţi 
nemţi, bolşevici. Fură primiţi cu alai de cei de p’e vapor. 
Dar nemţii, hoţi, mai hoţi decât ruşii, văzând că n-au unde 
şedea, imediat ordonară prezentarea documentelor. Pen¬ 
tru aceasta trebuia toată lumea să se pună la rând. Pe 
nesjmţite, nemţii ocupară fiecare câte un loc şi se isprăvi 
cu întreaga comedie. Dar lumea era mulţumită. Te miri ce 
i se năzărea controlorului şi puteai fi arestat, ba împuşcat 
pe loc. 

_Eram flămânzi şi nu cutezam să mai cumpărăm ceva 
de mâncare. Aveam prea puţini bani, dar, în fine, la o mică 
staţiune, puturăm cumpăra o pâine de vreo 8 funţi, cu 
15 ruble.^Luarâm ceai, care acum ne servea şi de prânz 
şi de cină. Până târziu, noaptea, am stat pe punte. Lu¬ 
mea se împuţinase, fiecare îşi căuta un locşor să doarmă. 
Noi, cu cât ne apropiam de ţintă, cu atât deveneam mai 
nervoşi, dar mai ales din cauza mâncării, care nu ne ajun¬ 
gea niciodată. 

Era o noapte plină de lumină de lună şi Volga era 
o frumuseţe. înapoia vaporului se făcea o cale lungă de 
vreun kilometru parcă de argint. Din când în când, ne întâl- 

neam cu alte vaporaşe, plutind spre sud. Se salutau cu si¬ 

renele şi îşi urmau mersul spre Marea Caspică. Dar frigul 
încetul cu încetul ce cuprinde. Oboseala ne-ngreunează 
corpul şi căutarăm un loc să ne aşezăm şi noi. Cel mai 
bun loc era pe punte, unde nu dormea nimeni. Ne puserăm 
sacii căpătâi, şi strânşi unul lângă altul, ne acoperirăm 
cu impermeabilul lui Bâleanu. Obosiţi, adormirăm repede, 
înspre ziuă începurăm a trage impermeabilul unul de pe 
celălalt. în fine ne trezi frigul. Moga dormise bine, el era 
la mijloc, dar eu şi Băleanu aveam câte o parte a cor¬ 
pului aproape îngheţată. Doi, am fi dormit mai bine. De 
aceea pe Moga îl trimiserăm în salonul vaporului, unde 
să-şi găsească un loc, iar eu şi Băleanu ne-nvelirăm din 
nou şi lipiţi unul lângă celălalt, în curând adormirăm. Nu 
ne-am mai trezit până dimineaţă, când dădu soarele de 
noi. Lumea din dormitoare năvăli afară şi glasul mulţimii 
ne trezi. 

De când intrasem în împărăţia bolşevică, nu ne mai 
spălaserăm şi dormind alături cu tot felul de vagabonzi, 
aceştia ne umplură de insecte. Ne-am propus ca la Sara- 
tov să ne primenim şi să ne spălăm rufăria în Volga. 

Ne duserăm să-l căutăm pe Moga, care nu se mai 
arăta. Când intrarăm în sala de mâncare, îl vedem că bea 
ceai şi mănâncă cârnaţi de Varşovia. Ne năpustirăm pe 
el: 

- fu lighioană, ce faci, de unde cârnatul? 

- De la bufet - zise el zâmbind cu bunătate, ca un 
copil - nu mai pot bea ceai gol. Ce-o fi, o fi! mâncaţi şi voi. 
Eu capăt gălbinare, de mai beau numai ceai. 

- Bine frate, vom bea şi noi şi ce-o fi o fi, cum zici 

tu. 

- Frate Ghişa, comandă ceai, unt şi cârnaţi! zise 
Băleanu. 

Comandai două ceaiuri cu lămâie, dar Băleanu era 
neînduplecat, el vrea unt şi cârnaţi. 

Ne mulţumirăm cu ceaiul şi hotărârăm ca din cele 
patru cutii de conserve ce le mai avem, una s-o jertfim la 

amiază. Pe Moga nu ne supărarăm. Săracul, era rebegit şi 
slăbit ca un şacal. Ne încălzirăm cu ceaiul, băutură sfântă 
în Rusia flămândă, şi începurăm a discuta programul vii¬ 
tor. Ne hotărârăm ca la Saratov să trecem Volga şi să 
ne apropiem de Samara. Ne neliniştea, însă, lipsa vizei 
bolşevice pe paşapoarte, altfel toată lumea ar fi ghicit că 
am trecut prin vama cucului. 

Pe vapor se vorbeşte serios de retragerea cehilor 
de la Simbirsc, şi că acum sunt la Sizran. Ne gândeam 
ce vom face, dacă bolşevicii vor ajunge înaintea noastră 
la Samara. Trăiam într-o mare nelinişte. Doream ca să 
ajungem cât mai de grabă în Saratov, să citim ziarele. 

După o călătorie de două zile, iată că pe malul stâng 
se zăreşte Saratovul. Oraşul era aşezat pe o ridicătură 
şi făcea o impresie splendidă. Numai case albe, ca nişte 
buchete de crizanteme. Priveliştea din depărtare era atât 
de pitorească, că uitarăm multe impresii rele, de care ne 
era plin sufletul. E drept, că era o zi de toamnă, cu soare 
mult şi cer albastru, iar Volga, ca o crăiasă luneca pe 
lângă cochetele vile albe cu colonade subţiri de marmură. 
O mulţime de bărci şi vapoare staţionau în rada portului, 
iar acesta pare că era transformat în lagăr. Lume peste 
lume, sărăcimea era în frunte, apoi soldaţii, târgoveţii cu 
seminţe de floarea soarelui, castraveţi muraţi şi pepeni. 
Alte mărfuri nu se găseau. 

La debarcader, hamalii aşteptau doar le-or face 
cineva semn ca să se apropie; în zadar, însă, fiecare 
pasager îşi lua catrafusele pe umăr şi se grăbea să scape 
de această mulţime, care-i smulgea aproape bagajul din 
spate, şi se oferea pentru o bucată de pâine să-l ducă 
câţiva kilometri. Era o foamete şi o jale de nedescris. 

Lipsea pâinea. Pe când în ţinuturile mai sudice, era 
încă relativ destulă pâine, la Saratov şi mai spre nord, lip¬ 
sea cu desăvârşire. Se vindeau nişte plăcintuţe din făină 
de ovăz, dar se vede necernute, căci erau pregătite cu 
hoaspe cu tot. Luarăm şi noi trei din aceste plăcinte, dar 
fiind făcute cu ulei mult şi rânced, nu le puturăm mânca. 

Un miros greţos de râncezeală te izbea la fiecare pas. 
Până şi hainele trecătorilor miroseau a ulei. 

Ne aşezarăm şi noi mai la o parte, unde ne dăm 
jos sacii din spate. Eram flămânzi, căci din ajun nu mai 
mâncasem nimic. Acum nu aveam pâine. încercarăm la un 
vapor, dar cerură 40 de ruble pe o pâine de 6 funţi. Noi, 
aveam cu totul 50 de ruble. Luarăm un pepene cu 2 ruble 
şi-ntr-o clipă-l sfârşirăm. 

Ne amestecarăm apoi în mulţime şi din vorbă în 
vorbă auzirăm că cehii se retrag şi de la Sizran şi că se 
aşteaptă evacuarea Samarei. 

Ce era acum de făcut? Trebuia să trecem numai¬ 
decât Volga. De cealaltă parte, în faţa Saratovului era lo¬ 
calitatea Pocrovscaia, unde trebuia să ajungem cu orice 
preţ. Dar auzirăm că de aici putem trece malul celălalt 
numai cu permis din partea comandantului garnizoanei. 
Acum era acum. Era sigur, că nouă nu ne-ar fi dat nimeni 
permisul acesta. 

Ne hotărârăm să vorbim cu vreun luntraş, ca să ne 
treacă. Dar n-am găsit niciunul, care s-ar fi angajat, cu 
toate că oferisem toţi banii noştri. 

Către seară, iată un băiat cu jurnale. Cumpărarăm 
unul, şi ce să vedem? Cu caractere groase, era anunţată 
capitularea Bulgariei, înaintea generalului Sarail. Am 
plâns de bucurie şi ne duserăm cu gândul acasă. Ştiam 
că războiul lua o întorsătură favorabilă pentru puterile An¬ 
tantei, că România îşi va aduna din nou oştenii şi că va 
trece Carpaţii. Ajută-le, Doamne! 

înapoi nu ne mai puteam întoarce, înainte ofensiva 
roşilor ne încurca iţele. Mai întâi de toate, ne hotărârăm 
să obţinem viza bolşevică pe paşapoarte. Ne interesarăm, 
unde şi cine ne va pune viza aceasta. Auzirăm că în oraş 
este un birou însărcinat cu controlul străinilor. Ne-am de¬ 
cis ca să ne prezentăm şi noi la acest birou. 

Dar seara se apropia şi lumea vagaboandă din port, 
încetul cu încetul, se împrăştie. Căutarăm şi noi să ne 
găsim un adăpost pentru noapte. Ne vârârăm în sălile de 

aşteptare de la o staţie de vapoare şi acolo petrecurăm 
noaptea înghesuiţi ca sardelele. Dar aici era puţin mai 
cald. Că era un frig afară şi bătea un vânt rece, de te 
pătrundea până la oase. 

Dimineaţa ieşirăm din nou în piaţa portului, care se 
transformase în bazar. Aici se cumpărau şi se vindeau 
haine vechi, cizme stricate şi resturi de uniforme ofiţereşti, 
de care nu se atingea însă nimeni. Mai erau apoi blănuri 
jefuite de la cei bogaţi şi inele, de aceeaşi origine. 

Bietul Moga, se uita cu jind la cizme. El şi le vân- 
duse, când am plecat din laşi. Acum i-ar fi păzit picioarele 
de reumatism. N-aveam bani, că i-am fi cumpărat. 

-Azi ne vom ospăta iar cu un pepene, zise Băleanu. 
Ce zici Ghişa, să mâncăm conserve şi pepenele ca 
salată? 

- De ne-o merge bine pe la biroul străinilor, vom 
face cum zici tu; de nu, nici pepene nu mai cumpărăm, ci 
vom căuta vreun pescar care să ne treacă, răspunsei eu. 

Până la amiază ne tot sfătuirăm, care din noi să se 
ducă la birou, eu sau Moga? El încă vorbea un pic ruseşte. 
Adevărul e că nici eu, nici el n-am fi primit bucuros această 
misiune, dar în sfârşit, hotărârăm să meargă Moga. 

Pe la două, înarmat cu cele trei paşapoarte, Moga 
plecă în oraş. Eu şi Băleanu cutreierarăm toată împrejuri¬ 
mea, doar vom găsi pe careva să ne treacă Volga. Dar nu 
am găsit pe nimeni. Fiecăruia îi era dragă viaţa. în port era 
o publicaţie, că acei care vor trece mărfuri sau pasageri 
pe malul celălalt fără autorizaţia căpităniei portului, vor fi 
pedepsiţi, conform legii de asediu, cu moartea. 

Nu-i de mirare, că nu aflarăm pe nimeni, care şi-ar fi 
expus viaţa pentru cele 40 de ruble ale noastre. Ba încă 
ne luară la întrebări, că cine suntem şi ce facem pe aici, 
aşa că furăm buni bucuroşi să scăpăm de ei. Ne duserăm 
la locul de întâlnire cu Moga, la o grămadă de scânduri, 
aruncate de-a valma pe malul apei. Dar, iată că ceasurile 
cinci, şi Moga nu mai soseşte. Fel de fel de gânduri ne 
munceau. Din scândurile acestea ne hotărârăm să facem 

o ascunzătoare, unde să ne putem adăposti peste noapte. 
Am uitat să spun că în sala de aşteptare de astă noapte, 
erau mulţi agenţi şi provocatori bolşevici. Luaţi din scurt, 
puteam da de belea. De aceea ne hotărârăm să ne ascun¬ 
dem altundeva. Grămada aceasta de scânduri era potrivită 
pentru planul nostru. 

în sfârşit, iată că-l vedem pe Moga venind glonţ la 
noi. Era galben ca făclia şi abia răsufla. 

- Ce-i? întrebarăm noi. 

- Rău, foarte rău. Abia mi-a dat drumul şi fără 
paşapoarte. Mâine dimineaţă trebuie să ne prezentăm toţi 
trei. Acum a dat dracul de noi. lată cum s-a întâmplat: 

După multe întrebări, aflu biroul străinilor. Ştiţi voi 
cine-i şeful acelui birou? Un jidan, dezertor din armata 
română. Vorbesc eu ruseşte şi când îi spun că sunt din 
România, o dă pe româneşte cu mine. Mă întrebă cine 
sunt şi ce ocupaţie am. îi spun numele şi că-s din Piat- 
ra-Neamţ, în ce priveşte ocupaţia, m-au pus păcatele să 
spun că sunt student. De la primele vorbe îmi zice: 

- Dumneata nu eşti din România, ci din Transilva¬ 
nia. 

- Ba-s din România. 

- Nu se poate, dumneata vorbeşti rău româneşte. 
Unde sunt camarazii dumitale? 

- în oraş, zic eu. 

- Mâine să veniţi toţi trei aici. Până atunci, 
paşapoartele rămân la mine. Şi mai departe mă întrebă, 
în ce unităţi am servit, dacă cunosc pe cutare şi pe cu¬ 
tare. Când îi spun că-i cunosc, mă făcu să-i descriu, dar 
n-am nimerit-o, şi sudori reci îmi picurau pe tâmple. El se 
făcea tot mai al dracului, în sfârşit mă lăsă, ca mâine să 
mergem toţi trei la el. 

Ne uitarăm buimaci unul la altul. Ce să facem? Nu se 
putea să ne meargă aşa de uşor ca până acum. Dar acum 
se punea întrebarea: să ne ducem sau să nu ne ducem 
la el? La început hotărârăm să-l lăsăm cu paşapoarte 
cu tot; mai apoi, însă, când ne gândirăm că fără aceste 

hârtii, puteam fi imediat arestaţi, ba şi învinuiţi cu ceva, 
ajunserăm să judecăm mai rece şi, vrând nevrând, ne 
deciserăm să ne prezentăm toţi trei, a doua zi, în faţa ji¬ 
danului nostru. Dacă ne-ar fi trecut cineva Volga în seara 
aceea, nu mai aşteptam şi plecam fără paşapoarte. 

- Măi, prostule, de ce-ai zis că eşti student? Noi ce 
să spunem acum? Noi suntem muncitori, aşa trebuia să 
spui. Te-ai dus şi tu o dată şi ai stricat treaba. Nu-i nimic, 
„ce trebuie să se întâmple nu va întârzia”. De-i scris să 
scăpăm cu bine, să fie şi 40 de jidani şi tot scăpăm! zise 
Băleanu. 

în noaptea aceasta somnul nu ne-a fost prieten. Era 
şi frig şi ne gândeam la ziua de mâine. Spre seară făcurăm 
un fel de văgăună din scândurile noastre şi ne vârârăm 
pe coate în această crăpătură. Dar vântul sufla pe la ca¬ 
petele deschise. Uneori ne sculam şi intram în sala de 
aşteptare a vaporului, dar era atâta lume şi un aer atât de 
infect, de ni se oprea răsuflarea. Moga însă, nu mai putu 
suporta frigul. El se duse să-şi caute alt adăpost şi în fine 
îl află pe o scară a unui vapor ce cobora alături de maşina 
caldă. Ţinându-se cu mâinile de scară a stat toată noap¬ 
tea. Eu şi Băleanu rămăsesem în vizuina noastră şi până 
la ziuă ne canonirăm. Dimineaţa, abia aşteptam să răsară 
soarele, gândindu-ne cu lăcomie la ceai. De-ar fi un ceai. 
Eram fericiţi numai la gândul acesta, dar ne aduserăm 
aminte de paşapoarte. Ne trecu şi de foame şi de frig. 

Numai către amiază ne hotărârăm definitiv să 
mergem după paşapoarte, după ce văzurăm că nu-i altă 
cale. De-am fi ştiut că scăpăm atât de uşor, nu ne băteam 
atât cu gândurile. 

Moga ne prezentă şefului de birou, un jidan grăsun, 
cu părul creţ. După ce răspunserăm fiecare la întrebări, 
cine suntem şi unde mergem, ne spuse categoric că 
„deocamdată n-avem voie să părăsim oraşul, că altfel nici 
nu putem merge prin Siberia, care-i ocupată de Kolceak şi 
dumneavoastră, în fine, nici banii necesari nu-i aveţi pen¬ 
tru America. Spuneţi că veţi munci pe drum, dar acum nu 

găsiţi nicăieri să munciţi. Cet mai bun lucru ce l-aţi face, 
este să intraţi în armata roşie. Primiţi fiecare 300 de ruble 
pe lună. Ei, ce ziceţi? 

- Domnule, noi de abia ne-am demobilizat; de doi 
ani am fost întruna pe front şi ne-am săturat de armată! 
răspunse Băleanu. 

- Dar cum veţi trăi? 

i 

- Până ce vor veni alte dispoziţii, vă rugăm să ne 
recomandaţi domnia voastră undeva ca să muncim. 

- Deocamdată numai în armată se poate, lată 
paşapoartele. Am pus viza că v-aţi prezentat la control; 
însă va trebui ca, de trei ori pe săptămână, să vă prezentaţi 
la biroul acesta. 

Audienţa fu sfârşită. Când ne văzurăm în stradă şi cu 
paşapoartele în buzunar, cu toate că ploua cu găleata, noi 
eram veseli. Eram veseli mai cu seamă că era pusă viza 
pe paşapoarte. Ce-i drept, nu era viză politică, bolşevică, 
dar era de ajuns şi atâta. Lumea nouă, care era la con¬ 
ducere, nu putea şti despre aceasta. 

în port merserăm direct la casa vaporului. Luarăm 
bilete pentru trecerea Volgăi. Controlul era de cealaltă 
parte, la ieşirea din vapor. Şi iată-ne traversând Volga, 
şi lăsarăm în urmă oraşul de unde nu era permis să ne 
mişcăm. Ştiam că din localitatea Pocrovscaia, spre care 
ne-ndreptam, pleca trenul spre Nikolaev. Peste 15 minute 
furăm la celălalt mal. 

La debarcader, ne aştepta o gardă militară, care 
făcea controlul. Lumea se îmbulzea spre ieşire. Ne veni 
şi nouă rândul. 

- Propuse tovarăş! zise soldatul. Arătarăm paşa¬ 
poartele. 

- Nu-i bun, trebuie permis, nu se poate. 

- Dar uite, tovarăş, cu paşapoartele acestea am 
trecut toate vadurile şi graniţele, lată aici viza sovietică şi 
pecetea. Citeşte şi vei vedea, zic eu. 

Soldatul se munceşte să citească, dar se uita mai 
mult la pecete. 

- E bun, bun, tovarăş. Nu crede frate că te înşelăm, 
ne puserăm cu gura pe el. 

- Treceţi, la dracu! ne zise soldatul supărat, că lu¬ 
mea dinapoi ne împingea înainte. Şi trecurăm. Inima ne 
bâtea repede, repede, şi neschimbând nici o vorbă, serioşi 
şi liniştiţi, trecem printre rândurile de ostaşi, până ce 
ieşirăm la larg. Aici, instinctiv lungirăm pasul şi o ţinurăm 
astfel zece minute, până la gară. Aici vedem că se dau bi¬ 
lete, dar la început militarilor şi numai dacă rămân locuri, 
celorlalţi. 

p 

Noi mai aveam 35 de ruble, iar biletele costau 
32. Din cabinetul casierului vedem că iese un servitor, 
ne îndreptarăm spre el şi-l rugarăm să ne cumpere bi¬ 
lete dându-i 3 ruble pentru osteneală. Peste două minute 
furăm cu biletele în mână. 

Ne urcarăm şi noi într-o tepluşcă - vagon marfă - şi 
aşteptarăm cu nerăbdare să se mişte trenul. Auzirăm că 
la Samara se dau lupte mari şi că cehii vor evacua oraşul. 
Aceasta era o mare lovitură pe capul nostru. Soldaţii, ce-i 
văzurăm la gară, plecau toţi spre front, la Samara. între 
aceştia erau mulţi unguri dintre foştii prizonieri de război. 
Erau îmbrăcaţi toţi în roşu. Dar iată că trenul încet, în¬ 
cet se urneşte din loc şi începem a ne înfunda în stepele 
chirghize, spre Uralsc şi Orenburg. Control în vagoane a 
fost numai la bilete, spre bucuria noastră. 

Am mers toată noaptea şi a doua zi pe la 7 dimineaţa 
am ajuns la orăşelul Nikolaev. De aici o luarăm spre nord, 
spre Samara. Am fi mâncat ceva, dar n-aveam nici o 
lăscaie în pungă. Dar ne trebuia pâine, căci aveam de 
făcut un drum de 150 kilometri până la linia ferată, şi nu 
ştiam de vom mai întâlni sate. Ne sfătuirăm ce-i de făcut 
şi ne-nţeleseserăm să vindem un rând de albituri. 

Am umblat mult până am găsit o femeie, care se 
învoi să ne dea pâine pentru marfa noastră. Pentru câte¬ 
va năframe, un târgoveţ îmi dădu un pachet de mahorcă. 
Mahorca e un fel de tutun prost, făcut numai din cotoare. 
Dacă însă te obişnuieşti cu ea, o poţi fuma, dar când 

pentru prima oară tragi un fum din mahorcă, poţi să şi 
ameţeşti de duhoarea ei. Nevoia însă, l-a învăţat şi pe 
câinele domnesc să mănânce pere pădureţe. 

Mai aveam două cutii cu conserve şi acum mai 
jertfirăm una. 

Peste un ceas, apucarăm pe marele drum ce duce 
spre Samara. Cât vedeai cu ochii era numai o stepă cu 
iarbă înaltă, uscată. Din când în când se zăreau turnuri 
de biserici, ori minarete în aulele tătăreşti şi chirghize. 
Am mers în ziua aceea până la 10 seara făcând un popas 
numai de jumătate de oră. 

Ştiam acum sigur că la Samara se dau lupte mari, că 
bolşevicii au trecut Volga şi ameninţă oraşul din trei părţi. 
Evacuarea lui e iminentă. Pe drum treceau sute de „taran- 
tase" încărcate cu soldaţi, spre front. Se şi întunecase 
şi noi tot mergeam, cu nădejdea că vom da de vreun sat 
oarecare. Cam pe la 10 seara, abia târându-ne, văzurăm 
nişte girezi de paie şi stoguri de fân, la o margine de 
sat. Ne îndreptarăm spre ele şi ne urcarăm pe cea mai 
înaltă gireadă. Ne înfundarăm în paie, nemaigândindu-ne 
la mâncare; eram fericiţi că putem să ne odihnim. în paie 
era cald. De-acum înainte astfel de girezi, de pe la mar¬ 
ginea satelor, erau cel mai bun adăpost în nopţile reci de 
octombrie. 

Când mijea de ziuă, noi şi eram pe drum. înaintea 
noastră era un sat şi deci căutarăm să trecem prin el, 
până ce nu se scoală locuitorii. Şi din nou am luat za¬ 
rea în piept, făcând marşuri, de care s-ar fi mândrit orice 
armată, şi iar trăsuri cu soldaţi care treceau pe lângă noi 
chiuind şi trăgând din arme. Dar la popasuri, totdeauna 
ajungeam aceste trăsuri şi le lăsam înapoi. în ziua aceas¬ 
ta n-am mâncat nimic, dar nici nu mai simţeam foamea. 
Seara din nou ajunserăm în preajma unui sat şi iarăşi 
ne-am cuibărit într-o gireadă de paie. Dimineaţa după ce 
ne aprinserăm o ţigară, ne aşternurăm la drum. Pe la ora 
11 înaintea noastră se-ntindea un sat de câţiva kilometri. 
Era satul Camenca, cam la 20 verste de Samara, plin de 


'Luptele românilor cu bolşevicii în Siberia 1918-192CT 


soldaţi şi trenuri de luptă. 

Trecem de-a lungul lui şi era cât pe aici să ieşim 
în câmp, când câţiva soldaţi ne opriră şi cerură permisul 
din partea comandantului. Le arâtarăm paşapoartele. Dar 
nu-i de-ajuns. Ca să ieşi din sat îţi trebuie să ai permis de 
la Statul Major al Diviziei, cantonat în Camenca. 

- Voi ce sunteţi? Cehi? întrebă soldaţii. 

- Nu, noi suntem români. 

- Dar unde mergeţi? 

- în America. 

- Ei frate, voi sunteţi cehi... Mergeţi la comandant! 
Ne luară soldaţii între baionete şi ne întoarserăm. Co¬ 
mandantul era la capul celălalt al satului, deci aproape 
4 kilometri. Convoiul nostru se mărea, soldaţi de toate 
armele voiau să ne vadă şi să vorbească cu noi. Toţi erau 
convinşi că suntem cehi. 

în zadar le spuneam că suntem români. Nu credeau. 
Ba un căruţaş de ia tren, se jura că suntem cehi şi că el îl 
cunoaşte pe Băleanu. 

- Tu m-ai arestat pe mine, hoţule! strigă el către 
Băleanu. 

- Eu nicicând n-am fost pe aici şi nici ruseşte nu 
ştiu, îngână Băleanu. 

- îţi aplic eu câteva cu nagaica şi ai să vorbeşti nu¬ 
maidecât! şi-l şterse o dată pe Băleanu cu cnutul peste 
mantaua de şiac. Până acum în fiecare seară aţi dat ba¬ 
luri, acum spuneţi că sunteţi români. Să-i împuşcăm! urlă 
mulţimea. Şi se îndârjiră soldaţii atât de râu, încât cre¬ 
deam, că dintr-o clipă în alta ne vor împlânta baionetele 
în spate. 

-Tovarăşilor, sâ-i ducem la comandantul nostru, el va 
hotărî! Să-i ducem, să-i ducem! murmura gloata îndârjită. 
Lumea năpădeşte de peste tot şi ne închide calea. Să-i 
spânzurăm, tovarăşilor! strigă unul din mulţime. 

-Aşa-i! Să-i spânzurăm! răspunse norodul. Eu mer¬ 
geam înainte, dar lui Băleanu şi lui Moga le ajutau ghion- 
turile şi nagaica să păşească mai repede. 

La o casă cu etaj ne oprirăm şi câţiva alergară pe 
trepte, raportând că aduc trei cehi. Cu noi împreună, se 
îngrămădea în casă toată această mare de capete. 

Prezentarăm paşapoartele şi spunem cine sun¬ 
tem. De pe fizionomii, recunoscurăm că aici lucrau foştii 
ofiţeri din armata imperială. Erau unii care ştiau şi limba 
franceză. După ce examinară paşapoartele, comandantul 
potoli gloata, spunând că „nu suntem cehi, ci români; sunt 
ca şi voi, soldaţi muncitori, care vor să meargă în Ameri¬ 
ca. Au documente străine în regulă şi aşa, tovarăşilor, noi 
nu-i putem nici aresta, nici opri. Din contră, trebuie să le 
întindem o mână de ajutor, să nu ne vorbească de rău prin 
ţările pe unde vor trece”. 

Soldaţii amuţiră, şi rând pe rând părăseau camera. 

— N-am putea căpăta ceva mâncare? zic eu către 
comandantul diviziei, după ce văzui că ne luase sub 
protecţia sa. 

- Da, se poate, imediat! şi văd că scrie un bileţel. 

— Cu acesta veţi merge la starostele comunei şi veţi 
primi tot ce vă trebuie, zise comandantul, şi o umbră de 
compătimire îi înflori, o clipă pe buze. 

Ieşirăm şi ne îndreptarăm spre primărie. Primarul 
neamţ, căci Camenca e colonie nemţească, după ce citi 
biletul, ne chemă în casă. 

- Ştiţi nemţeşte? 

- Da, ştim. 

Neamţul fu foarte mulţumit. Era un bătrân de vreo 60 
de ani cu mustăţile rase, ca toţi ţăranii nemţi. Ne aduse 
două pâini, unt, zahăr şi ceai. 

-Aceste merg toate în contul armatei. Vă mai trebuie 
ceva? 

- Da, ne-ar trebui tutun. 

- N-avem, dar poate mahorcă. 

- Bună-i şi aceea! 

Şi ne dădu la fiecare câte două pacheţele. Ne invită 
apoi să bem ceai, dar voind a scăpa cât mai repede de 
aici, mulţumirăm de bunătate. 

- Spuneţi, domnilor, în Europa mai e revoluţie? 

- Nu, nu este. 

- P-aici se vorbeşte că pretutindeni bântuie re¬ 
voluţia. 

- Nu-i adevărat! 

- Nici eu nu credeam, doar europenii nu sunt atât 
de proşti. 

- Câte verste mai sunt până la Samara? 

- Cam 18. Samara a fost aseară ocupată de 
bolşevici. 

- Ei, vă mulţumim Domnule Burgermeister, de toate 
aceste bunătăţi. 

Cum ieşirăm din sat, mai merserăm cam vreo doi 
kilometri şi pe un dâmb, vedem Samara cu casele ei albe. 
Ţinurăm sfat: unde să mergem şi ce să facem. Ştiam că de 
la Samara, la o depărtare de 100 kilometri, se afla nodul 
de la calea ferată Kinel. De aici pleacă transsiberianul şi 
linia spre Orenburg - Taşkent, în Turkestan. Ne hotărârăm 
să părăsim şoseaua, să nu mergem în Samara bolşevică, 
ci înainte, paralel cu linia ferată. 

O luarăm peste câmp, prin stepă. Drumuri de câmp 
duceau în toate părţile. în stepele fără hotar, păşteau mari 
cirezi de vite şi cămile. Nu se auzea însă nici un zgomot, 
nici o bubuitură de tun, semn că frontul era departe. Poate 
vor fi luat şi Kinelul. Noi, însă, ne duceam ca vântul şi mer¬ 
geam spre front, iar toată armata ce-am lăsat-o în urmă, va 
porni după noi. Făcurăm un popas şi ne săturarâm pentru 
prima dată de când intrasem în împărăţia bolşevică. Sătui 
şi cu câte o ţigară în gură plecarăm înainte, cu toate că 
mergeam mai mult pe dibuite, nu mai eram atât de nervoşi 
ca mai înainte. 

Cât ţinu draga de zi, am tot mers. Spre seară, însă, 
abia ne mai târâm picioarele. Târziu, când drumul nu se 
mai zărea bine, ne îndreptarăm spre o curte singuratică 
din câmpie. Dar nu ne-am dus la curte, ci trecând prin 
reţele de sârmă, am intrat în grădină, unde era fân şi paie. 
Un câine lătra din când în când înfiorând stepa, dar nu 

ne simţi şi noi ne aciuarăm iarăşi pe vârful unui stog de 
paie. 

Astfel am mers trei zile de-a rândul, când un surd 
grohot de artilerie ne vesti că ne apropiam de front. Aici 
luptau bolşevicii contra cehilor şi armatei naţionale si¬ 
beriene. Spre seară, întâlnirăm câteva căruţe încărcate 
înaintând spre noi. Pe ultimul cărăuş îl oprirăm şi-l 
întrebarăm dacă-i departe frontul. 

- Frontul e la Kinel, spuse el. 

- Dar pe aici sunt bolşevici? 

- Nu sunt, dar dacă nu voiţi să vă întâlniţi cu ei, să 
băgaţi de seamă că nu departe de aici, la un pod peste 
râul acesta - drumul mergea pe marginea unui râuleţ - se 
află o gardă de cavalerie bolşevică, pentru pază. Când 
drumul va coti spre pod, nu mergeţi pe cotitură, ci ţineţi 
drept înainte. 

- Dar prin sate sunt bolşevici? 

- Mai sunt, dar puţini. 

- Ei, să ai noroc! 

- Să dea Dumnezeu! răspunse cărăuşul. 

Acum ne sileam să nu facem zgomot prea mare cu 
picioarele şi mergeam pe marginea drumului. Noaptea se 
aud paşii cale de-o poştă, pe loc bătut. Astfel merserăm 
noi o bună bucată, când auzirăm un şuierat uşor. De 
văzut, nu se vedea nimic, era întuneric, iar pe marginea 
râului erau sălcii şi tufiş. Aha, aici e podul. Ne oprirăm şi 
auzirăm tropote de cal. 

- Repede la vale! şopti eu. 

Valea era până la genunchi. Moga într-o clipă se 
descălţă. Eu luai pe Băleanu în spate şi încet, fără a 
plescăi în apă, trecurăm dincolo şi ne ascunserăm după 
mal. 

La pod se auzea un zgomot surd, un semnal din flu¬ 
ier şi o voce strigă în noapte: „Cine-i?” 

Noi stăteam pitiţi după ţărm. lată că doi călăreţi pe 
de o parte, iar doi pe cealaltă parte a râului trec în goană 
pe lângă noi. După ce se depărtară, ieşirăm de după mal, 

şi într-o fugă făcurăm 300 de paşi printr-o mirişte. Trebuia 
să ne ascundem în câmp, altfel ne-ar fi auzit, când am 
fi încercat să părăsim malul. Treceam ca nălucile, dar 
încălţămintea noastră făcea prea mult zgomot în cotoarele 
de paie, şi deodată auzim un tropot de copite îndreptân- 
du-se spre noi. Unde să ne ascundem? Dădurăm de-o 
gropiţă în care de-abia s-ar fi putut ascunde un om. Dar 
frica e mare doamnă, toţi trei încăpurăm în ea şi ne lipirăm 
de pământ. Călăreţul venea drept spre noi, şi se mai ve¬ 
dea ceva ca un câine mare pe lângă cal. 

- Ce-o vrea Dumnezeu, murmurai eu. „De-o fi să 
ne descopere, îl tragem jos de pe cal”, şopti Băleanu. 
lată că-i lângă noi şi pare că se opreşte... dar nu, o clipă 
numai şi trece. Dar, câinele o ţine drept spre noi. Când 
ridicai ochii, văd că-i mânz. S-a speriat drăguţul, că sări 
doi metri mai departe şi se puse-n galop după mă-sa. 

- Să vă descălţaţi şi voi şi să fugim, zise Băleanu 

Ne descăiţarăm şi după ce călăreţul se depărtă de 

noi, cu cizmele în mână o luarăm la goană prin mirişte. Nu 
mai simţeam că picioarele ne erau însângerate de spinii şi 
cotoarele tari ale miriştii. După 20 de minute ne oprirăm 
să ne odihnim. Ne încălţarăm şi încet, fără a face zgomot 
ne urmarăm calea. Din când în când, puneam urechea la 
pământ şi ascultam, de nu vin cumva călăreţii. Dar nu ve¬ 
nea nimeni şi scăparăm şi aici. 

- De ne vedeau în groapă sau în vale, ne-ar fi ucis cu 
toate paşapoartele noastre, şopti Băleanu, mai cu seamă 
că ne-am ascuns de ei. 

Dar scăparăm de atâtea ori şi credeam în steaua 
noastră. Ne urmarăm liniştiţi calea şi în noaptea adâncă 
se auzea desluşit bubuitul tunului. Semn că frontul nu era 
departe. 

- Ar fi bine să dormim undeva, zise Moga. 

- Mergem toată noaptea, replică Băleanu, dacă am 
dormi, mâine iarăşi n-am mai auzi bubuitul tunului. Cehii 
se retrag aşa de repede de parcă zboară. în două zile 
s-au retras 120 de kilometri. Unde vor fi mâine? 

- Nu! Vom dormi, zisei eu, cum suntem obosiţi, mare 
spor nu vom avea în noaptea aceasta întunecoasă, ba 
vom mai risca şi întâlniri neplăcute. Mergem până ce vom 
da de un sat. 

Toţi trei furăm de aceeaşi părere, să ne odihnim, 
mai cu seamă că nopţile erau reci şi bruma cădea de 
două degete. O simţeam prin cizme, care se înmuiaseră. 
De-acum drumul începu a se depărta de vale şi mergea 
numai prin mirişti de grâu. Peste un ceas ajunserăm la o 
margine de sat. în preajma lui erau vreo 20 de stoguri de 
paie. Ne urcarăm pe cel dintâi şi văzurăm că era un stog 
neîmblătit. Stând pe vârful lui mâncarăm ultimele rămăşiţe 
de pâine şi dezlegând câţiva snopi, ne acoperirăm cu 
paiele. 

Ne-am trezit într-un zgomot asurzitor. Buimaci de 
somn scoatem capetele zburlite, pline de paie, şi ne 
uitarăm jos. Lângă stog era o batoză de îmblătit şi se în¬ 
cepuse lucrul. Cum ne zăriră - ţipete si vaiete, şi fugi şi 
fugi. Toată lumea fugea ca de cel necurat, se speriaseră 
de noi. Dar şi noi sărirăm ca arşi. Se puteau aduna oa¬ 
menii, să ne ia la păruială. O luarăm peste câmp şi ne 
pierdurăm urma într-un mic tufiş. 

La marginea cealaltă a satului ne abăturăm pe la o 
casă mai îndepărtată. în curte văzurăm o femeie mulgând 
vaca. Cerurăm pâine, şi oferirăm o altă pereche de al¬ 
bituri. Ne-a dat şi pâine şi lapte. Pâine, ceva mai multă, 
aşa că aveam şi de prânz. După ce aflarăm şoseaua, o 
întinserăm la drum. Mergeam pe marginea unei văi, unde 
zărirăm câţiva cai păscând, iar stăpânul nicăieri. 

- Ce-ar fi să încălecăm? zise Băleanu 

- Ar fi un lucru minunat, numai de i-am putea prinde, 
oftă Moga. 

Caii dracului, însă, crescuţi în stepă, cum ne văzură 
o luară la goană pe câmpie, aşa că trebui să ne mulţumim 
tot cu picioarele noastre. Sărmanul Moga slăbise ca un 
ţânţar, de-i puteai vedea prin urechi. Nasul i se mărise şi 
se încovoiase şi mai tare. Câteodată aducea a jidan. 

- Măi Moga, când ne-om întâlni cu albii, din cauza 
nasului tău o să dăm de belea! zise Băleanu. Eşti ca un 
Iţic jerpelit. 

- Apoi de, Bălene, cu nasul tău de burbon, care ne 
serveşte drept busolă, tu să cauţi drumul, pe unde să dăm 
tocmai la cehi şi nu la cazaci, murmură Moga ironic. 

Către amiază deterăm peste o curte singuratică, cu 
două mori de vânt pe un dâmb. Un moşneag cioplea nişte 
lemne în ogradă. Ne-am îndreptat spre el. 

- Bună ziua, moşule! 

- Să trăiţi dragii mei. la şedeţi! şi cu mâna ne arătă 
o grămadă de lemne. 

- Unde duce drumul acesta? 

Moşul ne înşiră câteva sate. 

- Dar bolşevici sunt pe aici? 

- Aici nu-s. Sunt toţi la front. 

- Dar Kinelul e departe de aici? 

- Păi or mai fi vreo 40 verste, dar a rămas mult pe 
stânga. Unde voiţi să mergeţi? 

- Am vrea să trecem în Siberia, dar aşa, ca să nu 
vedem nici pe roşii nici pe albi, zisei eu. 

- Asta-i cam greu. De albi, nu pot spune nimic, ei 
s-au retras; dar de roşii v-aş putea spune. Şi ne înşirară 
moşneagul la nume de sate, unele cu bolşevici, altele, 
mai mărginaşe, necălcate încă de ei. 

- Dar ce neam de oameni veţi fi dumneavoastră? 

- Români. 

- Am văzut soldaţi români la Kinel, acum o lună, şi 
ne arătă moşneagul forma capelelor româneşti cu două 
cornuri. Noi nu ştiam ce fel de soldaţi erau, până mai târ¬ 
ziu. Noi le ziceam: „zdravstvuete" şi „dosvidania”, adică 
„bună ziua" şi „la revedere”. Cornul dinainte parcă îţi da 
buna ziua, iar cel dinapoi îţi zicea la revedere. 

Ne însemnarăm satele cu bolşevici, ca să ne ferim 
de ele, iar moşul ne mai spuse că în primul sat să nu 
intrăm, căci sunt bolşevici, dar în al doilea peste râu, în 
Damianovca, se poate. Şi ne dădu adresa unui prieten, 

(van Ivanovici, care locuieşte într-o casă cu etaj, lângă 
biserică. Să-i spunem că ne-a trimis Mihail Zaharici. 

Cerurăm pâine de la moşneagul nostru, dar ne spuse 
că n-are până ce nu va măcina, să aşteptăm încă vreo 
două ceasuri. Dar n-am mai aşteptat şi-nfruntarăm din nou 
stepa, care pe aici era arsă de soare. Dar chinuindu-ne 
foamea nu ne gândeam la nimic altceva decât la mâncare. 
Şi cu ce poftă ne aminteam noi, toate mâncărurile bune 
de pe vremuri. Deterăm peste nişte coji de pepene, arun¬ 
cate în ţărâna drumului, şi ochii noştri lacomi se fixară pe 
ele, dar nici unul nu cuteză să le ridice. Mai mergem, alte 
coji. Băleanu se aplecă să ia o coajă, o şterge cu mâneca 
mantalei şi începe a o roade. Eu şi Moga, departe de a-l 
ţine de rău, adunarăm şi noi câteva coji. Le mai ştergeam 
niţel şi le înghiţeam parcă erau stridii. Aşa că pe o scurtă 
cale de 2 kilometri erau tot coji aruncate. Ne umplurăm 
stomacurile cu ele şi fără a zice o vorbă mergeam tăcuţi 
înainte. 

- De nu ne-ar prinde colica, zise Băleanu, eu cel 
puţin pot mânca de toate cele. Am un stomac de balenă, 
ar mistui şi pietre. 

Până noaptea târziu ne-am tot dus, fără popas, când 
iată că coborâm într-un sat şi vedem înaintea noastră un 
podişor peste un râu. 

- Acesta-i tocmai satul moşului, Damianovca. Vom 
vedea imediat, zise Moga, care ar fi vrut foarte mult să 
facă cunoştinţă cu Ivan Ivanovici. Mergem pe o stradă 
largă şi nu departe, în piaţă, vedem biserica. Lumea dor¬ 
mea şi nu se auzea nici un câine. Ajunşi în piaţă, vedem 
casa cu etaj a lui Ivan Ivanovici, dar alături mai era şi o 
altă casă cu etaj. 

Moga se duse să bată la cea dintâi. într-un târziu se 
deschise un geam, şi un cap buhos cu nişte ochi straşnici 
se zgâi la Moga. 

- Ce vrei? Strigă capul. 

- Dumneavoastră sunteţi Ivan Ivanovici? Suntem 
trimişi de... 

- Cară-te de aici! strigă buhosul, care grozav semăna 
cu un hoţ de drumul mare şi un pumn uriaş flutură pe di¬ 
naintea ochilor lui Moga. Pe noi nu ne vedea, dar Moga 
sări în lături, ca muşcat de şarpe. 

- ... Aşa şi pe dincolo! îţi arăt eu Ivan ivanovici. Şi 
se auzi scârţâind uşa camerei. Noi, intrarăm într-o şatră 
părăsită, care avea uşa deschisă şi puserăm cârligul. Dar 
nu veni nimeni. 

Aici erau trei poliţe pentru mărfuri, fiecare ne-am pus 
în câte una şi căutarăm să aţipim măcar două-trei ore, dar 
era frig şi nu era chip să dormi. Ce! puţin nu bătea vântul. 
Spre ziuă, se vede că totuşi aţipirăm, dar ne-am trezit în 
nişte strigăte grozave. 

Sărirâm repede de la locurile noastre şi eu ieşii afară 
să văd ce e. Erau vreo 20 de care în şir şi cărăuşii făceau 
un tărăboi grozav. întreb pe unul ce s-a întâmplat. Omul 
spuse că azi noapte i-au sculat bolşevicii să ducă muniţii 
pe front. 

-Aici sunt bolşevici? 

- Da, aici stau două companii. 

Repede o tulirăm peste hudiţă în nişte grădini şi 
de acolo pe câmp. Acesta era satul de care ne spusese 
moşneagul să ne ferim. Abia peste o jumătate de ceas se 
lumină de ziuă. Căutarăm drumul şi o luarăm înainte. 

Urmară, iarăşi, zile întregi, fără să mâncăm nimic, 
afară de fructe sălbatice de pe câmp. în sate ne era teamă 
să mai intrăm. Deoarece tot se mai auzea câteodată gro- 
hotul artileriei, apoi iarăşi se linişti stepa, luarăm drumul 
tot mai mult spre dreapta. Seara nu se auzea decât ţârâitul 
greierilor sau ţipătul păsărilor de noapte. Acum dormeam 
pe câmp, căci sate nu mai întâlneam. Foc nu făceam, ca 
să nu ne dea de urmă. Mai adunam ierburi sau trestiş, 
cu care ne acopeream peste noapte. într-una din aceste 
nopţi, ne-am trezit în lătratul ascuţit al şacalilor, semn că 
ajunsesem în stepele chirghize. 

într-o dimineaţă, Băleanu ne spune că e bolnav, şi 
că nu mai poate merge. Avea friguri şi diaree. Cu chiu cu 

vai am mers până către prânz, dar Băleanu nu mai putea 
şi se lăsă jos. Până acum, am fost sănătoşi, acum nu mai 
ştiam unde ne stă capul, şi n-aveam nici un medicament 
cu noi. Cum stăm toţi trei la umbra unei tufe, iată că se 
aud împuşcături îndărătul nostru. Băleanu se sculă, mai 
mort şi din nou o întinserăm la drum. Ne ajunse o trăsură 
încărcată cu saci. O oprirăm şi-l rugarăm pe căruţaş să-l 
ia pe Băleanu în căruţă, că-i bolnav. 

- Nu pot, vedeţi calu-i slab şi de-abia îmi târâie 
căruţa. 

- Dar cine împuşcă îndărătul nostru? 

- E un regiment bolşevic care merge la front. 

- Ei vor trece pe aici? 

- Nu ştiu, cred că pe aici. 

- Dar unde-i frontul? 

- La linia ferată. Şi el plecă înainte. 

Cu toate că Băleanu înverzise ca iarba şi era slab, 
de să-l sufli, totuşi am continuat călătoria. Am mers cu 
dese popasuri până către seară, şi iată că ne apropiem 
de un sat. Socotirăm să rămânem până dimineaţă acolo, 
dar nimeni nu vrea să ne primească. Se lăţise vestea că 
vin bolşevicii şi porţile se zăvorau. Abia la capătul satului 
puturăm vorbi cu o bătrână, şi-i cerurăm ceva mâncare. 
Ne dădu trei castraveţi muraţi. 

La ieşirea din sat, drumul începu a se ridica. 

- Nu mai pot merge, gemu Băleanu. 

Atunci îl luai în spate şi l-am dus încetul cu încetul 
vreo 8 kilometri. Se întunecase grozav şi nu ştiam unde 
ne vom pleca capetele în noaptea aceea. Dacă Băleanu 
n-ar fi fost bolnav, nu ne mistuia gândul că ne vor ajunge 
bolşevicii. Dar iată că-n noaptea întunecoasă, şi ici şi din¬ 
colo se zăresc lumini. Aşadar eram în preajma unui sat, 
şi spre bucuria noastră la marginea lui erau şi girezi de 
paie. Ne îndreptarăm spre ele. Am ales un stog mai mic şi 
ne-am urcat pe el. L-am pus pe Băleanu la mijloc şi ne-am 
acoperit cu paiele moi, îmblătite. Cum o fi dormit Băleanu, 
nu ştiu, eram atât de obosit că îmi tremurau picioarele. 

Mai mult de 8 kilometri am dus o greutate de 75 kilograme 
în spate. Am dormit tun. 

Dimineaţa, lui Băleanu îi era şi mai rău. Am stat 
acolo în paie până seara, când simţindu-se mai bine, ne 
spuse că va încerca să meargă. Ne sfătuirăm şi socotirăm 
că-i mai bine să rămânem până dimineaţă pe loc. Până 
atunci, el se va face mai bine, iar noi ne vom mai odihni. 
Ziua umblau oameni şi cărau nutreţul în sat. Noi stăteam 
ca purceii în paie şi ne uitam ce trebăluiau şi cine trecea 
pe lângă noi. 

Şi iarăşi se lăsă noaptea cu liniştea ei peste ste¬ 
pele pustii, şi fără a lua un strop de mâncare în gură, ne 
culcarăm. în somn uitam de toate. 

Stelele luceau încă când trecurăm prin satul ador¬ 
mit. Observarăm, însă, că şoseaua noastră prea ducea 
spre nord, de aceea o părăsirăm şi o luarăm peste câmp, 
spre răsărit. Ne-am decis a ocoli frontul, trecând pe la 
aripa dreaptă a bolşevicilor. De aceea era nevoie să ne 
depărtăm tot mai mult de linia ferată, care se afla apro¬ 
ximativ la 40-50 verste de la noi spre nord. 

Băleanu era slab, dar mergea. Păcat că nu aveam 
ce mânca, tocmai azi, când ne-am hotărât să umblăm 
cel puţin 50 kilometri. După cât eram de slabi, trebuia să 
mergem toată ziua, până seara târziu. Dar situaţia noastră 
era cât se poate de rea. Vedeam bine că tot mai mult ne 
depărtam de linia transsiberiană, unde trebuia să ajungem 
şi unde am fi fost, dacă nu întârziam pe la diferite State 
Majore căzăceşti, la Don şi Kuban. 

Acum mergeam direct spre Orenburg, în stepele 
chirghize. Şi mai era un neajuns, care ne amăra sufletele: 
nu mai întâlneam sate. Semn că suntem pe pământul ce¬ 
telor de beduini. Chirghizii, popor nomad, se retrăsese 
cu cirezile de vite şi hergheliile lor de cai spre marea de 
Arai şi râul Amu-Daria, unde se aflau păşuni mai bune. 
Noi puteam muri de foame pe aceste întinderi înroşite de 
secetă grozavă. 

Cu speranţa că în doua-trei zile vom ajunge la linia 

ferată Kinel - Orenburg şi atunci vom da de armatele albe, 
ne întărirăm sufleteşte şi înaintam cât se poate de re¬ 
pede. Dar se dusese voia bună, eram tăcuţi şi gânditori. 
Popasuri făceam adeseori, ca să nu obosim prea tare. Mai 
aprindeam câte o ţigară de mahorcă şi parcă ne trecea 
şi de foame şi de oboseală. E o mare fericire şi ţigara. 
Moga nu fuma, deci, mie şi lui Băleanu ne ajunseră cele 
şase pacheţele de mahorcă. Dar nu mai aveam foiţe de 
ţigaretă, de aceia întrebuinţarăm două foi nescrise din 
paşapoartele noastre. 

Cu lăsatul serii, trebui să ne găsim un loc de adăpost. 
Noaptea se lăsa repede şi atât de neagră, de nu-ţi vedeai 
mâna. Jur împrejur era pustiu, fără nici un copac sau ar¬ 
bust. Ici şi acolo câţiva scaieţi. Adunarăm o grămadă de 
scaieţi şi aflând o adâncitură potrivită, ca să ne putem 
aşeza peste noapte, făcurăm foc şi ne aşezarăm în jurul 
lui turceşte. Ca să nu ardă prea repede puserăm şi bulgări 
de pământ pe scaieţi. Când la lumina focului privirăm unul 
la celălalt, izbucnirăm în râs. Eram fericiţi ca copiii, care 
fac foc, dar pot fi pedepsiţi pentru aceasta. 

- Vom dormi cu schimbul, zise Băleanu. Unul trebuie 
să fie tot timpul de strajă şi să vadă de foc. Ne-am şi 
adunat toţi scaieţi de prin jur. Din mâini şi degete se 
scurgea sângele de înţepăturile acestor plante blestem¬ 
ate. Dar în scurt timp adunarăm o claie întreagă. Moga 
şi Băleanu se culcară în jurul focului, pe un pat de spini, 
după ce fură călcaţi in picioare ca să se rupă şi aşternură 
peste ei impermeabilul lui Băleanu. 

Eu vedeam de foc ca să alung răcoarea nopţii. Cama¬ 
razii mei, cât ai bate în palme, adormiră. Chipurile lor, lu¬ 
minate de flacăra roşie-albăstruie, erau trase şi pământii. 
Băleanu vorbea în somn, dar nu-1 puteam înţelege. Vor¬ 
bea repede şi încâlcit, mi se părea ruseşte, cu toate că nu 
vorbea această limbă. Deodată, văd că se ridică şi dând 
cu ochii de mine, zâmbi: 

-Am visat întâmplarea cu călăraşii de la pod. Mi se 
păruse că în timp ce alergam prin mirişte, ne-au ajuns, şi 

unul, din goana calului, mi-a aruncat lancea în spate. Nu 
mă durea, dar parcă mă ardea. 

- Ei, Balene, ţi s-a încălzit spinarea la foc. Asta-i. 

El îşi şterse fruntea de sudoare, se întinse din nou în 

aşternut şi adormi. Dar nu i-am mai trezit până dimineaţa. 
Era atâta mizerie întipărită pe feţele lor, atâta jale! 

Şi trecu şi această noapte, parcă fără sfârşit. Spre 
ziuă, începui şi eu să moţăi, cum stăteam turceşte lângă 
foc, ca un muftiu, dar îmi făcui repede o ţigară de mahorcă, 
care-i în stare să trezească şi morţii din groapă şi îmi 
alungai somnul ce venise să mă fure. Când se împrăştie 
întunericul şi se arătă aurora, care poate e cel mai frumos 
fenomen în stepă, îmi trezii camarazii. 

Hotărârăm să schimbăm direcţia drumului. Vom 
merge acum direct spre nord, unde se afla, după socotea¬ 
la noastră linia ferată spre Turkestan. O tăiarăm de-a 
dreptul peste câmp, drumuri nu se vedeau nicăieri. Am 
mers vreo patru ore, când ni se păru că auzim un sunet 
depărtat de clopot. Ne oprirăm şi întradevăr se auzea un 
slab zvon de clopote. 

- O fi duminică, mai ştii? zise Moga. Adevărul e că 
noi pierdusem în timpul din urmă firul zilelor. Plecarăm 
mai departe şi după un mers de vreo două ceasuri, iată că 
ni se arătă la orizont o întreagă pădure de plopi şi printre 
ei se zărea clopotniţa bisericii. 

Nu peste mult timp ajunserăm în marginea satului, 
dar ocolirăm câteva grădini, ca să nu-l luăm de-a lungul. 
La ultima casă, cu un alt rând de albituri, cumpăraserăm o 
bucată de pâine şi ne interesarăm despre bolşevici. 

- Până acum nu sunt, zise o babă, dar cred că vor 
veni şi pe aici. 

- Dar până la calea ferată e departe? 

- Nu ştiu, dragii mei, n-am fost niciodată. 

Muşcarăm din pâinea moale şi ne grăbeam să ieşim 

din sat. Când ne aflam deja la vreo jumătate de kilometru, 
auzim în urma noastră strigând: 

- Hei, heei! Ne întoarserăm capetele. Se vedea un 

soldat, care alerga în urma noastră şi striga să ne oprim. 

într-o clipă, planul de fu gata: de-o fi bolşevic şi o 
vrea să ne întoarcă, îl dezarmăm şi fugim. Toată atenţia 
noastră era îndreptată la chipiu, are cocardă roşie sau 
albă... Trecem prin grele clipe. în fine soldatul fu de 
tot aproape şi, Dumnezeule Mare! avea cocarda albă 
imperială. E cazac, ne gândirăm noi. 

- Să trăieşti, frate! îi strigai eu. 

- Să trăiţi şi voi,dar cine sunteţi? şi îşi luă arma la 
mână. 

- Ofiţeri români. Dar tu? 

- Eu sunt cazac de Uralsc. 

- Noi venim din România şi voim să mergem în Si¬ 
beria. 

Când fu aproape de tot şi văzu că nu avem arme, 
dâdu mâna cu noi şi ne rugă să venim în sat, unde se află 
o patrulă de recunoaştere. Şi am plecat. 

- Mult am umblat până să vă întâlnim pe voi, 
spuserăm noi cazacului, care auzind că am trecut peste 
frontul bolşevic, nu găsea destule cuvinte să se mire. 

lată că ne oprim la o casă mai răsărită, unde se 
aflau vreo 20 de cazaci, în frunte cu un vagmistru. Trebui 
sâ le povestim cu de-amănuntul toate peripeţiile noastre 
şi foamea care ne chinuia. 

- Destul, domnilor! strigă vagmistul. Să mâncăm! 

O femeie durdulie, căreia îi făcea curte frumosul vag¬ 
mistru, aduse numaidecât tot ce pregătise în ziua aceea: 
borş, varză, plăcinte, votcă şi ceai. 

Am mâncat împărăteşte. Stomacurile noastre de mai 
bine de-o lună nu se încălziseră. 

- Acum, domnilor, veţi pleca în satul vecin. Vă dau 
o trăsură şi un cazac pentru pază. Acolo se află un ofiţer 
de-al nostru, om bun, o să vă primească bine, zise vag¬ 
mistru!. 

Mulţumirăm gazdei şi vagmistrului, ieşirăm şi ne 
puserăm într-un „tarantas". Eram fericiţi. Eram sătui şi 
călătoream cu trăsura. Parcă într-un moment am uitat 

toate necazurile, şi de bucurie până şi Moga îşi răsuci 
o ţigară de mahorcă. O jumătate de oră a tuşit de să-şi 
scuipe plămânii, nu alta. 

- Sărmanii de voi. Mahorca nu prea poate înlocui 
„Regalele”, zise Moga. Dar ţi-aduci aminte, îmi zise, cum 
ţi-a spus femeia aceea, care te-a zvârlit de pe stâlpul ace¬ 
la: „rabdă cazace, vei ajunge ataman." Aşa şi voi. Vor veni 
zile şi mai bune. 

Către seară ajunserăm într-un sat destul de mărişor. 
Aici ne primi comandantul sotniei, ofiţer de aceeaşi etate 
cu noi. Repede ne împrietenirăm şi furăm găzduiţi în 
aceeaşi casă în care locuia şi el. 

Aproape toată noaptea am stat la taifas. Ca să nu ne 
fie somn, ofiţerul aduse samovarul şi o butelie de votcă. 
Ne spunea că dacă nu se vor putea susţine cazacii de 
Ural, la Buzuluc, oraş pe calea ferată, atunci se vor re¬ 
trage până către Orenburg. Acolo, cu ajutorul cazacilor, 
tătari şi chirghizi, îi vor alunga. 

Dormirăm apoi două ceasuri, când sotnicul ne spu¬ 
sese că trăsura e gata şi că putem pleca. Ca şi gardă, 
ofiţerul trimise cu noi doi cazaci călări. La amiază furăm 
la calea ferată. Orăşelul Bogatova se evacua. La gară era 
o învălmăşeală ca la turnul Babilonului. Toată lumea voia 
să plece. Bolşevicii erau numai la 20 de kilometri. Coman¬ 
dantul gării, un praporşcic (stegar), ne luă în primire de 
la cazaci. Citi scrisoarea, şi dădea să ne spună ceva, o 
mai citi o dată şi atunci ne spuse că-i pare rău, dar nu se 
poate ocupa de noi. Trebuie evacuat oraşul. 

- Dumneavoastră voiţi să plecaţi la linia siberiană, 
dar eu singur nu ştiu cum am face. Eu vă pot duce spre 
Turkestan, unde voiţi, dar la cealaltă linie, nu vă pot aju¬ 
ta... Ah! ştiţi domnilor, vă rog mergeţi la primarul nostru, 
către care vă dau un bilet. El e tânăr, a studiat în Germa¬ 
nia şi are cai buni. Poate el vă va putea fi mai de folos. 

CAPITOLUL VII 


Primarul, cu toate că era ocupat cu evacuarea 
oraşului, primind biletul de la noi, ne chemă în cabinetul 
său şi după ce îi povestirăm întreaga noastră istorie, ime¬ 
diat ordonă să pregătească troica. Troica - trăsura cu trei 
cai - unul în mijloc, între rude, cu-n arc de lemn deasupra 
gâtului, care să ţină ruzile, şi doi mărginaşi. 

- Mâine la ora 4 după masă veţi fi la linia siberianâ, 
ne spuse primarul, şi trebuie să vă spun, că sunt foarte 
mulţumit că pot să aduc un mic ajutor aliaţilor noştri. 

- Dar domnia voastră veţi aştepta bolşevicii? 

- O, nu. Ce-am putut, am încărcat într-un vagon de 
marfă şi mă duc la Orenburg. Trăsura se va întoarce şi 
ea pe alt drum. De altfel sunt sigur că încă în toamna 
aceasta ne vom întoarce la vetrele noastre. Vedeţi, dom¬ 
nilor, ce pacoste pe ţara noastră! De ar fi armată străină 
ai mai înţelege, dar fraţii noştri pustiesc ţara. Dar domnia 
voastră să vă grăbiţi, căci la cealaltă linie încă nu-i bine. 
Şi acum, Dumnezeu să vă ajute, iar tu, (vane, să-i duci pe 
domnii ca vântul, şi bagă de seamă: ne întâlnim la Buzu- 
luc. 

- Am înţeles, domnule. Am să-i duc ca vântul, zise 
Ivan. Am mulţumit apoi primarului şi Ivan, o namilă de 2 
metri, dădu bice cailor. 

Până ce ieşirăm din micul orăşel, troica se mişca 
încet, din cauză că străzile erau înţesate de trăsuri de-ale 
refugiaţilor, dar cum ne văzurăm în stepă, o luarăm de-a 
dreptul, fără drum. Ivan îşi îmbrăcă cojocul, iar nouă ne 
spuse, să ne învelim bine cu cojoacele ce ni le-a pus la 

dispoziţie primarul. 

- De acum să vă ţineţi numai bine. Am să trag o 
goană de să mă-ntrec cu vântul. Eu l-am priceput pe 
stăpânul meu şi duşmanii pot fi aproape. Dar să fiţi liniştiţi 
şi să vă ţineţi bine, cum am spus. 

Şi plesni Ivan din harapnic ca din revolver şi dădu 
drumul cailor. Simţirăm numai, că „tarantasul" se ridică în 
aer şi numai din când în când pe la hopuri atingea cu roa¬ 
tele de pământ. La un astfel de hop, era cât pe aici să fim 
azvârliţi din „tarantas”. Ne înţepenirăm cu picioarele în 
jeţul dinainte, iar cu mâinile ne ţineam de rezemătoarele 
de fier, îmbrăcate în piele. Tarantasul era uşor, putea fi 
tras de un cal. 

Ne vâjâia vântul în urechi ca prin firele de telegraf. 
Ivan sta pe jeţul lui ca un semizeu, cu frânele răsucite pe 
mâna stângă, îar cu dreapta pocnea din harapnic. Caii 
se aşternură într-o goană atât de sălbatică, că credeam 
că aici-aici se sfarmă trăsurica. Şi ţinu goana aceasta 
vijelioasă aproape un ceas, când Ivan domoli caii, care se 
făcuseră numai spumă, şi-i lăsă în trap grăbit. îşi întoarse 
apoi faţa zâmbitoare ca o lună înspre noi, şi ne spuse că 
de mici sunt învăţaţi caii cu astfel de curse şi am fi putut 
merge încă mult timp aşa, dar e vântul prea tare, de parcă 
îţi taie obrazul. Şi ochii lui Ivan înotau în lacrimi, de vântul 
ascuţit ce-i bătea în faţă. 

Cinci ore ţinurăm această goană, când în galop ne¬ 
bun, de credeam că o să plesnească fierea în noi, când 
iarăşi în trap grăbit, dar caii nu păreau c-ar fi obosiţi. Erau 
cai tari, de stepă, care niciodată n-au cunoscut grajdul. 
Iarna şi vara stau mereu afară. Ajungând la un râuleţ ce 
şerpuia prin stepă, ne oprirăm la malul lui. 

- Ne odihnim un ceas, până vor mânca caii, ş-apoi 
până mâine nu ne mai oprim, ne zise Ivan. 

Aruncă două braţe de fân înaintea cailor, îşi aprinse 
luleaua şi Ivan veni lângă noi şi ne întrebă cine suntem 
şi unde mergem. îi povestirăm şi lui istoria noastră. Se 
minună Ivan de atâta cutezanţă şi mai cu seamă îl inte- 

resa mijlocul cum am putut scăpa de la bolşevici. 

-Apoi, de bună seamă, dumneavoastră aţi ştiut cum 
să vorbiţi cu zdrenţuroşii aceia. Mă uit eu acum la soldaţii 
noştri, parcă-s alt neam, nu mai sunt aşa ca pe vre¬ 
muri, unul şi unul. Eu am servit în regimentul de grenadiri 
ai gărzii imperiale, lată sunt de atunci 8 ani. Eî, ce mai 
lume am văzut... îi cunosc pe toţi, şi pe maiestatea sa, 
împăratul, pe împărăteasa, îl cunosc şi pe marele duce 
Nicolae Nicolaevici... 

„Mi-aduc aminte, că eram la manevre în Ţarscoe- 
Selo. Eu eram stabs-gornist şi-l însoţeam pe comandantul 
regimentului, care se ducea să dea raportul marelui duce 
Nicolae Nicolaevici. Comandantul nostru nimerise tocmai 
la masă şi a rămas acolo. Peste un ceas, întreg Statul Ma¬ 
jor iese afară, ne pregăteam să-ncălecăm, când Marele 
Duce trecând pe lângă mine, mă întrebă de-am prânzit. 

- Da, Alteţa voastră imperială, am prânzit la regi¬ 
mentul de cavalergardă. 

- Unde? 

- La regimentul de cavalergardă, Alteta Voastră. 

- Unde? 

Eu crezui că nu aude şi urlai din toţi plămânii acelaşi 
răspuns. 

- Unde??? Răcni a treia oară şi toţi ofiţerii din suită 
încremeniră pe loc, iar comandantul meu îmi făcea semne 
de la spatele lui şi arătă la epoleţi. Am înţeles. 

- Alteţa Voastră Imperială, am prânzit la regimentul 
de cavalergărzi al Maiestăţii Sale împăratul. 

-Aşa! Mai spune o dată! răcni la mine. 

Şi mai repetai o dată..." 

Ah, ce om, era ca un zmeu când încăleca pe cal. Şi 
avea un cal negru ca tăciunele, înalt, de să nu-i ajungi 
cu mâna la oblâncul şeii. După o săptămână m-a zărit, 
trecând regimentul nostru în revistă, m-a recunoscut şi 
din nou a strigat la mine: 

- Unde-ai prânzit? şi raportai după regulament. A 
zâmbit şi a trecut mai departe... Nu-i mult de atunci, dar 

parcă-i altă lume acum. Mă uit la eu la soldaţii noştri, 
sunt aşa de suri ca şi hainele lor şi nu-ţi pot îngâna 
două vorbe. Nişte zdrenţuroşi şi huligani - şi Ivan cu un 
gest dispreţuitor, scuipă o data şi se duse la cai, care 
isprăviseră fânul. îi adăpă, întinse apoi o cergă-naintea 
lor şi le vărsă ovăz. Scoase apoi de sub jeţul tui cârnaţi, 
pâine, castraveţi muraţi şi o sticlă de votcă. Ne pofti cu 
multă ceremonie să gustăm din aceste bunătăţi. 

- Mi-am luat mâncare pe-o săptămână. Domnul mi-a 
spus că mă aşteaptă la Buzuluc. Dumnezeu ştie ce-o mai 
fi, poate că până la Orenburg să nu dau ochii cu el. Aţi 
văzut ce om de treabă e stăpânul meu? 

închinarăm în sănătatea primarului şi a lui Ivan. El 
închină pentru noi şi în urmă goli sticla, în sănătatea cailor. 
Vodca ne umbla prin vine ca argintul viu şi feţele noastre 
palide se îmbujorară, iar ochii obosiţi şi cu cearcăne vi¬ 
nete în jurul lor sclipeau vesel. 

Când isprăvirăm şi caii mântuiră ovăzul lor. 

- De acum, zice Ivan, nu ne mai oprim, numai dacă 
nu se va întâmpla ceva. Sticla o umplu cu apă, pentru 
că prin sate nu mai trecem. Acum e primejdios prin sate, 
putem rămâne fără cai. Vom trece peste câmp, locurile 
îmi sunt bine cunoscute. Dacă ar fi lună, ar fi şi mai bine, 
dar aici stepa e ca banul, nu te poţi răsturna, chiar dacă 
ai vrea. 

Ivan înhămă caii şi le luă clopoţeii de la gât, spre 
a trece neobservaţi. Pipăi apoi hamurile şi osia căruţei. 
Noi ne aşezarăm cât se poate mai bine. Erau două co¬ 
joace mari şi o cergă. Pe Moga îl puserăm la mijloc, căci 
era mai subţire, îl învelirăm cu cerga, iar eu şi Băleanu 
îmbrăcarăm cojoacele. 

Amurgise şi un vânt rece suflă dinspre Ural, simptome 
ale iernii apropiate. Ivan se sui în jeţul lui, apucă hăţurile 
cu stânga iar cu dreapta roti o dată harapnicul deasupra 
cailor. Şi am pornit ca vijelia. Zgomotul roţilor nu se auzea 
din cauza vântului, care ne izbea din partea dreaptă. Din 
când în când, trebuia să ne ascundem capetele în gu- 

(erele cojoacelor, să ne mai încălzim obrajii, însă un minut 
nurmai rămâneam acoperiţi, ne scoteam apoi imediat ca¬ 
petele. Tot timpul aveam impresia că se va întâmpla ceva 
cu noi. Prin întunericul care se lăsa tot mai gros şi mai 
greu, nu vedeam decât coama zburlită şi coada ca fuiorul 
a miărginaşului din stânga. Ivan însă sta drept ca o statuie 
şj cârmuia această goană turbată, când mai domol, ca să 
poată caii răsufla în voie, când iarăşi ne aşterneam câm¬ 
pului, de parcă ne urmăreau duhurile necurate. 

Mă gândeam eu ce ne-am fi făcut, dacă primarul n- 
ar fi consimţit să ne dea trăsura. Ar fi putut-o face foarte 
uşor, fără nici o mustrare de conştiinţă. Bolşevicii erau 
aproape şi putea să-şi piardă caii. Atunci am văzut că 
gestul primarului a fost o mare jertfă şi în gândul meu am 
mulţumit lui Dumnezeu, că în lumea rea şi indiferentă prin 
caro pribegeam, am dat de un suflet mare. 

Unde şi unde se zăreau lumini. Erau sate, dar le 
ocoleam pe departe. Ivan era slugă bună şi deşteaptă. 
Se păzea şi pe el, dar şi avutul stăpânului său. Astfel am 
mers până spre ziuă, când din nou făcurăm un popas de-o 
oră- Mai îmbucară caii o mână de fân, şi din nou plecarăm 
în trap grăbit. 

- Vă duc la staţia Pocrovscaia, zise Ivan, e ceva 
mai depărtată, dar e mai sigură. Nu se ştie unde or fi 
bolşevicii, dar mă gândesc că n-or fi ajuns acolo. Lup¬ 
tele se dau mai mult pe linia ferată. Dar ce ziceţi de caii 
noştri? Aşa cai numai noi avem şi başchirii; dacă n-au 
altceva de mâncare, mănâncă coaja de pe arbori şi alergi 
cu ei în goană toată ziua. îmi sunt dragi ca şi copiii mei, şi 
nu te lasă la necaz. De s-ar lua toate escadroanele roşilor 
după mine, nu m-ar ajunge! 

Se lumină de ziuă şi orizontul spre răsărit se aco¬ 
peri de purpură. Nu peste mult vedem că răsare soarele, 
parcă din pământ. Razele lui ne-nviorară şi vedem că aici 
şi acolo sunt lanuri lucrate. Grâul de toamnă acoperea 
mari table de loc. Semn că suntem într-un ţinut mai popu¬ 
lat. 

- Bolşevicii n-au sosit încă aici, ne spune Ivan, în- 
torcându-se pe jumătate către noi - vedeţi, că pe aici, pe 
acolo ţăranul nostru a ieşit la munca câmpului. De ve¬ 
neau hoţii aceia, nimeni nu se mişca din sate, pentru că 
le e frică de furturi. Dar caii şi vitele le mână departe în 
stepă, altfel ar rămânea fără ele. De acum putem merge 
fără teamă, drept la staţie. Peste un ceas suntem acolo 
şi peste două-trei zile voi fi la Buzuluc, unde dacă vrea 
Dumnezeu, mă-ntâlnesc cu stăpânul! 

Caii, simţind frânele mai libere, încercau să prindă 
câte un fir de iarbă, dar Ivan îi struni şi-i puse să grăbească 
pasul. 

Noi eram aproape fericiţi, văzându-ne aproape de 
ţinta noastră. Vedem bine că avem noroc. De-am fi avut 
bani, i-am fi cumpărat lui Ivan un cadou împărătesc, dar 
aşa a rămas să-i mulţumim din inimă şi să-i strângem mâna 
voiniceşte. Deodată, auzirăm şuieratul specific al locomo¬ 
tivelor ruseşti, care semănau cu sunetele de armonică, 
încă o jumătate de oră şi iată că zărim fumul a două lo¬ 
comotive puternice. O ţinurăm drept spre gară, în dosul 
căreia ne coborârăm. 

Toată platforma era plină cu soldaţi şi spre spaima 
noastră vedem că-s fără epoleţi. Inima ne bătea repede, 
de să ne rupă coşul pieptului, credeam că-s bolşevici, 
dar în clipa următoare văzurăm pe o locomotivă stindar¬ 
dul roşu-alb al cehilor. Aşadar, aceştia sunt cehii. Bucuria 
noastră nu mai avea margini şi se bucura şi Ivan al nos¬ 
tru, că goana de azi noapte n-a fost zadarnică, şi ne-am 
despărţit de el ca buni tovarăşi de zile grele. îl rugarăm să 
mai ducă primarului mulţumirile noastre şi ne îndreptarăm 
spre gară. 

Aici era un tren militar şi vestitul tren blindat „Kurga- 
netz”, care în războiul imperial operase contra germanilor, 
îl căutarăm pe comandantul eşalonului; ne prezentarăm 
şi-i spuserăm dorinţa noastră, de-a ne lua în trenul său. 

Ofiţerul, comandant al eşalonului, ne spuse că ne 
primeşte cu drag, dar că nu va pleca decât la noapte, sau 

mâine. Aici, se afla ariergarda armatei cehe şi se aştepta 
din moment în moment atacul bolşevicilor. Ne mai spuse 
că românii sunt concentraţi la Celiabinsk, dincolo de Ural, 
iar misiunea militară franceză e la Ufa, unde o putem 
afla. 

După ce ne aşezarăm într-un vagon soldăţesc şi 
ne întinserăm pe priciuri, numai atunci simţirăm starea 
deplorabilă în care ne aflam. Nemâncaţi de zile întregi, 
marşurile lungi care le făcusem zilnic, îşi arătară deodată 
consecinţele: eram atât de slăbiţi şi obosiţi, că de abia 
ne mai ţineau picioarele. Această slăbiciune o simţirăm 
în momentul când văzurăm că s-au sfârşit chinurile noas¬ 
tre. 

Până aici, încordarea peste măsură a nervilor 
amorţise orice suferinţă. Ne lăsarăm pe priciurile de lemn 
soldăţeşti şi într-o clipă adormirăm. Dorinţa de-a dormi 
ucidea bucuria că, în sfârşit, vedem că visurile noastre 
şi-au luat zborul spre întruchipare. 

Ne-am trezitîn bubuitul tunurilorşi trenul blindat„Kur- 
ganetz” trimitea salutări bolşevicilor, care se apropiaseră 
până la 8 kilometri de gară. Primprejur era o forfoteală, 
o alergătură a soldaţilor eşalonului care, împrăştiaţi prin 
oraş, veneau în fugă la gară. Un gornist sufla alarma pe 
peronul gării. Trenul blindat se pregătea să le iasă în cale 
bolşevicilor şi se mai alăturară patru vagoane cu soldaţi 
ai detaşamentului de mitraliere. 

Eşalonul nostru plecă imediat spre Ural. Cehii ne 
spuseră că se vor retrage până la Ural, unde favorizaţi 
de munţi, vor ţintui pe loc inamicul, până ce armata rusă 
a guvernului provizoriu din Omsk va fi pregătită pentru 
a lua ofensiva. Despre ai noştri aflarăm că un batalion 
românesc a trecut pe aici acum două zile şi s-a dus la 
Celiabinsk, unde e sediul Corpului de voluntari români, 
în timpul din urmă acest batalion forma aripa stângă a 
frontului ceh. 

în vagonul nostru erau vreo 20 de soldaţi ceho¬ 
slovaci, care fură foarte amabili cu noi. Erau îmbrăcaţi 

bine şi curat. în ce priveşte mâncarea - era admirabilă. E 
adevărat că aproape întreaga Siberie, cu toate izvoarele 
ei de venituri, era în mâinile lor. 

Bine organizaţi de acasă, purtând fiecare în sufletul 
său visul măreţ al reînvierii patriei subjugate, cehii au 
trecut cu duiumul la ruşi, şi aici, ocrotiţi şi încurajaţi de 
politica ţaristă, se organizară în drujini, care luptau pe 
front, alături de armatele ţarului Nicolae. După prăbuşirea 
imperiului, aceste unităţi trecură sub comandamentul 
francez, stând gata să plece peste Vladivostok pe frontul 
de vest francez. 

La începutul anului 1918, Germania îşi aruncă în foc 
toate trupele sale, ca să zdrobească pe francezi, în vreme 
ce America era ocupată cu instruirea şi echiparea uriaşei 
sale armate şi nu putea ajuta în mod real pe aliaţi. Ge¬ 
neralul Berthelot, şeful misiunii militare franceze din ţara 
noastră, văzând strâmtoarea aliaţilor, dădu ideea formării 
unui nou front oriental contra Germaniei. Acest front 
trebuia compus din unităţile de voluntari cehi, români, 
polonezi şi din armatele voluntare ruseşti şi ucrainene. 

Evenimentele politice însă se precipitară cu iuţeala 
fulgerului peste întreaga Rusie. Ucraina fu ocupată de 
germani, iar hatmanul Scoropadschi era omul nemţilor. 
Armatele voluntare ruseşti erau angajate în lupte de ex¬ 
terminare cu bandele bolşevice. 

Cehii se îndreptau spre Siberia, ca de acolo să plece 
pe frontul francez. Tot astfel românii, organizaţi la Kiev, 
închizându-li-se drumul spre Moldova, o luară şi ei spre 
răsărit. Siberia era în acel timp bântuită şi ea, de la Ura- 
li şi până la Vladivostok, de revoluţie, în care bolşevicii 
ieşiră învingători. 

Nu trecură trei luni şi întreg teritoriul de la Volga 
până la Oceanul Pacific fu curăţit de bolşevici de către 
trupele voluntare ceho-române şi cazacii ruşi siberieni, 
care, armate, înaintau învingătoare spre centrul Rusiei, 
ocupând la sud litoralul Volgăi, iar spre nord Simbirskul, 
Kazanul şi Permul. 

Sub protecţia acestor trupe, guvernul provizoriu al 
Siberiei, sau mai bine zis, directoratul din Omsk, com¬ 
pus din căpeteniile diferitelor partide politice care mereu 
se certau între ei, începu formarea unităţilor naţionale 
ruseşti. 

Antanta promisese Comitetului naţional cehoslovac 
din Paris restaurarea Cehiei, însă legionarii cehi din Sibe¬ 
ria trebuiau să ajute armatele naţionale ruseşti în luptele 
lor cu bolşevicii. 

Cehii într-adevăr erau bine organizaţi milităreşte. 
Dispuneau de trei divizii complete, din toate armatele, 
trenuri blindate de primul rang, soldaţi inteligenţi şi 
conştienţi de chemarea lor şi, pe deasupra, dispunea şi 
de bani. în vremurile tulburi de la începutul anului 1918, 
fiind singuri stăpâni pe Siberia, o mare parte a tezaurului 
rusesc trecu în mâinile lor. 

Ajungând în marşul lor glorios până la Volga, trebuiră 
să lupte pe un font care întrecea toate puterile lor. De 
aceea începură retragerea, ca să se poată răzima pe Ura- 
li, unde frontul se îngusta şi putea face faţă unei armate 
oricât de mare a inamicului. 

Spre ziuă ajunserăm la staţia Buguroslan, unde 
eşalonul nostru trebui să rămână iarăşi în rezerva 
ariergărzii, deci timp nehotărât. De aceea, ne urcarăm 
într-un alt tren militar, care se retrăgea. Călătorind, când 
în vagoane, când pe platforme deschise, când pe podul 
locomotivei, peste trei zile ajunserăm la Ufa. 

Gara era înţesată de trenuri militare, care porneau 
spre răsărit, făcând câte o pauză numai de 20 minute. în 
gară, printre uniformele kaki ale cehilor, străbătea seninul 
uniformei franceze. într-unul din vagoanele de lux găsirăm 
misiunea militară franceză. întrebând despre colonelul 
Paris, ni se spuse că dânsul a plecat spre Omsk. Ne-am 
prezentat locţiitorului acestuia. Ne primiră cu multă dra¬ 
goste şi trebui să le povestim întreaga noastră călătorie. în 
fine ni se spuse că „trebuie sâ ne prezentăm deocamdată 
la Comitetul Naţional Român, în Celiabinsk, punându-ne 

în serviciul Corpului de Voluntari Români. Ne echipară 
apoi cu provizii, ţigări bune şi cu bilete de tren. 

în Ufa luarăm trenul accelerat, care era arhiplin de 
„lume bună", evacuată. Erau mai mult femei, soţii de-ale 
ofiţerilor şi moşierilor ruşi. 

Noi eram atât de jigăriţi în hainele ce abia se mai 
ţineau pe noi de rupte şi murdare. Cucoanele se uitau 
cu groază la noi şi chiar de era vreun loc liber, îl ocu¬ 
pau cu câte un geamantan sau o haină, aşa că neavând 
loc, ieşirăm în coridor, unde nefiind nimeni, ne simţirăm 
şi noi mai acasă. Adevărul e că, până ce ne aflam la aer 
mai rece, insectele, de care eram plini ca stupul, stăteau 
liniştite, ascunse printre încreţiturile hainelor; îndată însă, 
ce dam de căldură, începeau să se mişte, ba să iasă şi ele 
la plimbare pe gurile noastre. 

Alături de noi, în primul cupeu, era o bătrânică din 
vremi apuse, care de câte ori se deschidea uşa, ne privea 
înspăimântată prin lornetă, şi da mereu zor conductorului 
să ne alunge. Acesta da târcoale în jurul nostru, ne privea 
cu coada ochiului, dar nu zicea nimic. Pe la ora 12 lumea 
se pregătea să se culce, dar nu cuteza. Le era frică de 
noi, c-o să-i jefuim sau omorâm. în fine, iată că în soci¬ 
etatea conductorului iese un domn bătrân, care scuzându- 
se, întrebă cine suntem şi că ar fi mai bine să ne ducem 
într-un vagon de clasa a 11l-a. Aici nu puteam călători. 

- Suntem ofiţeri români, venim direct din România, 
peste fronturile bolşevice. Aici sunt documentele noas¬ 
tre. Şi îi prezentarăm hârtia de la Misiunea franceza către 
Comitetul Naţional Român. 

- Scuzaţi, domnilor, n-am ştiut cine sunteţi. Cos¬ 
tumele dumneavoastră au vârât multă spaimă în femeile 
noastre. Vă rog, aşteptaţi un moment, ne spuse bătrânul şi 
intră în vagon, unde îl aşteptau ca pe un erou, şi deodată 
începu a povesti repede cine suntem, de unde venim şi 
unde mergem. Sunt eroi, doamnelor, şi trebuie să le facem 
loc în vagon, auzirăm cum le povestea bătrânul. 

Peste trei minute, iată că apare domnul cel bătrân, 

cu zâmbetul pe buze şi mlădiindu-se din şale, ca un mae¬ 
stru de ceremonie, ne invită în vagon. Numaidecât avurăm 
loc destul, nu numai de şezut, ci şi de dormit. Soţia unui 
colonel, care avea două fetiţe ca doi heruvimi, ne umplu 
trei ceşti cu ceai şi ne ospătă. Masa se întinse cât ai clipi 
— sardele, şuncă, brânză şi tot ce vrei - fură aduse pe 
masă, iar în jurul nostru se făcu cerc şi ochi frumoşi şi 
curioşi ne priveau veseli. 

Vremea a trecut bine şi destul de plăcut. Eu le po¬ 
vesteam de pe la Don, iar lumea îşi oprea răsuflarea, ca 
să nu piardă nici o vorbă. La descrierea entuziasmului ce 
domnea pe malul bătrânului Don şi la Kuban, ochi trişti 
se umpleau de lacrimile fericirii şi nădejdi noi se înfiripau 
şi-şi luau zborul. 

în vagon era lumină slabă, aşa că nu se vedea în¬ 
treaga noastră mizerie, iar această lume fugărită, care nu 
ştia unde-şi va pleca capul mâine sau poimâine, ne privea 
cu drag, cu milă şi entuziasm. 

Băleanu şi Moga, demult încă se odihneau pe sal¬ 
teaua moale a etajului I, iar eu tot povesteam lumii, care 
cerea tot mai mult de la mine. 

Obosit şi chinuit de insecte, mă-ntinsei şi eu pe patul 
meu, iar soţia colonelului îmi dădu o procoviţă, spunân- 
du-mi că la intrare în Urali are să fie frig. în gândul meu, 
mulţumii lui Dumnezeu, că ne-a păzit neamul nostru de 
aşa urgie care bântuie p-aici, şi adormii. 

CAPITOLUL VIII 


Se vede că din cauza transporturilor militare, care 
urmau necontenit, unul după altul, linia se înfundă cu 
desăvârşire, aşa că, la intrarea în defileul Uralilor, am stat 
mai bine de cinci ceasuri. Când m-am trezit, pe fereastra 
vagonului se înfăţişa un tablou superb. în faţa noastră 
se ridicau culmi gigantice de munţi acoperite cu brazi, 
înaltele piscuri erau acoperite de zăpadă. Munţii aceştia, 
care formează frontiera între Europa şi Asia, cuprind în 
sânul lor atâtea bogăţii, cum poate nu mai sunt alţii sub 
soare. începând de la platină şi aur şi până la cărbunele 
de piatră, toate minereurile sunt reprezentate într-o astfel 
de cantitate, că ar putea satisface cerinţele întregii lumi, 
iar pietrele preţioase de cea mai nobilă calitate se află în 
cantităţi mari. 

Rusia imperială n-a avut niciodată capitaluri dis¬ 
ponibile ca să poată exploata toate aceste avuţii, iar de 
concesionat se ferea. Mai ales că uzinele şi marile fabrici 
din Urali puteau să producă aproape toate articolele in¬ 
dustriale de care avea nevoie ţara. Dintre fabricatele mai 
de seamă au fost şinele de cale ferată, care concurau pe 
cele germane, dar din rea voinţă, sau din interese person¬ 
ale, şi acestea din urmă se comandau pe piaţa germană, 
care ca un păianjen împresura întregul imperiu moscovit 
în ţesătura lui încâlcită. 

Prin văile frumoase ferite de vânturi ale acestor 
munţi sunt păşuni îmbelşugate, unde pasc mii şi mii de 

vite şi cai. Aici e cea mai mare producţie de brânză şi unt 
sărat, care nu numai că sunt suficiente pentru cele 150 
milioane de locuitori ai marelui imperiu, dar se exportă, 
an cu an, până la un milion de tone de unt. 

E populat acest ţinut de ruşi, apoi tătari, chirghizi şi 
başchiri, iar pe partea de nord a Uralilor, de iacuţi, tot din 
această seminţie mongolo-tătară. Ocupaţia de căpetenie 
a acestor popoare e viticultura şi ele rămân departe de 
orice cultură europeană. Nu le-a rămas decât legen¬ 
dele frumoase, eroice, din epoca de aur, când umbrele 
strămoşilor lor făceau să tremure împărăţii puternice din 
tot apusul lumii cunoscute. 

La focurile dinaintea corturilor lor, în serile de vară, 
când vântul înfioară stepele şi parcă se aud tropotele de 
roibi ale hoardei lui, beau kumis - o băutură acrişoară din 
lapte de iapă, - care-l ameţeşte niţel şi atunci cel mai bun 
cântăreţ-rapsod îşi ia chitara şi acompaniat de ea, începe 
să cânte faptele de vitejie ale celor mai iubiţi eroi ai lor, 
Gengis-Han şi Timur Lenk. 

Gengis-Han, coborâtor din Mongolia, la jumătatea 
secolului 13, pleacă spre apus, adunând în jurul lui toate 
seminţiile acestei rase. Zdrobeşte pe ruşi, care 150 de 
ani au stat sub călcâiul lor. Ca o furtună trece apoi prin 
Europa şi la reîntoarcere înfrânge pe turci, pe persieni şi 
pe emirii din Turkestan. Astfel întemeie el cel mai puternic 
imperiu mongolo-tătar. 

Urmaşul lui, Timur Lenk, a fost bărbat de acelaşi 
calibru, însă dotat cu o cultură mai aleasă. în tabăra lui de 
la Samarkand se aflau şî mulţi aventurieri europeni, mai 
ales militari, care îi organizau armata şi constituiră cele 
mai multe fortăreţe din Asia centrală. Cavalerii acestei 
hoarde aveau aceleaşi principii ca şi ai ţărilor apusene, 
însă cu deosebirea că erau mai îndrăzneţi şi mai viteji. Cu 
stingerea lor, imperiul nu se mai putu menţine în hotarele 
croite atât de îndrăzneţ şi, rând pe rând, popoarele subju¬ 
gate prin lupte lungi şi grele îşi câştigară neatârnarea. 

Amândoi, aceşti viteji îşi dorm somnul de veci 

în cripta unei gigantice moschei din Samă rkar, d, fosta 
capitală a imperiului. 

Nouă ani mai târziu, când am trecut pH n Turkestan, 
am vizitat aceste morminte, acoperite cu grel e lespezi de 
malachit, încrustate cu aur, şi pe care cu litef e arabe sunt 
scrise numele: Gengis-Han şi Timur Lenk. Su*b numele lui 
Gengis-Han erau scrise următoarele cuvinte : «Dumnezeu 
voit-a să iau viaţă, spre preamărirea profetul' ?' drept 
credincioşilor lui din cele patru colţuri ale Iui^ 1 ■ ■” • 

Acest loc e atât de scump în lumea Islamului ca 
şi Mecca, Carbulai şi Meşed. An cu an, <3in cele mai 
îndepărtate colţuri ale pământului, vine lum ea sa se ' n ‘ 
chine acestor umbre de viteji, care ca o furtună au zguduit 
lumea şi care vor trăi veşnic în sufletele urm0Ş ilor - ca cea 
mai scumpă amintire din vremile când erau liberi şi ste¬ 
pele fără hotar erau ale lor... 

A doua zi la ora 11 ajunserăm în sfâr^'t * a Celiab- 
insk. Ne luarâm rămas bun de Ia ruşii noştri ospitalieri, 
care mergeau mai departe spre Omsk şi lrK u tsk, ' ar no ' 
ne coborârăm pe peronul gării, unde văzurăf 11 ce l e dintâi 
uniforme româneşti. Pe edificiul gării flutuf 3 stindardul 
românesc, alături de cel rusesc. Gara era pli* 13 de soldaţi 
de-ai noştri, iar din loc în loc erau posturi fn0 rmata - Erau 
sub pază materialele de război şi arestanţii- Intrarăm în 
vorbă cu un soldat de-al nostru şi ne spuse rnulte lucruri 
frumoase şî triste. 

Românii, la manifestul Comitetului Naţ ional - zilnic 
se prezintă în grupe mari la corpul nostru dî n toate ung¬ 
hiurile Siberiei, mai apoi aflarăm despre rno^rt® 3 tragică 
a maiorului Dâmbu - erou de la Mărăşeşti “ întâmplată 
acum câteva zile. 

Ne informarăm pe ce stradă se află caz^ rm H e Corpu¬ 
lui şi plecarăm în oraş. Entuziasmul nostru se mai micşoră 
în urma ştirilor ce culeseserăm. Sărmanul m^i° r Dâmbu a 
scăpat teafăr din iadul de la Mărăşeşti, ca £ă-Ş* doarmă 
somnul de veci în sălbaticele câmpii ale Siberiei. Şi 
de-ar fi căzut pe câmpul de onoare, dar fu u£is m iŞ a l e ?t a 


119 








Simian Ghişa 


în garnizoana sa!... 

Oraşul are numai câteva clădiri ceva mai arătoase, 
încolo casele sunt mici, cele mai multe făcute din bârne 
de brad. Un soldat sârb ne arătă clădirea în care se află 
românii şi întradevăr vedem că pe acoperişul ei flutură 
steagul nostru. 

Era o cazarmă unde mişunau soldaţii noştri; într-o 
parte se făcea instrucţie, în alta se echipau cei nou sosiţi. 
Soldaţii erau îmbrăcaţi în uniforma rusă, puţini aveau 
capele româneşti, dar avea fiecare o bandă tricolor la 
căciulă, ori capelă. 

Rugarăm pe un sergent să ne arate cancelaria Cor¬ 
pului. 

- Dar cine sunteţi voi?... Şi adăugase şi o vorbă 
dulce. De bună seamă veniţi din lagărul de prizonieri. 
V-aţi ascuns prin sate, fir-aţi ai dracului! Cancelaria e 
aici. Şi ne arătă cu mâna intrarea, dar voi n-aveţi ce căuta 



Munţii Urali 

acolo. Trebuie să vă prezentaţi la ofiţerul de serviciu. Şi 
acum, căraţi-vă de aici! Nu vedeţi că se schimbă garda? 
Şi sergentul voi să ne ajute să ne mişcăm mai repede, dar 
zâmbetele noastre îl ţinură pe loc şi fără a-l mai întreba 
intrarăm în cancelarie. Sergentul ne urmă şi acolo, dar 
primirea caldă şi prietenoasă a căpitanului Comşa, care 
mă cunoştea încă din vremuri normale şi care acum era 
numit comandant temporal al Corpului, sperie pe sergent 
care ieşi afară, ruşinat. 

Aici mai întâlnirăm pe locotenenţii Dr. Morcan şi Cal- 
iani, avocaţi din Ardeal, asemenea pe intendentul corpului 
domnul Gocan, cunoscut încă de la Corpul I de volun¬ 
tari. Era o bucurie adevărată şi fără să ne mai schimbăm 
înfăţişarea, furăm conduşi de către Caliani la Comitetul 
Naţional Român. Aici ne primi domnul Voicu Niţescu, 
preşedintele Comitetului. Prin cuvinte simple dar adânc 
simţite, ne vorbeşte domnul Niţescu, lăudându-ne pa¬ 
triotismul şi curajul nostru şi mai departe, spunându-ne că 
vom rămâne aici ca instructori ai Corpului. 

De aici ne-am dus de-a dreptul la baie. Seara a fost 
o sărbătoare pentru noi. îmbrăcaţi în haine curate, în mij¬ 
locul camarazilor care ascultau veştile aduse din ţară. 
Dragostea cu care am fost primiţi ne-a răsplătit de toate 
necazurile suferite în drumul lung de 4000 km dintre care 
1040 km făcuţi pe jos. 

Camarazii ne puseră la curent cu politica din Sibe¬ 
ria a aliaţilor şi planurile noastre româneşti. La 3 august 
1918 s-a format Comitetul Naţional, al cărui preşedinte 
era domnul Dr. Voicu Niţescu, recunoscut de toţi volun¬ 
tarii români din Rusia şi Siberia. Deoarece românii erau 
abia în formaţie şi ca să asigure acestei formaţiuni o bază 
puternică, Comitetul Naţional al trupelor cehoslovace, 
care vor finanţa Corpul nostru, dându-i tot ajutorul mo¬ 
ral şi material, asigurându-se în acelaşi timp deplina su¬ 
veranitate naţională a Corpului Român. 

lată punctele principale ale acestui document isto¬ 
ric, care s-a încheiat la 24 August 1918: 

1. Comitetul Naţional Român se recunoaşte ca re¬ 
prezentant politic şi organ executiv al Corpului Volunta¬ 
rilor Români, în raporturile cu Consiliul Naţional Cehoslo¬ 
vac, secţia pentru Rusia. 

2. Corpul Voluntarilor Români se organizează de 
către Comitetul Naţional Român, cu concursul Consiliului 
Naţional Cehoslovac, pentru a continua lupta cu Puterile 
Centrale, în strânsă legătură cu armata cehoslovacă şi cu 
aliaţii, în primul rând pe teritoriul Rusiei şi al României 
şi, în caz de nevoie, pe teritoriul Franţei. El nu va putea 
renunţa la această obligaţie înainte de realizarea scopului 
său, decât în cazul când s-ar încheia pacea generală. 

3. în cazul când frontul din Rusia împotriva Puter¬ 
ilor Centrale s-ar desfiinţa, înainte de dezmembrarea 
definitivă a Austro-Ungariei şi înainte de realizarea ide¬ 
alului politic al cehoslovacilor, românilor, sârbilor, ş.a., 
Corpul român va trece, împreună cu armata cehoslovacă 
şi cu armatele celorlalte naţionalităţi, pe frontul francez, 
spre a lupta acolo până la încheierea păcii generale. 

4. în cazul când România ar relua lupta împotriva 
Puterilor Centrale, Corpul Voluntarilor Români îşi rezervă 
dreptul de a se ataşa la Armata Română şi a trece sub 
comandamentul ei suprem. 

5. Recrutarea în Corpul Voluntarilor Români se face 
de către împuterniciţii Comitetului Naţional Român, cu 
concursul Secţiei pentru recrutări a Consiliului cehoslo¬ 
vac. Comitetului Naţional Român i se rezervă dreptul ex¬ 
clusiv de-a primi în corp şi de-a exclude condiţii, prelu¬ 
crate de el şi văzute de Consiliul Naţional Cehoslovac, 
secţia pentru Rusia. 

6. Organizarea unităţilor Corpului Voluntarilor Ro¬ 
mâni se face de către secţia militară a Comitetului Naţional 
Român, cu concursul secţiei militare a Consiliului naţional 
cehoslovac, secţia pentru Rusia, care va detaşa, la dorinţa 
Comitetului Naţional Român, în marginile posibilităţii, pe 
lângă Corpul voluntarilor români instructori cehoslovaci. 

7. Unităţile româneşti organizate stau sub comanda¬ 

mentul suprem al armatei cehoslovace. 

8. Corpul voluntarilor români se organizează şi 
întrucât permit condiţiile de luptă şi strategice, se grupează 
şi operează ca unitate de luptă indivizibilă. 

9. Comitetul Naţional Român alcătuieşte regulamen¬ 
tele organizaţiei interioare a Corpului şi anume, cu pri¬ 
vire la organizaţia justiţiei, şcoala de ofiţeri şi subofiţeri, 
avansarea ofiţerilor şi ajutorarea invalizilor. Propune pe 
ofiţeri pentru avansare - aceasta o întăreşte, însă, Con¬ 
siliul Naţional Cehoslovac, Secţia pentru Rusia. 

10. Pentru cazul că Corpul voluntarilor români n-ar 
avea contingentul suficient de ofiţeri români, Comitetul 
Naţional Român, cu avizul secţiei militare a Consiliului 
Naţional Cehoslovac, poate cere şi primi ofiţeri din rândul 
armatelor aliate, pentru completarea cadrelor ofiţereşti 
ale aceluia. Ofiţerii instructori cehoslovaci precum şi acei 
proveniţi din alte armate aliate, sunt datori să înveţe lim¬ 
ba de comandă română. 

11. Consiliul Naţional Cehoslovac pentru Rusia se 
obligă să aprovizioneze Corpul Voluntarilor Români ca şi 
armata cehoslovacă şi anume, cu alimente, efecte mili¬ 
tare, armament şi să-i designeze cantonamente şi va 
avea grija ca să-l prevadă cu personalul necesar tehnic 
şi auxiliar. Lefurile şi soldele vor fi stabilite de Comitetul 
Naţional Român. Ele nu vor putea întrece însă pe acelea 
ale armatei cehoslovace. 

12. Consiliul Naţional Cehoslovac suportă toate 
cheltuielile de organizare, recrutare şi propagandă, re¬ 
clamate de formarea Corpului Voluntarilor Români, pre¬ 
cum şi toate cheltuielile de întreţinere ale acestuia. 

13. Pentru acest scop Consiliul Naţional Cehoslo¬ 
vac deschide Comitetului Naţional Român un cont curent 
special la secţia sa financiară. Comitetul Naţional Român 
nu se va aproviziona din altă parte şi din resurse necom¬ 
petente. 

14. Consiliul Naţional Cehoslovac îşi rezervă drep¬ 
tul de-a controla intendenţa Corpului Voluntarilor Români, 

precum şi de-a supraveghea organizarea şi consolidarea 
Corpului, prin împuterniciţii săi speciali. 

15. Toate chestiunile de bază ale Corpului Volun¬ 
tarilor Români se rezolvă de către Consiliul Naţional 
Cehoslovac, cu participarea şi învoirea reprezentanţilor 
Comitetului Naţional Român. Chestiunile litigioase se 
rezolvă de către reprezentanţii Consiliului Naţional Ceho¬ 
slovac şi ai Comitetului Naţional Român, în comun şi pe 
baza de paritate. 

16. Tratativele cu aliaţii, privind Corpul Voluntarilor 
Români, vor fi purtate de către Consiliul Naţional Ceho¬ 
slovac, împreună cu reprezentanţii Comitetului Naţional 
Român şi în conformitate cu dispoziţiile 15. Comitetul 
Naţional Român, în interesul cauzei comune, asemenea 
şi Consiliul Naţional Cehoslovac, se vor feri să trateze cu 
aliaţii, în mod unilateral, chestiuni privind interesul ce nu 
figurează în acest tratat, fără o învoire prealabilă. 

17. Corpul Voluntarilor Români poate trece sub ex¬ 
clusiva conducere a Comitetului Naţional Român, sau a 
altei organizaţii centrale româneşti, care va lua asupra 
sa conducerea activă revoluţionară împotriva Austro- 
Ungariei, având această organizaţie să ia, în acest caz, 
asupra sa, sau reprezentanţii aliaţilor, suportarea tutu¬ 
ror cheltuielilor de organizare, recrutare şi întreţinere a 
Corpului Voluntarilor Români, trecute în contul special al 
Consiliului Naţional Cehoslovac pentru Rusia. 

Gara Celiabinsk, la 24 august 1918 


(ss)Rudolf Mendek, Şeful Secţiei Militare al 
C.N.C.SI. 

(ss)Dr. Nicolae Nedelcu, Şeful Secţiei Militare al 
C.N.R. 

(ss)Corneliu Vaida, Secretarul C.N.R. 

(ss)Dr. Voicu Niţescu, Preşedintele C.N.R. 
(ss)Bogdan Pavlu, Vicepreşedinte C.N.C.SI. 

(ss)Dr. losif Padejdl, C.N.N.SI. 

(ss)Dr. Ivan Esenski, Vicepreşedinte C.N.C.SI. 

(ss)Simion Gocan, Şeful sect. fin. a C.N.R. 

Acesta era conţinutul tratatului. Alcătuit cu iscusinţă, 
el ne asigura prosperitatea Corpului nostru românesc, 
dându-ne posibilitatea de a păşi în acţiune ca o unitatea 
naţională. 

Nu mult după aceasta se ţinu cea dintâi mare 
adunare naţională românească în Celiabinsk, ca răspuns 
la manifestul împăratului Carol al Austriei, către popoarele 
monarhiei, în jurul căderii sale de la 29 Octombrie 1918, 
aşa dar cu o lună înaintea memorabilei adunări de la Alba 
lulia, în care preşedintele Dr. Niţescu a explicat situaţia 
politică şi tot atunci s-a transmis următoarea telegramă 
M.S. Regelui Ferdinand: 

I. Miile de români din Rusia, originari din Austro- 
Ungaria, organizaţi într-un puternic corp de voluntari, 
au aclamat pe Maiestatea Voastră ca Rege al tuturor 
Românilor. Ei sunt gata şi aşteaptă ordinele Maiestăţii 
Voastre. La 29 Octombrie ei au proclamat desfacerea 
pământurilor româneşti de către Austro-Ungaria şi alipi¬ 
rea lor la România şi acum aşteaptă ca împreună cu vitejii 
lor fraţi din regat, să încoroneze pe Maiestatea Voastră, 
cât mai curând, la Alba-lulia. 

II. "Corpul voluntarilor români şi Comitetul Naţional 
Român din Rusia depun omagiile lor în faţa Maiestăţii 
Voastre, cu prilejul continuării războiului din partea 
României. Românii subjugaţi din Transilvania, Banat, 
Crişana, Maramureş, Sătmar, Bihor şi Bucovina sunt mân¬ 
dri de a fi de aici înainte supuşii credincioşi ai Maiestăţii 
Voastre, iar voluntarii români din Rusia, urmărind cu în¬ 
credere şi entuziasm înaintea fraţilor lor de sânge şi de 
arme, în adâncul moşiei strămoşeşti, aşteaptă nerăbdători 
ordinele Maiesteţii Voastre.” 

Emisarii noştri colindau lagărele de prizonieri şi 
românii cu miile se prezentau la Celiabinsk ca să intre 

în oastea românească. Ca întotdeauna, şi aici duşmanii 
noştri de veacuri, ungurii şi nemţii, căutau să contra¬ 
balanseze acţiunea emisarilor români, spunând prizo¬ 
nierilor că nimic din ce spun emisarii români nu-i adevărat, 
că monarhia trăieşte şi e mai tare ca întotdeauna, iar în¬ 
rolarea în Corpul românesc va fi pricină că nu vor mai 
putea să se întoarcă în patrie. Cu regret trebuie spus că 
n-au fost numai soldaţi de rând, ci şi ofiţeri, care ar fi 
preferat să rămână în lagăr de dragul monarhiei sau de 
dragul pielii. 

în afară de grupul de la Samara, care, în fine, se sta¬ 
bili la Celiabinsk, unde fu format şi Comitetul Naţional, mai 
era un al doilea grup, la Vladivostok, care şi el năzuia să 
se reorganizeze, sub protecţia armatei cehoslovace. După 
ce o mare parte a Extremului Orient a fost eliberată de 
sub bolşevici, în iunie 1918, acest grup lansă următorul: 

APEL 

Către ofiţerii, subofiţerii şi soldaţii români din Ru¬ 
sia. 


Fraţilor Români! 

„Patru lungi şi dureroşi ani s-au împlinit de când 
durează cel mai mare şi mai fioros război de care va vorbi 
istoria timpurilor ce or să vină. Astăzi suntem la începu¬ 
tul anului al cincilea, care va fi, dacă Dumnezeu e bun şi 
îndurător, poate şi cel din urmă. 

La războiul acesta, în care stau faţă în faţă, pe de o 
parte despotismul barbar al Puterilor Centrale, pe de alta, 
umanitatea şi civilizaţia, reprezentate prin marile naţiuni 
aliate, a participat în rândurile luptătorilor, pentru drept şi 
libertate şi poporul român, despărţit prin hotarele politice, 
dar strâns unit sufleteşte, prin marele ideal secular: lib¬ 
ertatea acelor patru milioane şi jumătate de fraţi de sub 
jugul austro-maghiar şi împreunarea lor cu România într- 

un singur stat, liber şi independent. 

Războiul României a fost scurt şi glorios, dar neno¬ 
rocit. El nu s-a terminat, însă, prin pacea încheiată sub pre¬ 
siunea baionetei duşmanului. Crudă şi nedreaptă, pacea 
aceasta nu poate să fie durabilă. Respinsă cu indignare 
de sufletul maselor şi nerecunoscută de opinia publică 
română, ea nu poate să pună capăt idealului unui neam 
întreg şi cu atât mai puţin poate ea să înăbuşe aspiraţiile 
de libertate ale românilor subjugaţi. Pentru noi, milioanele 
de români de peste hotare, pacea încheiată de România 
nu există şi nici nu va exista vreodată. Idealul nostru de 
dezrobire, moştenit din generaţie în generaţie, prin lungi 
şi amare veacuri, a rămas neclintit şi neschimbat. Mândru 
şi strălucitor, el planează deasupra noastră. Prin glasul 
conştiinţei noastre, prin graiul celor ce i-am lăsat acasă, 
în suferinţă, el ne cheamă la împlinirea datoriei. Şi noi ne 
vom împlini-o. 

Plini de încredere în viitorul neamului românesc, 
conştienţi de măreţia cauzei ce o reprezentăm şi demni de 
încrederea celor în noi, precum şi de ajutorul şi protecţia 
pe care le aşteptăm de la marile naţiuni aliate, cum şi 
de la bunii patrioţi ai Rusiei de altădată, care simte şi ea 
ruşinea păcii de la Brest-Litovsk, noi ofiţerii, subofiţerii 
şi soldaţii voluntari români, care ne găsim azi pe teritoriu 
rusesc, datori suntem toţi, fără şovăire şi fără abatere, să 
reluăm lupta, care pentru noi nu s-a terminat, ducând-o 
până ]a înfrângerea totală a cruzilor noştri apăsători. 

în scopul acesta va trebui să continuăm şi să aducem 
la împlinire înalta misiune a Corpului Voluntarilor Români 
format la Kiev, pe care suntem datori să-l refacem, să-l 
completăm şi să-l reorganizăm, sub protecţia şi în măsura 
înaintării vitezei armate cehoslovace." 

Fraţilor Români! 

„Bravi feciori ai Ardealului, ai Banatului şi Crişanei, 
Bihorului, Maramureşului şi al Bucovinei, ascultaţi de 

glasul sângelui şi al conştiinţei voastre, părăsiţi îndelet¬ 
nicirile voastre de până acum, rupeţi toate legăturile cu 
cei ce vă duc pe căile pierzaniei, feriţi-vă sufletul de tina 
păcatului şi nu ridicaţi braţul vostru în contra mântuito¬ 
rilor, ci fugind de ispită şi de ademenirile ei înşelătoare, 
grupaţi-vă cu toţii în jurul eşaloanelor cehoslovace şi 
aşteptaţi momentul potrivit ca să formăm şi noi o nouă şi 
mândră armată românească, cu care să răspundem cât 
de curând, la duioasa chemare stăruitoare a părinţilor şi 
copiilor noştri, a fraţilor şi surorilor care gem în robia aus- 
tro-maghiară, şi să ajungem, prin luptă bărbătească pe 
singura cale posibilă, ca învingători asupra duşmanului 
de moarte şi ca învingători ai neamului şi ai moşiei, la ve¬ 
trele noastre părăsite, care ne aşteaptă de atâta timp.” 

în luna lui Iulie 1918. 

Ofiţerii voluntari români din Vladivostok. 

CAPITOLUL IX 


în Celiabinsk continua febril organizarea Corpului. 
Până acum era complet echipat şi înarmat Regimentul I 
„Horia” cu un efectiv de 3200 de soldaţi. Din cele patru 
batalioane ale regimentului, unul era în Petropavlovsk, iar 
altul în oraşul Kurgan. în curând, se începu crearea regi¬ 
mentului II „Alba-lulia”. 

Peste 2 zile urmă repartizarea noastră. Moga 
rămase instructor la Celiabinsk, eu la batalionul din Kur¬ 
gan, iar Băleanu la Petropavlovsk. Leafa ni s-a plătit în¬ 
cepând din ziua de 22 August, adică din ziua plecării din 
laşi. De asemenea primirăm tot materialul necesar pentru 
confecţionarea uniformei. 

Peste câteva zile mă despărţii de camarazii mei de 
pribegie, de Moga şi Băleanu şi, împreună cu ordonanţa 
mea, Petru, ne pregătirăm să plecăm spre Kurgan. Pe 
Petru îl trimit să cumpere un geamantan, şi când colo 
îmi aduce o ladă mare, vopsită cu flori, ca la o mireasă, 
spunându-mi că n-a găsit geamantan, dar socoteşte că e 
bună şi lada. 

Ne împachetarăm lucrurile şi plecarăm spre gară. 
Pe drum ne ajunge locotenentul Dr. Morcan, care mergea 
la Petropavlovsk, spre a lua comanda batalionului nostru 
de acolo. 

După ce ne aşezarăm binişor într-un vagon încălzit, 
începurăm să ne depănăm amintirile şi vorbeam de munţii 
noştri dragi, pe care nu ştiam când îi vom mai revedea. 
Morcan era moţ din Câmpeni. Era trist că de ani întregi nu 
primise veşti de acasă, mai apoi viaţa grea de lagăr din 
Siberia şi mai cu seamă înfrângerile noastre i-au amărât 

sufletul. 

îmi spunea Morcan că va trebui o muncă gigantică 
pentru educarea soldaţilor noştri. 

- Vedeţi - urmă el - noi avem un regiment, dar îi 
lipseşte sufletul, ideea pentru care trebuie să ştie că 
se bate şi să moară prin aceste ţinuturi depărtate. Vom 
ajunge în fine la bune rezultate, însă cu răbdare multă. 
Aici trebuie căutată şi pricina catastrofei maiorului Dâm- 
bu. A fost un ostaş bun şi viteaz, dar l-a nimicit caracterul 
lui impulsiv. De-ar fi avut a face cu unităţi disciplinate, 
nu s-ar fi întâmplat nimic. Asupra unităţilor noastre au o 
mare înrâurire cehii cu liberalismul lor. 

„Ei pot face paradă de liberalism, au soldaţi inteligenţi, 
care ştiu ce vor, dar la noi e altă căciulă. Temperamentul 
poporului nostru trebuie stăpânit cu o disciplină de fier!" 

într-acestea ne apropiarăm de Petropavlovsk şi loco¬ 
tenentul Morcan îşi luă rămas bun de la mine. Afară ningea 
cu fulgi mari ca fluturii şi iarna se întinse cu repeziciune 
pe stepele şi pădurile gigantice ale Siberiei, iar trenul se 
înfunda tot mai adânc în inima acestei ţări necunoscute, 
pe care o cunoşteam numai din descrierile lui Conan Doy- 
le, care mi-au lăsat o impresie grozavă. Credeam că aici 
e numai zăpadă şi închisori, pe când în realitate Siberia 
reprezintă o ţară gigantică, cu păduri seculare, cu câmpii 
fără de margini, cu văi încântătoare şi râuri multe şi mari 
pe care circulă vapoarele până la Oceanul de Nord. 

Coloniştii de aici sunt de trei feluri şi anume: foştii 
deportaţi politici, criminalii şi demobilizaţii oştirii, şi fie¬ 
care lucrează atâta pământ cât poate. Viticultura e 
foarte înfloritoare. Vacile de Siberia nu sunt frumoase la 
înfăţişare; dau însă mult lapte, iar în ce priveşte caii sunt 
nenumăraţi. Fiecare colonist avea câte 5-600. Iarna şi 
vara sunt mereu afară. Iarna le creşte părul de-o palmă 
şi stau mai cu seamă în apropierea pădurilor, care opresc 
zăpada, pe când vânturile gem pe câmpie şi ridică troi¬ 
eni de zăpadă cât munţii. Pe marginea pădurii singuri îşi 
caută hrana, râcâind cu piciorul în zăpada subţire care 

acoperea buruienele înalte. 

Cu timpul ajung atât de sălbatici, că numai cu lanţul 
îi poţi ţine. Când, însă, sunt încolţiţi de lupi, care pe 
aici cutreieră în haite mari, dau buzna cu toţii în ograda 
stăpânului, înconjurată cu zăplazuri înalte de bârne şi 
păzită de câini voinici. 

Siberia a fost smulsă de la tătari de către legen¬ 
darul erou Ermak, fost cazac de Don, pe timpul ţarului 
Ivan Groaznicul. Pentru ca să scape de pedeapsă, luând 
parte la o revoltă, împreună cu o mână de viteji el a trecut 
Uralii înaintând victorios, bătând rând pe rând hoardele 
tătăreşti şi chirghize până ce ajunse la Baikal. De aici 
Ermak trimise multe trofee ţarului şi câte ceva din produc¬ 
tele ţării, mai ales blănării scumpe. 

Ţarul l-a iertat şi l-a învestit cu titlul de ataman al 
acestei întinse ţări. De aici înainte, ruşii inundară Siberia 
deschizând drumuri de comerţ cu ţările sudice ale Asiei, 
mat ales cu China, de unde se aducea mătasea, ceaiul şi 
obiecte de porţelan. în curând, ţarul Aiexei Mihailovici, 
tatăl lui Petru cel Mare, trimise pe cel dintâi ambasador 
al său la curtea împăratului din Peking, pe românul Miies- 
cu-Spătaru-Cârnu, care era în serviciul Ţarului Moscovit, 
diplomat iscusit şi instructor al ţareviciului Petru. 

în fine, iată am ajuns la Kurgan. Gara mare şi 
frumoasă ca o vilă era înţesată de trenuri militare. Şi aici 
drapelul nostru se legăna pe edificiul gării. Soldaţii cehi 
locuiau în vagoane de marfă, care erau transformate în 
adevărate locuinţe. Fiecare vagon avea ferestre mari şi 
aproape fiecare avea pe el câte o figură istorică din viaţa 
cehilor, sau diferite inscripţii şi lozinci. în multe locuri se 
vedea portretul bătrânului Massrik şi ai curajosului ge¬ 
neral Gaida, sub care cehii, ajunseră stăpâni pe Siberia şi 
pe toate drumurile ce duceau spre Moscova şi Petrograd 
din Rusia răsăriteană. 

Batalionul românesc era cantonat în oraş, iar co¬ 
mandantul lui, locotenentul Bogdan, era totodată şi co¬ 
mandantul garnizoanei. Oraşul e mare şi unul din cele mai 

frumoase din Siberia. Străzi largi şi edificii impunătoare, 
iar bisericile erau cu adevărat monumentale. Cu toate că 
erau vremi grele, tulburi, - lumea era veselă, nepăsătoare. 
Peste noapte căzuse zăpadă, aşa că micile şi elegantele 
sănii muscăleşti, cu buiestraşii lor, treceau pe străzi ca 
săgeata. 

Pe străzi treceau pâlcuri, pâlcuri de oşteni din noua 
armată naţională siberiană. Era o demonstraţie militară, 
stindarde ruseşti şi româneşti fâlfâiau pe toate edificiile. 

Aproape de piaţa principală se aflau cazărmile 
româneşti. Primirea caldă ce mi se făcu la batalionul nos¬ 
tru mă înveseli. Aici întâlnii pe un bun prieten al meu din 
Corpul 1 de voluntari, medicinistul lana Ilie, cu care am 
fost împreună într-un lagăr de prizonieri şi împreună am 
plecat în România, la sfârşitul anului 1916. 

Locotenentul Bogdan îmi prezintă pe primarul 
oraşului Dr. Sabo, aşadar şi primăria era românească, 
pe sublocotenenţii G. Bock din Maramureş şi Perde, din 
părţile Sălajului, şi încă câţiva ale căror nume nu mi le 
amintesc. 

Soldaţii erau bine echipaţi, iar hrana bună şi din 
abundenţă. Aici erau trei companii, iar a patra era arestată, 
deoarece avusese un rol nefast în drama maiorului Dâm- 
bu, de asemenea şi câţiva ofiţeri al căror nume vreau să-l 
uit. 

în aceeaşi zi, am fost cartiruit la doamna Cristen- 
sohn, fostă baroneasă de Budberg. O femeie de treabă, 
simpatică lucru mare şi bună gospodină. 

- Vă primesc bucuros şi vă pun la dispoziţie şi sa¬ 
lonul, zise ea, se-nţelege fără nici o remuneraţie, adăugase 
la sfârşit. Mă instalai bine şi ieşti cu Bogdan în oraş. 

- Pe femeia aceasta a băgat-o în toţi dracii sublo¬ 
cotenentul Comşa, fostul meu predecesor. N-a voit să-l 
primească în cvartir şi el, în virtutea dreptului de război, 
i-a ocupat şi salonul şi toate camerele cu două plutoane 
de soldaţi, cu toate că era loc destul în oraş. 

Masa o luarăm în oraş, iar după aceea, întocmii pro- 

gramul de lucru al batalionului şi ofiţerilor. Se decise ca 
înainte de masă să fac instrucţia batalionului, după masă 
şcoală cu subofiţerii, iar seara ţineam lecţii cu ofiţerii, de 
tactică şi topografie. Totodată am hotărât să întocmesc un 
program pentru educarea naţională a soldaţilor noştri. 

Târziu, seara, mă-ntorsei acasă. Petru mă aştepta 
şi-mi arătă zâmbind aranjamentul camerei. Erau puse per¬ 
delele, masa de scris cu toate rechizitele, haine de pat şi 
toată mobila necesară. 

- Toate acestea mi le-a dat baroniţa, şopteşte Petru. 
M-a descusut mereu vreo două ceasuri, că cine sunteţi, 
de unde aţi venit şi dacă aveţi familie, dar n-am prea ştiut 
ce să-i răspund. 

- Bine, Petre, du-te şi te culcă şi să nu mă mai 
aştepţi, dacă întârzii seara. 

- Nu se poate. Dar cine vă trage cizmele? 

- Eu singur. 

- ?! 

- Da, Petre, eu ştiu să mă îmbrac şi singur. Ce, crezi 
că eşti la căpitanul tău neamţ, care mai bine se culcă 
îmbrăcat, decât să se desculţe singur?! S-au dus vre¬ 
murile acelea... 

Adevărul e că Petru îşi amintea trecutul lui glo¬ 
rios, când era ordonanţă la un căpitan vienez, care ve¬ 
nea în fiecare seară cam afumat pe urma berii băute. Şi 
nemairămânându-i bani pentru trăsură, se întorcea întot¬ 
deauna pe jos, aşa că i se umflau picioarele şi Petru se 
căznea mult până să-i tragă cizmele, iar dacă e! nu era 
acasă se culca încălţat. 

De mult nu mai domnisem în pat moale, ca acum. 
Voiam să dorm, dar ochii îmi erau reci, iar gândurile îmi 
alergau pe drumuri de mult bătute, departe, spre valea 
Mureşului şi munţii mei vineţii, pe care nu i-am văzut de 
patru ani, şi de ani nu mai răzbătea nici o ştire până la 
mine. îmi lăsasem părinţii bătrâni acasă, şi ei nu mai ştiau 
prin ce ţări le umblă flăcăul. 

Dimineaţa întreg batalionul ieşi la instrucţie. Erau 

veteranii din armatele austro-ungare, care făcuseră cam¬ 
paniile din Galiţia şi Polonia. Aici erau învingătorii de la 
Ivangorod şi Brest-Litovsk, care au adus cele mai frumoase 
cununi de laur bătrânului împărat din Viena. Dar din ceaţa 
veacurilor, iată că răsări şi soarele nostru românesc, iar 
acum aceşti viteji juraseră credinţă regelui nostru român. 
Din cele trei companii, cu un efectiv de 600 baionete, for¬ 
mai patru, cu efectivul prescris în armata română. Compa¬ 
nia IV fu destinată pentru detaşamentul de mitraliere. 

Două mitraliere „Maxim" pe roate, ieşite din uz, 
ne-au servit ca model pentru instrucţie. 

Din ziua aceasta, s-a început o muncă binefăcătoare 
în batalionul nostru de Kurgan. Subofiţerii îşi însuşiră re¬ 
pede cunoştinţele necesare, aşa că în timp de o lună pro¬ 
gresul era uimitor. 

Unităţile care la început erau greoaie în mişcări şi 
atât ofiţerii, cât şi subofiţerii cunoşteau numai instrucţia 
austriacă, cu timpul deveniră atât de clasice şi sigure în 
diferite formaţiuni de luptă, că începuseră să fie admirate, 
atât de ruşi cât şi de cehi. în timpul pauzelor, se făceau 
lecţii de topografie, de citirea hărţilor şi facerea de cro¬ 
chiuri. 

Azi am citit în ziarul „Isvestia", de la 30 Octom¬ 
brie că sârbii au şi ajuns la nord de Craguevaţ, ca la 40 
kilometri de Belgrad. Mulţumescu-ţi, Doamne, că ţi-ai în¬ 
tors faţa şi spre noi, cei oropsiţi! 

Dar pentru ca instrucţia să fie mai variată, începurăm 
a face mici manevre, împreună cu trupele cehe din 
garnizoană, exerciţii cu mult mai atrăgătoare şi unde 
soldaţilor li se da o icoană mai adevărată a războiului. 

De două ori pe săptămână, după prânz, ţineam câte 
o conferinţă la batalion, cu subiecte din trecutul nos¬ 
tru, sau despre aspiraţiile noastre actuale. Cu mult in¬ 
teres au fost ascultate lecţiile despre originea neamului 
românesc, despre primele începuturi de state româneşti, 
epoca eroică a lui Mihai Viteazul, răscoala lui Horia şi a 
lui Avram lancu în Ardeal, Unirea Principatelor Române, 


135 






Un grup dc ofiţeri ai Batalionului 2 din Regimentul 1 “Horia” din Kurgan 
Rândul de sus: slt. Boc, lt. Ghişa, slt. lana 
Rândul de jos: slt. Pcrde, lt. Bogdan, slt. Sabo, slt. medic Danetz 



_"Luptele românilor cu bolşevicii în Siberia 1918-19£Q" 

Memorandul Românilor din Transilvania şi urmările lui. în 
ultimele lecţii ceva mai pe larg au fost tratate războiul 
României şi marile lupte de la Mărăşti şi Mărăşeşti, Iar 
cea din urmă lecţie cu: rolul istoric al corpului de voluntari 
spre a lupta în numele României îngenunchiate. 

Se înţelege că în această muncă mi-au dat tot con¬ 
cursul camarazii mei ofiţeri, care cu toate că la început 
mă primiseră cam cu răceală, mai târziu mi-au devenit 
buni prieteni. 

Disciplina era de fier. Nici aici n-am întâmpinat 
greutăţi, pentru că, după ce-am explicat soldaţilor poziţia 
noastră între celelalte armate aliate, care năzuiau a fi 
cele dintâi, - peste două luni, când preşedintele Comite¬ 
tului nostru, domnul Voicu Niţescu, întovărăşit de domnul 
Orsag, emisarul cehilor pe lângă Corpul de voluntari - un 
tip cu o înfăţişare de Don-Quijote, ne-a vizitat garnizoa¬ 
na, rămânând surprins de atmosfera sănătoasă ce dom¬ 
nea în această unitate atât de rămasă în urmă, şi ne-a 
mulţumit. 

Totodată ne aduse la cunoştinţă, că se vor face 
unele schimbări în Comandamentul Corpului şi anume: 
domnul V. Niţescu ne face o dare de seamă despre felul 
cum decurge organizarea corpului, care în momentul de 
faţă are nevoie de un om capabil şi bun specialist. Acest 
om fu găsit în persoana colonelului ceh Kadletz, pe care 
ni-l recomandă să-l primim. 

Se vede că nişte ramoliţi de la Celiabinsk au fost 
contra acestei propuneri, din diferite motive, pe care 
nu-i locul să le amintesc aici. De aceea, a fost nevoie şi 
de opinia batalionului nostru. Se înţelege că ne-am expri¬ 
mat părerea de bine, de a avea de şef un ofiţer ilustru, cu 
care se mândrea armata cehă. 

Colonelul Kadletz fusese ofiţer activ în armata 
austriacă. Ajungând în captivitate la Ruşi, a intrat benevol 
în armata rusă de operaţie, iar mai apoi fu organizatorul 
Drujinei ceheşti din Kiev. Fu primul care începu lupta cu 
bolşevicii în Siberia, ajungând mai apoi Guvernator militar 

al Extremului Orient. Şi acum, spre norocul nostru, el se 
puse în serviciul Corpului Românesc. 

în aceiaşi seară ni se telegrafie din staţiunea 
învecinată că un batalion francez va trece spre front. 
Domnul Voicu Niţescu făcu propunerea să-i primim ca 
pe nişte fraţi şi aliaţi. Deci o companie românească cu 
drapel le ieşi spre întâmpinare la gară. Când trenul se 
opri, compania luă pentru onor şi Comandamentul bata¬ 
lionului, însoţit de domnul Voicu Niţescu, trecu în revistă 
compania, iar comandantul francez salută în româneşte 
compania noastră spunând: 

- Bună ziua, fraţilor! 

Un „Să trăiţi!” puternic fu răspunsul, iar soldaţii 
francezi din vagoane, la rândul lor strigară „Ura", când 
trecurăm pe lângă batalionul lor, în pas cadenţat. 

In aceeaşi seară, plecară şi oaspeţii noştri, spunân- 
du-ne că în curând Corpul întreg se va concentra la 
Irkutsk. La propunerea domnului Niţescu am făcut şi câte¬ 
va fotografii - momente din viaţa noastră ostăşească din 
Siberia - menite să apară în marile ziare din America, 
Franţa şi Anglia. 

Azi am plătit solda batalionului. Voluntarii cer mănuşi 
şi căciuli, dar magazia e goală. Aşteptăm efecte de la en¬ 
glezi şi japonezi. 

Instrucţia cu mitraliera progresează mereu. Aveam 
un cadru complet şi suficient instruit pentru zece piese de 
mitraliere. Astfel timpul trecea ca un vis. 

Zilele de sărbătoare şi Duminicile le petreceam de 
regulă acasă. Gazdei mele îi plăceau petrecerile şi se plic¬ 
tisea, deoarece bărbatul era dus într-una. Avea vreo câte¬ 
va mori, care măcinau pentru armatele aliate. De aceea, 
din când în când, ne invita pe toţi ofiţerii la masă, unde 
se petrecea bine. Mai apoi aduceam taraful de lăutari - 
ţigani din Ardeal - şi improvizam câte un bal, la care erau 
invitate prietenele baronesei, numai fete frumoase, care 
voiau să se mărite numaidecât, deoarece vremurile se 
vesteau grele. Ele ştiau că în urma armatelor aliate ve¬ 

neau bolşevicii şi, odată cu ei, mizeria şi teroarea. 

Deoarece nu se găsea vin, fabricam din spirt tot fe¬ 
lul de lichioruri şi punch, în care era meşteră gazda casei. 
Aceste petreceri, către sfârşitul şederii noastre în Kurgan, 
se perindau în fiecare sărbătoare, luând parte la ele toată 
elita oraşului. La o astfel de petrecere sosi pe neaşteptate 
stăpânul casei şi dădu buzna în salon. Sărmanul domn 
Cristensohn! Până şi sprâncenele îi erau pline de făină. în 
vremea aceasta baroneasa, mare dansatoare, improviza 
un dans exotic. Ah, să fi văzut mutra domnului Cristen¬ 
sohn. Se freca la ochi şi nu-i venea să creadă, dar văzând 
peste tot feţe vesele, zâmbi şi el, şi galant ca toţi svedez- 
ii, sărută mâna soţiei sale, şi după ce-şi schimbă toaleta, 
se aşternu pe chef ca un cazac. 

Baroneasa era din Curlanda, din cunoscuta fami¬ 
lie a baronilor nemţi de Budberg. Era grozav de mândră 
de străbunii ei, de la care moştenise o mulţime de poezii 
nepublicate şi pe care ni le citea cu mult patos din manu¬ 
scrisele îngălbenite. 

în fine, sosi şi ziua plecării. Ne despărţirăm cu părere 
de rău, şi după cât am auzit, n-au putut să se evacueze, 
când, după un an, bolşevicii au ocupat oraşul fără veste. 

Plecarea din această garnizoană stârni regrete 
adânci în locuitorii oraşului, care tot timpul cât batalionul 
nostru a stationat acolo, au căutat să îndulcească viata 
ostaşilor noştri. La cinematografe, concerte, teatru, sau 
la orice serbări, soldaţilor noştri li se puneau la dispoziţie 
locuri gratuite. 

O mare parte a oamenilor mai avuţi căutară să-şi 
părăsească căminurile odată cu noi. Nu se ştia ce trupe 
vor ocupa această garnizoană şi nici cât de credincioase 
vor fi regimului. 

Ruşii ne-au petrecut la gară cu muzică. Era o mare 
de capete, mai ales femei. Şi toate voiau să călătorească 
cu noi. Comandantul batalionului a dat ordin potrivit căruia 
numai acele femei pot călători în eşalonul nostru, care 
sunt căsătorite legal. De aceea, la gară era un bocet, ca 

la mobilizare. Puţini erau cei însuraţi; dar totuşi în trenul 
nostru se aciuară vreo patruzeci de femei. 

Povestea cu aceste femei a ajuns de pomină. Soldaţii 
începură a-şi vinde femeile unul altuia. Preţul maximal era 
50 de ruble, iar mai pe urmă scăzu până la 18 ruble. 

Când mai erau vreo zece minute până la plecarea 
trenului, iată că în vagonul ofiţeresc dă buzna ca o furtună 
gazda medicinistului lana şi, fără să spună nimic, se duce 
drept spre el, îi ia capul între mâini şi-l sărută, lana se 
înroşise ca macul şi nu mai ştia pe ce să-şi oprească 
ochii. 

Ea se întoarse apoi spre noi şi cu ochii umezi, dar 
totuşi zglobii, ne spuse că numai după ce s-au despărţit 
a simţit cât îi este de drag băiatul acesta sfios ca o fată 
- şi nu s-a putut stăpâni să nu-şi ia rămas bun mai cald, 
mai prietenesc. 

Ne cunoştea pe toţi, căci nu numai o dată am fost 
oaspeţii ei şi ne spuse că, în curând, ne va urma cu bărbat 
cu tot. 

lana o petrecu puţin şi pentru el oprirăm trenul încă 
cinci minute. în sfârşit, sirena dădu semnalul de mişcare, 
iar soldaţii noştri intonară marşul rusesc: „Rămâi mândră 
sănătoasă”. Pe peronul gării, multe inimi iubitoare ne 
urmăreau cu ochii înlăcrimaţi, batiste şi căciuli fluturau în 
aer, iar din vreo câteva vagoane se slobozeau armele ca 
la nuntă. încetul cu încetul oraşul rămase în urmă şi câm¬ 
pia nemărginită de zăpadă începea să ne înghită. 

Câţiva generali în retragere, cu familiile lor, fuseseră 
luaţi în vagonul nostru. Ei călătoreau ia Charbin, unde 
ştiau că n-o să ajungă bolşevicii. Unul dintre ei fusese pe 
vremuri adjutantul vestitului cuceritor al Turkestanului, al 
generalului Skobelev, şi acum nu găsea un loc în uriaşa 
împărăţie unde să-şi odihnească oasele bătrâne. 

lată-ne în drum spre centrul Siberiei, spre Irkutsk, 
care, vai, a rămas atât de legat de soarta mea de mai 
târziu. Batalioanele româneşti mergeau unul după altul pe 
uriaşul drum de fier care leagă Europa cu Oceanul Paci¬ 
fic. De la Zlatoust, din Urali, unde e frontiera între Europa 
şi Asia şi până la Vladivostok, această linie are o lungime 
de peste 7500 kilometri, străbătând prin uriaşe întinderi 
de păduri, care niciodată n-au cunoscut securea, peste 
ape mari şi limpezi ca cristalul, pe lângă munţi pitoreşti 
ca Altaiul şi prin văile lor încântătoare numite „Riviera Si¬ 
beriei”. 

Aceşti munţi se întind până spre hotarele chineze, 
au o climă blândă, cu iarnă puţină, iar flora e ca aceea a 
Italiei de miazăzi. Aceste locuri sunt vizitate de toţi bogaţii 
lumii. Crizantemele şi mimozele dau văii aspectul de pa¬ 
radis, iar chiparoşii înalţi şi întunecaţi sunt amestecaţi cu 
bradul, care dă aerului gustul de tămâie. 

Din loc în loc, prin luminişuri, zâmbesc vile albe, 
cu terase elegante, susţinute de colonade de marmură 
de Siberia. Şi apoi un popor ospitalier îmbrăcat cu cu¬ 
lorile acestor văi - chirghizii - stăpânii acestor locuri, te 
cuceresc cu amabilitatea lor. Ei se îndeletnicesc îndeo¬ 
sebi cu creşterea viţei de vie, pomărîtul şi cultura albi- 

nelor. 

înainte de facerea drumului de fier, Siberia era o 
ţară puţin cunoscută pentru europeni, amintirea ei, însă 
făcea pe ruşi să se cutremure. Aici se deportau făcătorii 
de rele şi deţinuţii politici, a căror soartă era din cele mai 
triste. Deţinuţii politici erau ţinuţi prin diferite lagăre, ceva 
mai liberi decât criminalii, fără să se teamă nimeni că vor 
evada. 

Era un singur drum bătut şi pe acesta fugarii erau 
prinşi în primele zile. De se înfundau în păduri, acolo îşi 
găseau moartea pierind de foame sau mâncaţi de fiarele 
sălbatice, care sunt p-aici cu miile. 

O sută şi mai bine de ani, pe acest drum al Golgo- 
tei ruseşti au fost deportaţi Decembriştii, floarea nobilimii 
ruseşti care se hotărâseră să răstoarne monarhia şi să 
instituie republica. Cu astfel de idei s-au întors ei acasă 
din războaiele napoleoniene. Văzură Franţa cu cultura ei 
eternă, simţiră roadele binefăcătoare ale curentului nou 
de viaţă şi libertate care domnea în Apus, şi se gândeau 
să rupă lanţurile despotismului rusesc la întoarcerea în 
Patrie. 

La 14 Decembrie 1826 s-au răsculat dar mişcarea 
lor fu înecată în sânge şi Nicolae I s-a răzbunat pe ei ca 
un tigru. Căpeteniile fură spânzuraţi în cetatea Petropav- 
lovsk, iar o parte din ei, printre care şi prinţii Trubeţkoi, 
Volchonschi şi Galiţin, fură deportaţi în cătuşe, până la 
minele din Nercinsk, la estul lacului Baikal, unde viaţa li 
s-a stins încetul cu încetul, iar soarele libertăţii la care 
visaseră, apuse pentru un veac. 

Soţiile acestor prinţi cerură permisiunea Ţarului de 
a-şi urma soţii în exil, şi iată pe aceste femei nobile, care 
mai înainte nu ştiuseră ce-i foamea, frigul şi suferinţa, 
apucând drumul pribegiei, după ce-şi luară rămas bun de 
la tot ce-au avut mai drag şi scump şi înfruntând toate 
mizeriile legate de noua lor viaţă, se duseră să mângâie 
viaţa acelora în sufletul cărora încolţiră atâtea nădejdi 
şi vise frumoase, care zdrobindu-se, lăsară loc nopţii 

veşnice. 

Siberia se mai populă cu vreo câteva mii de deportaţi 
din Polonia, la anul 1863, când această ţară voi să-şi scu¬ 
ture jugul rusesc. 

Mulţi dinte deportaţii politici şi criminali, fiind 
amnistiaţi, s-au aşezat pentru totdeauna aici, construind 
oraşe şi semănând cultura, care în timpul din urmă era la 
acelaşi nivel cu cea din capitala imperiului. 

întinderi uriaşe de păduri au fost arse şi apoi s-a 
început cultivarea acestor bogate ţarini, care în ultimul 
timp deveniră grânarul Europei, iar animalele de casă se 
înmulţiră atât de mult, că aproape nici unul dinte colonişti 
nu le ştia exact numărul. 

Comerţul cu China şi cu Japonia - după construi¬ 
rea liniei ferat.e - luase un avânt mare. Chinezii, iscusiţi 
comercianţi, s-au aşezat prin toate oraşele Siberiei, 
ducând cu ei totdeauna o întreagă prăvălie. Mătăsuri co¬ 
lorate, obiecte de hârtie, porţelanuri, ţigarete cu opiu şi 
diferite jucării pentru copii sunt mărfurile lor principale. 

Acum, iarna era în toi. Brazii îşi aplecau ramurile 
sub greutatea zăpezii. Rar treceam pe lângă vreun sat 
sau oraş dar şi acestea acoperite cu o mare zăpadă, pe 
care vântul o îngrămădea pe linia ferată, în troiene atât de 
groase că, ziua şi noaptea, înaintea fiecărui tren, trebuia 
să meargă un curăţitor de zăpadă. 

Astfel, după o călătorie de cinci zile, ajunserăm, 
în fine, la Irkutsk. Tabăra noastră de concentrare era 
despărţită de oraş prin fluviul Angara, cea mai curată apă 
ce-am văzut vreodată. La o adâncime de 8 metri puteai 
număra toate pietricelele. 

Tabăra noastră era în Voenii-Gorodok sau „orăşelul 
militar", compus din mari barăci de lemn, clădite încă din 
timpul războiului cu Japonia. Aici ne întâlnirăm toţi româ¬ 
nii din corp şi, spre bucuria mea, revăzui mulţi cunoscuţi 
care plecaseră din Moldova, cu două luni înaintea grupei 
noastre de trei. între aceştia erau locotenentul Teglariu, 
sublocotenenţii: Cojocaru, lana, Centea şi Seleş. Cei trei 

din urmă erau studenţi medicinişti, care acum jucau rolul 
de medici. 

Sărbătorile Crăciunului le petrecurăm ca şi în 
ţara noastră, cu colinde şi matineuri pentru soldaţi. Şeful 
secţiei financiare, domnul S. Gocan era şi preot, şi deci în 
aceste sărbători, în capela militară din garnizoana noastră 
se făcu serviciul religios cu toată pompa, iar răspunsurile 
liturgice erau date de corul de învăţători. 

La Bobotează, sfinţirea apei s-a făcut cu mare 
solemnitate şi paradă militară. Se lăsase însă un ger de 
peste 42 de grade, de credeam că plesneşte fierea în 
noi, dar cu încetul ne-am obişnuit. în zilele când gerul se 
înteţea şi mai trăgea şi vântul, nu ieşeam din cazarmă, ci 
ţineam cursuri teoretice. 

în aceste sărbători ale Crăciunului sosi a treia 
grupă de ofiţeri din Moldova. Aproape toţi erau cunoscuţi 
de-ai mei din Corpul I de voluntari şi din şcoala militară. 
Erau nouă băieţi bravi care, însă, o lună şi jumătate au 
trebuit să servească la bolşevici, altfel nu se puteau 
apropia de front. 



144 


Colonelul Kadlctz (cu X), comandantul Legiunii 
Române şi Statul său Major 


___ "Luptele românilor cu bolşevicii m Siberia 1918 19ZQ" 

Toţi nouă serveau la o mitralieră „Maxim” şi luară 
parte la multe lupte cu armatele albe, dar numai când 
le-a venit rândul să-i pună în avanposturi, într-o noapte 
întunecoasă, au şters-o de cealaltă parte. Camarazii 
aceştia erau următorii sublocotenenţi: Laza, Moldovan, 
Gâşteanu, Furtună, fraţii Roşea - bucovineni - Stroe din 
Sibiu şi Morcan din munţii Apuseni, şi încă doi camarazi 
ale căror nume nu mi amintesc. 

Venirea lor ne-a bucurat mult, mat cu seamă că 
unităţile noastre se înmulţeau şi n-aveam ofiţerii necesari. 
Ofiţerii cehi, puşi la dispoziţia noastră, nu ne cunoşteau 
limba, şi deci întâmpinam multe greutăţi pentru unificarea 
instrucţiei. 

în această vreme, cu ocazia unei reviste a trupelor 
noastre, mi-a îngheţat urechea şi timp de 8 zile nu am mai 
putut ieşi din casă. 

Camarazii noi sosiţi începură să ne povestească 
Odiseea lor: 

- Ajungând în preajma Volgăi, nu era chip de 
străbătut mai departe. S-au hotărât, deci, să se înroleze 
într-o unitate bolşevică, care pleca spre front. Un regi¬ 
ment internaţional era gata de plecare şi ei s-au prezentat 
la comandament şi îndată au fost primiţi. Efectivul acestui 
regiment consta din toate neamurile de oameni. Majori¬ 
tatea erau chinezi, germani şi unguri, apoi letoni, finlan¬ 
dezi şi câţiva tătari. 

Avea acest regiment două mitraliere. Pe una puseră 
stăpânire românii noştri. Ei voiau să nu fie despărţiţi, ca 
să se mai poată sfătui. Totul mergea bine. Erau în prea¬ 
jma frontului şi se dădură câteva lupte, iar mitraliera ca¬ 
marazilor era totdeauna ultima la retragere. îşi câştigară 
faima de viteji. Ei, săracii, voiau să rămână de tot, ca 
să poată trece -în armata albă. într-o bună zi, când se 
pregăteau să pună mitraliera în bătaie, Furtună, care co¬ 
manda româneşte, se pomeneşte cu ordonanţa lui, din 
Corpul de Voluntari, care după demobilizare, s-a reîntors 
în Rusia şi servea şi el în acelaşi Regiment: 


145 














Simian Ghişa 


- Domnule sublocotenent! Ce faceţi aici? strigă el 
lui Furtună. 

Acesta, rămase cu gura căscată, îl recunoscu şi 
răspunse numaidecât: 

- Ceea ce faci şi tu. Ne-am angajat la bolşevici. 

-Apoi n-aţi spus că sunteţi ofiţeri? 

- Nu, nu-i nevoie, aici toţi suntem egali. Şi te rog şi pe 
tine, nu spune la nimeni. Şi se despărţiră. Dar în aceeaşi 
seară toţi fură chemaţi la comandament, şi comisarul regi¬ 
mentului îi întrebă de nu-i adevărat că sunt toţi ofiţeri. 

Ordonanţa lui Furtună îi denunţase. 

> i 

- Da, zise Furtună, toţi suntem ofiţeri, dar ştiind câtă 
ură domneşte contra ofiţerilor, ni s-a părut că-i mai bine 
să rămânem simpli soldaţi şi suntem mulţumiţi cu poziţia 
noastră. Am venit din România şi noi să va dăm o mână 
de ajutor. 

- Foarte frumos, tovarăşi, dar ştiind, cu câtă bravură 
luptaţi voi întotdeauna, ar fi mai bine ca să comandaţi 
companii. Aici n-avem nici un ofiţer. Uite de exemplu tu şi 
tu, - şi comisarul arătă cu mâna spre cei mai voinici - aţi 
putea fi buni comandanţi. 

Pe aici se alegeau comandanţii după înălţime şi 
grosime. 

- Nu ştim ruseşte, zise Furtună, şi de aceea am 
preferat să rămânem toţi la un loc. între noi ne putem 
înţelege bine. 

După multă ciorovăială, comisarul se învoi ca să 
rămână şi mai departe la mitralieră. 

Comandantul companiei ura pe aceşti soldaţi, care 
mereu se certau cu el şi căută să le amărască zilele. îi 
punea mereu noaptea de pază. 

într-o noapte i-a pus de tot aproape de inamic, loc 
primejdios, căci câteva zile în şir au găsit santinelele 
omorâte de cazacii care ca nălucile se furişau până la 
posturile bolşevice şi le ucideau. Pentru aceasta, coman¬ 
dantul Salca, un fost caporal în armata germană, îi trimise 
pe români să stea de pază în locul acela. Acesta a fost 


146 


"Luptele românilor cu bolşevicii în Siberia 1918-192Q" 

norocul lor. Noaptea au trecut la cazaci, care ni i-a trimis 
nouă. 

Aşadar, până acum suntem şaptesprezece ofiţeri 
veniţi din Moldova, şi cu toate că au plecat mulţi, alţii însă 
n-au mai sosit. Neputând străbate prin stepele cuprinse 
de revoluţie, s-au reîntors în Moldova. 

Câteva zile după Crăciun, sublocotenentul Stroe 
dispăru fără să i se poată da de urmă. El, împreună cu 
alţi ofiţeri, plecase la Irkutsk şi nu s-a mai întors de acolo. 
Cercetările, însă, continuă. 

La sosirea în Voenii-Gorodok, s-a deschis imediat o 
şcoală militară, în care fură luaţi toţi învăţătorii şi titraţii 
din armata Austro-Ungară. Cursul şcolii era de scurtă 
durată, cinci luni. Aceasta, în vederea măririi contingen¬ 
tului Corpului. 

Erau două regimente complete, „Horia” şi „Alba- 
lulia”. Se începu formarea regimentului III „Mărăşeşti". 
Mie mi se încredinţă alcătuirea companiei de mitraliere. 
Opt mitraliere „Maxim-Vickers” şi două „Maxim” ruseşti, 
precum şi şase puşti mitraliere îmi fură puse la dispoziţie. 
Cadrele erau complete din detaşamentul de la Kurgan. 

Peste o săptămână, instrucţia mergea strună. Un 
camarad din cei sosiţi de curând, Roşea junior, fu repar¬ 
tizat la această companie. Băiat bun, cu multe cunoştinţe 
militare şi bun instructor, îmi fu de un nepreţuit folos în 
această muncă, în care, pe lângă cunoştinţe, se cerea şi 
multă tragere de inimă. 

Soldaţii pe care i-am ales la mitralieră erau cei mai 
mulţi din judeţul Hunedoarei, de pe Valea Haţegului. 


147 








Simion Ghîşa 


CAPITOLUL X 


La 15 Februarie 1919 izbucni o răscoală pe linia 
ferată în orăşelul Ceremkovo şi Comandamentul garni¬ 
zoanei de acolo ceru ajutor de la Irkutsk. Imediat plecă 
un regiment rusesc, unde fusei şi eu repartizat cu un 
detaşament de mitraliere. 

Mi-am ales pe acei soldaţi care de bună voie ar fi 
dorit să ia parte la această expediţie. Toată compania ar fi 
dorit să plece; mi-am ales numai efectivul corespunzător 
celor şase mitraliere pe care le luam. Ne îmbarcarăm în 
trenul militar rusesc şi pornirăm spre vest. 

Comandantul regimentului îmi descrise situaţia care 
era următoarea: 

în apropierea orăşelului Ceremkovo, la o depărtare 
de 50 de kilometri spre nord era fortăreaţa Alexandrovsk, 
care acum servea de închisoare şi deţinuţii, în număr de 
opt sute, se răsculaseră omorând paznicii şi evadând. 

Muncitorii minelor de la Ceremkovo, în număr de 
câteva mii, s-au unit cu bandiţii. Garnizoana oraşului, 
dispunând de efectivul unui batalion, a trecut de partea 
răsculaţilor, punând mâna pe toate armele şi omorând pe 
mulţi dintre locuitorii şi ofiţerii acestei garnizoane. Acum 
ameninţau să distrugă şi minele. 

Comandantul garnizoanei cu câţiva ofiţeri s-au bari¬ 
cadat în teatru, care avea formă de fortăreaţă şi de ieri 
ţine piept răsculaţilor. Misiunea noastră e să atacăm pe 
răsculaţi, să-i înfrângem şi să restabilim ordinea. 

— Soldaţii dumneavoastră sunt de nădejde? mă 

întrebă colonelul. 

- Da, sunt buni, răspund pentru ei. 

- E bine, de-aş putea zice şi eu tot aşa, oftă colo¬ 
nelul şi o umbră de amărăciune îi întuneca faţa. Vă rog 
să comunicaţi detaşamentului dumneavoastră să nu se 
împrietenească cu soldaţii noştri, altfel nu vom reuşi. Eu 
i-am intimidat cu mitralierele dumneavoastră: că de nu 
se vor lupta bine sau vor căuta să treacă la inamic, vor fi 
împuşcaţi de români. 

La gara vecină m-am urcat în vagonul ocupat de 
soldaţii mei şi le spusei şi lor cum stă treaba. Mă liniştiră 
că-i vor avea sub ochi pe aliaţii ruşi şi la cea mai mică 
mişcare suspectă vor trage din mitraliere. 

Ţinurăm apoi sfat cum s-ar putea opera mai cusucces, 
dar de opt ore nu se mai primise nici o ştire. Comunicaţia 
cu trenul era întreruptă şi din staţia Zalari se telegrafiase 
că printre muncitorii de la calea ferată domneşte mare 
nelinişte. Pesemne şi ei se pregătesc de revoltă. 

Din staţiunea Inochentevscaia s-a telegrafiat tutu¬ 
ror şefilor de gară să elibereze linia principală, pentru 
ca trenul nostru să ajungă la destinaţie. Ca să ne putem 
apropia fără veste, la toate gările telefoanele erau ocupate 
de oficianţi credincioşi, astfel că spre ziuă eram aproape 
de ţintă. De la o distanţă de cinci kilometri, ne hotărârăm 
să mergem cu viteză mare până la marginea oraşului, 
aproape de gară, unde imediat să luăm gara cu asalt şi 
să despresurâm pe comandantul garnizoanei şi Statul său 
Major. 

Lângă maşinistul trenului, stăteau doi ofiţeri cu 
armele de pază, altfel nu eram siguri că vom ajunge. Pu¬ 
teau să strice locomotiva. 

lată că se văd primele case din oraşul revoltat şi 
teatrul pe o colină de lângă gară. Maşinistul dădu ma¬ 
ximul vitezei şi trenul parcă zbura. Vagoanele se clătinau 
ca ameţite pe şine. La o depărtare de un kilometru, trenul 
încetini brusc iuţeala şi apoi deodată fu împiedicat. 
Vagoanele noastre însă se izbiră unele de altele cu aşa 

forţă că cele mai multe îşi sfărâmară platformele şi mulţi 
dintre ruşi fură răniţi. 

Soldaţii săriră imediat în zăpadă cu arma în mână. 
Românii, ocupând ultimele două vagoane, numaidecât 
traseră lentele în mitraliere şi aşteptau numai semnalul. 

Colonelul ordonă desfăşurarea regimentului, cu 
frontul spre gară, perpendicular pe drumul de fier. Un ba¬ 
talion, în linia I, cu două mitraliere pe flancuri, al doi¬ 
lea batalion căuta, ca prin manevră să cadă în spatele 
inamicului care asedia teatrul. Un batalion era în rezervă 
nu departe după batalionul desfăşurat. Nici nu se sfârşiră 
bine primele comenzi şi dinspre gară porni o ploaie de 
plumbi spre noi. Ruşii se culcară ca la comandă în zăpada 
moale şi adâncă. 

- înainte! comandă cu voce tare colonelul. Bata¬ 
lionul se ridică şi cu o smucitură zdravănă, sări încă vreo 
25 de paşi. Dar focul bolşevicilor era atât de ucigător, 
că mulţi dintre soldaţii ruşi se rostogoleau ca fulgeraţi în 
zăpadă. 

lată se văd primele linii ale bolşevicilor. înaintau în 
fugă spre noi. Erau vreo patru linii. Atunci se comandă 
foc şi batalionul de rezervă se desfăşură şi el. Mitra¬ 
lierele mele din linia I trăgeau admirabil. Dar bolşevicii cu 
strigăte de „Ura” se apropiau tot mai tare. lată că sunt la 
700 de paşi. Şi de la ei se auzea pâcâind o mitralieră şi 
deci soldaţii începură a se cam uita în lături. înapoia fron¬ 
tului însă, după rugămintea colonelului, îmi aşezai cele 
patru mitraliere, gata să tragă la nevoie. 

Mitraliera din flancul drept nimerise ţinta atât de 
bine, că primul şir al trăgătorilor bolşevici fu numaidecât 
culcat. 

Batalionul nostru face încă un salt, bolşevicii 
înaintează şi ei. Erau în cojoace - se vede că goliseră 
toate magazinele din Ceremkovo - şi se pregăteau de 
atac, dar când se ridicară cele dintâi două linii, mitra¬ 
lierele şi începură cântecul lor vesel şi cu atâta succes, 
că şirurile rărite grozav din nou se culcară. 

Deodată vedem că din stânga, din marginea oraşului, 
apar alte linii, care în goană vor să se desfăşoare spre a 
ne putea ataca din flanc. 

Două companii din batalionul de rezervă făcură front 
spre flancul descoperit şi ajutate de alte două mitraliere 
stinghereau apropierea inamicului. Depărtarea era cam 
de un kilometru. Bolşevicii din faţa noastră prinseră curaj 
şi începură a se pregăti de năvală. 

în prima linie pusei încă două mitraliere şi lăsai 
vorbă - pe lanţul de trăgători - colonelului, să stăm pe loc 
şi să aşteptăm atacul bolşevic. Aceştia, se vede că erau 
încredinţaţi de slaba noastră rezistenţă, că după câteva 
salve care trecură peste noi, fără a ne aduce mari pagube, 
se ridicară şi în pas alergător se apropiau de noi. 

Zăpada adâncă până la brâu încetinea însă, mer¬ 
sul acestor ruşi în cojoace, lată că-s la 600, la 550, 500 
de paşi, şi unii începură a striga „Ura” îndemnând şi pe 
ceilalţi la năvală. Mitralierele, cele din linia I, începură 
să secere. Cădeau ca snopii. Ruşii noştri, văzând rezul¬ 
tatul tragerii, se îndemnară şi ei şi un foc formidabil se 
aruncară asupra coloanelor bolşevice, care nici nu se mai 
arătau din zăpadă. 

Deodată, vedem că câţiva soldaţi ai liniei prime, 
dau dosul şi fug, iar după ei alţii şi alţii, până ce toate 
aceste şapte-opt linii o luară la goană sălbatică, urmărite 
de plumbii noştri şi strigătele de „Ura”. 

Din teatru, care domina gara, se auzeau dese 
împuşcături. 

Comandantul regimentului comandă: 

„La gară, pas alergător!” 

în 8 minute erau toţi în faţa gării şi din teatru ne 
felicitau cu batistele ofiţerii, care ţinuseră piept o zi şi 
o noapte acestor bande, numai cu o mitralieră cu patru 
mii de cartuşe, câteva arme şi vreo zece grenade, care 
se vede că au făcut mari ravagii în rândurile răsculaţilor. 
Teatrul avea numai o intrare şi aceea destul de strâmtă. 
Numai astfel a fost posibilă apărarea. 

în lupta aceasta, care n-a durat mai mult de o oră 
şi jumătate, bolşevicii pierdură în faţa gării peste 800 de 
oameni. Răniţii care au putut umbla, s-au retras. 

Coloana inamică care aştepta rezultatul atacului de 
la gară se retrase, după ce văzu că a întârziat, şi peste 
o jumătate de oră întreg oraşul era evacuat. Inamicul se 
retrăgea spre sud, spre frontiera Chinei. Pierderile noas¬ 
tre au fost, în total 47 soldaţi morţi. 

Se formară câteva grupe mai mici din batalionul 
prim, care să ţină contactul cu inamicul, iar regimentul se 
puse în urmărire. Comanda peste toate trupele o luă co¬ 
mandantul garnizoanei acestui oraş, colonelul Bogatnou. 

Şeful regimentului rus, fericit ca un copil de rezul¬ 
tatul luptei, se apropie de mine, îmi strânse mâna şi mă 
sărută, spunându-mi: 

- Vă mulţumesc. De nu eraţi dumneavoastră cu 
soldaţii aceia bravi, eram prăpădiţi. Ah, domnule, ce 
soldaţi aveţi dumneavoastră! De am avea noi numai zece 
mii astfel de oameni, în Siberia n-ar mai fi bolşevici! 

între acestea comandantul asediat, cu chipiul pe 
ureche, se apropie de noi. Colonelul mă prezintă într-un 
mod foarte original: 

- Domnule colonel, cu onoare vă raportez că la gurile 
Dunării e o ţară mică cu un popor de eroi. Fiilor acestui 
nobil popor trebuie să-i mulţumim pentru victoria noastră. 
Vă prezint pe ofiţerul român, domnul Ghişa, comandantul 
detaşamentului de mitraliere. 

- Mă bucur foarte mult, zise colonelul Bogatnou, şi 
eu sunt român, moldovean şi ştiu puţin moldoveneşte. îmi 
strânse mâna şi mă îmbrăţişă, apoi zâmbind declamă: 

Spune, spune, Moldovane, 

Unde-i drumul la Focşani? 

Unde-i casa mititică, 

Unde-i mândra frumuşică? 

Era un bărbat cam de cincizeci de ani, de statură 
mijlocie, robustă şi cu mustaţă ca spicul de grâu copt. O 
figură simpatică, care mă atrase numaidecât. 

- Ei, cum a fost asediul? întrebă comandantul regi¬ 
mentului. 

-Apoi, dragul meu, mi-am adus aminte de Pugatcev 
şi m-am hotărât să rezist până la urmă. Ah, mizerabilii, 20 
de soldaţi am avut pe lângă mine în prima zi. Ieri, către 
seară mi-au declarat că nu vor mai trage în răsculaţi şi 
să le dau drumul din fortăreaţă. Pe uşă nu-i puteam lăsa. 
Am baricadat-o cu pietre şi cu lemne. Le-am arătat fe¬ 
restrele. După ce s-au înţeles cu răsculaţii, unul câte unul 
au sărit afară pe fereastră şi am rămas numai eu, cu şapte 
ofiţeri, cu nevasta şi fiică-mea. Şi ne-am hotărât să murim 
vitejeşte, dacă mai întârzia ajutorul. 

Au adus paie să aprindă teatrul, dar zidul de piatră 
ne-a scutit, şi cât sunt de obosit, de trei zile n-am închis 
ochii. Dar să mergem în oraş, să vedem ce e pe-acolo. 
Mai rău e că toţi minerii sunt cu răsculaţii. Lucrul n-o să 
înceapă în curând şi cărbuni nu mai sunt pentru trenuri. 
Trebuie constrânşi să se predea. Din zece în zece trebuie 
împuşcaţi; iar ceilalţi vor fi trimişi la lucru. Aşadar, cu 
Dumnezeu înainte! 

Oraşul avea un aspect foarte trist. Prăvăliile sparte, 
geamurile şi uşile stricate, mărfurile aruncate prin raftu¬ 
ri, pe străzi zăceau morţii oraşului, acoperiţi cu zăpadă, 
cu picioarele goale, fiind descălţaţi de bolşevici. înaintea 
cazinoului sta întins şi un ofiţer mort, cu falca de jos ruptă, 
cu mai multe împunsături de baionetă în piept şi în pân¬ 
tece. 

Cum înaintarăm pe strada principală, locuitorii, rând 
pe rând, începură să iasă din casele zăvorite, îşi fac cruci 
şi mulţumesc lui Dumnezeu că au scăpat cu viaţă. Mulţi 
se prosternau înaintea colonelului Bogatnou şi îi sărutau 
mâinile. 

Dar iată că la o depărtare de 300 de paşi se vede 
înaintând spre noi o mare de capete. Erau prizonierii. 
Când fură în faţa noastră, vedem că erau civili şi colonelul 
recunoscu pe minerii de acolo. 

Din această mulţime, care ne privea cu ochi de 

fiare rănite, ieşi un bărbat, cam de vreo patruzeci de ani 
şi salutând milităreşte pe comandantul garnizoanei, spuse 
următoarele: 

- Domnule colonel! Pedepsiţi-ne, suntem vinovaţi. 
Vă rugăm, însă, judecaţi rătăcirea noastră cu mai puţină 
asprime. Avem părinţi şi copii, care vor pieri de foame, 
dacă vom muri noi. Nu pentru noi, ci pentru ei, fie-vă milă 
de noi! Noi vă vom numi pe aceia care au omorât locuitorii 
oraşului şi pe ofiţerii dumneavoastră. Să-i judecaţi! 

Atunci, colonelul Bogatnou ordonă locţiitorului său 
să trateze cu muncitorii, să-i deţină pe ucigaşi până la 
reîntoarcerea din expediţie, iar ceilalţi să înceapă lucrul 
imediat. 

Un batalion rămase în garnizoană, cu două mitra¬ 
liere româneşti, şi se luară dispoziţii să fie încărcate cel 
puţin 300 de perechi de schiuri, care să se trimită în urma 
regimentului. 

Drumurile erau troienite de zăpadă, astfel că, 
bolşevicii nu-şi mai puteau ascunde urmele, şi în curând 
îi zărim, cam la vreo trei-patru kilometri. Puncte negre 
ca zăpada albă, care cu greu înaintau, dar ajungând în 
pădurile dinspre graniţa chineză, zăpada se împuţina şi 
terenul se ridica brusc. Aici, îi pierdurăm din vedere. 

Mitralierele mele erau puse pe cai, iar în urma lor 
cu greu înaintau românaşii. Patrule de recunoaştere ra¬ 
portau că bolşevicii se retrag în goană şi pe drum sunt o 
mulţime de bagaje aruncate. Se vede că retragerea era 
foarte grea prin marea zăpadă. Bagajele acestea nu erau 
altceva decât mărfuri de manufactură, piele şi porţelanuri. 
Am înaintat şi noi destul de încet. Abia puteam răzbi două- 
trei verste pe oră. Spre seară, coloana noastră poposi 
într-un mic cătun, care pe vremuri avusese o fabrică de 
cherestea. 

în câteva săli ale fostei fabrici se instală întreg cor¬ 
pul expediţionar şi focuri vesele pâlpâiau în căminele 
părăsite. Peste vreo două ore sosi locotenentul Filatov, 
cu un escadron de cavalerie şi după ce primi instrucţii 


154 


^Luptele românilor cu bolşevicii în Siberia 1918‘1920* 

de la colonelul Bogatnou, trimise iscoade în toate părţile, 
să aducă ştiri mai exacte despre bolşevici. Cu acest es¬ 
cadron sosiră şi patru sănii cu schiuri. 

într-o săliţă, unde pe vremuri fusese cancelaria, ne 
instalarăm în jurul unui samovar, a cărui plăcută simfo¬ 
nie îţi aminteşte viaţa liniştită de familie, pe când în gea¬ 
murile sparte, înfundate cu cetini de brad, se izbea vântul 
cu zăpadă. 

Soldaţilor li se împărţiră conserve, ceai, zahăr şi 
pâine. Românii îşi făcură un foc deosebit, şi o căldare 
clocotea deasupra flăcărilor. îmi spun că au cumpărat doi 
iepuri - din cătun - şi acum îi fierbeau. Alături erau blăni 
albe, stufoase, ale iepurelui de Siberia. 

Toţi erau veseli, iar un zăplan de fecior din părţile 
Petroşanilor, îşi scoase fluierul şi începu a tărăgăna o 
doină de pe Jiu. Românii mei stăteau cu ochii pierduţi în 
flăcările albăstrii ale focului şi gândurile lor zburau pe pla¬ 
iuri depărtate. Poate fiecare se ducea cu gândul în satul lui, 
de unde fusese smuls şi unde rămăsese vreo fiinţă dragă, 
dar acum atât de depărtată, că se poate întreba: a fost oare 
aievea ori e numai o nălucire?!... Dar fluierul acesta lăsă 
tânguirea şi începu o ardeleană veselă, însoţită de câteva 
chiuieli voiniceşti. Băieţii mei, care în ziua aceea luaseră 
parte la o luptă grea şi făcuseră şi un marş de şapte ore 
prin zăpada până la genunchi, nici nu simţeau oboseala şi 
se puseră să piseze podelele, stârnind uimirea ruşilor. în¬ 
cetul cu încetul se amestecară şi aceştia în joc, şi atunci 
fluierul o aduse într-o căzăcească nebună. Şi unii şi alţii 
se-ntreceau făcând figurile cele mai îndrăzneţe. 

Adevărul e că flăcăii mei gustară din spirtul ce-l 
primiseră pentru mitraliere. Temându-se că pe aşa ger va 
putea îngheţa apa în radiatoarele mitralierelor, ruşii ne 
dădură trei damigene cu spirt. 

Trecând însă prin Ceremkovo, băieţii întrebară la 
farmacie de se găseşte glicerină. Farmacistul, bucuros că 
scăpase cu viaţă, le dădu două borcane pline. De aceea 
ei se-nfruptară din niţel spirt. 

Patrulele de cavalerie aduseră vestea că răsculaţii 
se aflau la o depărtare de 7-8 kilometri. S-au oprit în 
pădure să cantoneze, înconjuraţi peste tot de avanpos¬ 
turi. Focurile mari, care luminau la mari depărtări, trădau 
tabăra inamicului. 

Comandantul expediţiei chemă pe toţi ofiţerii la o 
consfătuire. Se zvonise că avea de gând să ne pornească 
imediat la drum. Când fu prezentă toată lumea, colo¬ 
nelul ne arătă situaţia inamicului, şi pentru ca să punem 
mâna pe el, cu o lovitură. Când e adunat la un loc, ni se 
ordonă, ca peste o jumătate de oră să fim gata de drum. 
Folosindu-ne de întunericul nopţii, să închidem orice cale 
de retragere a insurgenţilor. în acest scop, se vor forma 
trei grupe de operaţiune şt anume: 

Grupa I şi a Il-a vor căuta ca printr-un marş forţat 
să iasă în spatele inamicului. Grupa a lll-a va rămâne 
pe loc, până la ora patru, când se va pune în marş şi va 
ataca inamicul din front. Voind să se retragă, va cădea 
în mâinile noastre. Dar, pentru ca să ajungem la timp în 
spatele inamicului, va trebui să ne folosim de schiuri şt 
de întunericul nopţii. Mitralierele vor fi aşezate pe schiuri 
şi trase de cai. De asemenea şi servanţii de la mitraliere. 

într-o jumătate de oră întreagă echipa era gata. Mi¬ 
tralierele fixate pe schiuri, tot aşa şi oamenii mei, care, 
câte patru, unul după altul, erau traşi de câte un cal al 
escadronului care, se vede, cunoştea bine acest mijloc de 
transport. La fiecare grupă ce sta gata de marş, împărţii 
câte două mitraliere, iar grupei a lll-a, care urma să 
înceapă marşul de abia în zori, două puşti mitraliere. 

Oamenii din sat fură aduşi ca să ne călăuzească pe 
căi ascunse în spatele inamicului. Peste o oră întreagă 
întreaga coloană era în marş. Cu toate că era întuneric, 
se simţea că trupele înaintează repede. Eu mă aflam în 
grupa condusă de colonelul Bogatnou. 

Escadronul se împărţi în mod egal pe fiecare grupă 
de operaţie. Cei dintâi şase kilometri îi făcură pe şes, apoi 
terenul se ridică brusc. Trebui să aflăm un loc mai potrivit 

de urcat, ceea ce era foarte greu. Cu toate că era zăpadă, 
noaptea, însă, era neagră. Nu se auzea nici un zgomot şi 
vântul sufla din partea unde se aşezase inamicul peste 
noapte. 

începurăm să urcăm în spirală, altfel schiurile nu 
prindeau. Câteodată se auzeau căderi înfundate. Cădeau 
oamenii încurcându-şi picioarele. Eu mergeam în urma 
echipei mele de mitraliere. Băieţii se ţineau bine. Cu arma 
în bandulieră, încălţaţi cu valenki - cizme înalte de lână 
- legate bine de schiuri, în cojoace şi cuşme miţoase, în 
întunericul nopţii păreau nişte fantome, trase înainte de o 
mână nevăzută. 

Mitralierele erau bine fixate pe schiuri ca pe sanie; 
dar urcuşul se făcea tot mai pieziş şi mersul era îngreunat 
de tufele care erau din ce în ce mai dese. în sfârşit, iată- 
ne ajunşi pe un platou înalt, unde grupa noastră se odihni 
15 minute şi apoi plecarăm înainte, cu toată puterea. 

Ruşii erau mai meşteri la astfel de călătorii. Mă gân¬ 
deam ce ar fi făcut soldaţii mei dacă ne-ar fi lipsit caii. 
De la un timp începurăm a o lua spre vale. Se simţea 
după schiuri, care acum singure îşi croiau drumul. Trebuia 
să te ţii zdravăn. Acum făceam peste şapte kilometri pe 
oră şi înaintea noastră trebuia să fie un aul de başchiri 
însemnat pe hartă. Acolo trebuia să ne şi întâlnim cu 
elementele înaintate ale grupei a ll-a. Se luminase de 
ziuă şi noi trebuia să ajungem la acel sat care, totuşi, nici 
nu se zărea. 

în sfârşit, după vreo două ore de marş, vedeam un 
sat cu şatrele rotunde, dar când furăm aici, nu se vedea 
nici urmă de soldaţi. De la locuitorii chirghizi aflarăm că 
aulul despre care întrebarăm e la 8 kilometri mai spre 
nord. Vădit lucru, ne abătusem prea departe. 

Fără a ne odihni o clipă, schiurile se întoarseră 
înapoi, ţinând ceva mai spre stânga. Ajunserăm astfel la 
o vâlcea cu numele Belaia, în care calea era mai ferită şi, 
deci, ne folosirăm de ea. 

înainte călărea o grupă de recunoaştere, apoi avan- 

garda trupei noastre. După vreo cinci kilometri, auzirăm 
în depărtare un răpăit de puşti. Sunetul venea de la vale. 
Aşadar lupta începuse şi noi nu eram la locul nostru. Colo¬ 
nelul Bogatnou era înfuriat pe conducătorii ţărani care, 
se vede, ori greşiseră intenţionat, ori aievea. Fură legaţi 
cobză ţi aruncaţi pe doi cai. 

Iuţirăm paşii până la maximum posibil. în văi, zăpada 
era adâncă şi moale. Soldaţii mergeau cu greu, iar caii 
de la echipa mea erau istoviţi de tot. împuşcăturile se 
auzeau tot mai clare, semn că nu eram departe. Un călăreţ 
în goană se apropie de şeful nostru şi raportează că la 
depărtare de 2 kilometri se văd câteva grupe de oameni 
înarmaţi, care ţin cursul văii şi se apropie de noi. 

La o cotitură a văii, grupa noastră se desfăşură. 
O mitralieră o lăsai în vale, iar cealaltă o urcai pe un 
dâmbuşor acoperit cu tufişuri. Aici se adăposti şi o parte 
din pedestrime. Cât ai clipi din ochi, ascunzătorile fură 
gata şi soldaţii aşteptau ivirea inamicului. 

împuşcăturile urmau mereu. Acum se auzea şi 
tocănitul unei mitraliere. După sunet, ştiam că-i de la 
grupa a doua. Deci lupta se dădea între grupa a doua şi 
grosul forţelor bolşevice. 

De pe vârful malului drept al văii ne făceau semne 
patrulele noastre că inamicul este aproape. Ei ar fi cam 
un regiment şi vin toţi în coloană, pe talvegul văii. 

De pe dâmbul unde postai a doua mitralieră se 
făceau semne că inamicul a intrat în raza de bătaie a mi¬ 
tralierei. Mă urcai şi eu acolo, şi întradevăr, la 800 de paşi 
se vedea capul coloanei inamice. Valea pe unde veneau 
era strâmtă iar inamicul, netemându-se de vreun atac, nu 
se mai îngrijea de flancuri. 

Acum se vedeau precis soldaţii inamici. Coloana se 
mişca încet la vale. Dar ce-î asta? Inamicul se opreşte o 
clipă şi apoi, se reîntoarce în grabă. Era un zgomot surd, 
urale şi strigăte. 

- Ce o fi? întrebă colonelul Bogatnou; n-au fost oare, 
răpuşi cei din grupa a doua? Dar în acelaşi clipă se auzi 

un puternic ecou ce venea de departe, care ne cutremură 
o clipă pe toţi: „Albii sunt înfrânţi.” 

- înainte! Să nu-i lăsăm din vale! strigă colonelul. 

Bolşevicii, care până aici nu ne observară, se 

întoarseră spre a da ajutor trupelor angajate la luptă. Ce 
s-o fi întâmplat? Ce o fi cu băieţii mei? - mă gândeam eu. 
Dar mă liniştii îndată. O surdă bătaie de mitralieră dădea 
de ştire că ei trăiesc. Dar poate că o mânuieşte altcineva! 
Şi o sudoare rece îmi umezi tâmplele. 

Mitraliera de pe dâmb era pusă în bătaie: 

- Foc de secerare pe capul coloanei ce se retrage, 
distanţa 1600, începeţi! 

Şi dintr-odată valea răsună de trăsnetele puştilor şi 
ale mitralierilor. Bolşevicii se vedeau atacaţi chiar în capul 
coloanei, dar erau atât de buimăciţi, încât o tuliră iarăşi 
înapoi, din ce în ce mai aproape de bătaia armelor noas¬ 
tre. Se adunară ca o turmă de oi, toţi strigau şi nu ştiau în¬ 
cotro să o apuce. Numai după vreo zece minute înţeleseră 
că plumbii zboară dinapoia lor. Atunci învălmăşeala fuse 
şi mai mare. Cei mai mici şi slabi fură turtiţi, cei tari îşi 
tăiară drum înainte şi apucară în goană nebună spre 
gura văii. Ieşirea, însă, era ţinută sub focul mitralierei 
şi detaşamentului de pe dâmb. Cei din vale trăgeau fără 
să mai ochească în mulţimea care turbase de groază. 
Bolşevicii aruncară armele şi se puseră în zăpadă, unii pe 
pântece, alţii şezând. Semn de predare. 

Atunci, colonelul dădu ordin detaşamentului de 
pedeştri de pe dâmb să înainteze şi să închidă gura văii. 
Mitraliera însă trăgea înainte şi vai de nenorocitul care 
cuteza să se strecoare din vale. Intrarea era îngrădită cu 
mormane de trupuri, care înfiorau pe cei veniţi din urmă. 

în timpul acesta, coloana începu înaintarea pe vale 
şi îndată după cotitură, bolşevicii se văzură faţă în faţă 
cu albii. 

- La baionetă! comandă cineva de la bolşevici şi 
vreo 200 se aruncară asupra coloanei noastre. 

Dar nu s-au putut apropia nici până fa 100 de paşi 

şi, orbiţi de focurile noastre, aruncară armele. 900 de pri¬ 
zonieri, cei mai mulţi erau din evadaţii de la Afexandrovsk. 
Armele fură adunate şi sub o pază puternică fură ţinuţi 
pe loc, iar restul trupelor merse înainte, de unde se mai 
auzeau încă împuşcături dese. 

înaintea noastră era un sat de chirghizi, unde urma 
o luptă îndârjită şi de unde se vede că grupa a Il-a fusese 
respinsă, deoarece se afla în mâinile roşilor. 

Din partea opusă nouă, cânta mitraliera cu mici în¬ 
treruperi şi salve după salve, trase de grupuri mai mici, se 
vede ale grupei a IJ-a pe care bolşevicii o înteţeau. 

Când ajunserăm în preajma satului, linia de trăgători 
era desfăşurată şi dădurăm drumul la schiuri pe deal în 
jos. Patru sute de oameni zburară pe schiuri într-o linie, 
până aproape de marginea satului. 

Bolşevicii îi întâmpinară cu o grindină de plumbi, dar 
nimic nu putea opri elanul acestor trupe şi în goană se 
începu înconjurarea satului. 

Bolşevicii făcură o sforţare deznădăjduită spre a 
scăpa prin fugă, însă totul se sfârşi atât de repede, cât 
ai clipi din ochi. Un foc înfricoşat pomi asupra satului, 
unde era un zgomot şi un vaiet ca în iad. Plumbii treceau 
prin şatrele chirghize, ucigând pe mulţi dintre locuitorii 
paşnici. 

Mitraliera de pe creasta dealului dădu câteva 
împuşcături asupra satului şi bolşevicii furioşi se avântară 
la atac, dar fură respinşi după o jumătate de oră de luptă 
crâncenă. Şi pe aici erau evadaţi, văzându-se prinşi în 
cleşte, aruncară armele şi cu pumnii năvăliră asupra albi¬ 
lor. Se muşcau şi sugrumau unul pe celălalt. 

Ruşii însă, fură doborâţi, şi cum niciunul nu voia să 
se dea prins, aproape toţi fură ucişi. Dinspre pădure se 
arătară alţi prizonieri, făcuţi de grupa a Il-a. La ora 12 lupta 
se sfârşise şi inamicul era complet distrus. Fură făcuţi 
prizonieri în total 1700 de oameni, dintre care aproape 
600 evadaţi de la Alexandrovsk, restul mineri şi puţini din 
foştii soldaţi ai garnizoanei din Ceremkovo, care se ţinură 

vitejeşte, dar văzând că lupta e pierdută, se împrăştiară 
prin păduri, spre frontiera chineză. 

Lucrurile se petrecură astfel: 

Coloana a Il-a ajunse dimineaţa la aulul chirghiz 
însă fără a ne întâlni. în timpul acesta, fură trimise is¬ 
coade spre stânga ca să ne dea de urmă. Unul s-a reîn¬ 
tors cu ştirea că s-au văzut multe urme ca de trecerea 
unei trupe, dar crezând că vor fi fost bolşevici, n-a mai 
cules alte ştiri. 

în vremea aceasta grupa a 11l-a începu atacul faţă 
în faţă cu bolşevicii. Aceştia răspunseră slab şi bătură 
câteva atacuri şi contraatacuri fără însă a-i putea urni 
pe bolşevici din loc. Grupa a lll-a suferi pierderi multe, 
deoarece bolşevicii se cramponaseră pe creasta dealului, 
iar cei ce dădeau atacul erau în vale. Astfel, lupta urma 
cu noroc schimbăcios, până ce grupa a Il-a desfăşurată în 
trăgători nu luă pe la spate pe inamic. 

Aici bolşevicii se luptară cu mult eroism. Crezând 
poate că e numai vreun detaşament slab de recunoaştere, 
se aruncară cu toată forţa asupra noului adversar, lăsând 
trupe puţine în faţă, care să ţină în şah grosul armatei 
albe, cum credeau ei. 

Atacul vehement al roşilor sili grupa a ll-a să se 
retragă. Mitralierele româneşti susţinură această re¬ 
tragere, dar auzind cei de la grupa a lll-a mitralierele, 
ştiau că nu sunt ale bolşevicilor, şi deci, atacară din nou, 
şi care nu le fu surprinderea când aproape nimeni nu le 
mai stă în faţă. într-un iureş puternic ajunseră în culmea 
dealului şi, în goană, alergară în ajutorul coloanei a ll-a. 
Văzându-se bolşevicii din nou atacaţi din două părţi, îşi 
retraseră aripa dreaptă, dând astfel posibilitatea acestor 
grupe de a se uni. 

Luptele urmau cu succes schimbăcios. Evadaţii de la 
Alexandrovsk se luptau vitejeşte şi batalionul garnizoanei 
din Ceremkovo. Dar atacurile din două părţi ale albilor îi 
zăpăciră pe roşii şi se dete semnalul retragerii, când, din 
neprecauţiune, o companie înaintată a albilor fu ruptă de 

grosul trupelor şi înconjurată. Soldaţii aruncară armele şi 
atunci semnalul de retragere se revocă din nou, iar fugarii 
erau chemaţi la luptă. în momentul acesta coloana colo¬ 
nelului Bogatnou intră în acţiune şi inamicul fu zdrobit. 

Ruşii pierdură în luptele acestea, de la începutul 
acţiunii, 318 soldaţi şi mulţi răniţi. Dintre români nici unul 
şi erau cei dintâi care deschideau focul şi ultimii la re¬ 
tragere. Ei iubeau această armă, îi cunoşteau puterea, şi 
de aceea erau îndrăzneţi şi viteji. Erau şi ei fericiţi că lu¬ 
crurile ieşiră atât de bine. Colonelul Bogatnou era printre 
ei şi le strângea mâna. îi erau şi lui dragi, căci mulţumită 
lor, aceste lupte fură câştigate, altfel se putea uşor întâm¬ 
pla ca soldaţii să treacă de partea răsculaţilor şi atunci 
totul era pierdut. Inamicul pierdu în aceste lupte peste 
1200 morţi, în afară de răniţi. 

Compania care s-a predat a fost dezarmată şi mer¬ 
gea şi ea în rând cu prizonierii. Asta spre pedeapsă. Dar 
la cel dintâi popas, o deputăţie ceru să vorbească cu colo¬ 
nelul Bogatnou şi după ce se rugară să-i ierte şi făgăduiră 
că de aici încolo vor prefera mai bine să fie omorâţi decât 
să-şi dea armele, fură iertaţi şi li se înapoiară armele. 

Am umblat toată noaptea. Dimineaţa, pe la orele 9, 
ajunserăm la Ceremkovo. Aici ne întâmpină tot oraşul, 
împreună cu protoiereul, îmbrăcat în sfită şi cu prapori. 

Prizonierii fură închişi în cazărmi, iar regimentul 
rusesc, împreună cu românaşii mei, plecară la gară, unde 
erau cartiruiţi în vagoane. 

în Ordinul de zi românii au fost ridicaţi în slava ceru- 

f 

lui şi se spunea precis că „numai mulţumită eroismului lor 
s-au câştigat aceste biruinţe”. 

Vestea despre aceste lupte ajunse până la tabăra 
română de la Voenii-Gorodok, însă cu adaosul că eu aş 
fi căzut. Comandantul Legiunii, colonelul Kadletz, printr-o 
telegramă, întrebă pe colonelul Bogatnou, despre rezul¬ 
tatul luptelor şi despre soarta mea. Răspunsul a fost un 
strălucit raport despre faptele de vitejie ale primei unităţi 
româneşti din Corpul de Voluntari Român care lua parte la 

lupte ca unitate naţională împreună cu armata rusească, 
iar despre mine că eram sănătos. 

Soldaţii mei scumpi şi-au făcut datoria tot atât de 
strălucit ca şi fraţii lor, munteni şi moldoveni, pe frontul 
din Carpaţi şi de pe Şiret. 

în aceeaşi zi, s-a oficiat la biserică un Te Deum pen¬ 
tru strălucita izbândă, după care urmă o paradă militară. 
La această paradă detaşamentul meu a fost viu aplaudat 
de toţi locuitorii oraşului şi de ofiţerii ruşi şi cehi care erau 
prezenţi. Românii defilară intonând marşul drag al fraţilor 
de la Dunăre: 

Ardealul, Ardealul, 

Ardealul ne cheamă, 

Visam de când eram copii 
Să trecem Carpaţii, 

Ne trebuie Ardealul, 

De-o fi să ne-ngroape de vii! 

Seara, în vagoanele încălzite, băieţii mei îşi istori¬ 
seau întâmplările de peste zi şi era o plăcere să-i asculţi. 
Peste două zile, însă, plecarăm din nou în direcţia Alex- 
androvsk. Se semnalase ivirea mai multor bande de „par¬ 
tizani" care silesc locuitorii satelor să se alieze cu ei, să 
atace trenurile şi să strice linia ferată. 

Şi am plecat în taigaua rusească, în mijlocul unor 
păduri seculare, pe unde duceau numai cărări pe care 
putea străbate câte un singur om. Am trecut multe vaduri 
cu ape mari, unde locuitorii priveau uimiţi la noi şi mai cu 
seamă la bucătăriile de campanie, ale căror coşuri erau 
luate drept ţevi de tunuri şi cum fumegau, credeau că sunt 
gata să tragă. 

O parte a populaţiei era formată din ruşi, foşti 
condamnaţi, colonizaţi acum, o altă parte şi cea mai mare, 
era alcătuită din tunguzi, a căror ocupaţie era creşterea 
vitelor, a taranzilor mai cu seamă, pescuitul şi vânatul. 
Erau atât de departe de lume, că multe sate nici nu erau 
însemnate pe hartă şi nu aveau nici o legătură cu impe- 

riul. Nu ştiau nimic de revoluţie, ştiau însă că stăpânul lor 
este marele ţar-alb de la „Fitiburg" (Petersburg). 

în multe sate am izgonit pe bolşevici făcând mulţi 
prizonieri şi, după două săptămâni, ne-am reîntors la Ce- 
remkovo, curăţind întreaga regiune de bolşevici, care cei 
mai mulţi şi-au pierdut urma prin tundrele care acoperea 
cea mai mare parte a Siberiei de Nord. 

După încheierea expediţiei, regimentul rusesc plecă 
înapoi la Irkutsk, detaşamentul meu, însă - la cererea 
colonelului Bogatnou - rămase mai departe la Ceremkovo, 
ca să liniştească cu desăvârşire pe muncitorii minelor. Se 
aduse un alt batalion în garnizoană şi două escadroane 
de cavalerie. 

Acum domnea linişte şi nu era zi să nu mergem la 
vânat. Oamenii mei se întorceau totdeauna cu iepuri albi 
ca zăpada, ba uneori şi cu câte o căprioară. 

Locţiitorul meu, sublocotenentul Roşea Junior, îmi 
raporta din când în când despre starea companiei. 

Colonelul Bogatnou era ocupat cu noi recrutări de 
oşteni ca să-şi completeze numărul necesar al batalioa¬ 
nelor sale de pază, având un sector de o mie nouă sute 
patruzeci kilometri pe linia ferată. 

într-o zi mă preumblam pe strada principală, când 
pe lângă mine trecu o sanie elegantă, trasă de un cal 
superb în frumoase hamuri de paradă. Şi cum trecu ca o 
nălucă, doi ochi frumoşi de fată, îmbujorată de frig, mă 
priviră zâmbitori. Avea pe cap o beretă de catifea neagră, 
iar pletele blonde îi fâlfâiau bătute de vânt. 

Toată ziua şi seara am visat numai la ochii aceia 
frumoşi. A doua zi, iarăşi, mă duc în oraş, tot cam pe vre¬ 
mea aceea, dar n-am mai văzut-o. O săptămână întreagă 
trecu astfel, când într-una din zile, ordonanţa mea îmi 
spune că domnul colonel are o fată frumoasă „ca un 
soare”. 

Colonelul mă invitase de vreo câteva ori la dânsul, 
însă mereu fusese câte ceva care mă împiedicase de a 
mă duce. Acum mă hotărâi să-i fac vizita. Mă îmbrăcai în 

ţinută mai bună şi urcai deluşorul din faţa gării, unde era 
teatrul. Uitasem să spun că la etaj era cancelaria garni¬ 
zoanei şi locuinţa colonelului. 

Mă duc în cancelarie şi colonelul îmi face reproşuri 
de ce nu l-am vizitat până acum. Mă luă apoi de braţ şi 
mă conduse în apartamentele dânsului. Aici mă prezentă 
unei doamne şi ne lăsă pe amândoi, scuzându-se că 
peste o jumătate de oră se va întoarce şi vom lua masa 
împreună. 

Eu vorbeam slab ruseşte şi nu pricepusem bine ce 
spunea colonelul. Şi iată-mă cu fata colonelului, peste 
a cărei frunte trecuseră multe toamne, dar rămaseră, 
totuşi, frumuşică. Fată bătrână, mă gândii, şi îmi înjuram 
în gând ordonanţa. Dar totuşi, trebuia să-i fac puţină curte 
şi începui a-i depăna în ruseasca mea stricată, despre 
ocupaţia zilnică şi o întrebai cum îi trec zilele, acum când 
jur împrejur e numai război şi la ce visează. îmi spuse că 
o duce tot aşa din 1914 şi nu se plictiseşte, dar că i-au 
murit mulţi prieteni în război şi că alţii nu se mai găsesc. 

- Domnişoară, oare mirele dumneavoastră n-a căzut 
în război? o întrebai eu, deoarece ştiam că toate fetele 
bătrâne spuneau aşa. Ea făcu ochi mari, mă privi mirată, 
apoi zâmbi cu bunătate şi luând o poză tristă, întări cele 
spuse de mine. 

Eu o mângâiai, că vor veni şi zile mai bune, durerile 
se vor uita şi în suflet din nou va fi primăvară. Ea zâmbea 
cu ochii ei frumoşi şi mă rugă să-i povestesc despre ţara 
mea. 

începui eu a-i povesti crâmpeie din viaţa mea de pe 
front, împestriţată din când în când cu câte o aventură de 
dragoste, când deodată văd că deschide o cutie de masă, 
plină cu tutun şi îşi răsuci o ţigaretă, ca un soldat. Oho! 
mă gândeam eu, adevărată fată bătrână! 

- Dar dumneavoastră sunteţi însurat? 

- Eu? M...da, da, sunt însurat şi am doi copii... 

- Sunt mari băieţii? 

- Cel mare de trei ani. 

- Şi nu i-aţi văzut demult? 

- De la începutul războiului. 

îi spusei că sunt însurat ca să nu-şi pună ochii pe 

mine. 

- Sunteţi aici de două săptămâni; de ce nu ne-aţi 
făcut până acum vizita? Ori poate vreo intrigă amoroasă 
v-a împiedicat? Rusoaicele noastre sunt foarte drăguţe şi 
plac mult străinilor. 

- Da, într-adevăr, sunt frumoase şi cu una dintre 
cele mai drăgălaşe vorbesc eu acum. 

- Ah, dumneavoastră sunteţi foarte gentil, însă 
fiţi mai modest cu complimentele, - ei, dar acum să mă 
scuzaţi, privighetorile nu se hrănesc cu poveşti, mă duc 
să văd ce-i cu masa, şi se scuză de mai-nainte că prânzul 
va fi modest, ca în tabără. 

Dintr-o cameră vecină se auzea ţăcănitul unei maşini 
de scris. Domnişoara îmi recomandă să răsfoiesc, cât voi 
fi singur, un teanc de jurnale ilustrate cu frumoase vederi 
din ţara ostaşilor de pe frontul german. 

Ea trecu în camera unde se auzea ţăcănitul maşinii, 
care deodată încetă şi peste două minute un râs homeric 
al unor femei făcu să răsune toată încăperea. Şi iată că 
uşa se deschise din nou şi domnişoara veni râzând spre 
mine, însoţită de o altă fată. Eu mă sculai şi ce să vezi? 
în faţa mea, fata din sanie, cu buclele de aur şi cu ochii 
frumoşi şi umezi. 

- Domnule, îmi daţi voie să vă prezint pe fata mea, 

Olga. 

Eu încremenii pe loc şi simţii că obrajii îmi ardeau, 
fetiţa însă râdea cu hohot şi îmi întinse mâna. 

- Aşa-i că am o mamă frumoasă? însă, vedeţi, să nu 
vă îndrăgiţi de ea, că vă spun tatii! Şi râdea înainte, as- 
cunzându-şi faţa cu mâinile ei mici ca nişte flori. Dar iată 
că vine colonelul şi zâmbind întreabă ce s-a întâmplat. 
Fata începe a-i povesti, cum am luat-o drept domnişoară 
pe mamă-sa, şi cum începusem a-i face curte. Colonelul 
râdea şi mă bătu pe umăr: 

- Bine-ai făcut. Vezi, dumneaei îmi tot aduce aminte 
de frumoasele de prin Varşovia, când eram cu regimentul 
pe acolo. 

Ne aşezarăm la masă şi colonelul destupă o sticlă 
de votcă. 

- Vă place vodca? mă întrebă el. 

- Un păhăruţ nu zic ba, şi ciocnirăm. 

- Eu zău nu ştiu cui nu-i place vodca noastră... eu 
o beau bucuros. Dumneata zici că numai un păhăruţ bei 
şi basta. Vezi aşa am avut eu un coleg al meu, în regi¬ 
mentul 57 din Chişinău, unul Furtună, român, moldovean. 
„Acesta bea până cădea sub masă. Şi voia să se însoare, 
dar nici o fată de familie mai bună nu vrea să-l ia. S-a 
dus el într-un sat îndepărtat în Basarabia, la o fată de 
popă şi a cerut-o. Fata şi părinţii au fost bucuroşi. Când 
vodca se aduse pe masă, el spune că nu bea deloc. Dar 
socrul începu să se supere, doar la aşa zi trebuie să se 
guste măcar şi bietul Furtună bău un păhărel şi grozav se 
strâmba. Dar veselia creştea şi el şi-a uitat de ce-a zis, 
a băut şi a mai cerut, până ce nu se mai putu scula de la 
masă. Dar fata totuşi l-a luat. Azi, mi se pare că a intrat în 
armata română. El a avut mai mult noroc ca mine. 

„Şi eu am primit o telegramă de la Sfatul Ţării, în care 
sunt invitat acasă, să organizez armata basarabeană, dar 
n-am putut străbate. Telegrama am primit-o la Sizran şi 
am plecat imediat spre Basarabia. Prin multe clipe grele 
am trecut, până am ajuns pe malul Basarabiei, la Bender. 
Aici ne-am dus în gazdă ta un moldovean, ca dimineaţa să 
plecăm spre Chişinău. 

„Ne gândeam că acum am scăpat de toate torturile 
din tren, unde soldaţii ruşi făceau vânătoare de ofiţeri, 
când femeia ţăranului unde trăsesem, vine repede la 
noi în cameră şi ne spune să ne ascundem imediat că 
bărbatul ei la noapte vrea să ne omoare şi să ne jefuiască. 
Ne-am luat bagajele şi voiam să plecăm cu o trăsură spre 
Chişinău, dar tocmai atunci înaintau românii spre Tighina 
şi printre plumbii româneşti trebui să părăsim Basarabia 

noastră, trecând iarăşi nnalul Nistrului. 

„De aici, apoi, se începe o epopee foarte tristă. Am 
plecat spre Sizran, unde ne lăsaserăm o parte a bagaju¬ 
lui nostru. Aici bolşevicii! îmi făcură propunerea să le fiu 
comandant şi să organizez o divizie, în caz contrar voi fi 
arestat cu întreaga famil ie. A trebuit să fug de acolo şi am 
avut noroc că în noaptea aceea s-a dat foc tuturor maga¬ 
zinelor de praf şi muniţii. Multă lume s-a prăpădit acolo. 
Cu chiu cu vai ne-am aciuat într-un vagon şi am ajuns 
până la Irkutsk, ultima m«ea garnizoană. Dar acum dacă ne 
va ajuta Dumnezeu, ne vom reîntoarce acasă.” 

Şi colonelul visa cum se va ocupa el cu via lui din 
Buicani şi îşi va trăi linişstit amurgul vieţii. 

Eu îi făcui propunerea să intre în corpul nostru de 
voluntari, dar el îmi spuse că ar face-o cu drag, dar ceva 
mai târziu, să se mai liniştească ţara şi treburile pe front 
să meargă mai bine. Atunci va veni. 

După-amiaza aceea a fost poate cea mai fericită zi 
a mea. Faţă în faţă cu această fată frumoasă, după care 
visasem o săptămână întreagă. Ea absolvise anul trecut 
Institutul fetelor nobile, al cărui patron era ţarul Pavel I şi 
deci vorbea binişor limbile franceză şi germană. Mă bucurai 
mult căci cu ruseasca mea nu puteam mişca sufletul aces¬ 
tei fete. Atât ea cât şi colonelul mă rugară să le dau lecţii 
de româneşte şi din prima zi, făcurăm un progres destul 
de mare, deoarece colonelul ştia puţin moldoveneşte. 

De aici înainte nu-mi mai adusei aminte de vânătoare 
şi iată-mă, zi cu zi, cu fata aceasta, pe care simţeam că 
trebuie s-o văd după cum trebuie să respiri aerul. 

Câteodată mă invita cu sania şi acestea erau cele mai 
scumpe momente. De atunci îmi sunt dragi săniile ruseşti, 
mici, abia pentru o persoană. Trebuia să stăm strânşi unul 
lângă altul şi ca să nu cad la hopuri, cu dreapta trebuia 
să cuprind talia vecinei. De câte ori nu uitam să-mi retrag 
mâna, până ce ea, surâzând, îmi spunea că stă foarte 
bine! 

Alteori porneam pe cai de rasă mongolă, mici, dar 

numai vine, în stare să alerge trei zile de-a rândul. Colo¬ 
nelul dase un ordin ca pentru ea să se aducă un cal 
blând, nesperios, şi încălecam. De acasă porneam la pas, 
dar cum ne vedeam în câmpie, lăsam frânele şi caii se 
aşterneau într-o goană sălbatică. într-o zi eu îi luasem 
înainte şi când mă uit înapoi, văd că ea a rămas aproape 
cu jumătate kilometru. O aşteptai. Ea îşi bătea cu nagaica 
roibul, care nu simţea şi nu-şi iuţea goana. 

Când fu lângă mine, era aprinsă la faţă, iar pletele 
blonde îi fâlfâiau sun căciuliţa neagră de catifea. Era ca 
un copil de casă al trecutelor vremi. Descălecâ şi mă rugă 
să schimbăm caii. Fără a mă gândi la urmări, schimbarăm 
caii şi şeile. O rugai, însă să nu atingă calul cu pintenii, 
căci nu-l mai poate opri. Ea râse şi mă asigură că nu se 
teme. 

în sfârşit se avântă pe cal. Se aşeză bine şi mă 
aşteptă să mă urc şi eu. 

- Domnule, vedeţi marginea pădurii? şi ea întinse 
nagaica în direcţia arătată, cine va ajunge primul, va 
avea oarecare drepturi asupra celuilalt, inclusiv până la o 
sărutare - de mână - zâmbi ea ştrengăreşte. 

- Bine! răspunsei eu, înclinându-mă. 

Nici nu isprăvii bine vorba şi ea se aşternu câmpu¬ 
lui ca o rândunea. Vedeam numai pletele, care fâlfâiau şi 
coada calului ca fuiorul în vânt. Strâng eu calul meu din 
pulpe şi-i înfig pintenii în coaste, de gemu, îl atinsei o 
dată cu nagaica, şi-i dădu drumul. Dar simţii deodată că 
marginea pădurii n-am s-o ajung eu primul. Era cel mai 
blând şi mai leneş cal ce-am încălecat vreodată. Distanţa 
dintre noi se mărea văzând cu ochii. în urma amazoanei 
mele se vedeau numai bulgării de zăpadă zvârliţi de co¬ 
pitele roibului ei. Dar deodată văd că părăseşte şoseaua 
şi calul o ia spre stânga. Eu încremenii. Spre stânga du¬ 
cea o cale ferată strâmtă înăuntrul minelor de cărbuni. în 
tot momentul putea ieşi trenul din adâncul minelor. 

Se vede că nu mai putea stăpâni calul, căci în drum 
îi văzu bereta care-i zburase de pe cap. Un chinez o ridică 

şi mi-o dete. Când ajunsei la cotitura drumului, ea stătea 
lângă murgul ei şi se scutura de zăpadă. 

Era palidă, dar totuşi zâmbea şi îmi spuse cu voce 
tremurând de emoţie că atunci când a văzut calul că coteşte 
spre drumul de fier şi că înainte i se deschidea gura neagră 
a tunelului, a cuprins gâtul calului cu amândouă mâinile şi 
s-a lăsat cu tot corpul în jos. Calul a obosit şi s-a oprit. 

Ne-am grăbit să ieşim din această înfundătură 
grozavă. Doamne, ce ar fi făcut cu mine colonelul de se 
întâmpla vreo nenorocire! 

- Oare să ne întoarcem acasă? zic eu. 

-Ah, nu, de ce? Eu îmi încalec calul meu cel blând şi 
facem o plimbare de un ceas. Dar acum marginea pădurii 
nu mai joacă nici un rol, adăugase ea şiret. 

După ce ne-am întors acasă şi ne despărţirăm cu 
vorba că mâine vom face iarăşi o plimbare, când a doua zi 
mă dusei cil caii înşeuaţi, colonelul îmi spuse să mă duc 
singur, că fata nu-şi poate mişca picioarele de durere. N-a 
călărit de mult şi acum o dor vinele. 

Am plecat singur, pe unde fusesem în ajun şi mă 
lăsai furat de visuri, visuri dragi de primăvară, care s- 
au născut în ziua când ochii aceia frumoşi din sanie mă 
priviră zâmbind, iar pletele ei blonde fluturau în vânt. 

Cu timpul ne-am împrietenit, dar erau şi zile de 
acelea când îmi amăra sufletul. în privirile ei era atâta 
răceală că-mi îngheţau şi mie cuvintele pe buze şi atunci 
ne despărţeam repede şi în gând mă juram să nu mai dau 
pe la ea. 

Câte două-trei zile nu mă mai arătam, dar mă apuca 
dorul de ochii verzui şi atunci nu mai aveam astâmpăr. 
Noroc că colonelul nu-şi uită de lecţiile lui de româneşte 
şi trimitea după mine. 

Când o revedeam zâmbind ca un copil fericit şi 
făcându-se supărată că nu mai vreau s-o văd, îmi venea 
s-o strâng în braţe, s-o fur şi să ne ascundem undeva. 
Din ochi îmi citea gândurile şi mă ameninţa cu degetul, 
iar gura-i mică ca un degetar înflorea într-un zâmbet, care 

trebuia mai mult să-l simţi decât să-l vezi. Şi ne împăcăm, 
după mici diferenţe de păreri, ca peste două-trei zile să 
ne despărţim mai străini ca totdeauna. 

înainte de masă, în fiecare zi făceam instrucţie cu 
soldaţii, iar din când în când exerciţii de tragere la ţintă la 
poligonul rusesc. 

într-una din zile îmi dispăru plutonierul-major. Prin 
poliţie am aflat că s-a dus în lume cu nevasta unui co¬ 
merciant din localitate. Mi-am adus aminte un altul de 
la Irkutsk, care totodată îmi prezintă şi o scrisoare din 
partea locţiitorului meu, Roşea Junior. Scrisoarea era 
plină de grijă şi mă rugă să mă reîntorc, deoarece în Cor¬ 
pul nostru lucrurile stau prost, şi anume: după plecarea 
în ţară a domnului V. Niţescu, Comitetul Naţional îşi pier¬ 
duse prestigiul avut, mai cu seamă că era influenţat de 
o parte a ofiţerimii, recrutate din lagărele de prizonieri şi 
prin anumite dispoziţii, în taină, lucrau în contra colonelu¬ 
lui Kadletz. 

Acesta, văzând că are zece stăpâni, căuta să 
se scape de ei. între soldaţi de asemenea se făcuse o 
propagandă mincinoasă; cum că şi Comitetul doreşte să 
ducă Corpul în patrie, pe când colonelul Kadletz vrea să-l 
îndrepte spre front. Se făcură, deci, două tabere. Ofiţerii 
veniţi din România erau pentru continuarea războiului, 
ceilalţi, pentru plecarea acasă. Prezenţa mea era deci ab¬ 
solut necesară la unitatea pusă sub comanda mea. 

în aceeaşi zi mă prezentai colonelului Bogatnou şi-i 
adusei la cunoştinţă dorinţa de-a pleca imediat la Corpul 
meu. Deoarece liniştea era deplin stabilită, colonelul făcu 
raport Comandamentului Corpului nostru, că deocamdată 
detaşamentul românesc se poate reîntoarce în garnizoa¬ 
na sa. 

Se înţelege, eu nu le-am spus motivele ce mă făceau 
să mă grăbesc spre Irkutsk şi fata îşi închipuia că, vezi 
Doamne, ea e vinovată. La despărţire ne-am luat rămas 
bun ca buni prieteni, dându-mi ca amintire o fotografie a 
sa şi un frumos lucru de mână. Colonelul era trist, el şi 

începuse să vorbească româneşte destul de binişor, iar 
doamna mă privea cu duioşie şi trebui să le promit sol¬ 
emn, că în curând am să îi vizitez. Şi am plecat. 

Pe de o parte îmi părea bine, căci ultimele zile mă 
făcură morocănos şi îmi cam neglijam ostaşii din cauza 
caracterului schimbăcios al zânei mele, cum o numeam 
în taină. 

Când fata îmi întinse mâna, simţii că tremură în a 
mea şi mă rugă să nu cred că ea e aşa, după cum s-a 
arătat. 

- Sunt mult mai bună, veţi vedea, şi dacă doriţi, 
scrieţi-mi din când în când. Aş dori, ca să aveţi cele mai fru¬ 
moase amintiri despre noi şi zilele petrecute împreună. 

Şi iată-ne în drum spre tabăra românească. Soldaţii 
mei încă legaseră prietenii, dar le-a fost greu numai 
ce-a fluierat locomotiva şi trenul se puse în mişcare. Da, 
şi aici ca şi la Kurgan, multe inimi tremurau pe peronul 
gării. Aşa-i tinereţea. Lumea se sfiieşte să vorbească des¬ 
pre sentimentul acesta, cu toate că e cel mai duios şi 
mai curat şi e tot ce regreţi mai mult, atunci când în su¬ 
flet e toamnă târzie şi în afară de amintiri nimic nu te mai 
leagănă. 

La Voenii-Gorodok ne primiră cu urale, dar dintr-o 
singură aruncătură de ochi văzui că tabăra era răscolită, 
în câteva zile, însă, s-a făcut ordine. Colonelul Kadletz 
şi-a pus mănuşa de fier şi a început să cureţe Corpul de 
neghină. 

Restului din Comitetul Naţional, ca să nu se mai 
amestece în afacerile interne ale Corpului, i s-a designat 
oraşul Tomsk ca reşedinţă. Asemenea şi alţi ofiţeri, pe 
care nu-i mai amintesc, şi o parte a soldaţilor, care nu vo¬ 
iau să se supună întru toate comandamentului, fură trimişi 
înapoi în lagăr. Păcat că mulţi români au preferat lagărul 
de prizonieri, în urma intrigilor şi propagandei unor domni 
de tristă amintire. Dar ce-a rămas a fost floarea. 

Se dădu Corpului o nouă organizare şi francezii îl 
luară sub tutela lor. De aici înainte corpul se numeşte: 

„Legiunea Română de Vânători Transilvăneni - Buco¬ 
vineni”. Fiecare soldat a subscris un angajament prin care 
se obligă să servească interesele României şi aliaţilor ei 
până la pacea generală. 

Se formară două batalioane independente: „Horia" 
şi „Mărăşeşti”, iar al treilea de rezervă, ca bază de com¬ 
pletare a celor dintâi, cu un efectiv de 3500 combatanţi. 

Acum ne pregătim de zor să plecăm pe front, unităţile 
erau bine instruite şi echipate, nemailipsind materialul 
tehnic. 

Şi din compania mea de mitraliere s-au dus în lagăr 
vreo 15 soldaţi, care peste o săptămână s-au reîntors şi 
m-au rugat să-i reprimesc în orice condiţii, l-am primit. Şi 
erau atât de mulţumiţi! 

Am amintit despre dispariţia sublocotenentului 
Stroe, cum şi cu toate cercetările au fost zadarnice. Azi a 
fost aflat pe drumul dintre Irkutsk şi tabăra noastră, arun¬ 
cat într-o fântână. Cercetându-se, s-a constatat că a fost 
împuşcat în cap. Se presupune următoarea întâmplare: 

întorcându-se singur, noaptea târziu, din Irkutsk, a 
fost atacat de bolşevici, împuşcat şi aruncat în fântână. 

l-am făcut o înmormântare frumoasă. 

Scump şi drag camarad. Ai plecat din Moldova ca 
să-ţi jertfeşti viaţa pentru patrie. Departe, pe meleagu¬ 
ri străine, monumentul tău de viteaz este împodobit cu 
cetini de brad şi poartă o inscripţie scrisă în limba ţării 
tale: „Mort pentru întregirea Neamului”, care va spune 
călătorilor povestea ta sublimă. Odihneşte în pace, drag 
camarad, iar noi vom duce ultimul tău salut şi dor ţării, pe 
care ai iubit-o mai presus de toate! 

Băleanu, dorind a şti mai repede ce se petrece pe 
front, după ce sfârşi examenul, şcoala militară a ofiţerilor 
de sub comanda lui, ceru să fie repartizat la unităţile 
ruseşti de pe front. Despărţirea fu duioasă, dar nu l-am 
putut convinge să mai aştepte până ce vom pleca cu toţii. 
Fu repartizat la trupele care operau pe malul stâng al Ca¬ 
mei, un afluent al Volgăi. 

Moga era un brav comandant de companie şi mult 
iubit de femei. 

în oraşul Irkutsk, cu garnizoană tare, din cauza 
nemulţumirii populaţiei, fu nevoie să se aducă compania 
mea de mitraliere. încă mai înainte de sosirea de la Ce- 
remkovo, la raportul ce l-am dat colonelului Kadletz 
despre activitatea detaşamentului meu, mi-a spus că în 
curând va trebui ca compania de mitraliere să se mute în 
Irkutsk. 

Până aici fusese căpitanul rus, Crasilnicov, cu un 
alt detaşament de mitraliere, dar plecând spre front, colo¬ 
nelul Kadletz m-a recomandat pe mine Marelui Stat Major 
Rusesc. 

într-aceea colonelul Kadletz mi-a mulţumit şi m-a fe¬ 
licitat pentru bravura de la Ceremkovo, spunându-mi că 
sunt propus Marelui Stat Major spre avansare, în fruntea 
căruia se afla generalul francez Janin. 

în răstimpul acesta mă mai dusei într-o sâmbătă 
seara la Ceremkovo. Nici nu mă aşteptam la aşa primire 
bună din partea ei, şi-mi părea soarele a răsărit în sufletul 
meu, când iarăşi ne certarăm şi ne-am despărţit, fără a 
dori să ne mai revedem. Şi ce credeţi, pentru ce? Pentru 
o sărutare pârdalnică. Am plecat în ziua următoare la 4 
dimineaţa, spre mirarea colonelului şi a soţiei lui. 

Eram foarte trist dar şi furios. Mai bine aşa, mă gân¬ 
deam eu. Destul cu dragostea. Până ce n-am întâlnit pe 
fetişcana aceasta, eram liber şi îmi vedeam de treabă ca 
orice om de omenie, dar în timpul din urmă vedeam că 
lucrurile şchiopătează şi carul ieşise din făgaş. 

Aceasta fu în Duminica Floriilor a anului 1919. Peste 
cinci zile, la Vinerea Mare serba ziua naşterii, şi am fost 
şi eu invitat, până a nu veni furtuna. Acum mă gândeam 
că vor trece multe vineri până ce voi călca pe urmele 
bătute. 

în cele patru zile următoare făcui instrucţie cu arun¬ 
carea grenadei. Şeful instrucţiei era colegul meu din 
şcoala militară, sublocotenentul V. Moldovan din Bucovi¬ 

na. în câteva zile băieţii îşi însuşiră toate calităţile unor 
buni grenadiri. 

Cât timp eram ocupat, totul mergea bine; dar îndată 
ce rămâneam singur mă apuca câte un dor să mă duc 
în lume, dor după ochii aceia frumoşi, pe care n-am să-i 
mai văd niciodată. Era într-o joi. într-o clipă m-am hotărât 
să mă duc cu taraful de lăutari la Ceremkovo. îi trag o 
serenadă şi acasă. 

Trenul plecă la şapte seara şi la trei spre ziuă 
eram acolo. Lăsai vorbă muzicanţilor să vină la mine, iar 
eu în vremea aceasta mă căzneam să-i scriu pe un bi¬ 
let felicitările de ziua de naştere. în fine, iată şi dancii 
mei, cu scripcile subsuoară. Repede ne învoirăm şi la 
ora 7 ne urcarăm în tren. Taraful acesta era compus din 
16 muzicanţi. Cu toată înghesuiala ce domnea în tren, 
flăcăilor mei îndată li se făcu loc, după ce promiserâ că 
vor improviza un mic concert. 

Erau vestite tarafurile de lăutari români din Rusia, 
în cele mai splendide restaurante şi pavilioane de vară 
erau numai ţigani români. Dar aici, nu-i numeau ţigani, ci 
români, confundând pe români cu ţiganii, cum zicea ves¬ 
titul deputat basarabean în Duma rusească, Purişchevici, 
când vorbea de români, spunea, că sub acest nume nu 
se înţelegea numai numele de popor ci şi profesia, adică 
lăutari. 

Ţiganii cântară câteva doine de pe Mureş, care prin 
jalea şi plânsul lor le plăceau ruşilor, stăpâniţi de melan¬ 
colie, după cum sunt şi stepele lor. 

Ruşii erau galanţi şi multe bancnote adunară ţiganii. 
Când se mai liniştiră, Radu, dirigentul orchestrei, de fel 
din Bucovina, începu să-mi povestească amintirile lui de 
muzicant, din vremi de pace. Câte serenade n-a făcut şi 
câte inimi n-a mişcat cu arcuşul lui! 

Deodată, ochii lui, parcă unşi cu ulei, de iuţi şi focoşi 
ce erau, prinseră a zâmbi şi iată, îmi povesti el, că era în 
Cernăuţi şi într-o bună zi din postul Paştilor, ca şi acum, 
vine la el un teolog ucrainean şi-l roagă să facă serenadă 

unei domnişoare. 

- Acum, eu Cernăuţiul îl cunosc bine, zise Radu, 
văd că ieşim din oraş şi tocmai dincolo de gară, la o casă 
de gospodari, ne postarăm sub fereastră şi începui eu 
de „inimă albastră", când deodată se deschide poarta şi 
stăpânul casei iese afară cu doi dulăi pe care îi asmute 
asupra noastră. N-au rămas decât zdrenţe din smok- 
ingurile noastre. Gospodarul, ca bun creştin, nu ştia ce-i 
aia serenadă, spuse Radu cu autoritate, şi mai ales în 
postul Paştilor! 

în fine, iată că era aproape ora trei şi un frig afară 
de nu cutezai să răsufli din toţi plămânii, şi o lună de lu¬ 
mina ca ziua. 

Cum sosirăm, intrarăm în bufetul gării şi ne încălzirăm 
cu ceai, trecurăm apoi dâmbul pe care era teatrul de care 
ne puturăm apropia numai după ce ofiţerul de serviciu îmi 
vizită oamenii. 

Băieţii se aşezară în dreptul ferestrei zânei mele şi 
deodată, în liniştea acea profundă, scăldată în razele de 
lună, care făceau ca această semifortăreaţă să ia aspectul 
unui castel medieval, se revărsă ca o undă moale şi atât 
de fermecătoare, nemuritoarea „Serenadă” a lui Schubert. 
După ea urmă „Serenada” lui Braga, apoi „Chanson-triste” 
a lui Ceaikovski. 

Cum priveam visător la geamurile în dosul cărora 
sta ascunsă cea mai frumoasă floare a stepelor sarmate, 
care în treacăt mi-a zâmbit şi mie, văd că ele se deschid 
încetişor şi o umbră albă alunecă în dosul lor şi o ploaie 
de flori căzu asupra trubadurilor mei. Era cea mai scumpă 
recunoştinţă a acestui suflet de fată. 

Mai târziu, am aflat că toate aceste flori au fost 
primite cadou cu ocazia aniversării sale. Urmă apoi o 
„Nocturnă” de Chopin şi o „Romanţă” adusă de mine din 
Moldova, „Rămâi, o nu pleca, rămâi!" La urmă, ca să-şi 
mai dezmorţească degetele şi de adio, o ardelenească 
de-a noastră. 

Ofiţerului de serviciu îl lăsai un bilet cu rugămintea 

să-l dea la destinaţie şi îngheţaţi de gerul care bântuia, 
ne vârârăm din nou în bufetul gării, iar peste un ceas, 
trenul ne ducea spre tabără. 

Când ajunsei, compania mea era gata de marş. 
Noaptea, pe când eu călcam pe urmele paşilor trecuţi pe 
unde m-a purtat norocul sau nenorocul şi pe unde mi-au 
rămas toate dorurile, o telefonogramă urgentă mă aviză 
că la ora 8 să plec cu întreaga unitate la Irkutsk. 

CAPITOLUL XI 


Oraşul era înţesat de „partizani” de-ai bolşevicilor 
şi populaţia e temea de vreo revoltă cu ocazia sfintelor 
sărbători ale Paştilor. 

După un marş de o oră. treceam râul de cristal al 
Angarei şi intrarăm în capitala Siberiei, cel mai mare şi 
mai bogat oraş al acestei ţări, punând stăpânire pe hotelul 
„Modern”, în etajul căruia se afla Statul Major al Legiunii 
Române. 

Străzi largi şi edificii pompoase îţi delectau privirea, 
iar vitrinele erau arhipline cu tot ce produce această ţară 
bogată. Dintre toate, cele mai elegante erau magazinele 
de giuvaiericale, care te fascinau cu bogăţia lor. Tot felul 
de obiecte artistic lucrate din platină, aur şi argint, apoi 
bogatele magazine cu blănării scumpe ruseşti şi mărfuri 
de mătase din China şi Japonia. 

Te credeai într-unul dintre cele mai principale oraşe 
comerciale ale Occidentului. 

Străzile erau pline de lume veselă, care se pregătea 
să întâmpine sărbătorile cu toate bunătăţile legate de ele. 
Mari stindarde ruseşti, trase de-a curmezişul străzilor, îţi 
făceau impresia arcurilor de triumf. 

Clopotele catedralelor umpleau văzduhul cu zvonul 
lor şi în toate bisericile se făceau slujbe pentru reînvierea 
credinţei strămoşeşti, reînvierea armatei şi a demnităţii 
naţionale. 

Cei două sute de soldaţi ai mei cu cele 18 guri de mi¬ 
traliere treceau cântând, în rânduri strânse, şi fură obiec¬ 
tul unei vii aclamaţii a publicului, când colonelul Kadletz 
ne întâmpină şi primi defilarea noastră. 

îmi aşezai băieţii în trei mari săli ale hotelului „Mo¬ 
dern". După ce întocmirăm legătura cu toate unităţile 
ruseşti din garnizoană, restul zilei îl folosirăm la facerea 
priciurilor. Noaptea o petrecurăm îmbrăcaţi şi gata de ple¬ 
care. 

Dar sărbătorile trecură în linişte. Şi ce sărbători! 
Sărbătoarea păcii. Stăpânul şi servitorul se sărută, iertân- 
du-se unul pe celălalt. în aceste zile vrajba şi ura se mol- 
comesc, iar glasul de clopote duce vestea biruinţei Fiului 
lui Dumnezeu, peste codrii uriaşi şi stepele fără margini, 
peste râuri mari, până la Oceanul îngheţat şi până la 
capătul extrem al credinţei pravoslavnice, până la Saha- 
lin şi Vladivostok. 

Mari tabere de oameni, care pândesc ca fiarele, în 
aceste zile, în sufletele lor pline de vitejii, se coboară 
sentimentul dragostei, al iertării. Comunicatele oficiale 
anunţă linişte, atât pe frontul activ din Urali cât şi pe cel 
intern. Doar unde sectorul e ocupat de fiii împărăţiei Cer¬ 
ului, de chinezi, liniştea din noaptea învierii e tulburată de 
dese împuşcături. 

în pribegia mea am văzut multe neamuri de oameni, 
dar pot afirma că, chinezii, care sunt atât de mult lăudaţi de 
scriitorii veacurilor trecute, după jidani, sunt cei mai cruzi 
şi lacomi oameni din lume. în aceste vremi de restrişte, 
când nimic nu mai era sigur şi aproape fiecare se gândea 
la pielea proprie, aceşti chinezi care cu miile inundaseră 
Siberia, îşi ofereau cu mare sârguinţă serviciile lor la cele 
mai grozave funcţiuni. 

Toţi se îmbulzeau să fie călăi pe la diferite tribunale 
militare, pentru ca să poată jefui pe cei osândiţi. Şi uci¬ 
deau cu barda sau cu ştreangul, după cum era osânda, 
zâmbind ca nişte copii nevinovaţi. 

Bolşevicii aveau multe unităţi compuse numai din 
chinezi. De altfel soldaţii viteji, trag până la ultimul pro¬ 
iectil şi apoi se pun în genunchi şi aşteaptă de la inamic 
lovitura de graţie. Atât de uşor trec din viaţa aceasta pe 
cealaltă, ca şi când ar fi un lucru de toate zilele. 

în trecerea mea prin Charbin am văzut o execuţie 
chinezească. Erau vreo 20 de cunguzi. Chinezi şi mon¬ 
goli, şi stăteau îngenunchiaţi unul după altul. Călăul, un 
gigant cu o bardă ascuţită ca briciul reteza la rând ca¬ 
petele osândiţilor. 

Dacă capul cădea dintr-o singură lovitură, toţi ceilalţi 
osândiţi strigau cu voce puternică: „Hool", adică „bine!". 
Nici cea mai mică teamă de moarte nu se putea citi pe 
feţele şi ochii lor. 

Dacă, însă, nu le plăteşti solda la timp - când sunt 
angajaţi în vreo armată - să se vadă înconjuraţi peste tot 
de duşmani, nu trag nici un cartuş şi-i zadarnică orice 
intervenţie în afară de bani şi îţi răspund în toiul luptei, 
cu o linişte filozofică, bătându-şi arma cu mâna: „dai pa¬ 
rale, maşina tlage, nu dai, nu tlage”, spun ei în limbajul 
lor peltic. 

Sovietele îi şi puneau pe chinezi în locurile cele 
mai primejdioase, îngrijindu-se ca să primească solda la 
timp. 

CAPITOLUL XII 


în ziua a doua de Paşti iată că mi se prezintă un 
curier de la Ceremkovo. Aduse un pachet şi un răvăşel 
din partea domnişoarei Olga. Mulţumeşte de felicitări şi 
surpriza făcută: 

„Muzica acea eterică, divină, care m-a mângâiat în 
ajunul zilei mele de naştere, n-am s-o uit niciodată. A fost 
un vis frumos, mai frumos decât am sperat vreodată. Vă 
mulţumesc. Totodată, vă rog ca din când în când să daţi 
pe la noi. Aici vă aşteaptă prieteni foarte buni. 

Muzicanţilor, care mi-au făcut o bucurie ce nu se 
poate măsura, vă rog să le împărţiţi darurile mele mo¬ 
deste de Sfintele Paşti: ouă roşii şi cozonaci.” 

Ce să vă spun? Cu greu mă deprinsem cu gândul 
de a nu o mai vedea şi poate, de aş fi văzut-o zilnic aş fi 
izbândit, dar nevăzând-o mă apuca câte un dor năprasnic 
după ochii ei frumoşi, după toată fiinţa ei, şi inima parcă 
tânjea şi aşa în fiecare seară când rămâneam singur. 

Şi din nou se începură zile înfrigurate, când munceam 
cât douăzeci, numai să uit, să pot fi liniştit. Din zori de zi 
până seara eram ocupat cu trupa şi de la un timp am ob¬ 
servat că oboseala fizică îmi face bine. 

Legai noi cunoştinţe în societatea rusească, cu un 
profesor de la şcoala militară din Irkutsk, cu colonelul An- 
dreevski care, spre bucuria mea, îmi arătă un album cu 
vederi din alte vremi. Un regiment de cavalerie rusesc al 

Mecet tătăresc din Irkutzk 


cărui patron era regretatul rege Carol I al României, cu 
ocazia jubileului său, aştepta venirea oaspeţilor români. 
Acesta era regimentul de cavalerie de „Vologda”. Se ve¬ 
dea un grup de chipeşi ofiţeri români, roşiori, în frunte cu 
domnul Averescu, pe atunci, colonel. 

într-una din zile am făcut cunoştinţă cu mai mulţi 
ofiţeri ruşi veniţi de la generalul Denikin, comandantul 
frontului căzăcesc de la Don. Au venit la cererea directo- 

râtului din Omsk, ca să reorganizeze armata. Era tot ce 
avea Rusia mai bun şi mai select. 

Aceşti ofiţeri fură repartizaţi pe la Statele Majore 
ale marilor unităţi, ca să supravegheze bunul mers al 
instrucţiei, echipării şi operaţiunilor armatei ruseşti si¬ 
beriene. 

Nu din pricina lipsei de ofiţeri au venit din sudul Ru¬ 
siei, pentru că aceştia erau parcă mai mulţi decât soldaţii, 
ci din aceea a lipsei de ofiţeri destoinici, cu dragoste de 
ţară şi plini de încredere în propriile puteri. 

Ofiţerimea rusească din Siberia parcă-şi făcea de 
cap. Niciodată nu s-a purtat mai reacţionar cu soldaţii 
ca-n aceste vremi de grea cumpănă, când trebuia să te 
serveşti de tot tactul şi sângele rece ca să poţi sta deasu¬ 
pra valurilor şi să câştigi dragostea trupei. Dar când te 
paşte nenorocul, de te-ai face luntre şi punte, de ce ţi-e 
scris nu scapi! 

Cu toate că erau stăpâni pe o ţară mare şi cu toate 
resursele necesare pentru amenajarea armatei, e încre¬ 
derea în propriile puteri era atât de mare, că arareori 
puteai întâlni vreun ofiţer care spera încă în restaurarea 
Rusiei monarhiste sau republicane. 

Toată nădejdea siberienilor era în cazacii lui Deni¬ 
kin. Conform radiogramelor, armata Albă din sudul Rusiei 
într-adevăr repurta succese frumoase şi se spera într-o 
apropiată mare ofensivă. 

Dar forţele armatei siberiene nu erau suficiente 

p 

pentru o astfel de operaţiune. Dacă n-ar fi fost invidia 
dintre diferiţii şefi militari, probabil aproape s-ar fi ajuns 
la rezultate favorabile şi poate s-ar fi înlăturat catastro¬ 
fa care a început în momentul când trupele cehoslovace 
îşi manifestară tot mai tare dorinţa de a se reîntoarce în 
patrie. 

Rând pe rând, aceste trupe de voluntari părăseau 
frontul din Urali, iar locul lor era ocupat de trupele tinerei 
armate siberiene, care n-avea încă un ideal în numele 
căruia ar fi putut să lupte cu succes. 

în Extremul Orient stăpânea generalul Merculov, mai 
apoi Horvat, după Baikal, pe Amur, atamanul Simionov, 
care nici nu voia să ştie de directoratul din Omsk. îşi fa¬ 
brica banii proprii şi după forma dudzionilor chinezi, căuta 
să stăpânească ca un mic ţar peste această provincie. 

în momentele grele prin care trecea directoratul, 
ajutorul acestor generali ar fi putut să dea rezultate 
hotărâtoare şi Siberia s-ar fi putut susţine, iar ruşii pribegi 
ar fi avut şi ei o patrie. 

Ziarele din nou aduc ştiri îmbucurătoare de pe front. 
O ofensivă parţială a armatei siberiene avea rezultate fru¬ 
moase. în câteva zile înainta până aproape de Samara, 
ocupând importantul nod de cale ferată Kinel. 

în acest timp directoratul rusesc din Omsk fu înlăturat 
şi amiralul Kolceak se declară guvernator ai Siberiei şi 
dictator al tuturor ruşilor. 

Lumea aştepta mult de la amiralul Kolceak, noul 
stăpân al Siberiei. Aştepta reforme democratice şi noul 
program de muncă al guvernatorului. Până aici în direc¬ 
toratul din Omsk, compus din reprezentanţii tuturor par¬ 
tidelor politice, era un haos şi o atmosferă grea. Nimeni 
nu ştia ce trebuie să facă. O singură măsură salutară ţării 
n-a putut fi prezentată consiliului de miniştri fără ca să nu 
fi fost de la început socotită ca inadmisibilă. Sau că avea 
caracter prea democrat, care zgâria urechile autocraţilor 
de la fosta curte imperială, sau că în sârguinţa lor, unii 
membri ai directoratului prezentau proiecte şi legi, care 
poate le-ar fi admis Alexandru al lll-lea, cel mai despotic 
dintre^ultimii ţari, care iarăşi erau privite ca inadmisibile. 

într-o atmosferă atât de înecăcioasă nu se putea 
naşte nici o idee înaltă, generoasă, pentru salvarea 
patriei, la a cărei poartă bătea un duşman cu mult mai 
înspăimântător ca germanii: bolşevicii. 

Aşa că presa rusească de toate culorile salută cu • 
încredere pe noul stăpân al ţării, pe amiralul Kolceak. 

Şi într-adevăr se simţea în toată ţara un salt înainte 
spre bine şi progres. întărindu-se legăturile cu Ameri¬ 

ca şi vestul Europei, ţara fu inundată de mărfuri pentru 
populaţie şi stocuri mari de efecte pentru unităţile ruseşti 
slab îmbrăcate. Valuta se ridică deodată şi lumea, care 
până aici privea nepăsătoare la desfăşurarea eveni¬ 
mentelor, începu să se agite şi să conlucreze la binele 
obştesc. 

Toate lagărele erau pline de prizonieri din Armata 
Roşie. Un fior îţi trecea prin şira spinării, când vedeai 
aceste umbre de oameni, schelete cu piele de pergament 
şi cu ochii înfriguraţi, adânciţi în orbite, privind la trecători 
de după zăbrelele închisorii lor, cu ultima disperare a 
omului care se vede dus la osândă. 

Acestor nenorociţi li se da numai 50 de grame de 
pâine pe zi. Era sistemul cel mai sigur spre a scăpa mai 
repede de ei. De n-ar fi fost consulatul şi Crucea Roşie 
daneză, de mult n-ar mai fi rămas nici unul în viaţă, pentru 
că tifosul exantematic făcea mari ravagii printre eî şi zile 
întregi zăceau în barăcile ticsite, pe unde cei vii dormeau 
alături de cei morţi. 

Kolceak se gândi şi la aceşti nenorociţi şi dădu ordin 
să fie nutriţi mai bine, iar aceia care îşi manifestau dorinţa 
de-a intra în armata siberiană, după ce promiteau că vor fi 
credincioşi noului stăpân, puteau fi primiţi imediat. 

Urmarea a fost că peste o lună siberienii nu mai 
aveau nici un prizonier roşu. Toţi intrară în armata 
naţională. Peste câteva săptămâni nu-i mai cunoşteai. 
Bine îmbrăcaţi şi hrăniţi, trecând în rânduri strânse, îţi 
făceau impresia unei armate bune şi disciplinate. Acum 
totul atârnă de felul cum ştia comandantul să-i discipli¬ 
neze şi să-i pregătească sufleteşte. 

în împrejurările grele de atunci, ar fi fost de ajuns 
o purtare umană din partea ofiţerimii, ceea ce era grozav 
de greu. Era greu, pentru că deşi erau mulţi ofiţeri, însă 
cei ce îşi pricepeau meseria erau foarte puţini. Cu un cu¬ 
vânt, lucrurile luară o întorsătură favorabilă. Se zvonea 
că însuşi atamanul Simionov îşi va porni călărimea lui de 
peste Baikal, spre frontul din Urali. Ba se auzea că japon- 

ezii, în schimbul insulei Sahalin, vor lua parte activă pe 
front, asigurând pe ruşi de victorie. Ce cuminte lucru ar fi 
făcut ruşii dacă ar fi ajuns la un acord cu japonezii! 

Pe de altă parte transportul se făcea în condiţii tot 
mai bune. Până aici aproape nici un tren nu pleca de 
la Vladivostok cu material militar spre Urali, fără să nu 
fi fost jefuit sau aruncat în aer de partizanii bolşevici, 
care numărau câteva zeci de mii de baionete, ascunşi în 
pădurile de pe ambele părţi ale drumului de fier. Aşadar şi 
paza [iniei se făcea cu mai multă râvnă. 

într-una din zile, cum mergeam agale spre casă, 
pe strada principală văd silueta unei femei, care semăna 
mult cu domnişoara Olga. Iuţii pasul şi într-adevăr era ea. 
Niciodată nu mi s-a părut atât de frumoasă. 

-Ah, bună ziua, domnule, cum vă aflaţi? îmi zice ea 
în româneşte, amintindu-şi lecţiile făcute cu mine. 

- Bine, domnişoară, mi-a fost dor de dumnea¬ 
voastră. 

- „Nicevo ne ponimaiu”, zise ea încet, clătinându-şi 
capul, în vreme ce cu ochii, care ar fi făcut revoluţie într-o 
mănăstire, mă privea şiret. Când i-am spus că mi-a fost 
dor de ea, s-a făcut că nu-nţelege, cu toate că cuvântul 
„dor" a fost analizat de noi în cele mai mici amănunte. O 
luarăm încet spre parcul oraşului păzit de statuia lui Alex¬ 
andru al Ifl-lea. 

- Pe câte zile aţi venit, domnişoară? 

-Atârnă de dispoziţie. E adevărat ce mi-aţi spus? 

- Foarte adevărat. 

- Bine. Eu vă sunt datoare, şi am să vă plătesc. 
Ah, domnule, dacă aţi şti cât am fost eu de fericită... vă 
amintiţi... atunci, în noaptea aceea cu serenada? Am ador¬ 
mit în gând cu granzii spanioli şi cu tainicul Quadalquivir. 
Şi ce rău mi-a părut că ne-am despărţit supăraţi. Când 
veţi veni la noi? şi ochii ei mă priviră cu multă căldură. 

- Nu ştiu, în curând vom pleca pe front. 

- înainte de plecare veniţi pe la noi. Eu v-am dat o 
fotografie de amintire a zilelor bune şi rele petrecute la 

noi. V-am dat-o cu dragă inimă, dar, totuşi, plecând pe 
front să mi-o trimniteţi înapoi. Fotografia e semn rău... şi 
eu vreau ca durmneavoastră să vă reîntoarceţi sănătos, 
iar când veţi urmbla în acea lume mare să nu-mi uitaţi 
chipul. Şi de vor trece zile şi nopţi multe, multe, şi vă veţi 
reîntoarce într-o zi, nu uitaţi că în mica fortăreaţă de la 
Ceremkovo aveţi prieteni, care vă urmăresc cu gândul şi 
poate şi cu inima. Acum numai mişeii nu încing spada şi 
rând pe rând pleacă pe front, toată Rusia noastră bună şi 
vitează. 

Ne aşezarăm apoi pe o laviţă, pe malul frumoasei 
Angara. Pe malul opus erau câteva poiene înverzite, pline 
de soare şi împrejmuite de mesteceni şi brazi, iar mai 
în fund se ridicau în zare culmile înalte, vineţii, din jurul 
Baikalului. Soarele se apleca tot mai mult spre orizont, iar 
în parc se furişară lungi şi tainice umbre. 

în pletele vecinei mele scăpărară ultimele raze ale 
soarelui, iar în ochii ei umezi, mari şi gânditori, parcă 
se-ntinse vălul melancoliei şi ea se-ntoarse spre mine: 

- Să nu-mi vorbiţi nimic. E atât de bine aşa... atât 
de bine. Cuvintele strică armonia şi firul poveştii. Cu toate 
că sunt din fire veselă, dar uneori îmi place singurătatea, 
mai cu seamă îm amurgul serii. Dumneavoastră vă plac 
baladele? Eu le ador. Cât timp am fost Ia Institut, am trăit 
în lumea baladelor. Umbrele cavalerilor din vremuri apuse 
planau în vechile săli. Am crescut în cultul eroilor, al iu¬ 
birii de patrie şi dinastie... şi deodată, parcă suflul morţii 
a şters tot trecutul plin de poezie şi romantism... Dar, vă 
spun, eu ştiu că sunt frumuşică şi mă bucură grozav lu¬ 
crul acesta. Ştiţi de ce? Altfel n-am fi ajuns amici buni. 
Ei, dar acum să mă conduceţi acasă. Eu sunt în gazdă 
la directorul institutului meu, un bătrân morocănos, care 
de-ar şti că am fost singură în parc, ar fi în stare să mă 
închidă. Mâine dimineaţă va sosi tata, deci veniţi la noi, 
pe la orele patru. Mâine se joacă opera „Dubrovschi” şi aş 
dori s-o văd. 

O petrecui până acasă pe strada Troiţcaia, unde 

locuia bătrânul director şi consilier tainic Ivanov şi ne 
despărţirăm amici buni. 

Acasă mă aştepta ordonanţa mea, Petre, căruia i- 
am dat pe faţă bucuria. Dar Petru nu se bucură, ci mai 
curând se întristâ. El avea concepţia lui în ce priveşte 
dragostea şi femeia. îmi ştia toate necazurile şi după cât 
am observat el o ura, pentru zilele triste ce mi le adusese 
pe capul nostru. 

El îşi găsise o prietenă, pe fata din casă a unei ar¬ 
tiste, trăiau bine şi Petru se cerea în fiecare seară la ci¬ 
nematograf. 

La 15 Aprilie am fost înaintat în grad şi a ceasta nu 
conform angajamentului, ci pentru vitejie în luptele de la 
Ceremkovo, iar colonelul Bogatnou m-a propus spre de¬ 
corare Marelui Stat Major, cu crucea Sfântului Gheorghe. 
Aşteptam brevetul din partea guvernatorului Kolceak, pe 
care nu l-am mai primit până azi. 

Seara târziu, îmi veni ordin din partea Statului nos¬ 
tru Major, că mâine, împreună cu adjutantul colonelului 
Kadletz, suntem designaţi ca deputăţie românească la pa- 
nachida eroilor cehi, căzuţi pentru eliberarea Siberiei. 

Seara mi-o petrecui ca de obicei, ascultând muzică 
în restaurantul „Birja”, unde se aduna lume mai uşoară şi 
clipele treceau fără să le simţi greutatea. 

Acest local era vizitat de ofiţerime şi refugiaţii ruşi 
din toate unghiurile imperiului. Bucuroşi că au scăpat cu 
viaţă, îţi făceau impresia că nici unul nu se gândea la 
viitor, ci numai la prezent. Această lume voia să stoarcă 
viaţa ca o lămâie, gustând dintr-o dată tot ce ar fi putut 
să le dea. 

Azi erau fericiţi că pot să stea la căldură, să-şi uite 
durerea într-un pocal de şampanie, iar muzica să le înşele 
închipuirea cu umbra fericirii pierdute... Mâine?... poate 
iar retragere, foame, oboseală şi teama de a fi prinşi de 
bolşevici. Toate laolaltă făceau din această lume o turmă 
nebună, sălbatică, care ca fiarele încolţite adulmecă în 
cele patru vânturi şi întrebându-se încotro oare să apuce, 

unde-i limanul suferinţelor? 

Acum pentru această lume „fata-morgana” era China 
cu oraşele ei bogate, Charbinul, Pekingul şi Şanhaiul. 

Ştia că acolo va fi la adăpost. Era şi ceva patriotism, 
însă, un patriotism anemic. Puţini erau aceia care credeau 
într-o întorsătură spre bine a lucrurilor. Şi totuşi, pe front 
situaţia era destul de favorabilă, dar păsările de mare simt 
furtuna cu o zi, cu două mai înainte, şi o prevestesc prin 
ţipete înfiorătoare, stridente - aşa şi ruşii albi. 

Dimineaţa, cu automobilul comandamentului nos¬ 
tru trecem Angara în dosul gării pe o colină unde se afla 
cimitirul militar. O frumoasă piramidă de pietre servea 
ca monument pentru eroii căzuţi. într-o groapă comună 
îşi dormeau somnul de veci 80 de viteji cehi. Monumen¬ 
tul purta următoarea inscripţie: „Pe maluri depărtate aţi 
sângerat voi, cei mai buni fii ai patriei cehe, pentru reîn¬ 
vierea, mărirea şi fericirea ei. Dormiţi în pace, scumpi le¬ 
gionari, iar numele vostru va fi scris în cartea de aur a 
Patriei recunoscătoare.” 

Câteva doamne din Comitetul Slavian făcură o mică 
pomană. Aici fusei prezentat generalilor Pavlo şi Sirovi. 

După masă plătii solda companiei şi în vederea 
tragerii de mâine la poligonul rusesc, ordonai curăţirea 
armelor şi mitralierelor. 

în sfârşit, iată orele se apropie de patru şi plecai 
spre Troiţcaia, cea mai drăguţă uliţă a mea, umbrită de 
salcâmi care începuse să dea în floare, şi în curând mă 
văzui faţă în faţă cu colonelul Bogatnou, acest viteaz pui 
de român, pierdut în marea moscovită. 

întâlnirea fuse prietenească, ca între vechi cama¬ 
razi de arme. 

- Bine ai venit, domnule! Cum o duceţi cu sănătatea 
şi când plecaţi pe front? Am învăţat până acum aproape 
o mie de cuvinte româneşti. Mulţumesc pentru cărţile şi 
dicţionarul trimis. 

- Peste două săptămâni plecăm, după cât se aude, 
în ceea ce priveşte sănătatea, mulţumesc, sunt bine. 

Mă prezentă apoi directorului institutului de fete, 
domnul Ivanov, un bătrân simpatic şi inteligent, care 
cunoştea atât de bine ţara noastră ca şi când ar fi trăit 
mereu acolo. Era de origine din Caucaz şi vorbea cu atâta 
dor de acest romantic ţinut, de Casbec şi Veşta, vârfuri 
acoperite cu zăpadă eternă, la poalele cărora petrecea în 
fiecare an vacanţele de vară. 

Acum avea aproape 70 de ani şi lumea era învrăjbită. 
Simţea că n-o să mai vadă frumosul Caucaz. 

Colonelul îmi spuse că ar veni în legiunea română, 
dacă ar fi numit şef al ei. Eu i-am dat sfatul să vină în orice 
condiţii, totuşi ar fi mai sigur că va ajunge în Basarabia, 
decât să rămână mai departe în armata siberiană. 

„De mai bine de 25 de ani am mâncat pâinea 
împăratului meu, am fost oştean credincios tării în vre¬ 
murile bune, şi azi, când e încolţită peste tot de hidra 
bolşevică, m-aş simţi foarte nenorocit dacă i-aş părăsi 
drapelul. De s-ar îndrepta puţin lucrurile, atunci da, voi 
intra în Legiunea Română; deocamdată, însă, mi-e im¬ 
posibil” 

„Maria Alexeevna vă trimite salutări şi vă invită la 
Ceremkovo”. 

Mulţumii şi rugai pe colonel să transmită doam¬ 
nei salutările mele. în timpul acesta, iată că apare şi 
domnişoara Olga şi spuse că n-ar strica să mergem azi 
la Operă. 

Colonelul declară că nu merge, domnul director era 
slab şi bătrân. Deci rămânea să mă duc eu şi o cumnată 
a domnului Ivanov, o nemţoaică de pe Riga, cu apucături 
de călugăriţă şi grozav de invidioasă. 

Ştiam că o să ne facă viaţa amară, ţinându-se de 
noi ca umbra, sub pretext de a fi damă de companie a 
domnişoarei Olga... O cunoscusem încă de la Ceremkovo. 
De pe atunci începuse a ne face mici mizerii, neslăbin- 
du-ne nici un moment, şi cunoştea, afurisenia, toate lim¬ 
bile pământului. Astfel, într-o zi, ca să-i facem în necaz, 
domnişoara Olga se uita la mine semnificativ şi începu 


191 






Simian fîhişa 


o convorbire, care o aruncă pe nemţoaica mea în su¬ 
dori şi îşi purta ochii miraţi de la unul la altul. Adevărul e 
că nu înţelegea nimic, în afară de cuvinte singuratice şi 
domnişoara Olga luând loc pe un divan, făcu o faţă galeşă 
şi ajutată de o mimică bogată, începu a înşira la cuvinte 
româneşti pe care le învăţase de la mine, unele accen- 
tuându-le mai tare, altele abia şoptindu-le şi plecându-şi 
ochii, apoi, ca o eroină din Turgheniev, oftă şi mă fură cu 
privirea. 

Eu eram fericit, auzind cât de frumos ştie guriţa 
acea mică să pronunţe cuvintele limbii mele şi într-un mo¬ 
ment mă aplecai şi-i sărutai mâna. 

Nemţoaica încremenise şi făcându-şi cruce, îşi 
plesni palmele şi unde nu-mi începu: „Ah, dar e grozav 
ma chere Maria Alexeevna, închipuie-ţi, ştii că ei vorbesc 
o limbă cu totul necunoscută? Olga îvanovna, după cât 
am înţeles a vorbit despre amor. Dar se poate aşa ceva? 
Absolventă a institutului... şi dânsul, ca un Don Juan, îi 
sărută mâinile şi încă în prezenţa mea. Nu mai stau aici, 
plec la Irkutsk!” - şi uitându-se supărată la mine, îmi zice, 
strâmbându-se: „vorbeşte româneşte!”. 

Maria Alexeeva zâmbi şi-i spuse că Olga a avut un 
bun profesor de limba română, dar mai degrabă crede că 
va fi fost vreo poznă a fetei, care e mare amatoare de 
glume. 

De atunci, n-am mai văzut-o până azi. Credeam că 
m-a uitat, dar ţi-ai găsit. Când m-a zărit, a exclamat: „Ah, 
monsieur Româneşte!" 

în curând se servi ceaiul, care se bea la ruşi cu multă 
ceremonie. înainte de toate, se pune samovarul greu pe 
masă, de-a stânga stăpânei casei şi, dacă eşti nou venit, 
te-ntreabă de-ţi place ceaiul tare sau mai slab. Se pune 
apoi esenţa în fiecare ceaşcă. Printr-un robinet al samo¬ 
varului se umplu ceştile cu apă fierbinte. 

Un miros plăcut se ridică în aburii ce se-nalţă din 
fiecare ceaşcă. Ceaiul nu se bea cu rom sau cognac, ci 
numai cu zahăr. Mâncărurile auxiliare sunt, însă, mai im- 

portante: icre negre sau roşii, sardele, unt proaspăt şi câr- 
nat făcut anume pentru ceai. Apoi diferite dulciuri, pentru 
cei cărora nu le plac cele înşirate mai sus. 

Dar în orice casă, fie de plebeu sau a celui mai 
neaoş aristocrat, vodca este băutura de predilecţie, pe 
care o beau cu plăcere, atât bărbaţii cât şi femeile. 

Eu mă obişnuisem cu un pahar, două de ceai, dar 
ruşii beau mult, până la şase pahare. Dacă eşti în so¬ 
cietate mai aleasă, mulţumeşti gazdei, dacă însă eşti la 
un provincial, îţi întorci simplu paharul cu fundul în sus. 
Acesta e semn că nu mai bei şi deci nu te mai pofteşte 
nici gazda. în general, însă, ruşii sunt foarte ospitalieri şi 
iubitori de străini. 

Domnul Ivanov dădu semnalul sculării de la masă şi 
atunci toţi răsuflarăm mai uşor. 

Colonelul ieşi să se întâlnească cu nişte cunoscuţi 
din Statul Major, iareu cu domnişoara Olga şi doamna Erna 
ne îndreptarăm spre teatru, care se afla la întretăierea 
străzii Troiţcaia cu Bolşaia. Luarăm o lojă „beile etege”. 
Toate lojile vecine erau arhipline cu femei frumoase şi 
militari. Afişele anunţau nume sonore ale celor mai vestiţi 
artişti de la Opera imperială din Petrograd. 

O muzică simfonică delectâ publicul cu tot ce geniul 
rusesc a dat mai de seamă omenirii. Se cânta tocmai „Le- 
snaia-Scasca” {Povestea Codrului), a lui Ceaikovski. Mu¬ 
zica plină de vrajă şi visuri, care te făcea să uiţi o clipă de 
toate frământările meschine ale vieţii şi care îţi amintea 
că nu mai este şi altă viaţă, frumoasă, ideală, care se as¬ 
cunsese undeva departe, pe alte tărâmuri. 

Dar iată ridică cortina şi înaintea noastră se ivi un 
fermecător peisaj de la ţară. Curtea şi parcul boierului 
Troecurov. în parc e o fetiţă cam de 12 ani şi un mic cava¬ 
ler, îmbrăcat în haină militară, elevul cadet Dubrovski, fiul 
vecinului proprietar şi prieten al lui Troecurov. 

Troecurov era cel mai bogat din întregul guvernământ 
şi-i plăcea ca toată lumea să-i poarte respect şi, mai cu 
seamă, să-i ştie de frică. Singurul luî prieten era vecinul 

său, Dubrovski, moşier scăpătat în urma vieţii largi, 
cheltuită prin toate capitalele apusene. Era însă vlăstar al 
unei vechi familii boiereşti, a cărei origine se pierdea în 
negura vremurilor. 

Amândoi, rămaşi văduvi, se gândeau să-şi unească 
odată copiii şi să redea vechea strălucire a familiei Du¬ 
brovski, prin ajutorul bogăţiei imense a boierului Troe- 
curov. 

Copiii, deşi mici, jocul lor era atât de gingaş, că de 
la prima ochire vedeai că micii vecini se iubeau fără să 
şi-o spună. Pe de altă parte, pe terasa frumoasei case 
domneşti, îşi beau în tihnă cafeaua şi fumau din lungile 
narghilele proprietarul moşiei şi bătrânul Dubrovski, 
aruncând din când în când câte-o privire de dragoste 
copiilor lor. 

- Ce mai pui de cavaler va ieşi din Saşa al tău! Va fi 
o mândreţe a gărzii. 

- Dar şi tu ai o fetiţă, care de pe acum promite atât 
de mult! Va fi o stea a capitalei noastre! 

După ce şi-au lăudat îndeajuns odraslele şi ciubu- 
curile li s-au stins, se îmbrăţişară şi Dubrovski, împreună 
cu micul cadet, plecă spre casă, lăsând în urmă-i pe 
micuţa Liza cu o lacrimă în colţul genelor şi fluturând 
mica-i batistă. 

Inima ei micuţă simţea durerea despărţirii şi mult 
timp nu-şi luă ochii de la rădvanul care tot mai mult se 
pierdea în stepă, ascunzându-se într-un nor de pulbere. 

De atunci au trecut ani. Micul cadet de odinioară de¬ 
veni un strălucit ofiţer al gărzii imperiale iar tovarăşa lui de 
jocuri şi de dragoste, cea mai frumoasă floare din întreg 
ţinutul. Dar acum se iveau alte piedici, neprevăzute mai 
înainte. Boierii nu se mai iubeau. Prietenii de odinioară, 
deveniră acum duşmani de moarte, iar Troecurov, stăpânit 
de urâta-i patimă a răzbunării, jefui pe fostul său prieten 
Dubrovski de ultima avere ce-o mai avea şi care muri de 
inimă rea. Cearta a venit din lucru de nimic, dar sfârşitul 
ei tragic nu l-a aşteptat niciunul din foştii prieteni. 

Saşa, chemat grabnic din Petersburg, află pe bătrânul 
său tată în agonie şi aflând adevărata cauză a nenorocirii 
lui, jură să-şi răzbune cumplit pe duşmanul de moarte al 
tatălui său şi acelor boieri vecini, care l-ar fi putut ajuta 
contra uneltirilor mârşave ale lui Troecurov. 

Tânărul Dubrovski demisionă din armată şi împreună 
cu vreo câţiva credincioşi, începu a prăda curţile boiereşti, 
făcând pe boierul Troecurov să tremure din tot corpul, 
neştiind ceasul când va fi călcat de Dubrovski. 

Dar acesta se şi afla în casa lui, sub chipul unui 
repetitor francez, chemat anume din Paris pentru fiică-sa. 
Tinerii s-au înţeles din primele zile să se cunune undeva 
ş-apoi să plece în străinătate. 

Poliţia însă dădu de urma lui Dubrovski şi când era 
să-l aresteze, acesta nu se mai afla la curte. Troecurov, 
înfricoşat de moarte, îşi ţinea fata închisă în iatacul ei şi 
peste două zile o mărită cu un vecin moşier bătrân, dar 
bogat. 

Dubrovski pândea momentul când fericitul moşier 
plecă spre conacul lui. Năvăli asupra lui şi voi să-i 
răpească tânăra soţie. 



Teatrul orăşenesc din Irkutzk 

Aceasta se opune şi îi spuse că numai Dumnezeu 
are voie să dezlege ceea ce odată a legat el, Dubrovski 
îşi plecă capul cu amărăciune şi se ascunse în întunericul 
nopţii. 

Scenariile, costumele bogate şi mai ales jocul 
artiştilor, toate au fost fără asemănare. 

Cu regret mă gândii la ţara mea, care abia îşi putea 
susţine un teatru naţional, cu artişti admirabili, dar plătiţi 
prost, ca nişte cârpaci. Doar în vacanţele de vară, când pu¬ 
blicul din capitală se ascunde în Carpaţi sau în străinătate, 
de zădufurile grozave, atunci se mai înviorează aceşti ap¬ 
ostoli ai Thaliei româneşti, în turneurile făcute prin ţară, 
turneuri care îţi lasă o impresie dureroasă, umilită, a 
artiştilor ambulanţi. 

Dar provincia, mai dornică de frumos, mai simplă şi 
cinstită, arăta acestor artişti toată dragostea românească, 
tot sprijinul moral şi mai ales material, de care au fost lipsiţi 
o viaţă întreagă şi au murit cei mai mulţi în mizerie. 

Vecina mea, văzându-mă abătut, mă atinse cu evan¬ 
taiul şi mă privi întrebător. 

Stând aproape unul de altul, îi prinsei o mână, 
care se lăsă cu încredere într-a mea şi apropiindu-mă de 
pletele ei cârlionţate, purtate ca pe timpul lui Puşkin, îi 
şopti admiraţia mea pentru tot ce am văzut, dar mai ales 
pentru ea. 

Ea se roşi, dar nu-şi retrase mâna şi începu a-mi da 
oarecare explicaţii asupra unor scene pe care nu le price¬ 
pusem bine, strecurând din când în când şi câte o vorbă 
moale, blândă, pe care-n gând o repeţi de sute de ori şi 
al cărei parfum discret şi elegant îl simţi chiar după ce-au 
trecut ani la mijloc. 

în seara aceea am simţit că pe veci sunt legat de 
această fată frumoasă ca un basm, care mi-a răscolit tot 
sufletul şi m-a făcut să aştern vălul uitării peste multe zile 
ce-au trecut... 

Cuprinşi de vraja muzicii, visurile noastre îşi luară 
zborul şi încetişor se topi ultima gheaţă ce mai era în¬ 

tre noi şi începurăm, deşi sfielnic, a face aluzie la zilele 
viitoare, la călătoria noastră pe mări necunoscute, prin 
Japonia, Indii, Egipt, Constantinopol şi iată-ne ajunşi în 
Chişinăul Basarabiei. Aici povestea începu a şchiopăta, a 
se întrerupe. 

- Dar dumneavoastră în ce calitate veţi trăi în 
Chişinău? întrebă ea şi mă privi şiret. 

- în calitate de paj al frumoasei mele... 

- Dar dacă „frumoasa” dumneavoastră se mărită? 

- Cu pajul? ... 

- Ei, nu! Cu un Făt-Frumos, zâmbi ea. 

-Atunci pajul va pleca în lume... şi ar fi recunoscător 
sorţii pentru clipele fericite care i-au fost date. S-ar gân¬ 
di cu regret şi drag la stăpâna lui, la ochii ei frumoşi şi 
căpşorul ei mic cu plete cârlionţate, la mâinile ei ca nişte 
flori... Anii vor trece, mulţi şi grei, iar într-o bună zi stru¬ 
na se va rupe şi atunci, visul acesta, început în mijlocul 
codrului siberian printre împuşcături de mitraliere, se va 
sfârşi şi cu el şi ultimul regret al visului neîmplinit... 

Ea mă privi cu ochii ei mari şi umezi, sfielnic şi 
mustrător şi degetele ei îmi strânseră mâna încetişor. 

- Niciodată să nu grăbiţi clipele. Povestea va fi 
frumoasă, de ce să vă gândiţi la sfârşitul ei? E numai 
începutul... nu trebuie s-o luaţi înainte, nici măcar cu fan¬ 
tezia... Eu, de-aş putea, aş opri clipele acestea pe ve¬ 
cie... 

Doamna Etna, nemţoaica, mai ciulea din când în 
când urechea şi ar fi dat mult să ştie ce vorbim, dacă n- 
ar fi fost ocupată într-o conversaţie cu o doamnă din loja 
vecină... 

Mergând alături în noaptea scăldată de lună, pe sub 
salcâmii înfloriţi, n-am schimbat o vorbă, dar câte-o priv¬ 
ire sfielnică ne făcea să tresărim şi să ne strângem şi mai 
tare unul lângă altul. 

La despărţire, îmi strânse mâna cu hotărâre, şi priv- 
indu-mă fix cu ochii ei care ardeau în figuri, îmi spuse că 
la ruşi e un proverb, la care trebuie să mă gândesc ade- 

sea şi anume: „Glumind, iubeşte, dar nu iubi în glumă’’... 

- Şi acum, la revedere! Eu vreau foarte mult vreau 
să vă văd la Ceremkovo. Vă aştept! 

Şi sfârşi cu o doină, versuri dintr-un cântec ce o 
învăţasem să-l cânte. Credeam că l-a uitat şi de drag era 
cat pe aici s-o strâng în braţe, dacă n-ar fi zburat ca o 
săgeată în dosul portalului... 

Fericit ca niciodată, luai drumul înapoi şi era cât 
pe aici să întru în restaurantul „Birja”, de unde se auzea 
gălăgie mare; dar nu, în seara aceasta trebuia să fiu sin¬ 
gur. M-am reîntors în parcul lui Alexandru III şi m-am 
aşezat pe banca unde şezusem seara trecută, şi visurile 
mele - flori de primăvară - ţesură până-n zori o poemă 
care niciodată n-o poţi scrie, numai simţi 

i * 

Veni şi ziua de 10 Mai, care trebuia serbată cu tot fas¬ 
tul cuvenit însemnătăţii ei. încă din ajun se făcuse proba 
generală şi trupele noastre se prezentară ireproşabil. 

De dimineaţă îmi pusei şi eu compania în drum spre 
tabăra românească şi pe terenul dinaintea spitalului se 
forma un careu din toate trupele noastre. Aşteptam sosirea 
Misiunii Militare Franceze, ca să se înceapă serbările. 

In fine mult aşteptaţii francezi sosiră. Colonelul 
Kadletz, comandantul Legiunii, prima dată ţinu un discurs 
in româneşte, învăţat bine pe de rost. Oricum, ne părea 
bine că şeful vorbeşte cu noi direct şi nu prin dragomani 
lată discursul lui: 

- Legionari! 

Pentru prima oară Legiunea Română de Vânători 
Transilvăneni - Bucovineni are fericitul prilej de a sărbători, 
împreună cu fraţii din Regatul liber, aniversarea a patruze¬ 
ci şi doua de la declararea Independenţei Ţării Româneşti 
şi aceasta, mulţumită eroismului dorobanţilor români de la 
Plevna, duşi la victorie de Marele Voievod Caro! I. 

Azi, când fiii şi nepoţii eroilor de la Plevna, sub co¬ 
manda M.S. Regelui Ferdinand I, cu puterea inimii şi baio- 
netei, am mutat hotarul moşiei strămoşeşti la Tisa, cu- 

vine-se ca şi noi care făceam parte integrantă din viteaza 
oştire românească, să comemorăm cu toată dragostea 
şi devotamentul, această mare sărbătoare românească. 
„Trăiască Dinastia Română! Trăiască Ţara şi armata ei 
vitează!” 

Când sfârşi, un „Ura” formidabil umplu văzduhul din 
piepturile a patru mii de voinici. Muzica intonă Imnul Re¬ 
gal, iar armele fură prezentate pentru onor. 

Urmă apoi defilarea. în frunte trecu şcoala militară, 
apoi Unităţile de vânători, mitralierele, grenadieri, geniu 
şi ambulanţa Legiunii. Ţinuta mândră a ostaşilor noştri 
plăcu atât de mult Misiunii Militare Franceze, că mai 
multe vase cu bere fură dăruite legionarilor, iar colonelul 
Kadletz, militar încercat, zise că „Românii ştiu să se pre¬ 
zinte şi să se impună." 

De aici întreg Corpul ofiţeresc se-ndreaptă spre po¬ 
pota noastră, unde, rând pe rând, sosiră invitaţii noştri; 
reprezentanţii militari şi diplomatici ai Siberiei, Franţei, 
Angliei, Americii, Cehoslovaciei, Japoniei şi Chinei, cu 
piepturile acoperite de decoraţii. 

începu banchetul cu mâncări şi băuturi alese, iar 
taraful lui Radu îşi arătă toată dibăcia, în întreg repertoriu 
lui. 

După primul paharse ridică căpitanul Emanoil Comşa, 
un vrednic român şi la război şi acasă, şi într-o frumoasă 
franţuzească făcu cunoscut oaspeţilor însemnătatea zilei, 
ţinând un discurs ce seamănă mai mult cu o lecţie de isto¬ 
rie, începând, de la întemeierea Principatelor, cuprinzând 
epoca vitează de la început, decadenţa sub Fanarioţi şi 
învierea spiritului naţional după revoluţia din 1848, Uni¬ 
rea Principatelor, războiul glorios pentru independenţă şi 
ridicarea la rangul de Regat. 

Şi-apoi, ca să informeze mai bine pe oaspeţii noştri, 
fură povestite, pe scurt, ultimele şi poate cele mai crâncene 
lupte, care s-au dat la Mărăşeşti, Oituz şi Mărăşti, şi că 
azi, oastea M. S. Regelui Ferdinand se află la Tisa, la mar¬ 
ginea de vest a hotarelor ţării şi goli paharul în sănătatea 

Regelui şi Reginei noastre. 

Un puternic „Ura" zgudui clădirea şi din nou fu into¬ 
nat Imnul Regal. 

Urmă apoi, pe rând, reprezentanţii tuturor ţărilor, fie¬ 
care ţinând discursul său, preamărind eroismul şi spiritul 
de jertfă şi abnegaţie al oştenilor români. Cel mai frumos 
a vorbit consulul japonez şi generalul rus Artemiev. 

Se-nţelege că Radu, cu taraful lui, îndată ce un ora¬ 
tor îşi isprăvea vorbirea, avea grijă să cânte imnul ţării 
respective. Astfel, ultimul dintre oratori fu un bătrân con¬ 
sul chinez. Vorbi şi el despre apropierea dintre noi şi chin¬ 
ezi şi îşi sfârşi discursul închinând în sănătatea regatului 
român. Radu îşi struni taraful şi viorile începură o melodie 
lină, lină, parcă necunoscută. Lumea, în credinţă că imnul 
chinez, se scoală şi ascultă în linişte. Cel mai nedumerit fu 
consulul chinez. Dar deodată, lăutarii se opriră speriaţi şi 
Radu ridică deodată arcuşul şi începu una ardelenească, 
de credeai că o să rupă strunele. 

Lumea râse mult de această mistificare şi râdea şi 
Consulul chinez. 

în fine, iată că apare o admirabilă trupă de căluşari, 
îmbrăcaţi în costume naţionale şi începu strămoşescul 
joc al căluşarilor. Jocul acesta vitejesc plăcu foarte mult 
străinilor şi consulul japonez ţinu încă o scurtă cuvântare, 
spunând următoarele: 

- Domnilor! 

„Sunt încântat de acest popor. Soldaţi care au astfel 
dansuri eroice, executate cu atâta fineţe şi elasticitate, 
scot la iveală un suflet vijelios, însă nobil, învelit în cea 
mai sinceră poezie. Soldaţi români! Vă admir, atât jocurile 
voastre, cât şi în marile lupte de la Mărăşeşti, care au pus 
pe capetele voastre cununile de laur ale eroismului fără 
precedent!” 

„Ura! „Banzai! Vivat Mikado!” urează ofiţerii şi 
soldaţii noştri. 

în fine ultimul pahar se scurse şi oaspeţii noştri, rând 
pe rând, se urcară în automobilele cu steguleţele ţărilor lor 

şi plecară spre Irkutsk. Rămase colonelul Dutov cu câţiva 
ofiţeri de cazaci. Se începu apoi hora şi căzăcească. Se 
prinse în horă şi colonelul Kadletz, fericit că soldaţii lui au 
ştiut într-adevăr să se prezinte bine. 

Intrarea în acţiune a Legiunii noastre 

Către sfârşitul lui Mai 1919 întreaga Legiune intră 
în acţiune pe frontul intern bolşevic, având misiunea de 
a păzi, în acelaşi timp, calea ferată în sectorul cel mai 
sălbatic, unde până acum se făceau cele mai multe in¬ 
cursiuni şi deraieri de trenuri, în sectorul Tulun-Cansc, cu 
sediu! principal în Taişet. 

De-o parte şi de alta a căii ferate se întindeau păduri 
uriaşe, păduri virgine înfăşurate în liane, unde trăiesc nu¬ 
mai fiarele sălbatice, iar acum erau locuite şi de bande 
de soldaţi bolşevici, alungaţi de armatele voluntare ceho- 
române în 1918, şi după cum înşişi se botezară, se nu¬ 
meau „partizani” . 

Aceste bande căutau să distrugă linia ferată, trans¬ 
porturile de material spre front şi, în general, jefuiau, 
căci trăind ca fiarele în pădure, erau expuşi la foame 
îndelungată. 

Deoarece cehii îşi arătau din ce în ce mai insis¬ 
tent dorinţa de a pleca acasă şi de a lăsa pe ruşi să-şi 
hotărască felul de guvernare, aceste bande deveniră de-o 
îndrăzneală ce nu se mai putea tolera. Cel mai periculos 
sector fu cei ocupat acum de români. 

Acest sector fusese mai-nainte apărat de cehi şi de 
ruşii din armata naţională a coloneilor Hofman din Nijnii- 
Udinsk şi Bogatnou din Ceremkovo. Dar aceste armate 
erau fără suflet şi deci atacurile luară proporţii catastro¬ 
fale. 

De aceea, românii în loc de a pleca în Urali, unde 
mai devreme ar fi făcut cunoştinţă cu diviziile 30 şi 35 
bolşevice, li s-a dat acest sector. 

Atât cehii cât şi ruşii făceau impresia că simpatizează 

cu bolşevicii. în ce priveşte pe ruşi, înţeleg numai pe 
soldaţii de rând. 

Sectorul ocupat de români era de 800 de kilometri 
şi întreaga Legiune era postată în punctele Zima, Tu- 
lun, Nişneudinsk, Bairanovca şi Taişet, unde se afla şi 
Statul-Major, precum şi două trenuri blindate, „Horia" şi 
„Mărăşeşti”. 

„Partizanii bolşevici, crezând că şi cu românii vor 
putea proceda ca şi cu cehii sau ruşii din armata naţională, 
se arătară în diferite puncte ale căii ferate. 

Românii, ocupând sectorul numit, îşi arătară 
prezenţa lor cu o straşnică expediţie spre nord, aproape 
400 de kilometri, tăind şi alungând toate haitele de „parti¬ 
zani”. Au fost şi prizonieri, care săptămâni de-a rândul au 
împodobit stâlpii de telegraf de-a lungul întregului sector 
românesc. Li se duse groaza românilor până la Urali şi 
Vladivostok, iar Legiunea fu numită de bolşevici: „Dikaia 
Divizia”, adică „Divizia sălbatică". 

în această primă expediţie luă parte, pe lângă Le¬ 
giunea Română, şi un regiment rusesc din Nijneudinsk, de 
sub comanda colonelului Hofman. 

în timpul acesta în Siberia erau următoarele trupe 
aliate, în afară de români şi ruşii-siberieni: 

Japonezii. Aceştia ocupau terenul de la Irkutsk, 
stăpânind ambele linii ferate, cea chineză şi cea de pe 
Amur, având efectivul unui Corp de Armată. 

în dosul acestor trupe înaintate, sta gata o armată 
întreagă de-a îneca răscoala bolşevicilor, care ar fi ajuns 
cu guvernul lui Kolceak la oarecare concesii de teritoriu, 
pe continentul asiatic al Extremului Orient. 

Japonezii, văzând strâmtoarea ruşilor monarhişti, 
bucuros i-ar fi ajutat în schimbul cedării unui petic de 
pământ din Sahalin sau după cât se zvonea, întreaga vale 
a Amurului. 

Japonezii, popor de peste 75 milioane de locuitori, 
abia de mai încăpeau pe frumoasele dar primejdioasele lor 
insule. An cu an aceste insule sunt tot mai mult mâncate 

de veşnica bătaie a valurilor, sau dispar cu desăvârşire 
în urma deselor erupţii vulcanice. De aceea, căpeteniile 
acestui puternic şi civilizat popor s-au gândit la terenuri 
noi şi solide, unde surplusul populaţiei s-ar putea colo¬ 
niza cu succes. 

Dar aceste căpetenii n-aveau cu cine sta de vorbă. 
Nu era o autoritate demnă, pe care s-ar fi putut rezema şi 
aici se poate vedea miopia şi invidia conducătorilor ruşi, 
în acele vremuri istorice şi de grea cumpănă pentru nea¬ 
mul rusesc. Ar fi putut ceda o parte a teritoriului din Ex¬ 
tremul Orient, odată pentru totdeauna. Ar fi dat dovadă 
de mărinimie faţă de marele popor japonez, care drept 
mulţumire i-ar fi scos pe ruşi din toate belelele, cu viteaza 
lor armată. 

Ei se întinseră până la Irkutsk şi aşteptau momentul, 
când guvernul din Omsk îi va chema. Din toate punctele 
de vedere, japonezii dispuneau de cea mai serioasă trupă 
- ca forţă - în Siberia. 

Odată cu armata, inundară partea ocupată de ea 
negustori şi oameni de ştiinţă. Negustorii îşi aduceau 
mărfurile lor, care se vede că ani întregi zăcuse în rafturi, 
mărfuri de calitate inferioară, care însă mulţumită crizei, 
erau bine plătite. 

Oamenii de ştiinţă căutau să studieze partea Siber¬ 
iei de răsărit, pe care se vede o doreau ca pe o mană 
cerească. Echipe de geologi, topografi şi ingineri traver¬ 
sau de-a lungul şi de-a latul această frumoasă bucată de 
lume, udată de marele râu Amur, navigabil aproape pe 
întreg cursul lui. Bogăţiile de căpetenie ale solului con¬ 
stau în mari zăcăminte de cărbuni de piatră, aur şi păduri 
gigantice, cu lemne tari de construcţie. 

Extremul Orient atârnă încă de Moscova, dar va fi 
japonez, fiindcă acest popor are nevoie de el ca de aer, 
cu toate protestele Americii şi Angliei. Dacă nu le va fi ce¬ 
dat de bună voie, îl vor lua cu sabia, ascuţişul căreia ţine 
în şah pe Regina Mărilor şi pe yankei, restul lumii va fi de 
partea poporului japonez, purtător de cultură şi civilizaţie, 

în părţile răsăritului. 

Ei au fost ucenici sârguincioşi ai englezilor şi ger¬ 
manilor; iar azi în multe privinţe şi-au întrecut pe magiştrii 
lor, care numai din vanitate nu se duc la Tokyo, ca să se 
perfecţioneze în unele ramuri ale ştiinţelor şi artelor. în 
pribegia mea prin ţările Asiei Extreme, centrale şi minore, 
pretutindeni se vorbeşte de japonezi cu multă simpatie şi 
începe a se înfiripa încetul cu încetul, lozinca lansată de 
japonezi: „Asia pentru asiatici”. Ei îşi pregătesc o bază şi 
îşi caută amici printre popoarele Asiei, pentru viitoarea 
încăierare cu Anglia. 

Cehoslovacii. Aceştia erau după japonezi cei mai 
numeroşi. Dispuneau de trei divizii, cuprinzând toate 
armele necesare. 

Ajunşi în 1918 stăpâni pe Siberia, în mâinile lor 
căzură toate bogăţiile acestei ţări, aurul din bănci, evaluat 
la sute de milioane de franci, produsele fabricilor, care din 
nou începură a funcţiona sub înţeleaptă lor cârmuire, toate 
magazinele militare, arsenalele şi parcurile de aviaţie, ar¬ 
tilerie şi cai. Cu un cuvânt, cehii dispuneau de materiale 
şi bani cu care ar fi putut susţine armate de milioane, nu 
mii, câte aveau ei. 

După ce pacea de la Versailles fu cunoscută şi în 
oceanul de păduri al Siberiei, pace care restaură vechea 
Cehie, mai puternică încă şi unită pe veci cu Slovacia, 
trupele cehoslovace, tot mai energic îşi exprimau dorinţa 
de a pleca spre casă. 

Până acum aceste trupe au dus greul războiului 
cu bolşevicii. Armată nu mare, însă bine echipată şi 
inteligentă, bătu armele de zece ori mai numeroase ale 
bolşevicilor, conduse de pantofari şi frizeri, peste care 
avea şefia jidanul Braunstein, zis şi Troţki. 

Aceste trupe erau eşalonate de la frontul din Ural 
până spre Irkutsk, şi rând pe rând se schimbau unităţile 
lor de pe front cu trupe ruseşti. De fapt, cehii se puteau 
socoti ca aproape scoşi din acţiune. 

Bolşevicii ştiau că cehii nu vor mai lupta, de aceea 

nici pe front nu-i mai atacau cu atâta furie şi nici pe frontul 
intern nu-i mai nelinişteau. Parcă ar fi fost o înţelegere cu 
bolşevicii. Aceştia din urmă le dau pace cehilor ca să se 
retragă în linişte. 

Deci, ca forţă armată, cehii nu mai aveau nici ener¬ 
gia, nici prestigiul din 1918. Acum, când Cehoslovacia a 
fost declarată independentă, iar aceşti legionari au aca¬ 
parat tot aurul şi tot ce era de preţ în Siberia, nu mai voiau 
să lupte. 

Polonezii, zece mii, se ţineau bine, având Krasnoi- 
arskul de bază şi un sector de pază pe drumul de fier. Se 
vede că se purtau cu bravură, căci altfel ar fi venit veste 
peste ei, ca despre sârbi, care sub voievodul lor, Oscar, au 
mâncat o bătaie soră cu moartea, la Celiabinsk, pe urma 
căreia au rămas foarte puţini. Această bătaie au mâncat-o 
de la ruşi, pentru că au început a sparge prăvăliile negus¬ 
torilor, când într-una din zile se zvonise că vin bolşevicii. 

Acestea erau armatele aliate - fără să mai amin¬ 
tesc de câteva batalioane ale aliaţilor din vestul Europei. 
Am văzut, pe rând, de ce ideal erau călăuzite şi, deci, 
uşor puteai trage concluzia tristă, dată pe faţă de toate 
simptomele arătate, că aceste armate vor trage după ele 
şi tânăra armată siberiana, căreia oricum, îi trebuia - pen¬ 
tru moralul ei - să ştie că nu e singură şi că spatele e 
sănătos. Dar spatele era ca o şandrama veche, căreia, 
dându-i o lovitură cu piciorul, s-ar fi dat peste cap. 

Mai erau şi două batalioane de americani care, însă, 
se ocupau mai mult cu rularea filmelor cinematografice. 

CAPITOLUL XIII 


N-a fost neglijată nici educaţia culturală a soldaţilor 
noştri în îndepărtatul răsărit. 

Dintre apostolii care au lucrat cu multă tragere 
de inimă în direcţia aceasta, trebuie să-l amintesc pe 
învăţătorul român Şandru, din părţile Făgăraşului, care era 
sufletul acestei mişcări şi al propagandei culturale. Având 
ajutoare foarte modeste şi foarte rare, a lucrat cu atâta 
râvnă la elaborarea unicului organ de publicitate al Legiu¬ 
nii noastre „Neamul Românesc”, că această gazetă, după 
ce Legiunea intră în acţiune, era unica hrană sufletească 
a voluntarilor noştri. E drept că se mai ţineau din când în 
când şi conferinţe despre evenimentele istorice prin care 
treceam noi şi fraţii de acasă. Evenimentul cel mai fericit 
a fost când s-au citit ştirile de pe frontul de la Tisa şi 
aceea despre ocuparea Budapestei. Ce însufleţire era pe 
soldaţii noştri şi ce părere de rău că nu pot fi şi ei pe malul 
Tisei! 

Veştile venite din Banat nelinişteau pe bravii vo¬ 
luntari bănăţeni. Mai cu seamă, când se auzi că aliaţii 
nu permit oştirii româneşti să ocupe întreg Banatul. Ca 
un uragan s-au sculat bănăţenii şi împreună cu fraţii din 
celelalte provincii mai fericite, au protestat contra violării 
dreptului neamului la frumosul Banat, care de două mii de 
ani a rămas curat românesc, iar acum aliaţii vor să-l dea 
peşcheş sârbilor. 

Moţiunea Legiunii noastre a fost trimisă comandan¬ 
tului suprem al Forţelor Aliate, generalului Janin, ca s-o 

transmită conferinţei de pace de la Versailles. 

In Taişet s-a format şi un club al voluntarilor, unde 
adeseori se ţineau şezători literare, iar cinematograful 
ambulant aducea vederi din războiul cu Germania sau 
momente de la Conferinţa de Pace. 

Exista şi o bibliotecă, alcătuită din cărţi adunate de 
pe la voluntari şi din cărţi scrise cu mâna, mai ales tra¬ 
duceri din ruseşte. Şi cu cât drag se citeau aceste cărţi, 
care ne aminteau vremuri apuse, când numai cronicarii 
dacă mai ţineau cont de mersul vremii şi al întâmplărilor. 

„Neamul Românesc” apărea o dată pe săptămână în 
două mii de exemplare, susţinându-se din abonamente. 
La început n-a existat nici un fond pentru tipărirea vreu¬ 
nei foi, dar cu timpul, Secţia Culturală îşi făcu un fond de 
150000 de ruble, din donaţii benevole. 

După cum îmi amintesc, românii din America ne-au 
trimis mai târziu o sumă destul de mare ca ajutor pen¬ 
tru foaie. Cehii ne-au pus la dispoziţie în mod gratuit 
şapirograful de la secţia lor culturală din Irkutsk. 

Băleanu auzise pe frontul din Urali despre isprăvile 
noastre în taigaua Siberiei şi el la rându-i se întoarse la 
ai săi. Ne-a povestit multe şi din toate reieşea că armata 
rusă nu-i în stare să ţină în loc pe bolşevici. 

Cazacii de Usurisk şi de Baikal se bat ca zmeii, dar 
infanteria e mai prejos de orice critică şi trece la duşman 
cu duiumul. 

Ne mai spuse că cehii au evacuat cu desăvârşire 
frontul şi că evenimentele se pot înrăutăţi în tot momen¬ 
tul. Deocamdată Denikin atacă cu cazacii din sud cu mult 
elan şi tot atât succes, altfel bolşevicii în câteva zile ar 
trece Uralii. 

Legiunea Română se prezenta ca o unitate viguroasă 
şi de mare preţ, cu toate că avea un efectiv mic, de la 
început s-a impus tuturor străinilor, dar mai cu seamă 
ruşilor. 

în frăţie cu unităţile ruseşti ale armatei naţionale, 
românii îşi purtară vulturul de pe drapelul lor biruitor pe 

meleaguri şi văi depărtate şi baioneta română a păstrat 
cinstea uniformei şi vitejiei româneşti. 

Tot mai puternic se afirmau calităţile de buni soldaţi 
ale legionarilor noştri, astfel că în aceste zile de încordare 
supremă a siberienilor, de-a ţinti pe inamic pe loc, două- 
trei unităţi nu mai mari ca legiunea noastră, dar având 
sufletul sobrietatea şi eroismul ei, ar fi putut imediat re¬ 
stabili situaţia de pe frontul din Urali. 

Şi domnea o disciplină care poate n-a existat în nici 
o armată în care servisem eu până acum, o disciplină 
pătrunsă de simţul datoriei. Fiecare legionar era un 
exemplu viu de admirat. O mică abatere de la ordinele 
date ar fi atras după sine pierderea vieţii în aceste mo¬ 
mente critice, când de la fiecare colţ de stradă şi după 
fiecare copac te pândea un inamic. 

Astfel, Statul-Major rusesc, în urma rapoartelor fa¬ 
vorabile primite de la şeful Statului-Major al Legiunii noas¬ 
tre, maiorul Dubinin şi apoi căpitanul Agapeef, a sugerat 
colonelului Kadletz ideea formării unei legiuni româneşti, 
care ar fi putut cu succes să înlocuiască pe cehi, care 
părăseau frontul. 

Colonelul Kadletz, militar de forţă şi organizator ex¬ 
celent, primi bucuros această idee, care îl preocupase şi 
pe el^ de altfel, dorind ca, în urma succeselor Legiunii, să 

poată primi gradul de general şi istoria să nu-i uite nu¬ 
mele. 

Eram cu compania la staţia Zima, unde se afla con¬ 
centrat batalionul „Mărăşeşti”, când am primit din partea 
şefului Statului-Major, căpitanul Agapeef, o telefonogramă 
să mâ prezint de urgenţă în Taişet. 

Aici întâlnii şi pe Băleanu care îmi spuse că şi el e 
chemat să se prezinte colonelului Kadletz. în fine şeful 
Statului-Major îmi spune că a doua zi să mă prezint la 
raport colonelului Kadletz. 

^ Mi se pare că veţi pleca într-o misiune secretă, 
adăugase căpitanul Agapeef. 

_jN-arn insistat să cunosc această misiune cu toate 

că eram curios. A doua zi la zece, eu şi Băleanu eram în 
trenul colonelului Kadletz, care primi mai întâi pe Băleanu. 
Audienţa a durat cam 8 minute şi deodată văd pe Băleanu 
ieşind roşu-galben din cabinetul lui Kadletz. îl oprii şi-l 
întrebai, ce s-a întâmplat. 

- M-a trimis în propagandă, dar nu mă duc, şopti 
Băleanu şi ieşi din vagon. 

Intrai eu, colonelul Kadletz, agitat, mă întâmpină cu 
un zâmbet discret şi îmi spuse următoarele: 

- Deoarece dumneavoastră vorbiţi limba maghiară 
şi germană, vă fac propunerea să mergeţi în lagărele de 
prizonieri de peste Baikal şi Amur, până la Habarovsk şi 
să faceţi propagandă printre maghiari şi nemţi, care sunt 
din provinciile ocupate de România, ca aceşti prizonieri 
să intre în Legiunea Română, fiindcă oricum, de aici în¬ 
colo, tot vor fi cetăţeni români. 

Niciodată nu mă aşteptam la o astfel de propunere 
şi rămasei cu gura întredeschisă, privindu-mi şeful mirat. 

- Aţi înţeles? 

- Da. Dumneavoastră mă trimiteţi să fac propagandă 
între maghiarii şi nemţii din teritoriul ţării mele, spre a se 
înrola în Legiunea Română. 

- Perfect! 

-Domnule colonel, nu m-am aşteptat la o astfel de 
propunere, şi mai cu seamă să mi se facă mie, care vin 
dintr-o ţară care a fost umilită şi îngenunchiată de aceste 
brute asiatice şi teutone, care n-au ştiut nici ce-i mila, 
caritatea, cu prizonierii noştri şi nici cavalerismul pe câm¬ 
pul de onoare. Să invit pe aceste neamuri în Legiunea 
Română? E imposibil, domnule colonel! La una ca aceasta 
nu mă pot învoi! Eu sunt ofiţer al M.S. Regelui Ferdinand 
al României, am plecat să lupt în numele ei, cu forţele 
noastre şi ale aliaţilor şi nicidecum cu ajutorul duşmanilor 
noştri! 

- Also, werden Sie gehen oder nicht? 

- Nein, nie Herr Oberst! răspunsei şi eu tot în 
nemţeşte. 

Parcă îl văd şi acum galben şi tremurând de mânie, 
întorcându-se către căpitanul Agapeef şi maiorul Nosec şi 
dându-le ordin să fiu arestat pe loc. 

Din acel moment am fost deţinut, dezarmat şi trimis 
cu escortă la Voenii-Gorodok, până ce procurorul Dr. Bo- 
dea îşi va ticlui actul de acuzare. 

Colegii mei din România au rămas scandalizaţi de 
procedeul colonelului Kadletz şi motivul arestării mele, 
dar ce-a fost mai curios, e că aceeaşi propunere i-a fost 
făcută şi lui Băleanu, şi el, fără a demonstra colonelu¬ 
lui că o astfel de misiune nu e compatibilă cu chemarea 
noastră, a refuzat şi colonelul Kadletz, supărat, l-a con¬ 
cediat. 

Tot necazul şi supărarea au izbucnit după ce, la rân¬ 
dul meu, am refuzat propunerea făcută, zic propunere, 
pentru că mai târziu, colonelul Kadletz nu s-a sfiit să de¬ 
clare că a fost ordin şi nu propunere. 

Pe mine urma să mă judece pentru neîmplinirea 
de ordin pe câmpul de operaţiune, după codul militar ru¬ 
sesc. 

La Voenii-Gorodok, unde am fost transportat, am 
aflat şi pe Băleanu, care fu numit Comandant al bata¬ 
lionului de rezervă şi al Centrului de triaj al Legiunii. Nici 
un ofiţer n-a luat în serios măsurile luate de colonelul 
Kadletz, toţi îmi spuneau că cel mult voi fi pedepsit cu 
arest în casă o săptămână sau două. 

Peste o săptămână primii actul de acuzare din partea 
procurorului Legiunii, iar peste patru zile trebuia să aibă 
loc judecata mea în Voenii-Gorodok, unde se ţineau până 
acum toate şedinţele judecătoreşti. 

Preşedinte al tribunalului trebuia să fie căpitanul 
Emanoil Comşa, iar membrii, ofiţerii mai în etate din 
garnizoană. Mi se dăduse ca apărător avocatul dr. 
Meştereanu care, în ultima zi, îmi spuse că, fiind bolnav, 
nu poate lua parte la proces. însă procesul n-avea să se 
judece aici, ca de regulă, ci pe linie, la sediul Comanda¬ 
mentului. 

Adevărul e că procurorul Bodea primise ordin de la 
colonelul Kadletz să susţină culpabilitatea mea până la 
capăt şi să ceară pedeapsă aspră, ca să înspăimânte pe 
toţi acei, care ar fi cutezat să i se opună planurilor sale 
şi, deci ţinându-se procesul în Voenii-Gorodok, se temea 
să nu fiu achitat. 

El cunoscuse puterea şi virtuţile ostăşeşti ale Legiu¬ 
nii Române şi dorea ca noi să fim aceia care vom apăra 
Siberia de bolşevici. 

Astfel, mai mult de formă, îmi alesei de apărător pe 
un camarad al meu venit din Moldova, pe locotenentul 
Gâşteanu. 

în 3 Iulie 1919 a avut loc faimoasa judecată, care a 
aruncat o umbră de ruşine asupra acelora care au adus şi 
subscris sentinţa mea: şase luni închisoare şi pierderea 
gradului de ofiţer. 

Nimeni nu s-a aşteptat la o asemenea osândă şi îşi 
pierduseră parcă toţi capetele. Camarazii mei, veniţi din 
Moldova, au alcătuit un protest şi l-au trimis generalului 
Janin, dar colonelul Kadletz n-a voit să-l remită. 

Căpitanul Cerhavschi, originar din Bucovina, fost 
preşedinte de tribunal, mai târziu mi-a declarat că a primit 
ordin şi restricţii din partea colonelului Kadletz, ca jude¬ 
cata mea să fie o pildă pentru toţi ceilalţi ofiţeri. 

Eu am fost instalat la Corpul de gardă şi am căutat 
să-mi înfrumuseţez camera mea de suferinţă cu scoarţe 
chineze şi cu tot calabalâcul meu. Mulţumită camara¬ 
zilor, hrana o primeam de la popota ofiţerească. Zilele 
se scurgeau încet şi trist, doar din când în când primeam 
vizitele ofiţerilor din garnizoană, care toţi căutau să mă 
îmbărbăteze în nenorocirea mea. 

Primele zile au fost grele, mai apoi omul se 
obişnuieşte cu nenorocul, mai cu seamă atunci când de 
nicăieri nu-ţi vine o veste bună, iar patria e atât de de¬ 
parte. 

l-am scris colonelului Bogatnou despre necazurile 
mele şi iată că peste o săptămână, pe neaşteptate, veni 

în camera mea. Sărmanul, s-a speriat de halul în care 
mă găsise. îmi spuse că a fost pe linie în inspecţie şi 
s*a întâlnit cu colonelul Kadletz, care s-a exprimat despre 
mine în termeni foarte calzi, dar a fost silit de împrejurări 
să ia astfel de măsuri, cu un cap înfierbântat ca al meu. 

- Regret că tocmai cu dumneavoastră s-a întâm¬ 
plat incidentul acesta, dar sunt mândru de atitudinea 
cavalerească şi patriotică cu care aţi înlăturat o propu¬ 
nere, sau aţi refuzat un ordin care e în contrazicere cu mi¬ 
siunea dumneavoastră românească. Se înţelege că el, ca 
străin, nu poate simţi prăpastia ce e săpată între români şi 
neamurile care l-au asuprit aproape două milenii, nemţii 
şi ungurii. Eu vă compătimesc foarte mult împreună cu 
familia mea, vă iubim şi stimăm mai mult ca înainte... 

Am mulţumit colonelului Bogatnou de bunătate şi 
l-am rugat să exprime salutările mele familiei lui. Mi-a 
promis că îmi vor scrie cu toţii. 

După plecarea lui gândul îmi zbură la domnişoara 
Olga şi văzui că acum, vrând nevrând, ne-am despărţit şi 
tocmai acum, când prietenia noastră se-ntărise şi viitorul 
despre care vorbeam, deşi în mod vag, dar totuşi plin de 
interes ca orice lucru necunoscut, începuse a ne zâmbi. 

Mă sileam să mă împac cu fatalitatea şi să-mi duc 
povara, fără de a mă mai plânge cuiva. Ca să întrebuinţez 
timpul mai cu succes, mă apucai să studiez istoria Ru¬ 
siei, care-i nemărginit de frumoasă şi vastă. Parcă-i văd 
pe boierii ruşi sfâşiindu-se între ei pentru împărţirea 
domniei, străbătând codrii bătrâni şi mlaştinile de la 
miazănoapte şi îndreptându-se spre Suedia, „ţara Va¬ 
regilor”, ploconindu-se înaintea prinţilor familiei Rurik cu 
cuvintele: „Pământurile noastre sunt mari şi bogate, dar 
rânduială nu e deloc. Veniţi la noi, fiţi stăpânii noştri şi 
faceţi rânduială". 

Şi au pornit aceşti viteji, care au dat atâta glorie 
neamului rusesc şi sunt socotiţi ca întemeietorii Principa¬ 
telor de Pskov şi Novgorod. 

CAPITOLUL XIV 


Din scrisorile venite de la camarazii mei ştiam că 
legiunea noastră făcea acum a treizecia expediţie prin 
junglele ruseşti. Au fost ciocniri în care au căzut mulţi 
duşmani, dar au căzut şi de-ai noştri. 

Din compania mea au fost câţiva răniţi, iar ochitorul 
Vasile Ion, tocmai când punea piesa în bătaie, fu atins de 
un plumb inamic perforându-i creierii. A murit fulgerat, cu 
o mână încleştată pe manivelă. 

Veştile de pe frontul de Ural erau din ce în ce mai 
triste. încă din vara anului acestuia, roşii forţară Uralii, 
iar infanteria rusă trecu aproape întreagă de partea lor. 
înaintarea roşilor, deşi a mers încet de la început, dar 
peste două luni a fost catastrofală. Armata rusă siberianâ 
nu se putea măsura cu cea roşie, pentru că celei dintâi îi 
lipsea dragostea pentru cauza pe care o apăra şi care, în 
cele mai multe cazuri, îi era necunoscută. 

Siberienii, faţă de roşii, erau bine echipaţi, hrăniţi şi 
instruiţi, dar lipsea sufletul, avântul, pe când bolşevicii, 
deşi goi, desculţi în iarna grea care se apropia şi flămânzi, 
erau uniţi cu toţii în jurul unei idei. 

Nici atamanul Simionov, de peste Baikal, nu şi-a 
trimis încă călărimea spre front şi nici japonezii nu se 
mişcau, iar pe dinaintea ferestrei mele treceau zilnic, zeci 
de trenuri cu cehii, care plecau spre Vladivostok. 

în guvernul lui Kolceak germenul distrugerii îşi în¬ 
cepuse procesul său fatal. Se făceau forţări extraordi- 

nare spre a stânjeni înaintarea roşilor, ceea ce se realiza 
temporal, mulţumită vitejiei fără precedent, a căzăcimii de 
Usurisk de sub comanda generalului Kappel şi colonelului 
Dutov. 

Dacă roşii au putut forţa nestingheriţi Uralii, culpa¬ 
bil în mare parte este generalul Denikin care, gelos pe 
succesele vremelnice ale lui Kolceak, mai mult în glumă, 
ordonă generalului Mai-Maievski, acest Murat al cazacilor 
din sudul Rusiei, a-i mai slăbi cu atacurile pe bolşevici, 
pentru ca Kolceak să nu poată ajunge la Moscova înaintea 
lor. 

Şi acesta când? Atunci când Mai-Maievski ocupase 
Kurskul şi Orelul, având deschisă calea spre Moscova, şi 
când operaţiunile comune ale acestor doi reprezentanţi ai 
Rusiei ţariste cereau cea mai desăvârşită coordonare de 
puteri. 

Urmarea acestei neactivităţi pe frontul generalului 
Denikin, fu că roşii încă din vara anului acestuia forţară 
Uralii. 

Miile de „partizani” ai bolşevicilor din oceanul de 
păduri al Siberiei desfăşurau o activitate nemaipomenită. 
Linia era necontenit stricată, transporturile militare arun¬ 
cate în aer, ocupând prin surprindere gările şi haltele, 
omorând personalul şi cauzând deraieri de trenuri. 

Armata roşie se apropia de Omsk, inima ţării, pen¬ 
tru susţinerea căruia Kolceak concentră aproape toate re¬ 
zervele armatei sale. 

Pe frontul Legiunii noastre, deşi cel mai periculos 
de pe întreaga linie, numai din când în când îşi făceau 
apariţia bolşevicii. într-o luptă fu prins cel mai îndrăzneţ 
şi fioros cap de bandă al bolşevicilor, care timp de un an 
făcuse cele mai mari stricăciuni liniei ferate şi ucise sute 
de impiegaţi ai drumului de fier, pe o distanţă de o mie de 
kilometri. 

El împuşcă pe sublocotenentul Roşea Junior în gât, 
şi când acesta căzu în genunchi, el îşi îmbărbăta supuşii 
încolţiţi de plumbii româneşti cu cuvintele: nu vă lăsaţi, 

albii sunt ai noştri! Şi înaintară împreună cu alţi doi 
să-l ridice în baionete pe Roşea. Acesta, cu toate că era 
rănit greu, îşi trase o grenadă de la brâu şi-o azvârli între 
inamici. 

O clipă numai şi o bubuitură grozavă cutremură 
pământul şi un fum gros se ridică între rănitul ofiţer şi 
cei ce-l atacase. Grenada îşi făcuse efectul; 15 bolşevici, 
adăpostiţi într-o adâncitură fură ucişi, iar alţii răniţi. Dar 
atamanul bandei, deşi rănit, îl înghiţi codrul. 

Sublocotenentul Roşea, purtat pe o năsălie ordonă 
urmărirea inamicului şi în fine, după o oră, compania 
deşfăşurată în tiraliori, dădu peste acest fugar ascuns 
după o tufă, sângerând greu din nouă răni primite. 

împreună cu alţi „partizani” fu adus în lagărul româ¬ 
nesc de la Taişet, unde fură închişi. „Partizanii” trimiseră 
comandamentului nostru parlamentari, care pretinseră 
extrădarea prinşilor, cu condiţia de a nu mai ataca niciodată 
în sectorul românesc. Dar au fost refuzaţi. 

S-au mai întâmplat astfel de cazuri şi în sectoarele 
ceheşti şi poloneze şi drept dovadă de promisiunea făcută, 
atacau cu atât mai vehement, trimiţând veste armatelor 
albe că pentru ei promisiunile date burjuilor sunt nule. 

Peste o săptămână au fost toţi agăţaţi, împodobind 
stâlpii de la telegraf, care în timpul acesta aduceau cele 
mai triste veşti de pe frontul de la Omsk. 

Soarta Omskului a fost hotărâtă. în marea încăierare 
de sub Omsk, a ţinut lupta cu roşii 6 zile, şi se părea că 
se va sfârşi cu victoria lui Kolceak, dacă în ultimul mo¬ 
ment n-ar fi trecut aproape întreaga infanterie siberiana 
de partea atacatorilor. 

în timpul acesta Omskul fusese evacuat în parte; 
toată lumea fiind sigură de biruinţa armatelor naţionale. 
Infanteria siberiană, fiind împestriţată cu prizonieri de-ai 
roşilor, pe care Kolceak i-a primit în armată şi care drept 
mulţumită că i-a lăsat sa trăiască l-au trădat trecând la 
inamic şi trăgând după ei şi pe acei, care ar fi dorit să 
lupte. 

Nu s-a văzut niciodată o tragedie mai zguduitoare 
decât a ofiţerului rus din aceste vremuri. Dragostea de 
ţară îl îndemnă să-şi facă datoria şi el se temea mai 
mult de proprii lui soldaţi decât de inamic. Rând pe rând 
cădeau aceşti legendari eroi, care au ştiut trăi, dar au 
ştiut şi muri. 

Astfel, în marea luptă de sub Omsk, peste 8000 de 
ofiţeri au căzut ucişi, cei mai mulţi din infanterie şi ar¬ 
tilerie, soldaţii trecând cu duiumul la inamic. 

Jidanii, care forfoteau prin toate Statele-Majore şi tri¬ 
bunalele de câmp ale bolşevicilor, începură să chinuiască 
pe prizonieri şi populaţia civilă din clasa mijlocie şi din 
cea superioară. 

Acum chinezii aveau de lucru, zilnic scăpând de 
chinuri sute de osândiţi, cu ştreangul sau simplu, cu barda. 
Dar cei mai specialişti erau, totuşi, jidanii, care înainte de 
a-şi ucide jertfele, căutau să le umilească cât de mult. 

Ura lor se dezlănţuia mai cu seamă asupra ofiţerilor, 
jertfele lor predilecte. 

Un martor ocular ne-a descris următoarea scenă, ce 
dovedeşte felul cum tratau jidanii pe ofiţeri şi pe prizo¬ 
nieri. 

Colonele, voieşti o ţigară? Se-nţelege nu i se 
răspundea. Şi atunci stârpitura îl loveşte peste faţă cu 
revolverul şi vâră ţeava în gura osânditului. Râde’apoi 
ironic şi-l întreabă: nu-ţi place ţigara? E de la Diusso ori 
Villa-Rode. Ei vezi? Jidanul batjocorit a ajuns stăpânul 
tău. Noi v-am dat Dumnezeu, noi vă dăm şi ţar. Şi-n fu¬ 
ria lor încercau să-şi răzbune pentru toate generaţiile de 
perciunaţi care au murit cu gândul la stăpânirea lumii. 
Cu pumnii şi revolverul stâlceau acele feţe luminate de 
inteligenţă şi mândre în nenorocirea lor, pe ale căror buze 
înflorea doar un discret zâmbet ironic, privind la neputinţa 
acestor hidoase reptile”. 

încă două ore mai rezistă Omskul cu ajutorul caza¬ 
cilor, care înverşunaţi pe infanterişti, tăiau şi pe cei albi ca 
pe cei roşii. Guvernul şi plecase, în afară de Kolceak, care 

voia să fie prezent la marea luptă, dar de unde părăsit de 
noroc, abia putu scăpa într-o sanie. Trenurile rămaseră 
fără locomotive, iar cele de prin depouri, mulţumită 
agenţilor bolşevici, erau cu cazanele sparte. 

Se-ncepu acum o retragere, care a fost cu mult 
mai cumplită decât cea din 1812 a francezilor, pentru 
că aceştia, în drumul lor spre Smolensk, nu erau atacaţi 
înainte, pe când în Siberia sute şi mii de puşti te pândeau 
la fiecare copac, la fiecare cotitură de drum şi aceasta în 
toate părţile. 

Omskul număra în acel timp peste un milion de lo¬ 
cuitori. Câţi au putut, s-au refugiat. Unii, în vagoanele 
ticsite ca sardelele în butoi, alţii, călări în sănii sau pe jos, 
pe marele tract ce duce de la Moscova la irkutsk, făcând 
o coloană ce nu se mai sfârşea. 

Dar, vai, mulţi au plecat cu nădejdea de-a ajunge 
într-un loc liniştit unde să-şi poată pleca capul, dar puţini 
au ajuns... 

Atacaţi tot timpul, din toate părţile, mulţi au căzut 
răpuşi de armele duşmane, dar mulţi - un popor întreg de 
copii, studenţi, femei şi civili - mureau zilnic, îngheţaţi de 
frig, care ajunsese până la - 48 de grade. 

Cât a ţinut drumul lung de 3000 kilometri până la 
Baikal, era semănat de trupuri îngheţate ca osul, peste 
care treceau camioane, sănii şi lume peste lume, care 
fugea înspăimântată. 

Şi erau zeci de sănii, în care îngheţaseră toţi drumeţii 
care stăteau drepţi, înţepeniţi, ca şi când ar fi fost vii. Din 
când în când câte-o astfel de figură îngheţată cădea din 
sanie ca o bucată de gheaţă şi inimile celor încă vii nu 
mai băteau repede, repede, la vederea acestor figuri de 
gheaţă, pentru că nimic omenesc nu mai era în sufletul 
acestor oameni, pe ale căror feţe îngheţase şi lacrimile, 
iar în sufletul lor era haos. 

Lumină, credinţă nu mai era. Dumnezeu, poate 
niciodată n-a fost implorat cu atâta credinţă, ca atunci, 
dar aceşti nenorociţi au fost părăsiţi şi de El. 

Alături cu această lume, se retrăgeau încet şi 
rămăşiţele armatelor ruseşti ale lui Kolceak, sub coman¬ 
da generalului Voicekovschi, iar cazacii generalului Kap- 
pel păzeau această gloată în retragerea ei, care era atât 
de demoralizată de spaimă, foame şi de frigul care bân¬ 
tuia, că nu mai era în stare să opună nici cea mai mică 
rezistenţă. 

Ciocnirile erau tot mai dese, iar pe drumul de fier nu 
mai venea nici un ajutor. „Partizanii” bolşevicilor, stricând 
linia ferată în mai multe locuri, tăiară retragerea polo¬ 
nilor, care operau împrejmuirea Krasnoiarskului. Polonii 
s-au bătut vitejeşte, dar copleşiţi de număr, au trebuit să 
cedeze şi au fost constrânşi să se predea. Zece mii de 
ostaşi cu ofiţeri cu tot încăpură pe mâinile bolşevicilor. 
Cea mai mare parte din ofiţeri au fost ucişi, iar soldaţii au 
fost trimişi în minele de cărbuni. 

De-acum, drumul spre Irkutsk era aproape deschis 
şi diviziile 30 şi 35 ale armatei roşii de sub comanda fos¬ 
tului general Ewerth înaintau aproape fără rezistenţă. 

Ewerth este faimosul general din timpul imperiului 
care, în războiul mondial, comandă centrul frontului con¬ 
tra austro-germanilor, la Baranivice. Pentru caracteriza¬ 
rea lui, vreau să evoc un eveniment istoric militar, care 
va arăta în adevărata lumină pe acest linge-blide de la 
Curtea Imperială rusească. 

Era în preajma ofensivei ruseşti din primăvara anu¬ 
lui 1916, generalul Brusilov, înţeles pe deplin cu gene¬ 
ralul Ewerth, relativ la timpul când vor începe ofensiva; 
însă aceasta din urmă a jucat un rol foarte suspect. Era 
ştiut că germanii aveau forţe puţine pe frontul oriental, iar 
austriecii îşi trimiseseră artileria grea pe frontul italian şi 
o ofensivă viguroasă rusească ar fi mutat frontul dintr-o 
lovitură dincolo de Varşovia. 

Deoarece anumite persoane supuse aveau interesul 
de-a zădărnici această ofensivă sau, cel puţin, ştiind pre¬ 
cis ziua începerii, îşi puseră în joc puterea demnităţii lor, 
şi această ofensivă, care ar fi putut avea urmări fatale 

pentru centrali, nu s-a executat decât în parte. 

în preziua ofensivei, Ewerth înştiinţează pe Brusi¬ 
lov că el nu este pregătit, deci nu poate începe şi să mai 
amâne încă cu o lună. Brusilov, care împărţise ordinele 
tuturor Corpurilor sale, începu singur, ştiind bine cine şi- 
a pus în joc autoritatea pe lângă generalul Ewerth. Era 
vorba de Ţarina-văduvă, Maria Feodorovna. 

Brusilov era însă rus şi patriot, pe când Ewerth, 
neamţ, şi puţin îi păsa lui de izbânda sau înfrângerea 
Rusiei, legăturile cu cei mari să fie bune. Nimic nu l-a 
legat de ţară şi a fost primul dintre generali care şi-a pus 
serviciile la dispoziţia bolşevicilor. 

Amiralul Kolceak, sub protecţia cazacilor credincioşi 
putu să scape de urmărirea roşilor şi când situaţia i se 
părea senină, părăsi armata şi o luă mai repede înainte 
spre nenorocul lui. 

La Nijneudinsk, unde se refugiase pe un eşalon ce¬ 
hoslovac - era deci oaspete al unei armate aliate - se 
credea în siguranţă; dar el nu ştia că în acest timp, dân¬ 
sul forma obiectul unor tratări comerciale ale reprezent¬ 
antului cehoslovac Dr. Blagos şi a bolşevicului Cozminski, 
noul stăpân al Irkutskului. Şi Kolceak la 15 ianuarie 1920 
cu nenorocita lui soţie au fost predaţi bolşevicilor de către 
cehii ospitalieri, în schimbul câtorva tone de cărbuni, 
pentru locomotivele eşaloanelor cehoslovace. Acesta e 
adevărul şi e mai bine ca să se ştie! 

Şi iată că primele elemente ale armatelor ruseşti în 
retragere ajung în sectorul românesc, unde li s-au dat cele 
dintâi ajutoare: haine calde, proviant şi medicamente. 

Era o jale să priveşti la acest convoi sinistru. Peste 
o sută de sănii purtau numai schelete de-ale ofiţerilor su¬ 
periori, şi-i duceau să-i îngroape dincolo de Baikal, căci 
erau toţi cazaci de Baikal. 

lată că vine cel mai viteaz dintre viteji, generalul 
Kappel, comandantul călărimii, galben ca moartea şi se 
opreşte în dreptul infirmeriei româneşti şi încearcă să 
descalece. Nu se putea ţine şi cade grămadă. Amândouă 

picioarele îi erau îngheţate tun. După câteva minute a 

murit în infirmeria noastră. îm jurul acestui viteaz general 
s-a grupat în acele momente tot ce era viteaz şi cinstit în 
armatele lui Kolceak. Cu moartea lui, disperarea cuprinse 
pe aceşti dezmoşteniţi, care se vedeau părăsiţi, rând pe 
rând de toţi acei care încă păstrau în inimile lor flacăra 
sfântă a iubirii de patrie şi care au ştiut păstra cu atâta 
sfinţenie în corpurile lor toate acele tradiţii eroice de care 
erau mândre sotniile căzăceşti. 

Cazacii aflară că Kolceak e închis în Irkutsk, deci 
se grăbiră să se ducă în ajutorul lui. Dar tocmai graba lor 
precipită şi sfârşitul Dictatorului tuturor ruşilor. 

Trebuie să amintesc că după catastrofa armatelor 
naţionale, „partizanii” bolşevici, cu învoirea comandamen¬ 
tului cehoslovac, luară puterea în mână până la Baikal. Nu 
se numeau însă bolşevici ci „social-democraţi”, pentru că 
nu li se permitea din partea comandamentului japonez. 

Cu toate că cehii ştiau că departe pe linie se află 
încă trupe aliate, care luptă din greu cu bolşevicii, fără 
a le întreba sau încunoştinţa au ajuns la acordul amintit 
cu bolşevicii. Aceasta este caracteristica acestei armate 
aliate. 

Deşi bolşevicii luaseră toate măsurile ca să nu poată 
intra în oraş cazacii Kappelevţi, baricadară toate intrările 
cu zăpadă, pe care o îngheţară stropind-o cu apă, spre 
mai mare siguranţă îl scoase pe Kolceak împreună cu 
soţia sa şi cu fostul său preşedinte de consiliu Pepeleaev 
şi călăul chinez i-a tăiat bucăţi. 

Cazacii, aflând despre sfârşitul Guvernatorului, nu 
mai încercară să pătrundă în oraş, ci îşi urmară calea 
spre Baikal. 

CAPITOLUL XV 


în ajunul eliberării mele am primit o scrisoare de la 
doamna şi domnişoara Bogatnou, care îmi scriau că, de 
sunt liber, să vin la Irkutsk la domnul Ivanov, unde sunt 
aşteptat. 

în ziua următoare, era tocmai sâmbătă şi eu respirând 
aerul liber după şase luni de internare, eram ameţit, nu de 
bucurie, ci de tăria aerului. 

Cerui un cal de la prietenul Băleanu şi într-o goană 
am ajuns la Irkutsk. Se sfârşise cu stăpânirea lui Kol¬ 
ceak. O săptămână întreagă au durat luptele de la Irkutsk, 
până ce ultimul dintre elevii şcolii militare fu măcelărit de 
bolşevici, sau „social-democraţi”, sub numele cărora se 
deghizaseră. 

Această schimbare de domnie s-a făcut după cum 
am spus, cu tacita aprobare a armatei cehoslovace. Multe 
ar fi de spus pe tema aceasta, dacă împrejurările politice 
nu ne-ar fi legat atât de puternic de poporul ceh. Pe străzi 
erau focuri mari, spre a se încălzi trecătorii, frigul trecând 
peste - 40 grade, dar nu mai era Irkutskul zgomotos şi ve¬ 
sel de altădată. Prăvăliile erau închise şi porţile zăvorite 
cu şapte lacăte, iar pe străzi rar întâlneai trecători, şi 
aceia cu spaima în suflet şi pe faţă. 

Patrule de ale stăpânirii se zăreau din sută în sută 
de paşi. Mă opriră şi pe mine, şi după ce le spusei că sunt 
ceh, mi se deschise calea. Da, cehii aveau mare trecere 
la bolşevici, mai curând îţi făceau impresia că sunt aliaţii 
lor. 

De-a lungul străzii Troiţcaia nu se vedea ţipenie 
de om. Drept că era şi frig. Calul meu era numai inei. 

în ograda directorului institutului de fete descălecai. în 
sfârşit, intrai în vastele şi caldele încăperi ale directorului 
Ivanov, a cărui soţie, Augusta Hansovna, împăca copiii, 
pe Fedia şi pe Tonia, care se bătuseră de-a bolşevicii. 

lată că apar şi vechile mele cunoştinţe, doamna 
colonel Bogatnou, Maria Alexeevna şi domnişoara Olga. 
Mă primesc şi mă felicită că din nou sunt liber, dar acum 
cu regret trebuie să-mi comunice că colonelul zace la în¬ 
chisoare, şi deodată mama şi fiica începură să plângă în 
hohote. 

Aflai că la 20 decembrie a izbucnit din nou răscoala 
in Ceremkovo. Minerii împreună cu soldaţii au arestat 
pe toţi ofiţerii, împreună cu colonelul Bogatnou. Peste zi 
însă, toţi aceşti ofiţeri îşi părăsiră comandantul şi trecură 
de partea răsculaţilor. îi cunoşteam pe toţi aceşti laşi din 
campania ce-o făcusem împreună. 

A rămas singur colonelul şi familia lui. Soldaţii însă 
îl iubeau şi ei îi făcură propunerea să plece la gară cu 
tot bagajul, până ce muncitorii sunt ocupaţi în mine şi să 
plece spre Baikal. Colonelul era arestat la cvartirul său, 
care nu mai era la gară, ci în oraş. 

în gară staţiona un tren militar cehoslovac care sta 
gata de plecare. Colonelul trimise un bilet comandantu¬ 
lui acestui tren, unui ofiţer, care nu numai o dată a fost 
oaspetele familiei lui, şi-l rugă să-i trimită o escortă de 
zece soldaţi cehi, care să-l conducă la gară. 

Acesta primi. Şi îată-l pe colonelul Bogatnou răpit 
împreună cu familia din mâinile soldaţilor ruşi, care nu 
se opuseră, părându-le bine că colonelul lor drag poate 
scăpa. 

Bagajele fură trimise de mai înainte la gară, şi 
iată-i pe toţi aceşti oameni greu loviţi de soartă, aciuaţi 
într-un vagon de marfă, sau „tepluşca” cum îi ziceau ruşii, 
transformat în casă de locuit şi fericiţi că au scăpat de 
furia norodului. Trenul trebuia să plece în tot momentul. 
Mecanicul spuse că numai peste o jumătate de oră poate 
pleca, având un mic defect la locomotivă. Dar vestea că 

colonelul vrea să fugă s-a răspândit ca fulgerul, şi peste 
douăzeci de minute trenul fu înconjurat de muncitorii care 
alergară din toate părţile să-şi pretindă jertfa lor. 

Comandantul acestui tren militar, care ar fi putut 
ţine piept cu un batalion înarmat, cedă mulţimii înfuri¬ 
ate şi-l predase pe bătrânul colonel, care plângând îşi 
îmbrăţişase soţia şi fiica. 

Acestea rămaseră în vagon, la cererea soldaţilor 

cehi. 

Doamne, ce înseamnă omul laş şi fără dragoste de 
camarazii de arme. Cehii ar fi putut da numai o salvă şi 
aceea de focuri oarbe şi nici un muncitor nu s-ar mai fi 
aflat în preajma gării. 

înconjurat de această sălbatică gloată, îmbrâncit în 
toate părţile şi bătut peste faţă până la sânge, colonelul 
Bogatnou fu condus în oraş. De astă dată în temniţă, nu 
la cvartir. 

Familia lui ajunse la Irkutsk şi se adăposti în casa 
bătrânului director, care îşi agăţase şi el pe braţul stâng o 
bandă roşie, semn de supunere. 

Rugămintea acestor două femei era ca eu să mă duc 
la Ceremkovo şi să solicit de Ia comitetul revoluţionar de 
acolo o întrevedere cu colonelul, să-i duc schimburi, o 
pătură, provizii şi o epistolă. Le promisei că dimineaţă voi 
pleca.. 

Bietele femei erau palide şi nervoase, că tresăreau 
la fiecare sunet al soneriei. Mereu credeau că vor veni 
soldaţii să le ridice. Maria Alexeevna îmbătrânise cu 
zece ani deodată, iar în jurul ochilor plânşi, erau groase 
cearcăne vinete pe urma nopţilor zbuciumate. 

- Da, domnule, începu ea, în loc să mergem spre 
casă, în Chişinăul nostru, se vede că soarta vrea altfel, 
închipuiţi-vă suferinţele noastre, trei nopţi de-a rândul au 
venit muncitorii după noi să ne ucidă. Ne-au apărat însă 
soldaţii, care îl iubesc atât de mult pe bărbatul meu. 

Revederea cu Olga Ivanovna a fost tristă, însă o 
însenină zâmbetele tinereţii, care înfloreau în ochii frumoşi 

şi în colţul buzelor. 

- Nu v-am văzut de mult, îmi zise ea, v-aţi schimbat 
puţin, însă în bine. Ei, vedeţi soarta... visam la viitoa¬ 
rea călătorie spre patrie, pe Ocean... Indii... Egipt... vă 
aduceţi aminte ce drum ne făurisem? Visurile s-au stins 
şi n-a mai rămas decât trista realitate... de acum nici nu 
mai avem nădejde să ajungem acasă. Sărmanul tata, el 
a presimţit nenorocirea, dar n-a putut-o înlătura. Când a 
izbucnit, a fost prea târziu, iar ofiţerii lui au trecut cu toţii 
de partea revoluţionarilor. Acum comandant al garnizoa¬ 
nei este stabscăpitanul Cuzneţov, iar locotenenţii, Arschi 
şi Filatov, au fost primii care l-au părăsit pe tatăl meu - 
eh, dar ce să vă mai spun lucrurile acestea... Fiecare s-a 
gândit la pielea lui... 

- Dar dumneavoastră când plecaţi? 

- Cred că peste două săptămâni. Noi am rămas ul¬ 
timii din toate armatele aliate care s-au grăbit, din vreme, 
s-o ia la sănătoasa, până ce nu vin bolşevicii. Vedeţi şi la 
noi s-a gândit fiecare la pielea lui. lată, noi suntem cei din 
urmă, care ţinem piept unei armate formidabile din toate 
părţile. 

- Dacă pleacă şi românii, atunci nu mai avem 
nici o nădejde de mântuire. Nici nu mă pot gândi cum 
se va sfârşi tragedia noastră. Acum, vrând nevrând, ne 
despărţim, deşi fericirea a fost atât de aproape şi atât 
de posibilă... Ajungând în largurile dunărene, ne veţi uita 
poate şi dumneavoastră, iar micii moldovence i-au rămas 
numai visurile! 

Şi, ca niciodată, ochii ei frumoşi se umplură de lac¬ 
rimi. 

- Nu vorbiţi aşa... n-am să vă uit... dar se poate să 
plecăm împreună, nu ştim ce aduce ziua de mâine. Şi se 
lăsă mângâiată ca un copil. 

în ziua următoare, cu o scrisoare din partea Măriei 
Alexeevnei, cu diferite provizii, schimburi şi o pătură, mă 
avântai în trenul care mergea spre vest. Cursa trenului 
era numai până la Kansk. Mai departe nu se ştia ce este. 

Se spunea că armata regulată bolşevică va ajunge din 
moment în moment în apropierea sectorului românesc. 

Românii, însă, cu cât situaţia se agrava, cu atâta se 
ţinea mai bine. Parcă niciodată n-au dat dovadă de atâta 
preciziune şi bunăvoinţă în executarea ordinelor. Trebuia 
să-l admir pe judecătorul meu, colonelul Kadletz, că deşi 
încolţit de toate părţile, ştia să facă faţă întotdeauna 
nevoilor, la timp şi în mod decisiv. 

încetul cu încetul se scurseră ultimele elemente ale 
armatei cehe şi câteva sute din sârbii ce mai rămăsese 
după lupta de la Nijneudinsk, şi români rămăsese în arier¬ 
garda tuturor armatelor aliate. 

Capul acestor armate ajunsese la Vladivostok, 
unele unităţi ceheşti fusese îmbarcate şi îşi urmau drumul 
spre patrie, pe când legiunea noastră trebuia să înfrunte 
toată urgia bolşevică. Dar despre acest epilog al luptelor 
româneşti voi vorbi în capitolul următor. 

în Ceremkovo mă prezentai noului comandant al gar¬ 
nizoanei, fostului stabscăpitan Kuzneţov. Ne cunoşteam 
din campania trecută. 

Era fără epoleţi şi cocardă la chipiu. De ruşine sau 
din precauţie nu mi-a întins mâna, dar auzind rugămintea 
mea, scrise îndată un bilet să-l dau la destinaţie, adică 
preşedintelui comitetului revoluţionar, jidancei Liubov 
Petrovna Moscovici. Aşadar, cel mai temut om din oraş 
era o jidancă, de care atârna viaţa celor închişi. A trebuit 
mult să o rog ca să se înduplece să pot vorbi cu colon¬ 
elul. 

în sfârşit, cu biletul de voie în mână, mă îndrep¬ 
tai spre temniţă. Aici trecând prin purgatoriul corpului de 
gardă, mi se deschise o uşă grea, ferecată cu mari drugi 
de fier şi intrai într-o cloacă întunecoasă. Un miros greu 
de putreziciune mă izbi în faţă. îmi veni greaţă şi era cât 
pe aici să cad jos, ameţit. 

O cameră lungă, cu priciuri soldăţeşti, pavată cu ci¬ 
ment şi o murdărie de te strângea de gât. Toată lumea 
sta pe priciurile de lemn, juca cărţi şi fuma mahorcă. Un 

singur om se preumbla de la un colţ la altul, cu mâinile 
la spate şi în uniformă militară fără epoleţi. Era colonelul 
Bogatnou. Cât pe aici să nu-l cunosc. Nebărbierit de când 
îl arestară, palid, cu ochii înfundaţi în orbite, se schim¬ 
base cu desăvârşire. 

Când mă văzu, se aruncă în braţele mele şi se 
interesă de familie. Auzind că e în siguranţă, răsuflă 
uşurat şi parcă o povară grea i se rostogoli de pe piept. 

- Vă aduceţi aminte când am fost la Voenii-Gorodok 
şi v-am vizitat? Mi s-a strâns inima, când v-am văzut, dar 
acum pot spune că locuinţa dumneavoastră era un castel, 
pe lângă aceea a mea. Dar ce-i mai rău - şi colonelul 
coborî vocea - aici sunt mereu ameninţat cu moartea din 
partea puşcăriaşilor. De două ori au voit să mă înăbuşe. 
Aceştia sunt toţi hoţi de drumul mare şi ucigaşi. De aceea 
nu dorm noaptea deloc. Mai aţipesc câteodată ziua. 

După ce-i dădui lucrurile aduse, se mai învioră şi 
mai cu seamă după ce-i spusei că comitetul revoluţionar a 
decis să-l trimită la Irkutsk peste două zile. Oricum, scăpa 
de aceşti monştri cu chip de om. 

într-aceea iată că colonelul se aplecă asupra unui 
om ce dormea pe asfaltul gol. Acela îşi ridică capul şi-l 
recunoscui. Era ispravnicul plăşii Ceremkovo. De origine 
din Ucraina, când era student fusese exilat în Siberia pe 
timpul Imperiului şi a stat acolo 15 ani. în guvernul lui 
Kolceak intră în serviciu ca ispravnic. Bolşevicii îl vârâră 
din nou în puşcărie, în numele poporului, pentru care şi-a 
sacrificat tot focul tinereţii şi capul lui cărunt fără vreme, 
îşi află loc de odihnă pe cimentul rece al închisorii. 

Dădui colonelului merindele aduse, o pătură, pre¬ 
cum şi o sticlă de votcă, care poate avea mai mult efect 
mângâietor decât cel mai splendid discurs, şi-i mai spusei 
că pentru eliberarea dânsului, colonelul Kadletz, în urma 
rugăminţilor Măriei Alexeevnei, a intervenit telegrafic pe 
lângă generalul Janin, dar că, până în prezent, Misiunea 
Militară Franceză din Irkutsk n-a primit nici un ordin în 
chestiunea aceasta. 

Generalul Janin e aproape de Vladivostok, aşa că 
autoritatea lui va fi foarte problematică. însă vom vedea... 
noi, românii suntem încă tot pe vechile poziţii, poate că 
vom putea noi face ceva pentru dânsul. 

Le mai povestii noutăţile mai importante, şi anume că 
înafară de sectorul românesc, de la Urali şi până la Baikal 
puterea lui Kolceak a trecut în mâna social-democraţilor, 
care, în deplin acord cu cehii, au pornit vânătoarea după 
toţi aceia, care ţineau la lumea veche, că atrocităţile aces¬ 
tor bande sunt fără seamăn şi că în Irkutsk jidanul Ber- 
man, şeful comitetului revoluţionar, zilnic trimite pe ceea 
lume sute de prizonieri. 

Elevii şcolii militare din Irkutsk, o săptămână întreagă 
au ţinut piept unei armate de 50.000 dar după ce au rămas 
numai o mână de oameni, văzându-se strânşi în cazărmile 
lor, au preferat să moară, ca grecii lui Leonidas, decât 
să-şi plece capul. Erau însă mulţi răniţi în spitale, iar acum, 
acest monstru păros şi demn reprezentant al jidănimii, îşi 
mulţumea instinctul bestial privind zilnic câte-o echipă din 
aceşti bravi elevi aduşi din spital şi executaţi în faţa lui. 

La început trăgea el înşuşi din colţul lui până ce-i 
obosea mâna, apoi jertfele erau date pe mâna călăilor 
chinezi şi maghiari - demni urmaşi ai rasei mongole - cei 
dintâi o făceau din speculă, cei din urmă din simplu in¬ 
stinct de-a ucide. 

Colonelul era tot mai abătut, voia să-mi spună ceva, 
dar nici un sunet nu-i ieşea din gât. în fine, ochii lui de 
oţel se împânziră de lacrimi, gândindu-se la familia lui 
părăsită, şi abia putu murmura: 

- Ce va mai fi cu ei... sărmanii... dragii mei? N-am 
să mai văd Basarabia, sunt atât de convins de aceasta, că 
singur aş vrea să mă mângâi, dar e aşa, şi ceea ce-i mai 
curios, este că de câteva zile presimt moartea... dar nu 
spuneţi lucrurile acestea familiei mele, atât de fără noroc. 
Ah, de s-ar sfârşi mai repede... 

Asigurai pe sărmanul colonel că mă voi îngriji de fa¬ 
milia lui, orice s-ar întâmpla, şi că vom căuta ca prin orice 

mijloace să-l eliberăm. El îmi mulţumi, mă îmbrăţişase, 
dar din expresia feţei lui vedeam clar că nu credea în nici 
un mijloc de scăpare. 

Soldatul de planton stătu aproape tot timpul de faţă 
la convorbirea noastră şi uitându-se la ceas, ne făcu semn 
de încetare. Mă despărţit apoi de bunii mei cunoscuţi, ca 
să-i revăd peste câteva zile la Irkutsk. 

CAPITOLUL XVI 


încă din vara anului 1919, după pacea de la Ver- 
sailles, s-a întocmit planul evacuării Siberiei de către ar¬ 
matele aliate. Divizia a 3-a cehoslovacă fusese orânduită 
la ariergardă. 

Evenimentele de mai târziu au dovedit, însă, că 
această divizie nu mai corespundea aşteptărilor, ci, toc¬ 
mai dimpotrivă, şi din prezenţa ei trecu puterea de la Kol- 
ceak la bolşevici. Ea căuta acum să ajungă cât mai curând 
Baikalul, ca să se poată bucura în tihnă de bunurile cap¬ 
turate de la ruşi. 

Cele zece mii de polonezi şi cele trei de iugoslavi 
fură zdrobite de armatele regulate bolşevice. Românii 
se văzură deodată în coada tuturor armatelor care se 
scurgeau spre răsărit. 

Comandamentul armatei cehoslovace prin Ord. Nr. 
0582 Op. însărcinează Legiunea Română cu ariergarda, 
căreia i-a fost detaşat şi regimentul 12 cehoslovac, care 
se retrăgea pe jos, pe marea şosea, paralelă cu calea 
ferată. 

Colonelul Kadletz, imediat dădu ordinele în 
consecinţă. 

i 

Telegramă: 

Irkutsk, generalului Sirovi (cehoslov). Copie: Zima, 
Comandamentului Diviziei a 3-a Cehoslovacă. 

La Nr. 0582 Op. Am primit ordinul dumneavoastră 

pentru comanda ariergărzii. Rog să-mi subordonaţi mie 
trenurile blindate, cu artilerie, care până acum servesc 
ariergarda cehească şi să daţi ordin Comandamentului Di¬ 
viziei a 3-a cehoslovacă, ca în caz de nevoie, să mă ajute 
cu material explozibil, cu mijloace tehnice şi cu artilerie. 
Din cel mai apropiat eşalon de intendenţă, vă rog să mi 
se trimită o mie de perechi de pime (cizme înalte de lână) 
pentru legiune, deoarece pe gerurile de acum, oamenii nu 
pot lupta desculţi. înafară de aceasta, ştiind că regimentul 
iugoslav este o unitate nesigură, atât în situaţia de război 
cât şi în general, vă rog să luaţi aceasta în considerare şi 
să-mi puneţi la dispoziţie cel puţin un batalion cu mitra¬ 
liere din trupele cehoslovace. 

Vă aduc la cunoştinţă punctul meu de vedere asupra 
condiţiilor necesare pentru a-mi putea rezolva problema 
şi rog să mă susţineţi: 

1. Să nu se facă ceremonii cu autorităţile aşa nu¬ 
mite „Social-revoluţionare" şi anume să nu se permită ca 
dânşii să circule pe calea ferată. 

2. Să se tragă folos din mişcarea paralelă a ar¬ 
matei generalului Voicekovski, să ne referim la aceasta 
binevoitor, şi să nu se facă erori capitale, constând din 
încercări de dezarmare. 

3. în general, rog să luaţi măsuri pentru asigurarea 
spatelui meu, prin aceea ca să se sisteze încercările po¬ 
liticienilor diletanţi de a da mâna cu social-revoluţionarii 
şi bolşevicii. 

4. Pentru toate eşaloanele ariergărzii, rog să destinaţi 
locomotive permanente. 

30 Ianuarie 1920 Nr. 49. Comandamentul Legiunii 
Române, colonel Kadletz. 

Imediat se dădu următorul ordin telegrafic pentru 
Comandamentul batalionului iugoslav: 

Tulun, Comandamentul Batalionului Iugoslav. Copie. 
Şeragul. Comandamentului Batalionului 2 „Mărăşeşti” . 

Vă ordon să concentraţi batalionul şi trenurile blin¬ 

date acum imediat la gara Azei şi să intraţi în legătură 
cu Comandamentul batalionului românesc „Mărăşeşti”, 
care se găseşte la gara Şeragul şi căruia îi ordon, în caz 
de nevoie, să vă dea ajutor. în momentul când va trece 
ariergarda cehoslovacă prin Tulun, voi veni personal la 
dumneavoastră. Acum îndată măriţi numărul baionete¬ 
lor până la extrem, casând toate funcţiile necombatante. 
Ofiţerii fără comandă vor intra cu arma în front. Orice nesu¬ 
punere o pedepsiţi cu împuşcarea pe loc. Să comunicaţi 
acest ordin soldaţilor. 

31 Ianuarie 1920. Gara Kuitun Nr. 60 Op., colonel 
Kadletz. 

în timpul acesta la gara Şeragul se aflau concen¬ 
trate următoarele unităţi româneşti: 

Bat. 2 „Mărăşeşti”, Escadronul de lăncieri, o echipă 
de distrugere din compania de geniu, trenul blindat 
„Mărăşeşti”, precum şi faimosul tren blindat „Kurganetz” al 
cehoslovacilor - o capodoperă a tehnicii militare ruseşti. 

Şi iată că rând pe rând ultimele elemente de 
ariergardă ale diviziei a 3-a cehă se strecurară printre 
trupele româneşti. în ce priveşte inamicul, se putea spune 



Trenul blindat “Horia” 

numai că, de la staţia Nijneudinsk nu se mai ştia de el. 
Aici s-a dat o luptă mare, iar sârbii au plătit cu viaţa celor 
1200 de soldaţi nenorocita lor conduită, nedemnă de-o 
armată aliată - participarea la mitingurile roşilor. 

Un singur batalion râmase dintr-o brigadă, câţi erau 
la începutul campaniei, şi care după cât văzurăm din ord. 
Nr. 60 al colonelului Kadletz din 31 ianuarie, trebuia să se 
unească cu batalionul românesc „Mărăşeşti" la Şeragul. 
Dar se vede că spaima intrase atât de adânc în sârbi, că 
preferară să-şi părăsească eşaloanele şi pe jos să apuce 
şoseaua Moscovei şi se îndreptară spre Baikal. 

în fine, în zorii zilei de 3 februarie, bolşevicii 
se arătară în preajma Azei, o haltă în apropierea gării 
Şeragul. Erau primele elemente ale diviziei 35, formată 
dintr-o brigadă de infanterie cu artilerie şi cavalerie. 

Auziseră că în faţă au pe români şi, ştiind numărul 
lor mic, se pregăteau să-i atace. Credeau că-i de ajuns să 
se arate, ca noul inamic să-şi pună imediat locomotivele 
în mişcare. 

Din informaţiile primite la Statul-Major al Legiunii, 
avangarda roşie era formată, partea cea mai mare din 
maghiari, voluntari în armata roşie. Ne cunoşteam, deci, 
de-acasă, şi acum se apropia momentul răfuielii. 

Iscoadele noastre de cavalerie confirmară ştirea că 
la halta şi satul cu acelaşi nume, Azei, au ajuns bolşevicii 
şi se pregătesc de înaintare. în afară de trupele româneşti 
amintite mai sus, şi concentrate la gara Şeragul, se mai 
afla un batalion din Reg. 12 cehoslovac în satul Tracto- 
vaia, însărcinat cu paza şoselei Moscovei, precum şi a 
satului Troţcaia. 

în vederea ciocnirii cu inamicul, în ziua de 3 febru¬ 
arie, trupele române aveau dispozitivul arătat în schema 
alăturată. 

O companie, pe linia drumului de fier, având în spate 
trenul blindat „Kurganetz”, o companie, nord-vest de la 
Şeragul, pe cărarea ce duce spre şoseaua Moscovei. Pe 
drumul nord de Şeragul, spre satul Troiţcaia, se afla ba- 

talionul ceh. 

La sudul gării Şeragul fiind foarte problematic un 
atac bolşevic din cauza zăpezii mari, fură postate nu¬ 
mai câteva posturi mici, care în orice caz ne-ar fi dat de 
ştire dacă inamicul îşi făcea apariţia aici. Dar ziua trecu 
în linişte şi iată că întunericul se lăsa greu ca plumbul 
asupra nemărginitei întinderi de zăpadă, iar frigul se 
înteţise aproape la - 41 grade. Trupele din avanposturi 
fură schimbate, fericite că se pot reîntoarce în casele pe 
roţi, unde-i aştepta căldura şi odihna. în curând liniştea 
era întreruptă numai de paşii scârţâitori ai posturilor din 
jurul eşaloanelor. 

Să fi fost aproape zece seara. Toată lumea dor¬ 
mea, când deodată, liniştea e înfiorată de sunetul goar¬ 
nei şi câţiva plumbi se înfipseră în pereţii de scânduri ai 
vagoanelor. 

O scurtă învălmăşeală şi uşile se deschid, lumea se 
dădu jos în zăpada adâncă. O voce puternică, liniştită, a 
comandantului batalionului, arătă direcţia frontului şi cât 
ai clipi din ochi ordinea de luptă fu luată. 

Câteva mitraliere începură cântecul lor vesel şi 
atunci vânătorii noştri începură a-şi da mai bine seama 
de situaţie şi de a deosebi figurile negre ale inamicului 
care, în salturi prin zăpada adâncă, căuta să se apropie 
de gară. începu atunci un foc grozav în sectorul nord de la 
Şeragul, iar artileria trenului blindat „Mărăşeşti” începu să 
tragă asupra satului Troiţcaia, incendiind câteva case. 

Companiile noastre de la avanposturi atacară flan¬ 
cul drept inamic cu „Ura”, iar strigătele lor se auziră până 
la gară şi deodată lanţul de trăgători se sculă şi se avântă 
la baionetă. 

Figurile negre ale bolşevicilor se vedeau că încep 
retragerea care, peste o jumătate de ceas, se schimbă în 
fugă. Românii îi urmăriră - recucerind satul Troiţcaia, - 
până aproape de şoseaua Moscovei. Câmpul de luptă era 
semănat cu mulţi bolşevici morţi şi răniţi, cu arme şi alte 
efecte. 

Aşadar bolşevicii atacară tocmai în sectorul care 
era sub paza regimentului 12 cehoslovac, care tocmai în 
noaptea aceea a găsit de cuviinţă să-şi părăsească locul, 
tocmai la începerea atacului roşilor şi să se retragă spre 
est. Dar nu le-a fost dat ungurilor bolşevici să râdă de 
români care, deşi numai o mână, le-au dat o lecţie ca şi 
fraţii lor, la Szolnok şi Budapesta. 

Pierderile bolşevicilor au fost de peste trei sute din¬ 
tre care 60 morţi, ceilalţi răniţi. Românii pierdură în total 
8 morţi şi tot atâţia grav răniţi. 

lată cum a fost apreciată această luptă, din partea 
Comandamentului Legiunii: 


ORDIN No. 20 

Gara Zabitui 12 Februarie 1920 


1 . 

în zilele de 3 şi 4 februarie a.c. Batalionul 2 „Mărăşeşti'’, 
Escadronul de lăncieri şi trenul blindat „Mărăşeşti" au avut 
o luptă cu avangarda armatei bolşevice, constând din o 
brigadă de infanterie, 2 tunuri şi cavalerie, al cărei număr 
nu s-a putut stabili, asemenea şi cu bande partizane de 
ale bolşevicilor locali, care au acţionat independent de 
comandamentul bolşevic. 

Neluând în considerare situaţia foarte complicată 
care s-a creat prin faptul că, o unitate aliată, fără pre¬ 
venire, a părăsit poziţia de la flancul drept al Ordinei de 
luptă (Reg. 12 cehoslovac), în acţiuni de noapte, unităţile 
de mai sus şi-au împlinit tema de luptă dată, în mod 
ireproşabil, cauzând bolşevicilor pierderi foarte serioase 
şi în deplină ordine s-au întors la gara Kuitun unde din 
nou au luat parte la luptă. 

Acest succes militar îl atribui nu numai serviciilor 
comandantului detaşamentului, care a condus splendid 
această operaţie, ci în aceeaşi măsură îl atribui de ase- 

menea împlinirii cinstite a datoriei de onoare pe câmpul 
de luptă, faţă de rege şi patrie de către toţi domnii ofiţeri 
Şi soldaţi ai companiilor, escadronului şi a unităţilor care 
au luat parte la luptă. 

2 . 

La 3 februarie anul curent, cam pe la orele 15, plu¬ 
tonierul Rus Crăciun de la escadronul de lăncieri, a fost 
trimis în post la satul Azei, împreună cu 19 lăncieri, având 
ordin de a face o recunoaştere asupra inamicului. Dorind 
dânsul să se convingă personal despre ştirile căpătate 
despre inamic, a lăsat în post şapte lăncieri, iar dânsul cu 
11a plecat înainte. 

Fiind înconjurat de puteri bolşevice, cu mult supe¬ 
rioare lui ca număr, i-a atacat călare, - însă nu a putut 
străbate printre ei, a fost rănit şi pierzând morţi pe patru 
lăncieri, cu restul a fost luat în captivitate. 

Neluând în considerare nici promisiunile, nici 
chinurile inamicului, atât plutonier-major Rus Crăciun 
cât şi fruntaşul Ardelean n-au comunicat nici un fel de 
secret de serviciu, ci au murit sub loviturile de săbii ale 
duşmanului înfuriat. 

3. 

închinându-mă înaintea memoriei strălucite a plu¬ 
tonierului major Rus Crăciun, fruntaşilor Ardelean şi 
loniţescu, lăncierilor Simina, Răut şi Mureşan, vânătorilor 
Alexandru şi Hopşitar, care şi-au dat viaţa pentru mărirea 
şi onoarea Legiunii Române de Vânători Transilvăneni - 
Bucovineni; mulţumind în modul cel mai sincer răniţilor: 
sublocot. Grebnişan, serg. Bucur, caporali Monea şi Muia, 
fruntaşilor Mihai şi Dragotei, vânătorilor Morar şi Cozma; 
asemenea comandantului batalionului 2, Escadronului, 
comandaţilor de companii şi unităţi, comandantului trenu¬ 
lui blindat „Mărăşeşti”, tuturor ofiţerilor subalterni şi tutu¬ 
ror soldaţilor care au luat parte la această luptă strălucită, 
cred că numele eroic „Mărăşeşti" încă nu numai o singură 
dată va împlini cu vitejie operaţiile de luptă pe câmpul de 
onoare care îi va fi destinat de soartă. 

Colonel Kadletz. 

în ziua de 4 februarie inamicul din nou îşi încearcă 
norocul, dând iureş asupra gării Kuitun, dar încercările lui 
se sfărâmară de codrul baionetelor româneşti. Mai ales 
cavaleria s-a distins în această încăierare. Inamicul a fost 
împrăştiat cu mari pierderi. Peste câteva ore, însă, iarăşi 
apar aceste bande de şacali, apropiindu-se de noi sub 
protecţia unui drapel alb. Bolşevicii voiau să parlamen¬ 
teze cu românii. 

Deoarece în dosul parlamentarilor, la o distanţă de 
800 de metri se apropiau trupele bolşevice, românii îi 
împrăştiară din nou cu câteva salve de tunuri. 

La 5 Februarie se prezentă o altă grupă de parla¬ 
mentari bolşevici. Fură primiţi şi declarară că ar dori să 
încheie un armistiţiu cu românii. 

Colonelul Kadletz declară: 

„Legiunea Română de Voluntari Transilvăneni - Bu¬ 
covineni, este partea integrantă a Armatei Regale Române, 
cu care după cât ştim, sunteţi în stare de război. 

în această situaţie, noi aici, în Siberia, nu înţelegem 
să încheiem cu dumneavoastră nici un fel de armistiţiu, 
pentru că nu vrem să jignim trupele româneşti, care luptă 
pe linia Nistrului! Adresaţi-vă pentru armistiţiu cehoslo¬ 
vacilor!" 

Răspunsul fu demn din partea Legiunii şi a viteazu¬ 
lui ei şef, care deşi străin de neamul nostru, ne cunoştea 
aspiraţiile şi ştia perfect de bine să întreţină mândria de 
oştean român în această vâltoare, din care cele mai multe 
armate aliate au ieşit dezonorate. 

Poate că niciodată disciplina soldaţilor noştri n-a 
fost mai admirabilă decât în aceste momente grele, când, 
înconjuraţi peste tot de duşmani, cu baioneta îşi făceau 
drum de la o gară la alta. Ca să stânjenească înainta¬ 
rea roşilor şi mai cu seamă a trenurilor ior blindate, toate 

gările fură aruncate în aer, rezervoarele de apă distruse, 
iar podurile demontate. Orice vagon sau locomotivă ce nu 
putea fi luată era distrusă, iar telegraful tăiat. 

Neputând înfrânge pe români cu toate forţele lor şi 
având în vedere multele pierderi din aceste lupte şi pus¬ 
tiul ce rămânea în urma românilor, cerură armistiţiu. 

După povaţa Comandamentului Român, bolşevicii 
se îndreptară către cehi, cu care într-adevăr încheiară 
numitul armistiţiu. Pe temeiul lui, bolşevicii erau obligaţi 
să rămână la cincizeci de kilometri înapoia trupelor de 
ariergardă şi să înainteze în raport cu retragerea trupelor 
aliate spre răsărit. 

Prin adresa Nr. 129, din 10 februarie 1920, Legiunea 
Română aduce la cunoştinţa Comandamentului bolşevic, 
următoarele condiţii de îndeplinit: 

1. Nimeni din factorii locali ai regimului bolşevic nu 
poate pune nici un fel de oameni înarmaţi prin gări, până 
ce nu va trece spre est ultimul tren blindat al Legiunii 
române. 

2. Dreptul de-a dispune de averea lăsată de aliaţi, 
aparţine trupelor de ariergardă ale acestora, şi numai 
după plecarea trupelor aliate, aparţine reprezentanţilor 
Rusiei Sovietice. 

De-acum nestânjenită, Legiunea Română îşi îndreptă 
eşaloanele şi trenurile blindate spre răsărit. Se şi zvonise 
că o Misiune Română ar fi sosit la Vladivostok pentru re¬ 
patrierea noastră. 

Astfel se sfârşi campania noastră din Siberia, spre 
norocul şi mândria noastră naţională, Legiunea Română 
scriind cele mai frumoase pagini de virtute şi credinţă 
ostăşească în analele războiului din Siberia. 

Dat i-a fost de soartă Legiunii noastre ca, după doi 
ani de lupte, să fie cea dintâi unitate care s-a ştiut im¬ 
pune vandalilor roşii, silind două divizii ale acestora să 
se plece înaintea ei. Multă cinste i se cuvine curajosului 
şi talentatului ei şef, colonelului Kadletz. 

CAPITOLUL XVII 


Colonelul Bogatnou a fost adus în închisoarea 
din Irkutsk, unde i s-a luat interogatoriul. Cea mai grea 
învinovăţire ce i s-a adus a fost expediţia contra evadaţilor 
de la Alexandrovsk. Deci soarta lui era pecetluită. 

Zilnic erau osândiţi la moarte ofiţeri, care încă nici 
nu luaseră parte la lupte contra bolşevicilor, ci zăceau 
răniţi prin spitale, aduşi de pe frontul german. în cele mai 
multe cazuri erau ucişi pe patul de suferinţă. 

Spre poligonul de tragere zilnic erau escortaţi câte¬ 
va zeci de ofiţeri, cum şi femei şi copii ai acestora, unde 
acum se trăgea în figuri vii şi de unde nu mai era scăpare. 
Noroc pe cei care erau împuşcaţi. Jidanul Bergman in¬ 
ventase toate sistemele inchiziţiei spaniole, dacă nu le şi 
întrecuse. 

Scoateri de ochi şi tăieri de nasuri, urechi şi lim¬ 
bi erau la ordinea zilei şi se practica adeseori băgarea 
mâinilor osânditului în apă clocotită şi ţinute acolo 20-30 
de minute. Tăiau apoi pielea în jurul braţului, care apoi era 
trasă de pe mâinile însângerate, şi făcând haz, îmbrăcau 
aceste „mănuşi de burjui”. 

Ce să va spun? Au fost suferinţe şi chinuri pe care 
numai jidanii le-au putut inventa. Nesfârşit a fost numărul 
canoniţilor a căror vină a fost că şi-au iubit patria mai pre¬ 
sus de toate. Am văzut şi eu un transport ce urca dealul 
spre poligon. Erau numai ofiţeri - generali încărunţiţi în 
războaie, tineri stegari şi elevi ai şcolilor militare. Mergeau 
cântând un frumos marş naţional, în care erau apoteozaţi 

eroii războiului din 1812. Adâncă şi nepătrunsă e firea 
acestei rase, mare în zile bune şi eroică în faţa morţii! 

Maria Alexeevna obţinuse şi pentru mine un bi¬ 
let de voie, în virtutea căruia puteam vizita pe colonel 
în închisoare. Sărmanul, faţa lui era ca o mască, şi de 
foame, dar mai mult din pricina celor ce se petreceau în 
închisoare. Erau şapte ofiţeri într-o cameră, doi colonei şi 
cinci ofiţeri inferiori. 

- De-acum s-au sfârşit toate, îmi zise colonelul, 
aşezându-se lângă mine. N-o să-mi mai văd pământul 
strămoşesc niciodată. Ah, de-aţi şti dumneavoastră, cât 
mi-e mie de greu în zilele când mă vizitează familia şi o 
văd ajunsă de drumuri! N-au nici un loc unde să-şi plece 
capetele aceste nenorocite femei. La mine nu mă- mai gân¬ 
desc. Cu ce sunt eu mai bun, oare, decât împăratul meu? 
Voi muri şi eu ca cei mulţi şi cinstiţi. Ne vor răzbuna fiii şi 
nepoţii, numai familia de s-ar putea reîntoarce în patrie!... 
Luaţi-mi nevasta şi copiii cu Legiunea dumneavoastră! 

Surâse apoi plin de amărăciune, iar ochii lui de vul¬ 
tur se înrourară. 

Maria Alexeevna, însă, nici nu vrea să audă de aşa 
ceva, să-şi părăsească soţul în momentul când avea 
mai mare nevoie de sprijinul ei moral. Era hotărâtă să 
împărtăşească aceeaşi soartă cu el. 

Domnişoara Olga, pe care suferinţele o slăbiră de 
se legăna ca o trestie, trebuia să mângâie şi pe nefericita 
ei mamă, care, pe lângă alte necazuri - din cauza plânsu¬ 
lui mult — aproape îşi pierduse vederea. Ea rămase, deci, 
singurul sprijin al familiei, pe când fratele mai mic, Alexei, 
urma încă în clasa Vl-a reală. 

La despărţire, colonelul mă luă deoparte şi mă rugă, 
ca sosind în patrie, să intervin ca familia lui să poată fi 
evacuată. Să fac aceasta în amintirea zilelor bune petre¬ 
cute laolaltă şi ca fiu al aceluiaşi neam. 

îmbrăţişai pe bătrânul colonel, care a scăpat noro¬ 
cos din campania cu Japonia şi din Războiul Mondial, ca 

să-şi vadă acum mormântul în care va intra peste puţină 
vreme, şi i-am promis solemn, pe cuvântul de onoare de 
oştean şi de român, că mă voi căzni ca familia lui să se 
poată reîntoarce la vechiul cuib părăsit. 

Colonelul îmi strânse mâna şi mă sărută. 

- De-acum sunt liniştit, zise el. Dumnezeu să vă 
ducă în pace şi să duceţi ultimul meu salut plaiurilor 
strămoşeşti, în care am văzut mai întâi lumina zilei! 

Şi ne-am despărţit... pentru totdeauna. 

îi întovărăşi familia spre casă, unde fusei poftit la 
masă. în aceiaşi zi, căpitanul Emanoil Comşa, intendentul 
Legiunii, pe un preţ redus, lăsă să se încarce două sănii 
cu tot felu! de provizii pentru familia colonelului. 

în amurgul serii, stând lângă căminul în care 
se-mbrăţişau flăcări vinete şi roşiatice, am voit să spun 
acestei fete frumoase că tare mi-e dragă şi că mă doare 
atât de mult despărţirea. Dar când văzui chipul ei îndu¬ 
rerat, cuvintele îmi muriră pe buze şi poate că numai o 
lacrimă a regretului mi se furişe printre gene. 

Ea se uită tristă în ochii mei, şi abia mişcându-şi 
buzele în şoapte, vorbi despre tatăl său: 

- Sărmanul tata, eu niciodată nu l-am văzut plângând, 
îi pare rău că plecaţi... Dumneavoastră aţi fost cel mai 
bun amic al lui în tot timpul din urmă; dar nu numai al lui, 
ci şi al meu... Acum, în clipa despărţirii, a sosit şi aceea a 
destăinuirilor. Cum să vă spun?... îmi sunteţi şi mie drag, 
atât de drag cum se poate numai visa. 

„Mi-au fost dragi povestirile dumneavoastră din 
şesurile dunărene şi din munţii dumneavoastră, mi-e dragă 
limba dumneavoastră, pentru că-i şi a tatălui meu. Am vi¬ 
sat şi eu mult, şi mi-am făcut iluzii frumoase de viitor... dar 
visurile mele se sting şi iluziile se ofilesc. Eu niciodată nu 
v-aş fi spus lucrul acesta, şi mai cu seamă în momentul de 
faţă, când familia noastră a ajuns la restrişte, dar atât de 
mult am voit să vă fio cu ceva recunoscătoare, pentru tot 
ce-aţi făcut familiei noastre. Şi nu pot face nici un bine... 
îmi sunteţi drag şi niciodată n-am să vă şterg din suflet! ” 

„Să-mi lăsaţi însă adresa. Am să vă scriu şi sper, 
totuşi, să ne revedem, de va voi soarta. ” 

Se apropie apoi de mine, îmi puse mâinile pe umeri, 
şi uitându-se în ochii mei, mă întrebă încet: 

- Bădiţă, tare mă ai dragă? 

- Tare, micuţo. 

- Şi ne vom revedea? 

- Da, la anul viitor, de-o vrea Dumnezeu! 

- Numai de n-ar fi prea târziu... Eu vă aştept nu un 
an, vă aştept o viaţă întreagă, dar, ah! Eu sunt atât de 
naivă, eu cred că veţi veni după noi, deşi e imposibil, v-ar 
ucide bolşevicii... Şi apoi mai e şi alta, ajungând acasă, 
veţi întâlni alţi ochi, care vă vor mângâia, portretul meu 
va fi tot mai palid, până într-o bună zi, şi amintirea va fi 
ştearsă. în fine, cum va vrea soarta... 

Ne-am sărutat şi ne-am despărţit... 


'Luptele românilor ca bolşevicii In Siberia 1918-1920' 


CAPITOLUL XVIII 


în dimineaţa zilei de 20 februarie 1920, toate 
eşaloanele româneşti, cu cele două trenuri blindate, erau 
concentrate la gara Inochentievscaia şi tabăra românească 
din Voenii-Gorodok. Trenurile blindate „Mărăşeşti” şi 
„Horia", împodobite cu stindarde tricolore îşi arătau 
ameninţătoare gurile de tunuri şi mitraliere, noilor stăpâni 
ai gării Irkutskului. 

Bolşevicilor li se scurgeau ochii după coloşii aceştia 
de luptă, dar încercările lor de-a le stăpâni au fost înecate 
în sânge. 

în urma noastră erau trupele roşii, care conform 
armistiţiului, trebuia să rămână la distanţa de 50 de kilo¬ 
metri. Cehii, care se aflau înaintea noastră, auzind de lup¬ 
tele mari angajate între Legiunea Română în ariergardă 
şi bolşevici, nu credeau în rezistenţa de granit a acestei 
mâini de voinici, şi temându-se că-i vor ajunge bolşevicii, 
au părăsit sute de vagoane pline cu proviant, armament 
şi echipamente, care au fost culese de ai noştri, prinzân- 
du-ne nespus de bine. 

Intendenţa cehă, care se aproviziona şi ajunsese la 
Charbin şi nu mai credea în existenţa legiunii noastre, ca 
şi generalul Janin, care, într-o telegramă din Vladivostok, 
întreba comandamentul ceh de mai există românii? 

Ce n-au făcut cele douăzeci de mii de cazaci şi cele 
35 de mii de cehi, au făcut cei 4000 de legionari români, 
care au oprit puhoiul roşu, dându-i o sfântă de bătaie, 
despre care încă mult timp vor şopti codrii uriaşi şi va¬ 
durile trecute de noi prin Siberia. 

întreaga Siberia era acum evacuată de ruşi. 
Căzăcimea trecu Baikalul şi se ataşe atamanului Simi- 
onov, care tot timpul a jucat un rol destul de trist. Stăpânit 
de mania măririi, el credea că va putea să păstreze pen¬ 
tru dânsul Transbaikalia, şi nu dădu lui Kolceak ajutorul 
cuvenit, probabil sfătuit de japonezi care îl susţineau cu 
bani şi care credeau că Kolceak, văzându-se strâns cu 
uşa, va consimţi la cedarea unei bucăţi de pământ din 
Extremul Orient. 

Atamanul Simionov e tot atât de vinovat ca şi Deni- 
kin. Toţi aceşti generali erau ambiţioşi şi invidioşi până 
la crimă. Fiecare voia să joace rolul unui ţar. Bolşevicii îi 
spulberară, rând pe rând. 

Aşadar, în dimineaţa zilei de 20 februarie 1920, 
trenurile legiunii se puseră în mişcare spre Baikal. în 
acea zi, gara Irkutskului a fost din belşug udată de lacrimi 
şi blesteme, anume colonelul Kadletz dădu ordin ca numai 
acele femei care sunt după lege căsătorite cu legionarii 
noştri, pot călători în trenurile legiunii. Dar căsătorite le¬ 
gal erau numai 10 din vreo două sute de femei. 

Când auziră despre ce e vorba, aceste femei năvăliră 
pe trenul Statului-Major ca nişte furii şi ameninţau că se 
vor pune înaintea trenului. Mai bine să fie ucise decât 
să-şi părăsească cuibul lor vremelnic. 



Trenul blindat “Mărăşeşti” 

Atunci se schimbă ordinul. Li se promise că vor fi 
luate toate, şi deci să se aciuiască în cele două vagoane 
din coada ultimului tren. Se liniştiră, în fine, şi aşteptau 
plecarea. Dar vagoanele lor au fost descopciate şi trenul 
plecă fără a le da signal. Când s-au trezit şi văzură c-au 
fost înşelate, a fost multă jale şi-au curs multe lacrimi. 

Se înşirară eşaloanele româneşti, unul după al¬ 
tul şi tot mai mult se înfundau spre răsărit, în zarea 
căruia străluceau în soarele lui februarie înaltele piscuri 
înzăpezite ale munţilor Baikalului, bogaţi în aur şi cărbuni, 
dar mai cu seamă în animale cu blăni scumpe. 

Poate niciodată aceste meleaguri n-au fost atât de 
călduros salutate de nici un neam, ca de românaşii noştri, 
care, în fine vedeau că se reîntorc în ţara dragă, dar atât 
de depărtată. 

Calea ferată începe pe neobservate a se ridica şi în 
fine vedem că îşi croieşte drum pe marginea unui munte 
stâncos. Din când în când treceam prin tunele, lucrate 
frumos şi largi pentru linie dublă. în fine, iată Baikalul sau 
lacul bogat, strâns între munţi puternici ale căror piscuri 
se oglindesc în adâncul de ape, curate ca lacrima. 

Apa e dulce, cu toate că are aproape toate 
particularităţile apei de mare, de culoare verde închis. E 
cel mai adânc lac din lume şi e cântat mult de poporul 
siberian, pentru că pe mulţi flămânzi îi hrăneşte cu 
peştele care se scoate în mari cantităţi. Munţii din jurul 
lui sunt acoperiţi cu uriaşe păduri de brad şi molift, care 
îmbălsămează aerul cu mirosul lor răşinos. 

Funcţionarii peste tot erau ruşi, dar locuitorii au¬ 
tohtoni erau bureaţi, o ramură slăbănoagă a rasei mon¬ 
gole. Locuiesc în iurte sau şatre rotunde, acoperite cu 
piei de cai, iar ocupaţia principală este creşterea cailor şi 
vânatul. 

Sunt blajini şi mulţi dintre ei s-au creştinat, dar cei 
mai mulţi sunt credincioşii lui Dalai-Lama. Sunt spâni şi cu 
feţele creţe ca punga. Cu greu poţi să deosebeşti bărbaţii 
de femei. 

Pe malul lacului Baikal, la staţiunile Selenga şi 
Sludianca zăbovirăm aproape zece zile. înaintarea spre 
Vladivostok era îngreunată din cauza multor eşaloane şi 
mai cu seamă că gările erau toate pline de trenuri goale, 
având liberă numai linia principală. 

Pe când staţionam la Selenga, primii o scrisoare de 
la domnişoara Olga. Descria intrarea trupelor regulate 
bolşevice în Irkutsk, spunând că foamea bântuie în tot 
oraşul şi că tatăl ei se află tot în închisoare, şi alte lu¬ 
cruri, care citindu-le, m-au făcut fericit. Păstram această 
scrisoare ca un talisman, dar citind-o mereu, am piedut-o. 
De nimic nu mi-a părut mai rău ca de răvăşelul acela. 

Am compus o lungă telegramă, de vreo 200 de cu¬ 
vinte. Dragoste, regrete, lacrimi, toate erau amestecate 
în această telegramă şi mă grăbii la poştă. Telegrafista 
aruncă ochii pe hârtia mea, începe s-o citească, zâmbeşte, 
fără a se uita la mine, şi în fine îmi spuse că astfel de tel¬ 
egrame nu se trimit. Numai oficiale. Dar rugăminţile mele 


Tune] la intrarea în Munţii Baikal 

înduplecară pe această severă .telegrafistă, pentru taxa 
înzecită a telegramei şi plătii 8000 de ruble de ale lui Kol- 
ceak. Banii aceştia nu mai aveau valoare la Irkutsk. Pe 
la Baikal, unde se aflau armatele aliaţilor, îşi aveau încă 
rostul lor. 

Telegrama s-a dus şi a fost primită, după cum mi-a 
povestit mai târziu domnişoara Olga. 

De aici nu ne-am mai oprit până la Cita, reşedinţa ata- 
manuiui Simionov, care sprijinit de japonezi, se pregătea 
de rezistenţă. Cazacii generalului Kappel se alipiră aces¬ 
tui ataman, dar după cum povesteau ofiţerii cazaci, nici 
Simionov nu prea credea în puterea rezistenţei sale şi 
deocamdată îşi petrecea zilele şi nopţile cu vin şi lăutari, 
în tovărăşia frumoasei „Maşa ţiganca”. 

Legiunea noastră vându toţi caii escadronului şi cei 
ofiţereşti cazacilor, pe preţul de 40 mii de ruble în aur, 
lăsându-le cazacilor ca dar şi o parte din trofeele noastre 
de la bolşevici - muniţii şi armament. 


Vedere a portului Baikal 

Pe cât fu de pitoresc ţinutul Baikalului până aproape 
de orăşelul Cita, pe atât era de sărac mai departe. Stepe 
arse de soare, pe care, ici şi acolo se vedeau iurte de-ale 
daurilor, fraţi de-ai bureaţîlor, care după toate probabilităţile 
îşi continuau viaţa lor nomadă, pe cât arătau aşezările lor 
vremelnice. 

Ici şi acolo se vedeau herghelii de cai păscând iarba 
uscată sau adunaţi în jurul unei fântâni spre a fi adăpaţi. 
Caii sunt mici şi robuşti, ca cei ai başchirilor. Speriaţi de 
tren, o rupeau la fugă pe întinsele stepe ridicând un’ nor 
de pulbere în urma lor. De pe aceste stepe îşi recrutau 
cazacii siberieni cei mai rezistenţi cai, pe care la nevoie 
îi pot hrăni numai cu coji de lemn şi care se odihnesc tot 
atât de bine în zăpadă ca şi în grajd. 

Trenul lunecă tot mai departe şi în curând ajunserăm 
la frontiera Chinei. La staţia Nercinsk, calea ferată se 
bifurcă, una apucă tot spre răsărit, pe râul Amur, cealaltă 
tăind de-a dreptul peste China, prin Manciuria, se apropie 
de Vladivostok. Acest drum scurtează calea cu aproape 
două mii de kilometri. 

La orăşelul de graniţă, Abagatui, vedem cei dintâi 
funcţionari chinezi. Aproape toţi purtau ochelari, semnul 
învăţăturii, cum spuneau ei. Unii în costume europene, 
iar alţii în lungi halate negre de mătase; raşi de partea di¬ 
nainte a capului şi purtând o chică lungă, neagră şi aspră, 
alţii tunşi până la piele. Cei dintâi erau monarhişti, cei din 
urmă, republicani. 

Văzui cei dintâi soldaţi chinezi, flăcăi zdraveni, 
îmbrăcaţi în haine de vată cu pantofi de postav. îţi făceau 
impresia că toţi sunt fraţi. Faţa negricioasă-gălbuie, cu 
nasurile turtite la obârşie, cu o frunte de un deget, cu ochi 
mici, veşnic zâmbitori şi cu o gură tăiată din topor. 

Ofiţerii aveau cizme în loc de pantofi şi fiecare era 
îmbrăcat după cum îl tăia capul. Unii purtau săbii, alţii 
revolvere în cobur. Atât ei, cât şi soldaţii ne făceau vizite. 
Toţi voiau arme, ba chiar mitraliere, şi le plăteau foarte 
bine. De pe atunci se pregăteau ei de războiul civil, care 

izbucni doi ani mai târziu. 

în Manciura stăpânea mareşalul Ciang-So-Lin, bătrân 
cu minte şi viclean, care cocheta cu toate marile puteri 
care îl ajutau cu bani, dar japonezii au fost aceia, care îl 
susţineau faţă de pretenţiile altor generali din sud. 

China, în 1912, fu declarată republică, după ce di¬ 
nastia daitzinilor fu răsturnată. Tânărul împărat a rămas 
însă să trăiască la una din proprietăţile sale. Şi era cu 
mult mai fericit, de când greaua coroană a împărăţiei Cer¬ 
ului s-a rostogolit de pe capul lui. 

E drept că în Peking este un guvern chinez, dar e 
mai mult de formă, căci aproape nici un general Dudzion 
- guvernator - nu-l recunoaşte. Fiecare ţine armata pro¬ 
prie pe care o echipează şi întreţine ca oricare domnitor 
despotic, pentru ca să asigure liniştea şi siguranţa dom¬ 
niei. 



Paza podului dc fier de pe râul Sungari, la Charbin 

Sub protecţia lui Ciang-So-Lin se formară sute de 
bande de chunguzi (hoţi de codru), care atacau trenurile 
venite din Rusia şi făceau încălcări peste frontieră. Se 
vorbea că însuşi mareşalul multă vreme fusese şeful 
unei astfel de bande şi îmbogăţindu-se, ajunse în graţia 
tânărului împărat, care l-a ridicat până la treapta de ge¬ 
neral, iar guvernul din Peking, temându-se de el, l-a făcut 
mareşal. Mukdenul era capitala Manciurei şi reşedinţa lui 
Ciang. 

întâlnirăm mulţi japonezi, militari şi civili, care au 
pus mâna de veci pe această provincie. Aici fură pla¬ 
sate capitalurile lor, în căi ferate şi în exploatări de mine. 
Mulţumită lor, această provincie prosperează şi ajuns la o 
înflorire cum n-a avut nici pe timpul împăraţilor, care mult 
timp au păstrat Manciuria ca pe o avere a dinastiei. Păcat 
numai că mărfurile, aruncate de Japonia pe pieţele Man¬ 
ciurei, erau inferioare şi scumpe. 

Charbinul, unde ajunserăm după câteva zile, e o 
adevărată metropolă comercială. La tot pasul întâlneşti 
bogate firme europene şi americane. Edificii impozante îţi 
reamintesc oraşele mari europene, dacă n-ar fi murdăria 
şi mirosul specific chinezilor. 

Comunicaţia în oraş se face cu tramvaiul electric, 
cu trăsuri cu cai şi cu „ricşa”. Ricşa se numeşte omul-cal, 
înhămat la o trăsurică cu două roţi, care pentru câţiva 
bani te poartă în goană pe străzile principale. E desculţ şi 
de cele mai multe ori poartă numai pantaloni scurţi. 

Bieţii oameni, nu-şi pot duce meseria mai mult de 6-7 
ani. Aproape toţi mor de atacuri de inimă, ori tuberculoză. 
Chinezii, fie mandarin, ofiţer, sau ministru, preferă tot¬ 
deauna ricşa înaintea altor mijloace de transport mai 
moderne. 

Sunt case mari de comerţ exclusiv cu produse 
chinezeşti, dintre care mătasea şi obiectele de porţelan 
sunt cele mai renumite. Vaze uriaşe şi de preţuri fabu¬ 
loase înfrumuseţează vitrinele, iar mătasea colorată îţi ia 
ochii cu strălucirea ei. Mătasea e bună şi foarte ieftină. 

Cartierul chinezesc, cu toate că e murdar şi cu un 
miros de nesuferit, e însă interesant. în pieţe numite „ba¬ 
zare”, ca în toată Asia, poţi vedea cea mai pitorească 
adunare a reprezentanţilor seminţiilor mongole şi chi¬ 
neze, în halatele lor de mătase colorată. Aici vezi o grupă 
de mongoli trecând agale spre o ceainărie, vorbind domol 
şi cu gesturi largi şi moi. Sunt neamul cel mai robust din¬ 
tre toate câte sunt azi în China. 

De statură mijlocie, laţi în spate, cu umerii obrajilor 
ieşiţi în relief, cu priviri şirete şi mistice, şi cu mustăţi 
ale căror sfârcuri atârnă de la colţul buzelor în jos, ca 
la cazacii lui Taras-Bulba. Popor războinic, la începutul 
mişcării lor spre largile stepe sarmatice şi spre Europa 
cu viteazul Gengis-Han, prima lovitură au dat-o chine¬ 
zilor, supunându-i veacuri de-a rândul şi impunându-le 
mai târziu dinastia daitzunilor, care a stăpânit imperiul 
chinez până în anul 1912. 

Dincolo vezi manciurieni înalţi şi negri, în portul 
chinezesc, putându-şi coşurile cu mandarine. Dar majori¬ 
tatea o formează chinezii, o mare de halate negre. Cei 
mai rezistenţi din toate neamurile, pungaşi fără pereche 
şi bătăuşi grozavi. 

Din când în când, vezi grupe întregi încăierate. Mai 
rău o păţeau cei cu chică. Şi o mizerie, cum n-am mai 
văzut nicăieri în lume! 

Batalioane întregi din aceşti înflămânziţi, stăteau 
de-a lungul unui canal al râuleţului Sungari, în care se 
aruncau tot felul de resturi de mâncări şi zdrenţe. Se 
înmulţesc ca iepurii şi ţara nu-i în stare să-i hrănească. 

Aceşti dezmoşteniţi îşi au regele lor, al calicilor. Vai 
de nenorocitul străin care s-ar rătăci în cartierele lor de 
şobolani! într-o clipă e sfâşiat de această haită. 

La sosirea în Charbin, ne întâmpină Misiunea Militară 
Românească, condusă de maiorul V. Cădere. Cu cât drag 
au fost salutate primele uniforme româneşti albastre-ver- 
zui, ale membrilor Misiunii. Colonelul Kadletz prezintă Le¬ 
giunea care, formată în careu, aştepta pe şeful Misiunii. 

- Bună ziua, fraţilor! salută maiorul. 

Un „Să trăiţi!” de se cutremurară zările fu răspunsul 
scos din 5000 de piepturi. în acest puternic „Să trăiţi!” era 
atâta dragoste de ţară, atâta loialitate şi respect faţă de 
trimisul ţârii dragi şi atâta dor după vetrele părăsite, că Mi¬ 
siunea rămase plăcut surprinsă de felul cum se prezentară 
legionarii, iar vestea despre vitejia acestor şoimi demult 
ajunsese la Vladivostok. 

Urmă defilarea trupei, care fu ireproşabilă, iar acum, 
mulţumită intervenţiei Misiunii, Legiunea noastră fu lăsată 
înaintea altor eşaloane străine ca să-şi urmeze drumul 
spre Vladivostok, unde se şi ajunsese la un acord cu o so¬ 
cietate de navigaţie engleză pentru transportarea noastră 
în patrie. 

în Charbin mă prezentai la raport şefului Misiunii, 
şi-i povesti jalea mea, conflictul avut cu colonelul Kadletz, 



Dl. Victor Cădere, Şeful Misiunii Române 

cerând să fiu imediat reabilitat. Domnul maior Cădere, 
după ce personal s-a convins de dreptatea mea - din 
dosarul procesului meu - m-a mângâiat şi mi-a lăudat 
ţinuta mea corectă şi dreaptă. 

- Eu vă pot reabilita, însă cred că suferinţele îndu¬ 
rate în numele ţării, numai ţara vi le poate recompensa 
cum se cade. Dumneavoastră, la sosire, veţi primi cea mai 
adâncă satisfacţie din partea „Patriei recunoscătoare". 
Fiţi liniştit, vă rog, şi credeţi în cuvintele mele. Eu mă în¬ 
grijesc de dumneavoastră să nu fiţi lipsiţi de nimic în tot 
decursul călătoriei. 

Eu am crezut şi m-am împăcat cu situaţia. 

La staţia Nicolsk-Usurisk, unde din nou intrarăm 
pe teritoriul rusesc, gara şi oraşul erau ocupate de trupe 
japoneze, care erau în toate garnizoanele de pe râul Amur. 
Veneau tocmai de la instrucţie şi prin faţa mea trecură 
două regimente, al căror marş şi formaţiuni de luptă erau 
adaptate ad literam după regulamentul armatei germane. 

încă de la Irkutsk făcusem cunoştinţă cu elementele 
înaintate ale armatei japoneze. Impresia ce mi-au lăsat-o 
este că, odată şi odată, această armată va supune întrea¬ 
ga lume. Atâta inteligenţă, bun simţ şi disciplină n-a avut 
încă nici o armată. 

„Noi suntem admiratori ai armatei germane, mi-a 
spus într-o zi un maior japonez - dar noi suntem supe¬ 
riori. Nu o spun din mândrie, ci din convingere. Pe când 
soldatul german era un automat perfecţionat, la noi cu 
aceiaşi precizie se execută ordinele, însă fiecare soldat 
sau ofiţer caută să facă mai mult decât i se cere. E dis¬ 
ciplina din pietate faţă de cea mai scumpă instituţie a 
noastră, de armata naţională, a cărei vitejie e mai presus 
de toate, pe care n-o au armatele occidentale. E adevărat 
că ne ajută mult în privinţa aceasta religia noastră, apoi 
legendele şi tradiţiile neamului nostru. 

„La noi se face educaţia soldatului în cultul eroilor 
patriei, şi încă din şcolile primare li se infiltrează în suflet 
simţul dreptăţii eterne, al patriotismului şi al jertfirii de 

sine. Visul oricărui militar, fie soldat sau ofiţer, e să facă 
ceva mare pentru ţară, să se jertfească pe sine, dacă prin 
aceasta ştie că aduce un folos patriei. La toate virtuţile 
ostăşeşti, temelia e patriotismul, care la noi e o religie!” 

- Domnule maior, noi europenii privim cu multă stimă 
şi simpatie forţările mari făcute de ţara dumneavoastră, ca 
să ţină sus făclia civilizaţiei în Extremul Orient, şi cei mai 
sinceri admiratori ai poporului japonez sunt popoarele de 
viţă latină. Azi, când marele progres ce-l are Japonia pe 
baza comerţului şi industriei ei, care pretind debuşeuri noi 
în sud şi-n vest, nu credeţi că în curând va grăbi conflictul 
cu Anglia şi America? 

Maiorul Aochi privi tăcut în zarea depărtată, părea 
că-şi caută cuvintele potrivite, când câteodată, cu faţa 
aprinsă, se întoarse spre mine şi începu cu o voce puţin 
tremurândâ: 

„Cu englezii n-am dori să ne măsurăm, şi de ce 
nu? Ei au fost magiştrii noştri în crearea flotei noastre. 
Mulţumită lor am învins în 1905, la Tsushima, puternica 



Comandantul şef al armatei japoneze trece în revistă 
o companie de legionari români la Vladivostok 

flotă rusă. Ei ne-au dat tehnica, noi am pus sufletul. 

„Dar dacă se vor pune în calea destinului ţării mele, 
vor hotărî numai armele. Noi ne pregătim de război, însă 
altfel, ca să-l putem purta cu amândouă aceste neamuri 
deodată şi ca să ieşim victorioşi.” 

Părăsii pe micul maior Aochi şi mă îndreptai spre 
eşaloanele româneşti, când o chiuitură haiducească 
răsună dintr-un vagon japonez. Legionarii noştri erau 
oaspeţii soldaţilor japonezi, care îi tratau cu sake, un fel 
de rachiu mai uşor, pe care bându-l în cantităţi mai mari, 
te ameţea niţel. Se ţineau pe după gât doi români cu trei 
japonezi şi vorbeau ruseşte. Din când în când închinau în 
sănătatea şefilor armatelor, a Mikadoului şi a regelui Fer- 
dinand. Era înfăţişarea ostaşilor, care se luptă cu aceleaşi 
greutăţi şi au multe doruri comune. 

Aici era comandamentul unei divizii japoneze. Peste 
tot mulţi ofiţeri, mai apoi studenţi universitari cu profesorii 
lor, care studiau aceste ţinuturi, despre care visa şi cel 
mai umil pescar japonez, şi japoneze multe şi frumoase 
ca nişte fluturi în elegantele lor kimonouri. 



Vedere a portului “Cornul de aur” din Vladivostok 

Poate nici o femeie din lume nu are atâta graţie ca 
cea japoneză. 

îţi făceau impresia unor drăgălaşe păpuşi cu ochii 
negri şi veseli. Coafura înaltă, ceea ce strică puţin această 
armonie de graţii, cu păr negru ca abanosul, fluturând în 
vânt. Kimonoul e strâns pe la mijloc cu un brâu lat, tot din 
mătase colorată, cu mânecile largi şi elegante, încălţate 
în pantofi de lemn, care de departe îţi dau de ştire că vine 
un astfel de fluturaş. Ele, în general, sunt bune gospodine 
şi prietenoase, lucru mare. 

Legiunea noastră nu se mai opri până la Vladivostok, 
unde ajunserăm ia 6 mai 1920, când începură pregătirile 
pentru călătoria în patrie. 

Ziua de 10 mai a fost sărbătorită cu tot fastul cuve¬ 
nit. Toate misiunile militare şi politice străine au ţinut să 
cinstească cu prezenţa lor această serbare. Coloanele le¬ 
gionarilor noştri străluceau în frumoasa uniformă, albastră 
franceză, - cu chipurile lor sumbre de viteji şi veterani ai 
atâtor câmpuri de bătaie, sub flamura drapelului trimis din 
ţară, jurară credinţă marelui rege Ferdinand I. 

Ca testament generaţiilor viitoare, legionarii români 
in Vladivostok au semnat următorul „Act istoric", ce se 
păstrează şi azi în arhiva casei M. S. Regelui: 

„în anul una mie nouă sute douăzeci de la Hristos, 
luna mai, ziua douăzeci şi trei, stil nou, la Vladivostok; 

„Departe de căminurile dragi, de codrii străbuni, de 
apele curate, de glia roditoare şi scumpă a patriei; 

„Români din patru unghiuri, alcătuiţi într-un corp de 
luptători voluntari, încă din vara anului 1918; 

„Păstrând cu sfinţenie fala strămoşească şi cinstind 
prin fapta lor numele românesc; 

„După multe suferinţe, ajungând a vedea calea spre 
patrie deschisă. 

„Urmaşi ai moţilor, ai grănicerilor, ai sucevenilor, ai 
bănăţenilor şi ai orheienilor, ca oaste românească au jurat 
cu suflet curat, cu dreapta pe drapelul neamului, credinţă 
ostăşească şi cetăţenească preaînaltului rege, Măriei 

Sale Ferdinand I, al tuturor românilor.” 

La această solemnitate au fost decoraţi legionarii 
noştri cu multe ordine de vitejie ruseşti, italiene, franceze, 
engleze şi cehoslovace, iar, ajungând în Paris, şi cu or¬ 
dine româneşti. în afară de aceasta, din partea ţării, s-a 
conferit legionarilor, Crucea Comemorativă a războiului 
cu bareta specială: Siberia. 

Cu acest prilej şeful Misiunii Române, domnul maior 
Victor Cădere, ţinu următorul discurs legionarilor: 

Români! 

„Ziua de 10 mai a anului 1920 ne găseşte departe 
de patria iubită, departe de căminurile scumpe. Voi nu 
aţi avut norocul de-a fi luptat alături de fraţii voştri, în 
cuprinsul hotarelor României întregite. Dar jertfa voastră 
e aici, e cu atât mai mare, cu cât prin vitejia şi patriotis¬ 
mul vostru, aţi arătat că sunteţi oriunde vrednici străjeri ai 
cauzei naţionale şi apărători credincioşi ai gloriei numelui 
român. 

„Calea spre casă vă este deschisă. în curând veţi 
ajunge în cuprinsul României mari, unde sunteţi aşteptaţi 
cu drag. 

„în această zi scumpă întregului neam românesc, 
căci ea înseamnă zdrobirea lanţului neamului nostru, 
gândurile noastre se îndreaptă spre Maiestatea Sa regele 
Ferdinand I, şi spre Maiestatea Sa Regina Maria, şi cu 
toţii într-un cuget să strigăm: 

„Trăiască M.M.L.L Regele Ferdinand şi regina Mar¬ 
ia! 

„Trăiască A.S. Principele Carol, moştenitorul tronu¬ 
lui! 

„Trăiască Augusta familie Regală Română! 

„Trăiască patria şi armata română! 

„Urarea voastră va fi adusă la cunoştinţa Maiestăţii 
sale Regelui.” 

Bucuria legionarilor când văzură marea ta Vladi¬ 
vostok, n-a fost mai mică decât a grecilor rătăcitori de la 

Troia. Unul după altul porneau spre Europa batalioane ce¬ 
hoslovace, şi românii se uitau cu jind spre corinul de aur, 
sau portul oraşului, şi aşteptau sosirea celor două mari 
vapoare engleze, destinate pentru noi. Şeful Miisiunii ne-a 
spus că la sfârşitul lunii mai vom fi pe mare. 

în aşteptarea acestor vase, se făcură pregătirile 
de călătorie. Toată lumea trebuia vaccinată contra 
vărsatului şi tifosului. Se împărţiră echipamente de vară, 
se împachetară armele şi mitralierele, precum şi muniţia 
acestora. Ne-a părut rău că nu putem lua şi (tunurile cu 
noi. Cehii au adus mai mult de 20 de baterii. 

în sfârşit, la 26 mai, iată că se ivi în rada portu¬ 
lui unul din vapoarele mult aşteptate: „Tras-os-Montes”, 
sub pavilion portughez. în 3 zile s-a făcut îmbarcarea. 
Două batalioane, cu un efectiv de 14 companii,, împreună 
cu Statul-Major, se urcară pe acest colos. Restul legiunii 
rămase să se îmbarce pe vaporul „Huntsgreen” iar prizo¬ 
nierii de război români şi coloniştii moldoveni din Extremul 
Orient vor urma cu alte transporturi. 

în Extremul Orient erau vreo câteva sute de familii 
moldoveni din Basarabia, care venind în conltact cu le¬ 
gionarii noştri şi auzind că a sosit o Misiune românească, 
se deciseră să se reîntoarcă pe pământul strămoşesc, 
de unde au fost smulşi de politica ţaristă, care voia să 
golească Basarabia de moldoveni, înlocuindut-i cu ruşi. 
După câte am auzit, din lipsă de mijloace n-au putut fi 
repatriate decât o sută de familii. 

Poate niciodată nu s-a răsunat urale mai sincere, 
ca în momentul plecării vaporului „Tras-os-Montes" din 
rada portului Vladivostok. Legionarii noştri, care şi-au 
purtat jalea atâtor ani de-a lungul şi latul Rusiei, vedeau 
în sfârşit cu ochii împlinirea dorinţelor lor: reîntoarcerea 
în patria iubită. 

Şi câţi din flăcăii noştri nu-şi dorm somnul de veci 
prin mlaştinile Murmanskului, pe nisipurile fierbinţi ale 
Turkestanului şi prin friguroasa Siberiei Da, sute şi mii 
de fraţi ai noştri aşteaptă învierea departe d<e leagănul 

strămoşesc. 

Aceasta e tragedia noastră, a ardelenilor. A trebuit 
să se săvârşească, pentru ca noi, cei rămaşi, să ne putem 
bucura de libertate şi să continuăm munca străbunilor 
romani - purtători ai făcliei civilizaţiei la porţile Orientu¬ 
lui. 

Şi iată că înaintea noastră se întinde fără de margini 
Oceanul Pacific. într-adevăr, numai slabe vălurele tulbură 
oglinda apei. Vaporul înaintează direct spre sud, de-a lun¬ 
gul coastei peninsulei Coreea. în curând ne apropiem.de 
insulele japoneze care sunt cele mai frumoase din lume. 
Aici, o insulă are aspectul unei grădini pline de flori care 
pluteşte pe apă, dincolo se înalţă spre bolta albastră înalte 
piscuri stâncoase, ca turnurile gotice, de culoare violetă. 

Pe lângă noi defilează o insulă deluroasă, acoperită 
cu o vegetaţie bogată de chiparoşi şi palmieri, dar lucru 
ciudat, peste tot predomină tonul roşiatic-violet. Case 
mărunte, parcă numai în miniatură, se pitulau printre 
grădini şi pe malul mării. 

Trecem prin strâmtoarea de mare Simonoseki şi ne 
apropiem de portul Mozi, unde se vor lua cărbuni. Mozî e 
un orăşel drăguţ, după cât poţi vedea de pe bord, căci gu¬ 
vernatorul provinciei a interzis debarcarea pe uscat. Dân¬ 
sul a ţinut, însă, să facă o vizită comandantului nostru. 
Nu departe de noi staţionau câteva mari vase de război 
japoneze, cu soarele pe pânza albă a drapelului. 

în port, o pădure întreagă de catarguri şi multe vase 
străine. De la sosire nu trecu nici cinci minute şi iată, vasul 
nostru înconjurat peste tot de bărci frumoase şi elegante 
cu orăşeni, care voiau să ne vadă şi negustori, lăudându- 
şi mărfurile. Scoici frumoase de mare, vederi din Japonia 
pictate în spirit japonez, - cu tuş negru - fructe si sake 
fură oferite celor de pe bord. 

Erau aceşti japonezi toţi veseli, ne zâmbeau şi flu¬ 
turau batistele de mătase roză, frumoasele japoneze, un¬ 
ele în costume europene, altele în kimonouri. Cele din 
urmă erau neasemănat mai frumoase. 

Printre bărcile de târgoveţi, se îndesă o altă barcă 
condusă de o femeie tânără şi gingaşă ca o crizantemă, 
cu nişte ochi ca de smoală, care, se vede, ştiau mângâia, 
iar o guriţă ca de copil se deschise când privi spre bordul 
vaporului nostru. Zâmbi şi ne arătă cu mâna un teanc în¬ 
treg de fotografii. Toată lumea voia să cumpere ceva de 
la ea. Şi ce să vedeţi, i-a mers bine hoţoaicei. Ea vindea 
fotografii cu chipul ei. 

O mare barcă de cărbuni se alătură lângă bordul 
vaporului şi vreo 20 de muncitori japonezi, în mai puţin de 
patru ore, încărcară peste 160 de tone de cărbuni. Când 
isprăviră, li se dădu, pe lângă câteva zeci de yeni şi o 
porţie de orez cu peşte, pe care îl primiră pe frunze late ca 
de brusture şi cu beţigaşele lor se apucară să mănânce. 

înainte de a se pune la masă, luară câte-o baie în 
apa destul de caldă a mării. Erau aceşti muncitori atât de 
cuviincioşi, cu gesturi moi şi atât de veseli. Se aduseră 
apoi mari cantităţi de provizii pentru pasagerii vaporului. 

Nu departe, se vedea un şir întreg de hinricşi, cu 
trăsurelele lor, aşteptând câte-un pasager pe care să-l 
ducă în oraş. Nu se vedea nici o casă cu etaj. Parcă totul 
era făcut în miniatură, chiar şi trenul care trecea nu de¬ 
parte spre corpurile unor fabrici. 

Noaptea o petrecurăm pe vapor, iar dimineaţa zilei 
următoare ne continuarăm călătoria. Defilarăm pe lângă 
insulele Tsushima, unde, la 27 mai 1905, fu înfrântă de 
către japonezi escadra rusă, condusă de amiralul Ros- 
destvenski. Aceasta a fost cea mai mare luptă navală 
a japonezilor, pe care câştigând-o, au asigurat victoria 
trupelor de pe uscat. 

Insulele acestea sunt stâncoase şi se vede că sunt 
locuite de mii de păsări de mare, care mereu zboară în 
jurul lor. 

Deodată se răspândeşte ştirea că prinţul moştenitor 
Carol al României călătoreşte cu vaporul spre Tokyo şi că 
ne vom întâlni peste un ceas. într-adevăr peste o oră, un 
vapor trecu pe lângă noi, dar depărtarea era prea mare, 


260 


'Laptele românilor cu bolşevicii în Siberia 1918-l’V.II* 


aproape un kilometru, şi astfel trecu prinţul nostru, fără a 
fi văzut de legionari. Trimiserăm însă o telegramă princi¬ 
pelui, în care ne exprimam omagiul nostru, dorindu-i ca 
norocul şi fericirea să-l călăuzească pe aceste frumoase 
limanuri. 

După cum ne spune căpitanul vaporului, nu ne vom 
opri până la Singapur, cam vreo două săptămâni de drum. 
Până acum se menţine timpul admirabil şi locurile pe 
lângă care trecem sunt de toată frumuseţea. Treceam pe 
lângă poetica insulă Formosa. într-adevăr, că e cea mai 
frumoasă parte a imperiului japonez. Parcă ne momeşte 
să ne răcorim în verdeaţa ei, pe căldura din ce în ce mai 
înăbuşitoare, cu cât înaintăm spre sud. 

în sfârşit, intrăm în marea chineză, care poate 
e cea mai interesantă dintre toate. Era tocmai sezonul 
taifunurilor. Căpitanul dădu ordin ca vaporul să ţină cât 
mai aproape de malul chinez, ca să nu intrăm în această 
zonă periculoasă. 

Privind pe malul mării, care începu deodată a fi cu 
multmai agitat, din cauza curenţilordeaer, înaintea noastră 
se arătă un peisaj de neuitat. Se părea că pluteşte pe apă 
o pădure gigantică. Suluri puternice de apă se înălţau în 
formă de sfredel până la 30-40 metri, ramificându-se în 
vârf ca un arbore uriaş. Acestea erau taifunurile. 

Căpitanul, îngrijorat, ne spune că un astfel de sul 
de apă găureşte orice vapor, de aceea începurăm a face 
primele pregătiri în vederea vreunei avarii a vaporului. 

Legionarii fură împărţiţi în câteva grupe cu personal 
suficient de matrozi. Fiecare îşi ştia locul său in caz de 
alarmă. Vaporul era asortat cu multe bărci de salvare şi 
poduri plutitoare. 

Exerciţiile de alarmă mergeau destul de bine; am 
avut noroc, însă, că n-a fost nevoie să facem o adevărată 
manevră, căci poate n-ar fi ieşit atât de bine ca probele. 

Privind în jurul vaporului, vedem peşti gigantici 
mergând alături de noi, - erau delfini, sau lupi de mare, 
cel mai lacom peşte. Aşteptau să se arunce resturi de 

la bucătărie în apă. Erau şi peşti zburători. Credeam că 
sunt păsări, dar când valurile deveniră mai mari şi va¬ 
porul începu să scârţâie din toate încheieturii, astfel de 
peşti zburau adesea până la bord. Răul de rrare începu 
să facă mari ravagii printre voluntari. Doctorul vaporului 
recomanda ca lumea să mănânce cât se poats rnai mult, 
ca să aibă ce vomita; altfel ar fi pericol de a-şi pierde 
cineva intestinele, sfârşi el glumind. Noroc că mâncarea 
era mereu proaspătă şi bine pregătită. 

Multe din femeile legionarilor ajunseră pe urma 
răului de mare, adevărate sperietori. Las’ <ă nici mai 
înainte nu erau ele mai chipeşe, parcă anumele-a căutat 
cineva. Era mai mare sfiala faţă de străini. 

Printre cei suferinzi, era şi prietenul neu de pri¬ 
begie, Moga. Băleanu rămăsese cu restul legiinii la Vladi- 
vostok şi până la urmă să vină cu vaporul „HJntsgreen”. 
Bietul Moga se făcuse ca un ţâr pe urma vărsiturilor. 

El o dusese binişor tot timpul campanid- în timpul 
organizării, făcea pe grozavul prin Irkutsk. Ilulte femei 
voiseră să-l prindă în laţ; el, însă, făcea curte îumai celor 
măritate. în timpul operaţiilor, s-a purtat vitejeşte şi a fost 
decorat cu crucea de război cehoslovacă. 

Stând pe bord şi contemplând nemărgintul de ape, 
ne reaminteam călătoria pe Nipru şt pe Volga ie acum doi 
ani, şi de peripeţiile campaniei noastre în Sibria. 

Viaţa pe vapor era plăcută, însă după cojunserăm 
în largul oceanului, când, de zece zile nu mii văzusem 
nici un mal, nostalgia se-ncuibă în sufletele oastre. De 
la un timp nu se mai arătau nici albatroşii, sein că eram 
departe de uscat. 

Cu noi călătorea şi ofiţerul rus de artilrie Dorian, 
cu soţia sa, o femeie drăguţă şi gingaşă ca o rimoză. Era 
foarte recunoscător românilor, care l-au primita voluntar 
în legiune, după prăbuşirea frontului siberian.n legiune a 
fost şeful artileriei de pe trenul blindat „Mărăsşti”, şi s-a 
purtat ca un erou în luptele de la Şeragul. Az pe cât am 
auzit, serveşte într-un regiment de artilerie rdânesc. 

După 12 zile de mers, iată că în zare, spre stânga 
noastră se zări o limbă de pământ. Era marea insulă Bor- 
neo, semn că ne apropiam de Singapur. Peste două zile 
intrarăm în rada acestui port, din capul sudic al peninsulei 
Malacca. 

Acostarăm departe în mare, fără să ne apropiem de 
port, din cauză că acesta, în decursul războiului mondial, 
fu neglijat şi mari cantităţi de nămol împiedicau apropie¬ 
rea marilor vapoare. 

Toată lumea primi permisiunea de a vizita oraşul, 
mai cu seamă unde auzirăm că aici se află cea mai bogată 
grădină botanică din lume. Zeci de bărci cu vântrele aler¬ 
gau din port spre vaporul nostru, unele cu negustori, al¬ 
tele pentru pasageri. Erau conduse de bărbaţi pe jumătate 
goi, de culoarea bronzului, de-o frumuseţe antică. Erau 
malaiezi. Părul lung, negru şi ondulat, iar liniile feţei lor 
erau atât de regulate, cum rar afli la rasa albă. Femeile 
lor, însă, nici pe departe nu erau aşa bine. 

Ne urcarăm câte trei într-o luntriţă, şi malaiezul 
îndreptă barca spre port. Trăgea un vânt tare, că valurile 
începură a ne ridica pe creasta lor, ca în momentul următor, 
barca să zboare ca o nălucă în abis, de unde iarăşi se 
ridica spre coama valului. Am tras o frică straşnică, mai 
cu seamă că-l văzusem pe malaiezul nostru încurcând 
vântrelele, şi barca câteva minute fu jucăria valurilor. 

Câte un val mai puternic îşi arunca spuma peste 
noi, aşa că ne udarăm până la piele. Ajungând în port, 
răsuflarăm uşuraţi. în câteva minute veşmintele noastre 
se uscară la soarele grozav de dogoritor, dar se făcură ca 
scoarţa din cauza apei sărate. 

Pe mal furăm înconjuraţi de-o droaie de copii, goi 
până la piele, şi ne propuseră să ne poarte prin oraş şi 
împrejurimi. Ne cerură însă plata înainte, o monedă de 
argint. După ce o primiră, cei mai mulţi se făcură nevăzuţi 
sau se duceau să-şi ofere serviciul de „cirerone” altor 
pasageri. Era şi aceasta o afacere. 

Plecarăm în oraş, unii apucând pe jos, pe marile 

alei, care se numeau după culoarea frunzelor: aleea albă, 
roşie, violetă, verde, etc. alţii cu hinricşa, cunoscut din 
China şi Japonia. 

Pe străzi era o mişcare şi înghesuială grozavă. 
Purtători de fructe, de băuturi erau la tot pasul. Ananasul, 
curmalele şi strugurii erau fructele cele mai principale. 
Pentru o monedă de argint puteai cumpăra vreo zece kilo¬ 
grame din aceste fructe delicioase. 

întâlneam şi mulţi europeni, englezi şi olandezi, pro¬ 
prietari ai marilor latifundii de trestie de zahăr, ceai, cau¬ 
ciuc, piper şi vanilie. Erau şi mulţi japonezi, care aveau 
mari fabrici de cauciuc şi de zahăr. 

în timpul din urmă, stăpânirea engleză căuta prin 
diferite mijloace să-i îndepărteze pe japonezi şi astfel să 
slăbească marea influenţă ce o au asupra malaiezilor, 
în mijlocul cărora se bucură de adânci simpatii, în urma 
propagandei din Tokyo. 

La marginea oraşului se întinde pe un diametru de 
20 de kilometri cea mai gigantică grădină botanică din 
lume. Aici sunt reprezentate toate speciile de plante, 
grupate după zone. Era chiar şi cea articâ. Aceasta din 
urmă, închisă într-un pavilion de sticlă şi acoperit cu 
bambus. Muşchiul alb şi scaieţii din Groenlanda sunt bine 
reprezentaţi în aerul destul de rece al pavilionului, unde 
sunt enormi gheţari, conservaţi în mod artificial. Din loc 
în loc câte-o alee cu arbori pitici din Japoiia de-un colorit 
foarte variat. Pe câteva bănci ascunse pejumătate printre 
aceşti arbori pitici, se vedea câte-o famlie japoneză cu 
copiii lor, în kimonourile care purtau toa:e culorile florei 
dimprejur. N-am văzut niciodată ceva mai atrăgător. 

Câteodată întâlneam malaiezi cu lamiliile lor, din 
clasa avută, îmbrăcaţi după modă. Bărbaţi, cum am spus, 
zvelţi ca paltinii, dar femeile urâte de mana focului. Cele 
mai multe grase, cu buze groase şi forme dsproporţionate, 

- nişte mâini de măcelari, strânse în băţări de aur şi 
platină. 

Grădina e împărţită după reprezertanţii diferitelor 

zone. înaintea noastră se-nălţă uriaşi arbori ai zonei tro¬ 
picale, nucul de cocos şi platani înfăşuraţi în liane uriaşe. 
Specii diferite de abanoşi, banani, palmieri de toate spe¬ 
ciile şi mahagoni. Această zonă e cea mai interesantă şi 
bogată. Fructe sunt la tot pasul, însă nu le poţi lua din 
pom, decât dacă au căzut. Peste tot sunt păzitori, care 
nu permit pătrunderea în parc a populaţiei malaieze, din 
cauză că devastează pomii şi fură fructele. 

Către seară, când toată lumea fu pe vapor, între le¬ 
gionari se discută o noutate, care produse mult haz şi 
anume câţiva legionari veniră cu o veste, căreia la în¬ 
ceput nu prea îi dădea nimeni crezământ, dar pe care 
ne-o confirmă căpitanul vaporului: un agental unei societăţi 
din oraş a făcut propunere legionarilor noştri, că acei care 
vor fi aflaţi buni şi se vor învoi, în schimbul unei sume 
de bani, destul de mari, să rămână în peninsula malacâ, 
pentru îmbunătăţirea rasei. Nu s-a învoit nici unul, unii de 
ruşine, alţii fiindcă erau prea departe de casă. 

După ce vaporul se aprovizionă cu cărbuni şi ali¬ 
mente, ridicarăm ancora şi străbătând prin strâmtoarea 
dintre Malacca şi insula Sumatra - unde după afirmaţiile 
olandezilor se mai află mulţi oameni sălbatici, intrarăm în 
Oceanul Indian - cel mai viforos dintre toate şi nu ne-am 
mai oprit până la Colombo în Ceylon. 

Aici au bântuit călduri mari, iar răul de mare de abia 
acum începu să se simtă cu adevărat. De două, trei ori pe 
zi ne scăldam, dar apa era caldă. în caiută, cu tot ventila¬ 
torul, te înăbuşeai. Afară pe bord era prea cald. Din clima 
extrem de rece a Siberiei, ajungând în zona tropicală, ne 
simţeam ca peştele pe jar. 

Pe lângă căldură, furtuni grozave făceau ca vaporul 
nostru să fie jucăria valurilor. Atunci toată lumea trebuia să 
părăsească bordul vaporului, altfel puteai aluneca în apă. 
Vaporul se ridică aproape vertical pe spinarea valurilor, 
în vârf sta o clipă, apoi botul i se înfigea în apă şi luneca 
iarăşi în prăpastia de ape, pentru ca mai apoi să se ridice 
din nou. 

Stând pe spate în patul din caiută, trebuia să te legi, 
ca să nu cazi. Când vaporul se avânta în prăpastie, aveai 
senzaţia că un gol ţi se face în piept şi inima nu mai bate. 
Peste 8 zile ajunserăm la Ceylon şi acostarăm în portul 
Colombo. 

Colombo, unul dintre cele mai bogate oraşe mondi¬ 
ale, e centrul principal de unde se exportă în toate 
colţurile lumii ceaiul, care atât în cantitate, cât şi cali¬ 
tate rivalizează cu cel chinez. Erau numai câteva străzi 
compacte, cu mari case comerciale şi câteva bazaruri ori¬ 
entale, care serveau mai mult populaţiei indigene, încolo 
erau tot edificii aparte, împodobite cu tot ce arhitectura a 
dat mai frumos omenirii, şi după gustul stăpânilor. 

Castele indiene cu acoperişul plan, de marmură albă, 
atât de strălucitoare în lumina puternică a soarelui că îţi 
lua ochii, înconjurate de palmieri de Mesopotamia. Fân¬ 
tâni arteziene aruncau apa în diferite figuri, iar mărgelele 


Columbo, strada York 

de apă luau culoarea roşie-verde sau roză, după reflexul 
unor sticle colorate, aşezate la diferite înălţimi. 

Indienii, popor mândru şi inteligent, stăpân al unei 
culturi naţionale seculare şi dotat cu un izvor nesec¬ 
at de energie, au ajuns la o bună stare materială, cum 
nici în vremurile absolutei lor independenţe n-au avut-o. 
Stăpânirea engleză s-a interesat şi de creşterea acestui 
popor. Universităţi naţionale şi engleze sunt în câteva 
oraşe, iar legile şi datinile, care n-au fost atinse de en¬ 
glezi, au fost întrucâtva reformate, dar numai acelea care 
se abăteau prea mult de la preceptele religiei creştine. 

E adevărat că indienii sunt stăpâniţi de prinţii indieni 
numiţi „Radja”, dar şi aceştia se conformează instrucţiilor 
viceregelui Indiilor. 

Tinerii indieni mai cu dare de mână studiază la 
universităţile din Oxford şi Paris. Mulţumită lor, în India 
engleză s-a născut un curent foarte democratic. Prea era 



Vedere din Colombo 

sărac şi incult poporul de jos. Mulţumită marilor lui scrii¬ 
tori, care s-au pus în fruntea mişcării pentru emanciparea 
poporului de jos, latifundiarii şi-au împărţit bunurile lor 
între cei care le-au lucrat totdeauna şi care sunt viitorul 
ţării independente de mâine. 

Mişcările naţionale contra englezilor sunt la ordinea 
zilei dar deviza care domneşte azi în India e ca să se asi¬ 
gure poporului mijlocul de-a trăi cinstit, apoi se vor gân¬ 
di la independenţa politică. Au profesori, medici şi scrii¬ 
tori cu renume universal, au ofiţeri în armată - aceştia, 
e adevărat, n-ajung ranguri superioare, care se dau en¬ 
glezilor - au comercianţi bogaţi, cu un cuvânt au tot ce-i 
trebuie unei naţiuni ca să poată trăi independent. 

Obosiţi de căldura înăbuşitoare, intrarăm în parcul 
împărătesei Victoria, unul dintre cele mai splendide din 
lume. Cactuşi uriaşi, cu florile lor roşii, formează un arc 
de triumf la intrarea într-o alee, care pe de-o parte era 
împodobită cu crizanteme, iar de cealaltă cu mimoze. 

Indienii spun ca mimoza e o floare care seamănă 
mult cu femeia. Dacă o apuci cu gesturi grobiene, ea îşi 
pleacă capul cu tristeţe şi poate că şi plânge, dar dacă o 
prinzi cu gingăşie, ea parcă îşi încordează toţi nervii să 
se lipească de tine, să-ţi zâmbească şi să te mângâie. 

Poate că la nici un popor femeia şi florile n-au fost 
atât de idealizate ca la indieni. înaintea noastră se-nalţă 
dealuri acoperite cu cedri şi chiparoşi, despărţite de 
câte-o apă cristalină, în care mişună peşti de aur, peste 
care se trece pe câte-un podişor, o fantezie, din trestie de 
bambus. 

în boschete de roze stau tupilate mici pavilioane în 
stil indian şi chinez, fântâni arteziene secrete, mascate 
de tufişuri, în umbra cărora e vreo bancă de odihnit. Mo¬ 
mit de umbra deasă, vrei să scapi de arşiţă, şi să cauţi 
să te odihneşti. Dar nici nu te-ai aşezat bine, şi o ploaie 
torenţială te udă până la piele. Sari în sus zăpăcit. Ploaia 
a stat ca prin minune. 

De aici, ajungem pe un platou care servea pentru 

tot felul de sporturi, de călărit, curse de biciclete, auto¬ 
mobile, exerciţii gimnastice, etc. Câteva echipe de tineri 
indieni jucau fotbal. 

Dar iată că se apropie de noi un indian, ţinând de 
mână un băieţaş, cam de vreo 12 ani. Ne întreabă dacă 
dorim să cunoaştem arta lui de fachir. Se-nţelege că I- 
am rugat să ne arate ceva. El îşi puse jos geamantanul, 
din care scoase un beţigaş de fildeş, în jurul căruia se 
încolăcea o viperă, cu ochii de smarald. 

- Ei bine, domnilor, dumneavoastră aţi trecut prin 
parcul Victoria şi aţi văzut cele mai frumoase roze ale 
noastre, începu el. Voiţi ca înaintea noastră, pe nisipul 
acesta, să vedeţi crescând un astfel de boschet de roze? 
Ei bine, priviţi colea, şi ne arătă cu beţigaşul jos pe nisip 
- vedeţi, a răsărit deja... vedeţi? întreba el. 

- Da, vedem. 

într-adevăr un lăstar verde şi atât de crud se vedea 
înălţându-se din nisip. Creşte tot mai tare, se ramifică şi i 
se văd mugurii, lată că frunzele se desfac încetişor şi nici 
nu trecură câteva clipe şi fu verde în întregime. 

- Şi rozele vor înflori, zise fachirul. Cu beţigaşul a- 
tinse vârful lujerilor mai înalte, care se legănau ca bătute 
de vânt, şi iată că se văd crescând pe rămurele, boboci 
verzui-lungăreţi, cu vârful roşu al rozei, ce se întinde spre 
lumină. Petalele se desfac şi iată că rozele în toată splen¬ 
doarea lor se arătară ochilor noştri. 

Eu cred că nimeni nu s-a îndoit că acest fenomen 
nu-i real. Fu însă de ajuns un gest din beţigaş, şi totul fu 
înghiţit de pământ. Când ne dezmeticirăm, fachirul se uită 
întrebător la noi. 

- Mai arată-ne ceva, a fost splendid! 

- lată, domnilor - şi cu băţul ne arătă în sus - vedeţi 
scara aceasta? urmând cu ochii după beţigaş, vedem într- 
adevăr o scară, ca toate scările cu fuscei, de vreo opt 
metri înaltă şi ţinută de fachir cu o mână. 

- Acum fără să o ţin, copilul meu se va urca până în 
vârful ei, fără să cadă. Deodată vedem pe copilul fachiru- 

lui urcându-se pe scară, care parcă se clătina sub el dar 
păşea sigur din fuscel în fuscel până în vârf, unde se puse 
călare. 

-Acum băiatul meu va cădea - o înălţare a beţigaşului 
şi deodată vedem căzând cu capul în jos şi se loveşte de 
ceva tare, şi nenorocitul îşi zdrobi craniul. 

-Ah! gemu unul dintre noi, e grozav. Aţi văzut, dom¬ 
nilor? întrebă un altul. 

Un semn din beţigaş şi scara dispăru, iar copilul sta 
tot ca mai înainte, unde l-am lăsat la început. Admirarăm 
această artă a fachirilor, care îţi ordona să vezi ceea ce 
voiesc ei, orice ar fi, dar e frumos şi interesant şi nici 
un moment nu te îndoieşti că totul este altfel decât s-a 
arătat. 

Mulţumiţi că văzurăm şi fachiri, încărcaţi de ananas 
şi struguri, ne îndreptarăm spre vapor, unde ne aştepta 
altă surpriză. O droaie de copilaşi erau în jurul vaporului 
şi cereau câte-o monedă, pe care azvârlind-o în apă, se 
aruncau după ea cu capul în jos şi într-un moment apăreau 
cu moneda între buze. Nu totdeauna aceşti curajoşi copii- 
scafandri îşi pot exercita meşteşugul lor. în săptămâna 
trecută, după cum povestesc ei, unul a fost spintecat în 
două de o balenă răpitoare. 

în seara aceleiaşi zile părăsirăm Colombo şi, în¬ 
fruntând furia valurilor, ne îndreptam spre golful arabic, 
în vecinătatea insulei Socotra, la sudul Arabiei, căldura 
atinse punctul culminant. Până aici, cel puţin noaptea, mai 
puteam răsufla aerul mai răcoros, de acum s-a sfârşit. 
Dinspre Sahara bătea un vânt atât de fierbinte, că nu era 
chip de trăit, dar ne mângâiam, că în curând vom trece 
şi peste această zonă. Plutim pe lângă malul bogat în 
verdeaţă al Arabiei fericite. Curmali şi palmieri îşi înălţau 
siluetele spre cerul veşnic albastru. 

Cu noi călătorea şi un medic turc din Constantinopol, 
fost prizonier în Siberia, şi a intrat mai târziu în legiunea 
noastră. La vederea malurilor Arabiei, izbucni în plâns, 
poate de bucurie, dar şi de regret; el auzise de împărţirea 


270 


_ "Luptele românilor cu bolşevicii in Siberia 1Q19-19Z0" 

imperiului turcesc. Dar iată şi malul african, pe înălţimea 
căruia străluceau la soare corturile armatei engleze de 
ocupaţie. 

Fără a ne opri în Aden, trecem prin strâmtoarea 
Bab-el-Mandeb şi intrarăm în Marea Roşie. Credeam că 
fierbinţeala va scădea, dar până la înălţimea oraşului Mec- 
ca, o ţinu fără întrerupere. Pârjoliţi de soarele fierbinte 
şi bătuţi de vântul sărat al mărilor, iuarăm toţi culoarea 
bronzului şi era cât pe aici să nu ne mai cunoaştem. 

începând de la Djdda, marea se îngustează tot mai 
mult şi iată că trecem prin locurile, unde, spun evreii că ar 
fi trecut cu Moise din Egipt. 

în sfârşit, iată-ne ajunşi la vestitul canal de Suez, 
care a scurtat drumul în Europa cu aproape 25 de mii de 
kilometri. Acest canal fu construit la propunerea celebru¬ 
lui inginer francez Lesseps. Lucrările au început în anul 
1858 şi au durat 11 ani. în 1869, cu mari serbări, trecu 
primul vapor din Marea Mediterană în cea Roşie. E lung 
de 160 kilometri şi lat de 70-100 metri. A costat un miliard 
şi jumătate de lei. 

Două vapoare mari nu pot trece alături, de aceea 
staţiunile sunt dese cu bazine adânci, care pot primi două- 
trei vapoare şi circulaţia să nu sufere nici o întârziere. 
Câteva drage curăţă neîncetat nămolul adus de valuri, cu 
deosebire din Marea Roşie. 

Lăsăm în dreapta noastră orăşelul Port-Said, şi in¬ 
trând în Mediterană, căpitanul vaporului ne spune că la 
Alexandria, în Egipt, vom schimba vaporul. 

Trecem pe lângă Abukir, unde amiralul Nelson nimici 
în 1798 flota franceză, şi intrarăm în portul Alexandriei, 
cu vechiul oraş întins pe malul apei, care a văzut veacuri 
de-a rândul atâţia bărbaţi celebri, care i-au călcat 
pământul. 

Alexandria poartă numele întemeietorului ei, Alexan¬ 
dru cel Mare, ale cărui oseminte, aduse din Siria, se odih¬ 
nesc aici. Oraş bogat şi dezmierdat de valurile albastre 
ale Mediteranei, cu aerul dulce şi moale ca şi catifeaua, 

a fost după întemeierea sa, centrul ştiinţelor şi comerţului 
lumii vechi. 

Din vechiul oraş n-au mai rămas decât ruine, ca o 
mărturie a vremurilor trecute. în noaptea caldă, scăldată în 
lumina de lună, gândurile te fură şi te poartă prin vremuri 
demult apuse. în port, în locul vapoarelor, care otrăvesc 
aerul cu fumul lor şi tulbură liniştea cu şuieratul sirenelor, 
stăteau pe vremi frumoasele şi elegantele corăbioare fe- 
niciene şi greceşti, încărcate cu purpură şi miresme mi¬ 
rositoare, iar triremele romane, mânate de braţe vânjoase 
ale sclavilor, vegheau ca liniştea să domnească pe toate 
mările imperiului. 

Mormane de ruine parcă se reclădesc în somptuoa¬ 
se palate, prin care vezi trecând cu paşi uşori şi legănân- 
du-se ca o trestie, frumoasa şi vicleana regină Cleopatra, 
care vrăji cu farmecul ei pe Antonius, trimisul Romei, ajuns 
stăpân pe oraş, prin trădarea Cleopatrei. Dar adevăratul 
stăpân rămase totuşi ea, iar Antonius sclavul ei. După în¬ 
frângerea lui, ea încercă să-l subjuge şi pe Octavian, dar 

acesta nici n-a voit măcar s-o vadă şi dădu ordin s-o lege 
după carul fui de triumf şi să fie adusă la Roma. Disperată 
se lăsă să fie muşcată de-o viperă şi muri. 

Aceste ziduri au văzut şi urmele marelui corsican, 
care după înfrângerea mamelucilor la piramide, ajunse 
stăpânul pustiului african. 

Englezii au modernizat această ţară, dar domnia lor 
se poate socoti ca finită. Arabii, cuceritori ai acestui oraş 
şi provincii, prin viteazul Omar, în mai puţină vreme de 
cum socotim noi, vor fi de tot independenţi. Printre va¬ 
poarele poposite în port, zărirăm fluturând în vârful unui 
catarg şi tricolorul nostru. Era un vas de transport încărcat 
cu păpuşoi. 

Oraşul întreg e aşezat la delta Nilului, pe o fâşie 
de pământ, formată de mare şi gura Nilului, pe o fâşie de 
pământ, formată de mare şi gura Nilului. E interesantă 
mai cu seamă partea locuită de arabi, şi marile bazare, 
unde întâlneşti nubieni - negri şi voinici - cu brăţări de 
fier la mâini şi picioare, purtând pe umeri o cobiliţă de 
care atârnă două coşuri cu fructe, ananasul, curmalele şi 
bananele sunt cele mai principale, apoi etiopieni, ducând 
cu ei o întreagă tarabă, cu figuri de fildeş şi chihlimbar. 
Sunt şi mulţi evrei, care poartă şi ei fesul musulman, ca 
să-şi poată vinde marfa arabilor. 

Alexandria, metropola religiei musulmane în Egipt îşi 
înălţă minaretele moscheelor în zarea albastră. Sute de 
minarete şi cupole, acoperite cu mari plăci de aur masiv şi 
majolică albastră, sunt de-o frumuseţe ca în poveşti. Cele 
mai multe sunt de marmură albă, scăldate în orbitoarea 
strălucire a soarelui african. Moscheile musulmane sunt 
cele mai frumoase podoabe ale Alexandriei. 

Puternică şi adâncă e credinţa islamului şi veacuri 
de-a rândul muezinii vor anunţa din înălţimea minarete¬ 
lor spre cele patru vânturi versetul din Coran: "Dumnezeu 
e mare, înafară de Dumnezeu nu există altul. Veniţi la 
slăvire! Veniţi la pocăinţă! Dumnezeu e mare şi nu există 
altul înafară de El, iar Mohamed e profetul lui” . 

Prin praful uliţelor adus de vântul african trec în pas 
domol caravanele de cămile, încărcate cu mărfuri, ţinân- 
du-şi sus capul mândru şi împodobit cu multe mărgele 
albastre. Fiecare are un clopoţel cu sunet deosebit, pro- 
ducându-se astfel o simfonie ciudată şi mistică ca şi pus¬ 
tiurile africane. 

în ziua următoare ne îmbarcarăm pe un alt vapor, 
sub pavilion englez, venit din Londra cu personal sanitar 
şi cam un pluton de surori de caritate, pentru spitalele 
engleze din Lemos şi Galipoli. Erau ca nişte sperietori, 
cu ochii de-un albastru spălăcit, cu gene scurte sau rare 
şi cu nişte guri ca ştiucile, înarmate cu dinţi mari ca sâm¬ 
burii de bostan. 

Privind la ele, mi-am adus aminte de un scriitor indi¬ 
an, care caracterizând femeile tuturor popoarelor, despre 
englezoaice, scrie următoarele: 

„Deoarece englezii iubesc mult mările şi caii, 
îmbrăţişările femeilor lor aducându-te aminte de apa 
mărilor, iar dinţii lor mari să le reamintească caii lor de 
curse.” 

De obicei, în fiecare seară taraful nostru de lăutari 
cânta pe bord, şi din când în când se improviza câte un mic 
bal. în prima seară, englezoaicele n-au voit să ia parte, 
spre bucuria rusoaicelor - soţiile voluntarilor noştri - dar 
încetul cu încetul, gheaţa se rupse şi dintr-a doua seară 
nu se mai refuzară să ia parte la balurile noastre. Timp de 
şase zile, până în Constanţa, atâta le-au zăpăcit românii, 
că multe ar fi preferat să rămână în ţară. 

Trecem prin frumoasele insule greceşti ale arhi¬ 
pelagului. Unele pline de verdeaţă, cu livezi de măslini şi 
portocali, altele stâncoase, care servesc ca loc de odihnă 
pentru păsările acvatice. 

în ziua a treia intrăm în strâmtoarea Dardanelelor 
sau Helespontul antic. Malurile sunt foarte aproape şi de 
ambele părţi intrarea în strâmtoare e străjuită de puter¬ 
nice forturi turceşti, care însă, în urma păcii de la Ver- 
sailles, fură ruinate. Ambele maturi erau pustii, numai ici 

şi colo câte un arbore singuratic şi serveau mai mult ca 
izlaz pentru vite. Trecem pe lângă sate răsfirate pe maluri 
sărăcăcioase şi triste. 

Lăsăm Galipoli la stânga noastră şi intrăm în Ma¬ 
rea de Marmara cu mult mai largă, dar totuşi malurile se 
văd amândouă. Aici staţiona o întreagă flotă de război a 
aliaţilor. Şase dreadnougturi, coloşi de metal, dintre care 
unul purta stindardul japonez. 

Trecem pe lângă ele şi curând vedem că malurile se 
apropie tot mai mult şi înaintea noastră se desfăşoară cea 
mai frumoasă panoramă ce am văzut în viaţă: Stambulul 
sau Constantinopolul. 

N-am debarcat în Constantinopol dar cred că im¬ 
presia ar fi cu mult mai palidă, dacă am fi văzut din 
apropiere palatele somptuoase şi mizeria cartierelor 
sărace. De pe Bosfor, însă, îţi rămâne o impresie de neui¬ 
tat, fantastică şi plină de vrajă, mai cu seamă, dacă cine¬ 
va îţi poate da şi unele explicaţii. 

Am avut noroc cu doctorul nostru turc, care nu 
putea să-şi ascundă fericirea că, după şase ani de pri¬ 
begie, putea să-şi revadă frumosul Stambul, nevasta şi 
copiii. Primul lucru ce ni-l arătă fu casa şi grădina lui, de 
pe malul asiatic. Şi privea doctorul cu binoclul cu atâta 
neastâmpăr la casa lui, de unde în tot momentul aştepta 
să iasă copiii zburdalnici şi să alerge în grădina din dosul 
casei, umbrită de chiparoşi înalţi. 

De la locul unde ancorarăm se vedea bine pe malul 
european Hadjia-Sofia. Un monument celebru al vremurilor 
de mult trecute, cu cupole înalte, rotunde, împodobită, la 
cele patru puncte cardinale, cu patru minarete zvelte ca 
suliţele. Nu departe de ea, era o altă moschee, în stil maur, 
de-o frumuseţe ca-n basme, încercuită cu opt turnuleţe. 
Pereţii ei erau de majolică albastră, încrustată cu flori de 
aur. 

Ne arătă apoi palatul sultanilor, care acum era văduvit 
de stăpânii care îl părăsiră pentru totdeauna. Doctorul ne 
da indicaţiile necesare. 

- E palat blestemat, aşa spune poporul nostru, pen¬ 
tru că în frumoasele nopţi cu lună, valurile de argint ale 
Bosforului adeseori au înghiţit prinţi şi prinţese, care au 
avut nenorocul să calce pragul acestei tainice clădiri, 
aducătoare de multă glorie, dar şi de multe nenorociri. 

Pe malul asiatic e oraşul Sculări, cu case frumoa¬ 
se, albe, ascunse în fondul întunecat al grădinilor de 
chiparoşi. 

Dar cea mai frumoasă privelişte a Constantinopolu- 
lui o putem vedea numai noaptea, când totul se îmbarcă 
în haina mistică a luminii de lună. Atunci e o feerie, un 
vis pe care n-ai să-l mai vezi niciodată în viaţă. întreg 
farmecul acesta îl dau minaretele nenumărate, palatele 
albe de marmură, siluetele negre ale chiparoşilor şi Bos¬ 
forul, care n-are pereche în toată lumea. Deasupra, bolta 
albastră-închis, semănată cu mii de stele, care se oglin¬ 
desc in fundul Bosforului. 

în zorii zilei ridicarăm ancora şi încet, încet ne 
apropiem de Marea Neagră. La ieşire, pe malul asiatic, se 
văd ruinele forturilor care ţineau închisă această strâm¬ 
toare pentru toţi aceia care visau stăpânirea acestui oraş 
dar, mai cu seamă, pentru ruşi. 

îndată ce intrarăm în Marea Neagră, vaporul ne 
dădu de ştire cu scârţâiturile sale. Nu mai era Meditera- 
na liniştită şi maiestuoasă ca o regină, nici Daradanelele 
ca o oglindă. Marea Neagră era turbată şi urâtă. Apa ei 
întunecatâ-verzuie îţi făcea impresia unui câmp frământat, 
unde nu se află decât văi şi dealuri. 

După o zi întreagă de chinuri, pentru că-i un chin să 
călătoreşti pe această mare, după treizeci şi opt de zile 
de călătorie, în ziua de 6 iulie 1920, intrarăm în portul 
Constanţa. 

Când voluntarii noştri puseră piciorul pe pământul 
ţării româneşti, mulţi l-au sărutat cu lacrimi în ochi. 
Ne aşteptam la o primire, dacă nu strălucită, cel puţin 
amabilă, din partea ţării noastre. Dar iată că o deputăţie 
din autorităţile stăpânirii - după ce am fost încartiruiţi 

în lagărul de carantină - somează legiunea să-şi pre¬ 
dea armele. Atât ofiţerii cât şi soldaţii erau consternaţi. 
Aşadar, erau priviţi ca duşmani, ca oameni periculoşi, 
aceia care şi-au pus totul în cumpănă pentru ţara lor! 

Un batalion care ajunsese primul în acest lagăr 
binefăcător şi-a predat armele, dar când şi al doilea fu 
somat, acesta refuză categoric şi numai după câteva te¬ 
legrame schimbate cu primul ministru şi cu ministrul de 
război, armele fură înapoiate şi după două săptămâni veni 
ordinul din Bucureşti să ni se facă primirea oficială. 

Comandantul Corpului V de Armată primi defilarea 
legiunii, după care urmă banchetul, cu toasturile nelipsite, 
în care se preamăreau faptele noastre de pe tărâmuri 
depărtate. Aici cunoscui şi pe prietenul colonelului Bogat- 
nou, pe colonelul Fortună, despre care îmi povestise el. 
Era comandant al regimului 34 infanterie. 

în sfârşit, iată-ne în Bucureşti, metropola României 
Mari. Cu toate străzile lui strâmte şi cu relicvele destul 
de pronunţate ale Levantului, mi s-a părut cel mai frumos 
oraş din lume, pentru că era cetatea noastră, a tuturor 
românilor. 

Legiunii noastre i-a fost hărăzit de soartă să audă 
cel dintâi „Bine aţi venit!” de pe buzele celui mai bun şi 
primului român dintre români, a M. S. Ferdinand I, care 
primi defilarea acestei mâini de voinici. 

Deja înainte de această ceremonie, aghiotantul re¬ 
gal domnul baron Sbârcea a adus la cunoştinţa maioru¬ 
lui Chiticeanu, comandantul acestor două batalioane ale 
noastre, să compună un tablou al ofiţerilor care au plecat 
din Moldova după pacea de la Bucureşti şi s-au înrolat în 
Legiunea Română din Siberia. 

Maiorul Chiticeanu a fost ofiţer activ în armata 
austriacă, a ajuns prizonier la ruşi cu gradul de locote¬ 
nent. în toamna anului 1918 l-am recrutat din lagăr, de 
care numai cu forţa l-am putut despărţi, atât de mult îl 
apăsau pe suflet destinul neamului, din care şi el, din ne¬ 
norocire, făcea parte. 

Am avut impresia că niciodată nu i-a fost mai necaz 
că s-a născut român decât în vremurile acelea, când l-am 
pus în fruntea unui batalion al oştirii româneşti. 

A fost încărcat de onoruri, iar Comitetul naţional l-a 
ridicat la gradul de căpitan şi mai apoi de maior, pentru 
care n-a avut nici un merit, iar sosind în ţară, a făcut 
coada colac şi l-a lăsat pe bătrânul căpitan Milovan, să 
prezinte legiunea. 

Acestui maior i s-a ordonat să facă tabloul numiţilor 
ofiţeri care l-au smuls pe dânsul din lagărul de prizonieri, 
pentru că - după cum spunea domnul Stârcea - M.S. 
Regele însuşi binevoieşte a-i decora cu cel mai înalt ordin 
românesc de vitejie. 

Personal am întocmit acest tablou, dar maiorul meu 
nu l-a dus la ora fixată. Aşa că într-un târziu, ne spune că 
nu l-a aflat acasă pe baronul Stârcea. 

S-a amânat deci „recunoştinţa patriei” pentru acei fii 
ai ei care, în momente grele, când neamul nostru ajunsese 
la răscruci, au făcut mai mult decât poate au făcut puterile 
lor - şi s-a amânat până în ziua de azi. 

După ceremonie a urmat banchetul la care între 
demnitarii mari ai ţării era ministrul de război domnul 
general Răşcanu, regretatul Tache lonescu, O. Goga şi 
alţii, iar colonelul Kadletz îşi ţinu discursul său frumos în 
româneşte. 

Ministrul de război făcu propunerea că acei ofiţeri 
care doresc să rămână la serviciul activ în armată să-şi 
înainteze cererile imediat. Eu m-am prezentat colonelului 
Străjescu, de la secţia juridică a ministerului de război şi 
l-am rugat să-mi clarifice situaţia mea în urma procesului 
avut. 

îmi spuse, - după ce studie dosarul procesului meu 
- că întreg faptul nu este recunoscut de jurisprudenţa 
română, fiind pedepsit pentru un fapt a cărei neîmplinire 
aduce după sine, nu confirmarea pedepsei mele, ci din 
contră, aprobarea din partea ţării a conduitei mele ca 
român şi oştean. 

Domnul maior pe acele vremuri David Popescu, 
fost comandant al regimului de voluntari „Avram lan- 
cu” Nr. 3, sub al cărui comandament servisem, îmi făcu 
recomandările necesare şi însuşi mi-a înaintat cererea 
mea de activare ministerului de război. 

Am fost din nou împărţit la regimentul 26 „Rovine”, 
de unde am plecat în 1918 şi care acum se afla în Basara¬ 
bia. 

înainte de a mă înfăţişa la regiment am dat pe 
acasă, în munţii mei dragi, pe care de şase ani nu-i mai 
văzusem. Aflai în viată pe toţi cei dragi ai mei. Şi fiecare 
zi parcă era o sărbătoare. Românii ardeleni jubilau. Poate 
că niciodată atâta bucurie ca-n vremurile acestea. Tot 
ce-ţi mai amintea fosta stăpânire, erau uniformele foştilor 
funcţionari maghiari, pe care încă le purtau, dar încolo, 
se vorbea româneşte pocit, dar totuşi româneşte, pe când 
mai înainte, să le fi dat şi brânză de curcă şi nu ţi-ar fi 
îngânat o iotă românească. 

în munţii mei, care varsă atâta aur, încă era 
sărbătoare, iar umbra neodihnită a tribunului lancu, putea 
acum să-şi doarmă liniştită somnul etern, căci moţii, dragii 
moţi ai lui lancu, sunt de acum stăpânii munţilor şi văilor. 
Tulnicele de pe vârful munţilor nu mai dau semnale de 
groază, ci melodia lor e moale şi lină ca a unui caval, în 
serile când vântul înfioră frunzişul codrilor, iar murmurul 
Arieşului, cu apa lui de cristal, ţine isonul acestei simfonii 
de pace şi fericire, ce s-a sălăşluit în munţii mei, bătuţi de 
multe vijelii şi peste care a trecut atâta jale. 

Fii binecuvântată Libertate, care încălzeşti cu razele 
tale, atât palatul superb, cât şi bordeiul umil al celor mulţi 
şi necăjiţi! 

în sfârşit, iată-mă in drum spre regimentul meu pe 
care nu l-am văzut de doi ani. Trec de-a lungul Basara¬ 
biei - acelaşi pământ românesc, unde răsuna acelaşi grai 
duios ca peste Prut, şi la Briceni îmi aflu unitatea mea. 

Un an cât am servit în acest regiment, am fost co¬ 
mandant al companiei de mitraliere, eram deci la arma 

mea predilectă. Soldaţii, toţi olteni, erau buni şi deştepţi 
şi ocupându-te cu ei, obţineai rezultate admirabile. 

Dar ca să-ţi faci datoria de comandant, nu-i deajuns 
să parcurgi programul de instrucţie, e nevoie şi de altă 
instrucţie, sufletească, pe care o dă ofiţerul din sufletul 
său. 

Scurte convorbiri cu soldaţii, din domeniul eco¬ 
nomiei, istoriei, citirea sau povestirea faptelor bărbaţilor 
mari, ca exemple de virtute, îţi formează cu mult mai mult 
sufletul soldatului, decât o sumedenie de înşirări teore¬ 
tice, cu termeni străini, care pentru el rămân un fel de 
„terra-incognita”. 

Am muncit cu râvnă şi dragoste şi astfel cei mai 
mulţi ofiţeri, care au avut un exemplu viu şi demn în per¬ 
soana domnului generai Iepure, comandant de brigadă şi 
mai apoi de divizie, în care era întrupat un întreg complex 
de însuşiri ale strămoşilor noştri: statornicia unui dac şi 
caracterul ferm, deschis al romanului - bărbat cult şi mai 
presus de toate român verde, cum rar mi-a fost dat să 
întâlnesc alţi şefi. 

Aşteptam sâ-mi vină rezultatul cererii mele de ac¬ 
tivare şi iată că serveam aproape de un an şi nici nu-mi 
venea o veste, bună sau rea. 

De trei ori am fost la Bucureşti, ca să pot avea 
o audienţă la ministerul de război, dar fără rezultat. 
Niciodată n-am putut fi primit, pentru că timpul fixat pentru 
aceste audienţe era prea scurt, iar eu pre mic în grad ca 
să-mi vină rândul. Iar şirul de ofiţeri care solicitau astfel 
de audienţe era nesfârşit şi spre nenorocul meu, tot ofiţeri 
superiori. De trei ori m-am reîntors în fundul Basarabiei, 
fără a-mi clarifica situaţia. 

în sfârşit, a patra oară, după multă insistenţă, un 
căpitan din ministerul de război, îmi caută actele şi-mi 
spune că cererea mea de activare n-a putut trece, de¬ 
oarece am dat-o în calitate de locotenent, pe când în re¬ 
gistrele armatei figuram numai ca sublocotenent. 

Aşadar gradul de locotenent, dat de Republica 

Franceză nu mi se recunoaşte. Plecând la regiment, 
găsesc o altă hârtie şi anume că trebuie să restitui suma 
de 10 mii lei, diferenţă de soldă, dintre aceste două grade, 
în urma unei circulări, împreună cu mai mulţi ofiţeri arde¬ 
leni am fost demobilizat în luna mai 1921. Astfel se sfârşi 
cariera mea militară în armata română. 

EPILOG 


Cu sufletul plin de amărăciune, m-am reîntors în 
Ardeal, în munţii noştri, şi trista mea poveste nici n-am 
putut-o spune părinţilor mei, care o viaţă întreagă s-au 
rugat, în umilita noastră bisericuţă pentru întărirea oştirii 
româneşti, ca în clipa ce va veni, să ne poată izbăvi de 
duşmani. Prea cinstită şi sfântă era încrederea lor în tot ce 
e românesc! De ce să le răpesc eu această credinţă?... 

îmi adusei aminte de cuvintele domnului maior Cădere 
care, la jeluirea mea de nedreptăţile suferite, îmi spunea: 
„Eu vă pot reabilita, însă cred că pentru suferinţele îndu¬ 
rate în numele ţării, la sosire, veţi primi cea mai adâncă 
satisfacţie din partea patriei recunoscătoare. Vă rog să fiţi 
liniştit şi să credeţi în cuvintele mele.” 

Eu am crezut, pentru că cu gura lui vorbea ţara mea. 
Dar cu durere am constatat că „ţara recunoscătoare”, nu 
numai că nici n-a voit să ştie de acei care şi-au sacrifi¬ 
cat cu drag viaţa pentru ea, dar, ceea ce e mai mult, îmi 
răpeşte ceea ce am câştigat cu sângele meu, muşcând 
ţarina pe maluri depărtate, în lupte crâncene, purtate în 
numele ei. 

Acum România Mare era făurită, lumea căuta să uite 
nenorocirile războiului. Cine să se mai gândească la un 
biet ofiţer şi să-i satisfacă cererile lui nebune!? 

In incinta ministerului de război, atârna pe perete un 
carton cu inscripţia; „Omule, nu te supăra, trece şi aceas¬ 
ta!” 

E prea adevărat, toate trec, şi nu rămâne decât 
amintirea, tristă sau veseîă, după cum a fost fapta. 

Brad, luna mai 1930 


284 





